
PREDGOVOR 


O značenju naslova knjige citirat ću uglednog hrvatskog povjesničara i 
latinistu Prof. dr. sc. fra Andriju Nikića koji je prvi promovirao CODEX 
MORALIS CROATICUM u Mostaru. 


“Prije nekoliko dana - 10. lipnja 2015. g. - dobio sam obavijest da je izi- 
šao iz tiska Codex moralis croaticum - Hrvatski moralni kodeks - u na- 
kladi Hrvatske akademske zajednice ,Kralj Tomislav" 


Značenje riječi: 
Prva riječ “Codex“ prema Općem hrvatskom leksikonu riječi znači zbir- 
ku pravila o ponašanju, postupcima i slično. 


Koa, 


Druga riječ “moralis“ dolazi od latinske riječi - mos - moris što prvotno 
znači običaj. U konkretnom značenju to bi bila “ukupnost načela, pra- 
vila i propisa kojima se s obzirom na dobro i zlo ravnaju članovi nekog 
društva ili neke religijske zajednice... Za moral su karakteristični vrijed- 
nosni sudovi koji se odnose na slobodan čin ljudske osobe. 


Ka 


Treću riječ “croaticum"- hrvatski, razumijemo, ali još nismo uspjeli do- 
živjeti opće prihvaćanje propisa moralnog zakona kod svih Hrvata. Tako 
i ubuduće ostaje životni program odgoja“. (Dovršen citat!) 

Pjesnik, pravnik, slikar, humanistički mislilac i domoljubni pregalac 
Mile Prpa plijeni bogatstvom svog stvaralačkog opusa. Još se pamti 
vrlo uspješno predstavljanje njegove Sonetne rapsodije prije nekoli- 
ko godina u auli muzeja Mimara, a autor nam je pričinio novo ugodno 
iznenađenje svojim uradkom CODEX MORALIS CROATICUM. 


Codexe ili zakonike pišu moćnici, piše vlast, Hamurabijev zakonik 
ili Code Napoleon, ali i čelnici gradova ili zajednica koji su iznjedri- 
li Korčulanski, Dubrovački i Poljički statut, Vinodolski zakonik i mno- 
ge druge. 


Kodeksima se određuju pravila ponašanja građana, često uz nazna- 
ku sankcija u slučaju nepoštivanja istih. Pitamo se što je navelo pje- 
snika da se optereti tako zamašnim zadatkom kao što je Codex mora- 
lis croaticum? 


Autor, erudit široke spoznajne palete osjetio je poziv da izađe u javnost 
sa svojim viđenjima, svojom istinom, svojim panopticumom o voljenoj 
domovini i to na način dostupan i zanimljiv doslovno svakom čitatelju, 
u zemlji i inozemstvu, u kojem će naći objašnjenja za gotovo sva naj- 
aktualnija pitanja vezana uz narod i zemlju Hrvata. 


Svaki umjetnik po svom poslanju teži ljepoti i boljitku, a ovim Codexom 
autor želi na širokom tematskom planu doprinijeti boljitku svoje do- 
movine Hrvatske i svog hrvatskog naroda. 


Već u naslovu autor naglašava da se radi o napisu koji razmišlja na mo- 
ralnoj razini, što bi moglo djelovati kao dociranje ili poučavanje, kada 
za to ne bi bilo i više nego dovoljno razloga. 


A što ovaj Codex moralis croaticum traži od nas, što nam naređuje? 
Autor, kao i mnogi Hrvat, osjeća gotovo tjelesnu bol kad vidi, navodim, 
»Kontinuitet bezočne agresije laži na Hrvatsku kada se hrvatski narod 
proglašava genocidnim, a nadasve je uvredljiva šutnja vlasti na te op- 
tužbe, jer tko šuti taj se slaže“ Stoga bi možda prvi poučak koji nam 
autor šalje mogao glasiti: upoznajte svoj narod i njegovu povijest, to 
će vam omogućiti da sami spoznate što je istina, a što laž. 

Već letimičan pogled na naslove blizu dvije stotine poglavlja, ukazuje 
na širinu obrađenog materijala, od čega središnje mjesto pripada Hr- 
vatskoj i njenom narodu počev od hrvatskih povijesnih zemalja i hr- 
vatskog jezika, preko povijesnih zbivanja i njihovih posljedica. 
Gotovo da nema područja koja autor nije dotakao pa i obradio, Codex 
je u tom pogledu sveobuhvatan, pruža informaciju, uputu i odgovor, 
pa i na moguće insinuacije i inkriminirajuće tvrdnje. 

U Codexu su obrađene mnogobrojne teme na nacionalnoj razini suvre- 
menih, ali i povijesnih događaja, koji imaju refleksije na političku sa- 
dašnjost. Tekstualno, neke teme obrađene su duže, neke kraće sa snaž- 
nim moralnim i duhovnim porukama. Između svake teme ubačena je 
jedna autorova odgovarajuća izreka (misaona krijesnica). Knjiga nije 
jednoznačna, “prošetala" je kroz brojne znanstvene oblasti i discipli- 
ne, što joj daje karakter polivalentnosti. Snaga izrečenih misli ostavlja 
vrlo duboke dojmove na čitaoca. 


Pojednostavljeno, Codex je knjiga koju bi trebala imati svaka hrvatska 
kuća, u domovini i inozemstvu, mlado i staro, bez obzira na društveni 
i ekonomski status. Knjiga je zbirka temeljnih podataka o Hrvatskoj 
i Hrvatima, uzročno-posljedično objašnjenih, bez ustezanja od dava- 
nja ocjene pa i oštre osude zla i nepravde najvećim dijelom nanesenih 
Hrvatima koji nikada nisu posezali za tuđim, nego samo branili svoje. 


Autor kaže, navodim ,Tuđinska vlast nanijela nam je velika teritori- 
jalna oskvrnuća, stvorila duboku gospodarsku i duhovnu rupu u na- 
šoj povijesti, ali i u našim dušama, to je rezultiralo našom nezrelošću 
u vođenju države, pa je nužno potrebna izrada Programa duhovne ob- 
nove Hrvatske“ Ovaj Codex je jedan od najsnažnijih priloga tom širo- 
kom Programu. 


Na kraju, na pisanje djela kao što je Codex moralis croaticum ne bi se 
lako odvažili ni mnogi povjesničari, pravnici, sociolozi itd. a odvažio 
se pravnik-pjesnik. 

Oduvijek me zanimala čudesna snaga koja zrači iz mnogih umjetnika, 
snaga koja često pokreće mase i mijenja lice svijeta, snaga koja je oči- 
to nadahnula i hrabrog autora ovog codexa pravnika, umjetnika i pje- 
snika Milu Prpu. 


Prof. dr. dr. h. c. Nikola Debelić 


NAD HRVATSKOM DUGA SJAJNA 
A.D. 1990. 


Nad Hrvatskom duga sjajna 
Odagnala mrak i tmine. 
Probudila se lijepa naša 

Iz duge more, zle sudbine. 


Duge more, zle sudbine! 


Budila te zora zlatna, 
Cjelovima višnji Bog. 
Budila te rajska Djeva 
U pohodu doma tvog. 


Davala nam mira,hljeba 
Bivala nam nova nada. 
Vodile te zvijezde neba, 
Pratila te duga sreća 


Duga sreća, mir naroda svijeta. 
Živjela nam tisuć' ljeta. 


(Tekst Mile Prpa - glazba Ivan-Ivica Percl) 
IMAMO HRVATSKU! 


Zato! 


Jedinstvo cjelokupnog hrvatskog nacionalnog korpusa 
svima treba biti alfa i omega, u svakom postupanju, u svakom napisu, u 
svakoj privatno i javno izgovorenoj ili pisanoj riječi 
To je najviši zakon kojeg svaki Hrvat i svaki hrvatski državljanin 
bezuvjetno mora poštivati. 

HRVATSKI 
MORALNI KODEKS 


Proslov 


Skoro četvrt stoljeća hrvatske nacionalne slobode i nezavisnosti, ned- 
vojbeno je izbacilo na površinu činjenicu da Hrvatsku nije bilo mogu- 
će gospodarski i materijalno obnoviti i dovesti je na stupanj razvije- 
nosti barem na prosjek država unutar EU. Glavni uzročnik toga je, što 
s gospodarskom obnovom nije paralelno išla i njena duhovna obno- 
va. Zbog toga su na vlast u Hrvatskoj dolazile političke garniture ko- 
jima Hrvatska nije bila svetinja, već samo plodan objekt za izvlačenje 
osobne koristi i vlastitih političkih ambicija koje nisu korespondirale 
s interesima hrvatskog naroda i njegove države. 


Dugih 888 godina neslobode i vlasti tuđina nad Hrvatima (od Pacta 
convente 1102. do 1990. g.) stvorilo je, osim velikog teritorijalnog 
oskvrnuća, jednu duboku gospodarsku i duhovnu rupu u našoj povije- 
sti, ali iu našim dušama, što je rezultiralo našom nezrelošću za uspješ- 
no vođenje hrvatske države u njenu prosperitetnu budućnost, pa se 
slijedom toga ukazuje nužna potreba za izradu Programa duhovne 
obnove Hrvatske. Ali ne samo obnove, već i duhovne nadogradnje 
koja uključuje suvremene tokove prouzročene novim tehnologijama 
i novim stilom i modalitetom života domovinske i iseljene Hrvatske. 


Slijedom takvog zatečenog stanja koje je trajalo dugih 888 godina sve 
do 1990. g. kao godine ponovnog početka i obnove hrvatske državne 
samostalnosti i nezavisnosti, umjesto da vlada duh pobjedništva na- 
kon uspješnog Domovinskog obrambenog rata, u hrvatskom narodu 
zavladao je kao oblik ponašanja - mentalitet žrtve, umjesto ponosa 
vlada potištenost i beznađe. Stoga cilj ovog Programa duhovne obno- 
ve i nadogradnje je izvršiti temeljiti zaokret i u narodu probuditi novi 
mentalitet i duhovni svjetonazor - viktorijskog (pobjedničkog) a ne 
više viktimskog (žrtvenog) ponašanja. 


Duh pobjedništva, a ne duh žrtve! Ponašajmo se viktorijski, a ne vik- 
timski! (Ivo Biondić). Duh optimizma stvara nove vrijednosti, a duh 

pesimizma razara i one postojeće. Hvatskoj, njenom narodu i cjeloku- 
ponom hrvatskom nacionalnom korpusu u Domovini i svijetu potre- 
ban je snažan duhovni zaokret, potreban je na svakom koraku spiritus 
movens - kao pokretač, a ne kao duh beznađa, pesimizma i pasivnosti. 


Upravo stoga Hrvatska akademija znanosti i umjetnosti Domovine 
i Dijaspore (HAZUD-D) sa sjedištem u Baselu i Hrvatska akademska 
zajednica “Kralj Tomislav" sa sjedištem u Zagrebu, utvrđuju sljedeće: 


SMJERNICE ZA PRILOG 
Programu duhovne obnove Hrvatske 


Hrvatska i njen slobodarski narod - Što je uvijek na prvom mje- 
stu i što je najvažnije za svakog čovjeka i za svaki narod? Ako ne znate 
odgovor i mislite da je to zdravlje, jer svi govore - u životu je najvažni- 
je zdravlje, tada upitajte uznike, sužnje! Svi će odreda odgovoriti - Naj- 
važnija na svijetu je - sloboda! Sloboda svakog čovjeka je i sloboda naše 
Hrvatske. A sloboda naše Hrvatske je i sloboda svakog njenog čovjeka! 


O liepa, o draga, o slatka slobodo, 
dar u kom sva blaga višnji nam Bog je dG, 

sva srebra, sva zlata, svi ljudski životi 

ne mogu bit plata tvoj čistoj lipoti! (IG) 
Sloboda pojedinog čovjeka i naroda je iznad svih vrijednosti, ona je i 
ispred zdravlja, ispred sitosti, ispred obitelji, ispred karijere - ona je 
ispred svake druge vrijednosti kao pojedinačnog dobra ili njihvog ku- 
mulativa. A ispred i iznad slobode je samo Bog! 
Sloboda je poput ruže vjetrova i puše iz bilo kojeg smjera, jer svi na- 
rodi svijeta vole vjetrove slobode bez obzira iz kojeg smjera dolazili. 
Sloboda donosi dobro neprocjenjive vrijednosti. 


Sloboda ljudi je glas Božje mudrosti i dobrote, ona je povjetarac koji 
dobrotom miluje lica sužanja, ona je zlatna zora, smiraj duše, ona je 
jutro nade. Oduzimanje slobode narodima je akt okrutnosti, gaženja 
Božjeg lica, prezir života i kovačnica nesreća. 

Gubitak slobode je bol kako naroda jednako i pojedinca. 


14 


Mali narod lako gubi slobodu, a vrlo teško je ponovo stječe. Bolje je biti 
rob u ime pravde, nego slobodan u ime nepravde. 


Zato, Ti, hrvatski sine i hrvatska kćeri, koji čitate ove misli, znajte da 
su napisane samo zato da vi ponovno ne izgubite slobodu. Sloboda se 
može izgubiti na stotine načina a povratiti samo na jedan jedini - pro- 
lijevanjem krvi i davanjem ljudskih života. 


Sloboda nije ni skupa ni jeftina, ona uvijek ima istu vrijednost - ona 
je neprocjenjiva. Njenu pravu cijenu znaju samo sužnji. I znajte da vas 
nesloboda vreba na svakom koraku, od prijetnje izvana, ali i iznutra 
u krivo izgovorenoj riječi, u nemoralu politike, u bezumnoj laži vlada- 
jućih, u krađi onog što pripada narodu, u rasprodaji narodnog i gos- 
podarskog blaga, u nepromišljenosti politike i u svemu što je protiv- 
no Božjem zakonu i moralu. Ovaj Codex moralis croaticum pomoći će 
vam da uočite otkud dolazi zlo, a otkud dolazi dobro. 


Sloboda je uvijek gladna pa je vječno treba hraniti 
dobrim djelima i mudrošću naroda. 
Mudri i složni narodi baštine slobodu. 


Hrvatske povijesne zemlje - Političke turbulencije kroz povijest 
premještale su i pomicale prostor brojnih naroda s jednog područja 
na drugi, sužavale ga ili proširivale poput vjetra kad premješta i mete 
suho lišće. Tu sudbinu nije izbjegao ni hrvatski narod. 


Stjecajem političkih okolnosti, a pogotovo zbog nesloge, a djelomično 
i zbog političke naivnosti hrvatsko ozemlje svelo se na ono što danas 
nazivamo teritorij Republike Hrvatske. No, hrvatske povijesne zemlje 
bez obzira što nisu sve teritorijalno ušle u sastav RH, i dalje duhovno 
pripadaju hrvatskom narodu. Na njima se još uvijek nalazi njegov et- 
nos ili su ih zaposjeli drugi narodi. 


Hrvatska je na tim prostorima ostavila duhovno bogatstvo svoje kultu- 
re, svoje vjere, ostavila svoje bogomolje, svoja groblja, svoju arhitekturu, 

znakovlje hrvatske tradicije, tragove tisućljetnog života i sl. iako taj pro- 
stor sada dominantno ili u cijelosti nastanjuje strani etnos, i taj prostor 
je dio hrvatskog povijesnog teritorija u duhovnom smislu te riječi. 


Sve ono što je dobro iz naše povijesti trebamo 
još više oplemeniti i istražiti, te ugrađivati u suvremeni život. 


Hrvatski jezik, njegova narječja i dijalekti - Svakom Hrvatu 
je hrvatski jezik - materinski jezik. Čak i mnogi Hrvati koji generaci- 
jama žive u stranim zemljama, oni koji govore od djetinjstva engleski, 
njemački, španjolski jezik i sl. te jezike ne nazivaju svojim materin- 
skim jezikom već - hrvatski jezik kojim su govorili njihovi pradjedovi 
iako ga sami ne znaju. 


Hrvatski jezik ima tri narječja od kojih je samo zapadnoštokavsko nar- 
ječje standardizirano, i svako od ta tri narječja ima još na desetke dija- 
lekata. Jednom jedan čovjek reče kakav smo to mi narod koji ne govo- 
ri jednim istim jezikom već s tri narječja i na desetke dijalekata? Od- 
govor je dobio - da govorimo samo jednim istim jezikom bili bi smo 
najobičnije pleme. Ta raznolikost narječja i dijalekata je najbolji dokaz 
da nismo pleme već nacija. 


RODU 0 JEZIKU 
(P Preradović) 


Po njemu te svijet poznaje živa, 
Na njem ti se budućnost osniva. 
Zato uvijek k njemu teži, 

U njegovo jato hrli, 

Oko njega mi se grli 
I u čvrsto kolo veži 
Pa ti neće vremeniti 
Burni trijesi da nahude; 

Po jeziku dok te bude, 
I glavom će tebe biti! 
Ljub' si, rode, jezik iznad svega 
U njem živi, umiri za njega! 


Hrvatski jezik je prelijep svojom gramatičkom arhitekturom sa sedam 
padeža, s ijekavicom uz izričaj (ije) što ga čini nevjerojatno mekanim 
i pjevnim jezikom. Zbog tog (ije), ijekavski izgovor znatno je mekši i 
od ikavice i od ekavice. Hrvatski jezik je pravi El Dorado za pjesnike. 
I zato bi u Hrvatskoj trebalo održavati poetske večeri i tim večerima 
pridavati važnost na medijima. Poezija, naravno ona dobra je sami cvi- 
jet svakog, pa tako i našeg hrvatskog jezika. 


Sloboda je knjiga koju treba svaki dan čitati, ili lira s čijih struna treba 
stalno slušati melodije. Sloboda se hrani dobrotom i plemenitošću, 
a razara se ohološću, samoljubljem i drskošću. 


Papa Agaton i Hrvati - Za pape Agatona (678-681) pokršteni Hr- 
vati sklapaju ugovor s Papom da nikad neće provaljivati u tuđe zemlje, 
a papa Agaton blagoslivlje Hrvate i obećaje im da će se Petrov nasljed- 
nik boriti za njih i biti im od pomoći ako i jedan drugi narod provali 
na hrvatsko tlo. 

Ovaj zavjet kojeg pokršteni Hrvati prihvatiše u sklopljenom ugovoru s 
Papom poštivali su sve do dan danas. To znači da Hrvati nikada u svo- 
joj povijesti samostalno, pod svojim barjakom, nisu napadali druge na- 
rode i otimali im blaga i zemlju. Taj zavjet je bio visoki moralni čin, a u 
Hrvate trebali bi se ugledati i drugi narodi. To je bio zavjet dat Bogu, jer 
s druge strane papa Agaton obvezuje sve svoje nasljednike na sv. Stolici 
da pomognu Hrvatima ako netko provali u njihovu zemlju. Petrovi na- 
sljednici, iza pape Agatona, višekratno puta su se zalagali za pomoć na- 
padnutim Hrvatima, a posebno sv. otac Ivan Pavao Drugi koji je dao ve- 
lik obol u pomoći Hrvatima za vrijeme Domovinskog obrambenog rata. 

Iz ovog se izvodi zaključak da je Bog putem Petrova nasljednika dao 
Hrvatima zadaću - nikada ne napadati druge narode i otimati im ze- 
mlju. To je bio zavjet kojeg, koliko je poznato, niti jedan drugi narod 
nije dao sv. Stolici i spada u duhovne i moralne vrijednosti našeg naro- 
das kojim se ponosimo. To je naša i te kako snažna duhovna i moralna 
povijesna baština koju trebaju respektirati i drugi narodi. 


Povijest je grotlo koje nepovratno guta sve kreatore događaja. 
Povijest je radost pobjednika i tuga poraženih. 


Hrvati i njihova vjera - Kao stup opstojnosti, skoro kroz cjeloku- 
pnu povijest hrvatskog naroda, Katolička crkva postaje njen moralni i 
duhovni oslonac, koji nas nikada nije ostavio, a posebno ne u vreme- 
nima stradanja i velikih tegoba. U muci se poznaju junaci, kaže naš na- 
rod. U svim stradanjima hrvatskog naroda stradavala je i njegova vje- 
ra i njegova Crkva, zato su naši pradjedovi nosili geslo - Borba za krst 
časni i slobodu zlatnu! 


Od primitka kršćanstva Hrvati su uvijek bili vjerni Lađi sv. Petra i nje- 
govim nasljednicima. Ti si stijena i na toj stijeni sagradit ću Crkvu i vra- 
ta paklena je neće nadvladati. I doista, u hrvatskoj povijesti Hrvati pri- 
miše teški teret borbe za obranu kršćanstva, da ga vrata paklena nikad 
ne nadvladaju. Antemurale christianitatis - stoljećima hrvatskim živo- 
tima se branila cijela kršćanska Europa i civilizacija! U vrijeme komu- 
nizma kao najgore pošasti svijeta, koji je bio pravi juriš vrata pakla na 
Krista i njegovu crkvu u Hrvatskoj, krvlju mučenika branilo ga i u toj 
borbi palo je i 664 svećenika, časnih sestara, bogoslova i drugih crkve- 
nih osoba, a da ne govorimo o stotinama tisuća onih koji su u toj bor- 
bi položili svoj život na oltar domovine. Mi smo se obukli u oružje koje 
nam daje Bog, da mognemo izdržati đavolske udarce, jer se ne borimo 
protiv ljudi od krvi i mesa, nego protiv Vlasti, Poglavarstva i Vrhovniš- 
tva ovog mračnoga svijeta, (sv. Pavao) i zato nikada više ne pokušavaj- 
te iz hrvatskoga naroda istjerati Krista i njegovu ljubav! 

Bog, kao sveobuhvatna duhovna snaga svemira, za nas Hrvate kao kr- 
šćane, oduvijek je bio iznad svega onoga što čini ili misli čovjek kao 
homo sapiens, svi njegovi mudraci i razni ideolozi, ideologije, čije se 
razmišljanje svodi na njihovo pitanje - gdje se i zašto se taj njihov Bog 
skriva? 


Gdje se krije, pergamena ne kaže. 
Ne skriva se, već što više - 
šutnja u zapisu s tvrdnjom se slaže - 
Tvorac je tamo gdje živo biće diše. 
U ljepoti cvijeta, Tvorac se skriva, 
ciklame, bagrema i smilja. 

U ljepoti tajnog zanosa živa, 
mirisa lipe, kadulje, raznog milja. 

U ljubavi bića, milosti, u dobroti. 

U svemu živom to vide i bića slijepa. 
nadi zore, jutra, krasoti - 

u čudnoj raskoši i paunovog repa. 
Tvorac se ne skriva, pokazuje se svuda. 
Na sve strane ga se vidi neskrita. 
Tvorac je tu i kad tvoj put vrluda, 
da te vrati - to kaže pergamena svita. 
Zašto se ne pokaže Tvorac, time 
mnoga se mudrost pita, ali se puti 
- svaka duša ima svoje ime. 
Tvorac svaku prati, svaku ćuti. 


(M.P Počelo Počela) 


Vjera u nadnaravno najjače temelje ima u prirodi, 
jeru flori i fauni može se očitati čarolija stvaranja, 
neizmjerna maštovitost i baš u svemu prirodni sklad i savršenstvo. 
Priroda je najveća i najpouzdanija Biblija. 

Hrvati i rimski Pape i pismo pape Ivana VIII - Pismo je papa 
Ivan VIII. napisao 7. lipnja 879. godine knezu Branimiru, koji je zba- 
cio probizantski raspoloženoga Zdeslava. Ovo Papino pismo odgovor 
je na pismo što ga je prethodno primio od Branimira, a njime se pri- 
znaje Branimir kao zakoniti vladar, a Hrvatska kao zakonita država. 


“Ljubljenom sinu Branimiru. 

Čitajući pismo Tvoje plemenitosti, koje si nam poslao po časnom sve- 
ćeniku, zajedničkome vjerniku, Ivanu, sjajnije od svjetla smo upoznali, 
kolika je Tvoja vjera i iskrena pobožnost prema crkvi sv. Petra i Pavla i 
Nama. A jer Božjom pomoći kao vjerni sin sv. Petra i Nas, koji ga Božjom 
pomoći zamjenjujemo, ponizno ispovijedaš i želiš biti poslušan, ovim pi- 
smom Našega apostolstva dostojno zahvaljujemo Tvojoj plemenitosti i 
očinskom ljubavi kao predragoga sina, koji se vraća u krilo sv. Apostol- 
ske Stolice, majke Tvoje, s čijeg su prečistog vrela Tvoji oci pili medono- 
sne rijeke svetog propovijedanja, primamo i duhovnim rukama grlimo 
te, apostolskom dobrotom njegujemo, da posjedujući milost i blagoslov 
Božji svetih apostola Petra i Pavla, apostolskih prvaka, uvijek budeš čio 
i siguran od vidljivih i nevidljivih neprijatelja, koji nikada ne prestaju za- 
sijedati na ljudsko spasenje, te željnu pobjedu nad neprijateljima lakše 
izvojuješ, jer kako budeš nastojao, da se sam Bogu ponizno pokoriš i slu- 
šaš sveti nauk njegov i kako budeš iskazao za ljubav Božju dužnu počast 
svećenicima i službenicima njegovim, tako ćeš bez sumnje biti pobjednik 
i gospodar nad svima svojim neprijateljima i buntovnim protivnicima. 


I zato opominjemo revnost tvoju, da u svim svojim djelima imaš uvijek 
pred očima Gospodina, da ga se bojiš i svim srcem ljubiš, jer psalmist 
veli: ,Blažen čovjek, koji se Boga boji i komu su veoma omiljele zapovi- 
jedi njegove; jako će biti sjeme njegovo na zemlji“; a on sam veli u evan- 
đelju: ,Tko mene ljubi, držat će riječ moju, i moj će otac ljubiti njega, i k 
njemu ćemo doći i kod njega ćemo se nastaniti.“ Kad je to tako, ako svo- 
jim dobrim djelima, što sada sjaje, proslaviš Boga, bez sumnje će te jed- 
nom ovjenčati vječna slava, jer on preko Mojsija sam svjedoči, da tako 
čini, govoreći: ,Proslavit ću one koji mene slave.“ 


I budući da si nas preko svećenika Ivana zamolio, da bi te za veći Tvoj 
spas blagoslovili svojim blagoslovom, učinili smo to rado. Kad smo na- 
ime na dan Uzašašća Gospodnjega čitali misu pred žrtvenikom sv. Pe- 

tra, da uzmogneš ovdje sretno vladati, a po smrti da se na nebesima ra- 
duješ za sve vijeke. 


Ujedno Ti javljamo, da smo ovoga vjernoga svećenika Ivana odredili za 
poslanika bugarskome kralju, pa te molimo, da za ljubav Božju dozvo- 
liš, da to poslanstvo obavi bez krzmanja, te stoga Tvojoj ljubavi mnogo 
puta zahvaljujemo.“ 

koko 


Ovo pismo pape Ivana VIII. od 7. lipnja 879. g upućeno Knezu Brani- 
miru kao odgovor na njegovo ranije pismo kojim je zatražio blagoslov 
Njegove svetosti pape Ivana VIII. - za nas Hrvate predstavlja sakrosan- 
ktnu ispravu naše opstojnosti i naše odanosti Kristovom namjesniku 
na Petrovoj stolici. Od onda je prošlo dugih 1136 godina, da se preko 
hrvatskog naroda lome koplja u obrani kršćanstva od svih mogućih na- 
srtaja. Od toga datuma gotovo svaki nasrtaj na Hrvate značio je isto- 
vremeno i nasrtaj na kršćanstvo, ako ne baš uvijek na kršćanstvo, tad 
je to bilo na katoličanstvo. Nekoliko stoljeća borbe s Turcima, uvijek 
je bila u pitanju i obrana kršćanstva. Jer uz razaranje hrvatskih terito- 
rijau prvom redu razarane su katoličke crkve i samostani. Antemura- 
le christianitatis - Predziđe kršćanstva značilo je da smo mi Hrvati bili 
zadnja linija obrane Europe, one kršćanske Europe koja nam je bila 
kroz povijest toliko nesklona. Nasrtaj komunizma na Hrvatsku tako- 
đer je bio i nasrtaj na kršćanstvo s toliko razorenih crkvenih zgrada i 
664 mučenički ubijena svećenika, časne sestre i bogoslova. 


I u ovom Domovinskom obrambenom ratu napad na Hrvate je opet 
značio napad na Katoličku vjeru u Hrvatskoj i Crkvu u Hrvata. Na sto- 
tine srušenih ili oštećenih crkava, razorenih grobalja, devastiranih ki- 
pova svetaca i mnoštvo drugih strahota. Pobješnjeli posljednji duhov- 
ni krik Nemanjićeve dinastije opsjednute vlašću nije birao ni sredstva 
ni ciljeve, au svome mentalnom sklopu uvijek je imao atak i mental- 
nu mržnju na sv. oca Papu bez obzira koja bi osoba tu svetu dužnost 
obnašala. Što se iz ovoga dade izvući kao zaključak: Mi smo mentalno 
vezani za Kristov nauk kroz sv. Stolicu, i nauk Katoličke crkve. To je 
posebno svojim životom i svojim mučeništvom potvrdio blaženi Aloj- 
zije Stepinac - i izdišući je govorio - In te domine speravi! Boreći se za 
životi opstanak svog naroda, uvijek je u toj borbi isticao vjeru i svaki 

čas je bio spreman za nju i umrijeti. Zato i mi u svoje duše duboko ugra- 
dimo solidarnost - Jedan za sve, svi za jednoga! 


Najveći bojovnik za život je Isus Krist. 
Zato ga nazivamo i - Vođa živih! 
Za nas Hrvate nema veće časti nego biti njegovi legionari. 


Hrvatska i njena dijaspora - Negdje sedamdesetih godina proš- 
log stoljeća tadanji hrvatski dugogodišnji komunistički čelnik dr. Vla- 
dimir Bakarić na jednom predavanju kazao je da Hrvatska ima najgoru 
moguću dijasporu na svijetu. To se momentalno nije smjelo prihvatiti, 
jer od njega se nije moglo drugo ni očekivati, već, odmah u sebi napra- 
viti inverziju - da niti jedna dijaspora u svijetu nema goru matičnu ili 
domovinsku vlast kao hrvatska dijaspora. To je bilo u vrijeme socija- 
lizma. A kako danas stoji stvar u odnosima Hrvatske i njene dijaspo- 
re?! Zacijelo ne mnogo bolje! 


Svi oni koji su iz bilo kojeg razloga napustili svoju domovinu i otišli 
trajno živjeti u neke europske ili i prekoocenske zemlje stekli su novu 
domovinu, ali negdje duboko u sebi, u svojoj duši zadržali su i korije- 
nje i ljubav prema staroj domovini. 


Nova domovina je poput vinove loze, koja te napojila i opila, ali ako je 
napustiš samo godinu dana, kad se vratiš, na njoj više nećeš naći ni- 
kakva ploda. Stara domovina je poput masline, i ako je napustiš i vra- 
tiš joj se i nakon pedeset godina - dočekat će te krošnja puna plodova. 


Stara domovina u duši svakog iseljenika ima posebno i sentimental- 
no značenje i veze s njom teško je potrgati, i što si stariji kao da su te 
veze, ti konopci sve zategnutiji. Nostalgija čini svoje. Ali kakvu vezu 
zadržava stara domovina, kao vlast, prema onima koji su, najčešće tr- 
buhom za kruhom, otišli u daleke zemlje? Povijest je pokazala da tu 
nema baš previše sentimenta i da je ta ljubav - jednostrana. Ljubav 
iseljenika prema staroj domovini, ali ne i ljubav vlasti stare domovine 

prema svojim iseljenicima, osim u dijelu koji se odnosi na neki mate- 
rijalni interes, pa se tu zna glumiti ljubav. Ali ljubav izmeđ hrvatskog 
naroda, ovoga u domovini i onoga u iseljeništvu, gori kao vječni pla- 
men, kao dvije vatre koje su se stopile u jedan plameni buk. 


Ali to nije pravilo kod svih država. Postoje neki narodi u svijetu gdje je 
ta ljubav obostrana i gdje stara domovina, preko svoje države itekako 
brine o svojim iseljenicima bez obzira u kojem kutku svijeta se nalaze. 
Možda je za to najbolji primjer odnos između države Izrael i njegove 
dijaspore, gdje itekako jedni o drugima vode računa i međusobno se 
pomažu i štite. Mislim da bismo od njih i mi trebali učiti. 

Odnosi između Hrvatske i njene dijaspore od momenta stvaranja sa- 
mostalne države imali su svoj nagli uspon i kontinuirani pad. U početku 
kad je Hrvatskoj trebala, zbog ratnih prilika i obnove, svekoliku pomoć 
hrvatske dijaspore, iskovana je i sintagma - Jedinstvo domovinske i 
iseljene Hrvatske, i sl. što je i politički vrlo dobro zvučalo. A danas iz 
javnog riječnika u Hrvatskoj jedva da se može i čuti riječ - dijaspora. 
Istina, valja i napomenuti da većinu sredstava priopćavanja u svojim 
rukama u Hrvatskoj drže, kazano u ideološkom a ne u nacionalnom 
smislu - ,nehrvati“ i da ih nije prevelika briga što se događa s našim 
iseljenicima i kako žive, kakve probleme imaju i sl. Jer ih nije mnogo 
briga ni za njihovu vlastitu domovinu. Jedina trajna i čvrsta poveznica 
je crkva u Hrvata, koja nikada nije zapustila i brigu o iseljeništvu kao 
nerazdvojivom dijelu jedinstvenog nacionalnog i vjerskog korpusa. 


Na Tv programima gotovo da nema nikakvih izvještaja ili vijesti o kul- 
turnim i sličnim događajima koji se zbivaju u brojnim svjetskim gra- 
dovima a vezani su za našu dijasporu, kao što u domovini na HRT pro- 
gramima, poslije podne i uvečer, nema više nikakvih dječjih emisija - 
kao da za televijziju, te dvije kategorije (djeca i iseljenici) uopće više i 
ne postoje. Pa se čudimo kako to da imamo slab natalitet i kako to da 
se iz iseljeništva gotovo nitko i ne vraća u staru domovinu. 

Za dijasporu postoji samo politički interes nekih političkih stranaka 
za vrijeme izbora, jer ih upravo njihovi glasovi mogu dovesti na vlast. 


A kad to prođe nastupa četverogodišnja - amnezija. Zaboravljaju se 
stara dobročinstva. Zbilja! 

A moglo bi, i moralo bi biti posve drugačije. I to posve, posve drugači- 
je! Ali kao što vidimo - nije! 

Nikome više kao da nije stalo do jedinstva - domovinske i raseljene 
Hrvatske, kao da nikome nije stalo do njihove dobrobiti i njihove mo- 
guće zaštite u dalekim i tuđim zemljama. Kao da nikome više nije stalo 
ni do veza matične države sa svojim iseljeništvom. Za mnoge političare 
u domovini - oni kao da ne postoje! Ali tako ne bi smjelo biti. Gdje po- 
stoji domoljubna Hrvatska, dijaspora mora biti uvijek u njenom srcu. 


Sjetimo se samo da među svojim iseljeništvom imamo i brojne znan- 
stvenike, umjetnike, velike gospodarstvenike i dr. i njihov doprinos 
svjetskom napretku, znanosti, umjetnosti i sl. na što trebamo biti ite- 
kako ponosni. Sjetimo se samo da među našim iseljenicima ima i zna- 
tan broj vrlo uspješnih poslovnih ljudi koji itekako mogu pomoći svo- 
joj staroj domovini i njenom gospodarstvu. 


Ne moramo se čak ni toga sjetiti, ali se moramo sjetiti da su to bili i 
ostali naši ljudi, ljudi koji nose Hrvatsku u srcu i nakon nekoliko na- 
raštaja, da su to ljudi koji u staroj domovini imaju svoju rodbinu, pri- 
jatelje, da su to ljudi u kojima teče hrvatska krv, ljudi koji su se veseli- 
li svakom hrvatskom uspjehu, a na svaku tragediju Hrvatske - odgo- 
varali su sbolom u svome srcu. I ne samo da se ne bi smjelo porušiti 
niti jedan most između Hrvatske i njene dijaspore, već bi nove mosto- 
ve trebalo graditi na svakom koraku - od strane državne vlasti do po- 
jedinaca i to i onih u domovini i onih u dijaspori. 


Hrvatska, kao njihova matična država, trebala bi i pomagati osnivanje 
njihovih kulturnih društava, klubova i sl. Gdje će se i među mlađima 
održavati hrvatski nacionalni duh. Danas je to znatno lakše nego ne- 
kada. Kao prvo, danas imamo i svoju vlastitu državu, danas postoje i 
snažne telekomunikacijske veze, pa iseljenici mogu kad to požele raz- 
govarati sa svojima u domovini na svom prelijepom materinskom je- 
ziku. Danas su moguće, zbog razvijenog zračnog prometa, i češće me- 
đusobne posjete. Kultura domovinske i iseljene Hrvatske treba biti je- 
dan duh, jedno tijelo, jedan korpus od koje će jednako međusobno učiti 
djeca u domovinskoj i djeca u iseljenoj Hrvatskoj - i to jedni od drugih. 
Naše iseljenike trebalo bi uključivati i u našu diplomatsku službu u ze- 
mljama gdje imaju domicil, ukoliko za takvu službu ne postoje pravne 

zapreke pravnog sustava zemlje u kojoj žive. Trebalo bi učestalo vršiti 
kulturne i znanstvene, pa i sportske i druge razmjene između iselje- 
ne i domovinske Hrvatske. Mi se međusobno moramo bolje upoznati 
i vezati jačim vezama nego ikada u našoj iseljeničkoj povijesti. Da do- 
ista budemo jedan duh u dva tijela. Hrvati u dijaspori ili u rasapu, do- 
ista se ne bi smjeli rasuti po svijetu, a da se za njih i ne zna ni gdje su 
ni što su ni koliko ih ima. 


Njihova matična država Hrvatska uz samu ispomoć dijaspore trebala 
bi sačiniti evidenciju naših iseljenika u svijetu, barem onih kod kojih 
se još nije izgubio osjećaj duhovne pripadnosti svom matičnom naro- 
du, pa makar samo i u nekim segmentima. Takva bi evidencija obo- 
strano vrlo dobro došla i mislim da ju ne bi bilo teško sačiniti. Ovdje 
posebno treba spomenuti i Hrvate u BiH, Hrvate u Vojvodini, Hrvate u 
Boki Kotorskoj, Hrvate na Kosovu, gradišćanske Hrvate, Hrvate u Ru- 
munjskoj, moličke Hrvate i dr. prema kojima je odnos matične drža- 
ve još zapušteniji. 

Postoje još brojna druga područja bilo na gospodarskom, političkom, 
društvenom, kulturnom, povijesnom, znanstvenom, informativnom, 
sportskom i sl. planu gdje se domovinska i iseljena Hrvatska trebaju 
zbližiti, da ne kažem i spojiti. Svi oni hrvatski političari koji svjesno ili 
nesvjesno, svojim činom ili propustom, svojom riječju ili slovom - rade 
na nejedinstvu domovinske i iseljene Hrvatske, ili ne rade dovoljno na 
njihovom zbližavanju, zasigurno da njihova vlast, pa makar samo u mo- 
ralnom i domoljubnom smislu, ne zadržava legimitet kod najvećeg di- 
jela hrvatskog naroda u domovini, ali ni u dijaspori. 


Postoji duh čovjeka, ali postoji i duh naroda. 
Duh naroda je trajna kategorija i on živi dugi niz naraštaja, 
i prvenstveno se očituje kao tradicija u mnogim oblastima života. 
Budućnost naroda treba se temeljiti na njegovoj tradiciji 
koja se samo s vremenom osuvremenjuje. 

Hrvatska dijaspora u Turskoj - To je dijaspora koja se rijetko 
kada spominje u Hrvatskoj, i u cijelosti je neistražena. Riječ je o Hrva- 
tima koje su Turci odvodili u Tursku skoro kroz puna četiri stoljeća, a 
ponajviše mušku djecu iz BiH i nekih dijelova Hrvatske 


Prema istraživanjima dr. Abaza, turskog državljanina i znanstvenika, 
koji tvrdi da od 78 milijuna živućih Turaka u Turskoj njih čak 10 mili- 
juna imaju hrvatske korijene. 


Svoju tvrdnju potkrijepljuje rezultatima doktorske disertacije u kojoj 
je proučavao hrvatsku djecu koju su Turci odvodili u sepetima (plete- 
nim košarama od pruća) u Tursku ili zarobljavali u bitkama. 


Njegovo istraživanje temelji se na četiri stoljeća osmanlijske vladavi- 
ne u BiH i nekim dijelovima Hrvatske. Abaz je u svojoj doktorskoj di- 
sertaciji, godinama kopajući po arhivima u Istanbulu, brojio, zbrajao i 
došao do zapanjujuće brojke. Samo jedne godine (1493. kad se dogo- 
dila i Krbavska bitka), prema njegovim tvrdnjama, dopremljeno je u 
sepetima 10 tisuća hrvatske djece iz Bosne i Hrvatske. 


Ovim podatcima, manje više moglo bi se vjerovati i iz razloga što su u 
Osmanskom Carstvu Hrvati često puta dogurali do visokih političkih 
pozicija. Postajali su paše i veliki veziri. 

Sulejman Veličanstveni i Mehmed I Osvajač govorili su hrvatskim jezi- 
kom koji jena Osmanlijskoj Velikoj Porti bio diplomatski jezik. Rustem 
paša, jedan od velikih vezira Osmanlijskog carstva rodio se, po jedni- 
ma, u Skradinu, dok drugi smatraju da je to bilo u Velimu ili u Sarajevu. 


Slijedi citat iz priče Danak u krvi nobelovca Ive Andrića. 


“Već je šesta godina prošla od poslednjeg kupljenja ovog danka u krvi, 
zato je ovog puta izbor bio lak i bogat; bez teškoća je nađen potreban 
broj zdrave, bistre i naočite muške dece između desete i petnaeste go- 
dine, iako su mnogi roditelji sakrivali decu u šumi... “Neki su i stvarno 
sakatili rođenu decu, sekući im po jedan prst na ruci...“ 

..Izabrani dečaci otpremani su na malim bosanskim konjima, ... Na ko- 
nju su bila dva pletena sepeta (košare), kao za voće, sa svake strane po 
jedan, i u svaki sepet stavljen je po jedan dečak i sa njim mali zavežljaj i 
kolut pite, poslednje što nosi iz očinske kuće... (Završen citat!) 

26 


U svakom slučaju hrvatska i bošnjačka historiografija u suradnji s tur- 
skom historiografijom trebala bi temeljito i vrlo objektivno istražiti 
to razdoblje, i o tome izraditi jednu veliku zajedničku monografiju na 
turskom i hrvatskom jeziku. Danas turski i hrvatski jezik baštine oko 
dvije tisuće zajedničkih riječi. 


Narod je poput stabla, tamo gdje ima duboke korijene 
i nakon njegove sječe ponovno izrasta. 
Duboki korijeni nekog naroda, garancija su njegovog 
dugotrajnog opstanka. 


Hrvatskim iseljenicima dodijeliti hrvatsko državljanstvo 
- U sklopu vođenja nacionalne politike, više ne samo na razini hrvatske 
države, već na razini cijelog nacionalnog korpusa - otvara se i pitanje 
pravnog statusa svih pripadnika hrvatskog naroda koji žive izvan Repu- 
blike Hrvatske kao svoje matične domovine, u smislu njihovog držav- 
ljanstva. Treba ponuditi hrvatsko državljanstvo svim hrvatskim iseljeni- 
cima i hrvatskim nacionalnim manjinama bez obzira u kojem su dijelu 
svijeta. Naravno, podrazumijeva se samo po sebi, da se radi o osobama 
koje bi htjele imati hrvatsko državljanstvo uz već postojeće koje imaju 
u zemlji u kojoj žive. To znači da bi svakom tko zatraži hrvatsko držav- 
ljanstvo trebalo dati domovnicu i hrvatsku službenu putovnicu (pasoš). 
I ne samo to, već nakon toga trebamo biti i sretni što su ti ljudi i formal- 
nopravo ušli u sastav hrvatskog nacionalnog korpusa. 


Takav potez hrvatskih vlasti imao bi i dobar poslovno prihodovni efekt. 
Ako bi samo sto tisuća iseljenika zatražilo putovnicu i da se svaka napla- 
ti 500 dolara, to bi bio prihodovni efekt od pedeset milijuna dolara. (Ovo 
sam naveo samo kao jedinicu mjere). Za vjerovati je da bi daleko veći 
broj iseljenika htio imati hrvatsku putovnicu i to im treba omogućiti. 


No, to bi imalo itekako jak duhovni efekt u smislu što većeg zbližava- 
nja domovinske i iseljene Hrvatske. Objedinjenje hrvatskog nacional- 
nog korpusa na svakom koraku, na svim meridijanima i paralelama, to 
neka vam bude načelo življenja. Vi, svi koji živite izvan Hrvatske, neka 


27 


su vaše oči uvijek uprte u svjetlost vaše djedovske domovine. Neka 
vam ona bude zvijezda vodilja, majka zaštitnica, prema njoj uputite 
sve svoje radosti, ali i sve svoje žali. U mjeri u kojoj sami budete voli- 
li svoju staru domovinu ili expatriu, Domovina će vam to višestruko 
puta vratiti, kao svojoj dragoj djeci. Uzajamna ljubav između Domovi- 
ne i njenog iseljeništva je imperativ koji se mora uvijek njegovati. Kao 
što majka voli svu svoju djecu bez obzira gdje žive, mi smo svi djeca 
naše Domovine. 


VRATITE SE! 


Vratite se doma na svoje more, 
u svoje oluje, bure, snove! 

Na polja svoja, planine, gore. 
Vratite se! Hrvatska vas zove! 
Vratite se u ona jutra, zore, 
korijene stare, a žile nove. 
Srca drugim žaroma sada gore. 
Vratite se! - Lijepa naša zove! 
Dođite ovdje gdje se Jadran ljeska, 
gdje otoci u suncu kao bove plove! 
Tu gdje žega jari, kamen bljeska, 
Vratite se! - Sveto tlo vas zove! 
Vratite se, jer skut majke čeka, 
draga zemlja tajnama skrita! 
Tu gdje djedi vam bili od vijeka, 
Vratite se! - kliče Vila Velebita. 
Ravnica plodna i bregi vas zovu, 
oltar stari i groblje vas voli. 
Dođite kući u nadu novu! 
Vratite se! - Hrvatska vas moli! 


(M.P) 


Skupite se raseljeni i svoju ljubav stavite na Oltar Domovine! 

Pravni i drugi temelji nezavisnosti naroda - ,Dok je jedan 
narod prisiljen da se pokorava i dok se pokorava, on čini dobro, ali čim 
može da zbaci svoj jaram i zbaci ga, on čini još bolje, jer povrativši svo- 
ju slobodu na osnovu onog istog prava na temelju kojeg mu je i oduze- 
ta, ili je on bio u pravu da je povrati ili drugi nisu bili u pravu da mu je 
oduzmu“ (Tako je govorio veliki francuski filozoif Jean-Jacques Rousse- 
au u svom čuvenom Društvenom dogovoru.) 


Ova filozofska misao iz doba francuskog racionalizma - treba svakom 
Hrvatu i svakom hrvatskom državljanu biti osobni i nacionalni - cre- 
do! Ona je molitva, ali je istovremeno i nukleus filozofije svakog oslo- 
bođenja naroda. 


Sloboda pripada svim živim bićima, svakom čovjeku, svakoj obitelji, 
svakoj zajednici, a posebno i svakom narodu. Nikakav i ničiji pravni akt 
narodu ne može dati slobodu, jer sloboda je iskonsko prirodno pravo 
svakog naroda, kao što puž iskonski ima poravo na svoju kućicu, tako 
svaki narod bio mali, bio veliki ima pravo i na svoju državu. I nitko ni- 
kakvim pravnim aktom ne smije nekom narodu oduzeti slobodu. Ta- 
kav pravni akt je nevažeći. Nikakvim pravnim aktom se ne može uki- 
nuti prirodno pravo. 


Nekim pravnim aktom to se narodu ne može dati, već se tim aktom to 
može samo potvrditi i priznati mu to prirodno pravo u smislu da mu 
se ne osporava. Tako, ni hrvatski Ustav pozivajući se u preambuli na 
različite povijesne odluke, hrvatskom narodu ne daje pravo na neza- 
visnost, jer to je prirodno pravo kojeg svaki narod ima od trena kad 
se formirao kao posebna nacionalna zajednica. To je isto kao da se ne- 
kome priznaje pravo na zrak koji udiše ili na sjaj sunca koje ga grije. 


Svaki narod koji nema slobodu je kolektivni sužanj, 
ali i svaki njegov pripadnik ponaosob! 

Državne insignije i njihova primjena - Svaka država na svi- 
jetu ima svoje insignije oliti znakovlje kojim se pokazuje status same 
države, status državnog vrhovništva, prepoznatljivost tih insignija na 
javnim ili međunarodnim manifestacijama. Povijest čovječanstva, još 
od prastarih vremena pa sve do danas, označena je državnim, vladar- 
skim ili plemenskim insignijama. Insignijama po kojima su mogli biti 
prepoznati carevi, kraljevi, sultani, banovi, predsjednici i sl. i uvijek su 
bili nešto što se poštivalo, nešto što je na neki način bilo sveto, sakro- 
sanktno, nedodirljivo, i uvijek je bila čast te insignije nositi ili pod nji- 
ma manifestirati, ratovati ili slično. 


Osnivanjem slobodne i nezavisne Republike Hrvatske, Ustavom i ustav- 
nim zakonom te su insignije utvrđene poput službene zastave, službe- 
nog grba, službene lente, himne, službenog časničkog znakovlja, orde- 
na i sl. Te insignije u pravilu imaju u sebi komponente iz nacionalne 
povijesti, narodne tradicije, povijesne kulture i sl. i u svakom narodu 
predstavljaju svetinju, a gledano s pozicije pojedinca predstavljaju čast 
takvim insignijima se okititi na službenim nastupima ove ili one vrste. 
Hrvatski službeni grb. Hrvatski nacionalni povijesni grb složen od 
bijelih i crvenih kvadratića (uvriježen izraz ,kockice“ je pogrešan, jer 
kvadratići su dvodimenzionalni, a kockice su trodimenzionalne) zadi- 
re u duboku povijest hrvatskog naroda, pojavljuje se i u Iranu, koji se 
po nekim povjesničarima smatra i pradomovinom Hrvata. 


Ti crveno-bijeli kvadratići u cijelome svijetu prepoznati su kao izvor- 
no hrvatska specifičnost, a posebno se ističe na svjetskim prvenstvi- 
ma; nogometnim, rukometnim, košarkaškim i sl. kad su igrači i navijači 
obučeni u crveno-bijele dresove s tim kvadratićima. Povijesno, hrvat- 
ski se grb u različitim varijantama izrade pojavljuje nekad s bijelim, a 
nekad i s crvenim prvim poljem. 


Ako zamislimo beskrajno polje crveno bijelih kvadratića, pa iz njega 
vadimo naš grb s 25 kvadratića, posve je svejedno je li prvo polje bi- 
jelo ili crveno. Legitimno je i jedno i drugo. Insigniju hrvatskog grba 
treba postavljati na sva hrvatska plovila, na sve hrvatske vlakove, na 
sve hrvatske zrakoplove i sl. - jer po tome nas prepoznaje cijeli svijet. 


Hrvatska zastava, barjak ili stijeg - njeno postavljanje trebalo bi pro- 
pisati zakonom, i nepridržavanje toga sankcionirati. Na svim zgradama 

gdje postoji i jedan pravni subjekt prigodom državnih praznika treba 
na vidljivom mjestu istaći hrvatski stijeg. Domoljubnim odgojem škol- 
ske djece obuhvatiti svakako i hrvatski stijeg i njegovo postavljanje i 
organizirati svečani pozdrav zastavi, uz zvuk ili pjevanje hrvatske hi- 
mne, makar samo na početku svake školske godine. 


Hrvatska himna - Lijepa naša domovino, kao jedna od najljepših hi- 
mni na svijetu dobro se uvriježila u cijeli nacionalni korpus domovin- 
ske i iseljene Hrvatske. Na podlozi hrvatske himne mogli bi se uprili- 
čiti i igrokazi u vrtićima, školama i sl. a sve skupa u kontekstu domo- 
ljubnog odgoja naše djece, ali i uz njen tekst i slikopisni prikazi ljepo- 
ta naše domovine. 

Hrvatska lenta - nije zaživjela u upotrebi, a posebno ne predsjednič- 
ka lenta i njenu upotrebu također bi trebalo propisati zakonom, a ne- 
prihvaćanje predsjedničke lente na inauguraciji predsjednika, Pred- 
sjednik Ustavnog suda koji vodi inauguraciju, trebao bi odbiti vođenje 
prisege, ukoliko i novoizabrani predsjednik ne želi na sebi imati pred- 
sjedničku lentu, s obrazloženjem da bez toga nisu ispunjene pretpo- 
stavke za davanje službene prisege i da se time krši Ustav. To znači da 
bi prije polaganja prisege jedan ad hoc odbor Ustavnog suda trebao 
prethodno utvrditi je su li ispunjene formalne pretpostavke za dava- 
nje svečane prisege. Ukoliko novoizabrani predsjednik preskoči neku 
riječ u prisegi, voditelj prisege treba od njega zatražiti da ponovi taj 
dio prisege. Sva ova pitanja trebala bi biti regulirana posebnim Zako- 
nom o Predsjedniku RH. 


Svi narodi svijeta i svi ljudi svijeta bili bi ujedinjeni 
u različitosti da nije razdjelnice u smislu zlih i dobrih, 
moralnih i nemoralnih, poštenih i nepoštenih. 

Narod i njegovi političari - Političar ili vođa naroda mora biti mu- 
dar, pronicljiv, oprezan, ponekad i suzdržan, a ponekad i čvrst, nepo- 
kolebljiv i hrabar - ovisno o situaciji u kakvoj se trenutno narod nala- 
zi. Čovjek koji nema senzore za svoj vlastiti narod ne smije ni pod ko- 
jim uvjetima postati njegov vođa, predsjednik i slično. Narod takvom 
čovjeku ne smije dati povjerenje. 


Ako se takav čovjek progura na vrh države, pa otkrije svoj pogubni ka- 
rakter, narod ga treba odmah smijeniti, ponajprije pravnim sredstvima, 
a ako se tome odupire treba primijeniti i druge metode da ga se uda- 
lji s funkcije koja mu ne pripada. Takvim postupcima on na svoj način 
pokorava narod, sputava njegov razvoj, ograničava mu slobode samo 
u interesu svog vlastitog jastva i samoljublja. Mi smo u Hrvatskoj sva- 
kodnevno svjedoci takvog ponašanja. Ulogu Predsjednika Republike 
Hrvatske svaki obnašatelj treba doživljavati kao najveću moguću čast. 
To je čast da se bude prvi kao vođa, kao onaj koji zastupa cijeli narod, 
ali i kao prvi među jednakima, kao i da bude prvi i najpoznatiji sluga 
narodu. Tamo gdje nema ljubavi između naroda i Predsjednika kao i 
Premijera, političari moraju znati da se narod ne može smijeniti. 


Svaki bi narod u Božjim očima trebao biti poput 
najljepšeg cvijeta, koji je svima prepoznatljiv, 
koji ima svoj miomiris, svoju raskošnu paletu boja 
ugrađenu u njegove latice, ukratko da ima svoju dušu 
koja je Bogu draga. 


Da bi vazda čestna bila! - Hrvatska himna, pjesma - Lijepa naša 
domovino, bez i najmanje dvojbe svojim tekstualnim izričajem i sadr- 
žajem, kao i svojom melodijom spada među najljepše i najplemeni- 
tije himničke pjesme u svijetu. Himna je izvučena iz pjesme Horvat- 
ska domovina autora Antuna Mihanovića, koja ima ukupno četrna- 
est strofa. Kao tekst himne uzete su dvije prve i dvije posljednje strofe. 
Ali nisu uzete u svome izvornom tekstu, već su djelomično izmijenjne: 

Tako - strofa prva, stih četvrti glasi - Da bi vazda sretna bila, izvorno 
(Da bi vazda čestna bila). Stih prvi, treća strofa glasi - Teci Savo, Dra- 
vo teci, izvorno (Teci, Sava hitra, teci). Stih drugi, treće strofe glasi — 
Nit' ti Dunav silu gubi, izvorno (Nit'ti Dunaj silu gubi). Stih treći, tre- 
će strofe glasi - Sinje more svijetu reci, izvorno (Kud li šumiš, svijetu 
reci). Stih četvrti, treće strofe glasi - Da svoj narod Hrvat ljubi, izvorno 
(Da svog' doma Horvat ljubi). Stih drugi, četvrte strofe glasi - Dok mu 
hrašće bura vije, izvorno (Dok mu hrastje bura vije). Stih treći, četvr- 
te strofe glasi - Dok mu mrtve grobak krije, izvorno (Dok mu mertve 
grob sakrije). Stih četvrti, četvrte strofe glasi - Dok mu živo srce bije, 
izvorno (Dok mu živo serdce bije!) Kao i sve drugo u životu i tekst hi- 
mne prilagodjuje se vremenu i političkim trendovima. 


No, moto ovog napisa je upravo stih koji stoji u njegovom naslovu: Da bi 
vazda čestna (časna) bila. A ta izvorna riječ (čestna, časna) zamijenje- 
na je riječju ,sretna'“. Biti častan i biti sretan nije isto. Onaj tko je častan 
ne mora biti i sretan, a isto tako netko tko je sretan ne mora biti častan 
čovjek. Država pa i njen narod mogu biti sretni, ali ne moraju biti časni, 
i obrnuto mogu biti časni a ne moraju biti sretni. Hrvatski narod želi 
državu koja će biti čestna, biti časna u svakome pogledu i prema unu- 
tra, i prema vani, a posebno časna prema svome narodu i svojim bra- 
niteljima. Ali bar za sada situacija je od tog - dijamentralno suprotna. 


Hrvatska politička vlast nije uvijek čestna, kao što je to pjevao otac hi- 
mne Antun Mihanović. On je zamišljao hrvatsku Domovinu (tako i dr- 
žavu) kao čestnu, kao časnu na svim njenim područjima, a ponajprije 
u njenoj vlasti da je vode sve samo čestiti ljudi, ljudi ponosa, ljudi ra- 
zuma, ljudi dostojanstva i ljudi hrabrosti. A hrvatska država, pri tome 
prvenstveno mislim na njenu vlast je daleko od čestne (časne) vlasti 
a time i čestne (časne) države. 


Mnogi u politici, ali iu njenom gospodarstvu, shvatili su da je - časno 
biti na nekoj visokoj političkoj ili gospodarskoj poziciji, a nadasve da 
tu čast treba pratiti i tvarno blagostanje, kao nešto bez čega ta čast ne 
ide. Kako u Ustavu RH o tome ništa ne piše, ti dužnosnici sami su se 
pobrinuli da - uz čast ide i mast, kako to kaže naš narod. 


Gledano sa stajališta naroda ili cjelokupnoga građanstva gorko se došlo 
do još gorče spoznaje da Lijepa naša (pritom misleći na njenu vlast) za 

99 % njenog pučanstva nije čestna država, pa čak nije ni sretna, osim 
za onaj postotak tajkunije i većeg dijela političara. 


Njeni tvorci, oliti branitelji umjesto domoljubne časti postali su nisko- 
maržna roba, čijim glavama se plaćala glavarina za ulazak u EU i prija- 
teljstvo s agresorskom Srbijom. Ne treba se čuditi jer i stoljećima pla- 
ćali smo Turcima - danak u krvi, pa smo očito na to i navikli. E, moj 
obezpamećeni narode...? 


I svaki izlazak i zalazak sunca je povijest koju nitko ne pamti. 


Ugroza slobode - Svakom narodu sloboda se može oduzeti na razli- 
čite načine, ponajprije vanjskim utjecajem, ratom, agresijom, ali neri- 
jetko i unutrašnjim izopačenjem njegovih vođa, političara, pa čak i u si- 
tuacijama da nema niti najmanje vanjske ugroze. Kad je u pitanju ugro- 
za naroda bilo ona vanjska ili ona unutarnja, postoji prirodno pravo ali 
i dužnost samog naroda da tu ugrozu ukloni svim mogućim ponajpri- 
je pravnim, a ako tako ne ide tada i drugim raspoloživim sredstvima. 


Ta unutarnja ugroza može biti različita - od nesposobnosti političara 
da uspješno vode gospodarstvo države, pa sve do njihovih kriminal- 
nih aktivnosti, krađe, korupcije ili nerijetko i izdaje vlastitog naroda 
na ovaj ili onaj način. 

Obzirom na različiti svjetonazor kod velike većine naroda, ti političari ne 
mogu imati ni ljubav prema svom narodu i što god naprave nema usa- 
glašenosti s njime, oni su poput krivo nasađenog alata i što god se s njim 
napravi ispadne krivo. Sloboda je poput čovjeka koji korača dolinom 
smrti, gdje svatko samo čeka priliku da je pogazi ili barem da je ugrize. 


Oduzimanje slobode narodima je akt okrutnosti 
gaženja Božjeg lica, prezir života i kovačnica nesreće. 

Državni i nacionalni praznici i kulturološke manifestacije - 
Državni i nacionalni praznici u iole dobro organiziranoj državi sa svo- 
jim kulturnim, glazbenim, vojnim i drugim manifestacijama po većim 
gradovima postaju svečanost slobode. U našoj Hrvatskoj to je samo 
djelomično zaživjelo, kao Komemoracija u Vukovoru i proslava Dana 
pobjede i domovinske zahvalnosti u Kninu i Čavoglavama. Ali to nije 
dovoljno. Svaki državni praznik kojeg ne slavimo javnim manifestaci- 
jama bolje bi bilo ukinuti, nego da narod ne zna o kakvom se prazniku 
radi. Doživljava ga samo kao dobrodošao neradni dan. 


Trebalo bi napraviti reviziju državnih i nacionalnih praznika i sačiniti 
programe proslava istih, različitim kulturološkim manifestacijama od 
izlaska limene glazbe na ulice i trgove, pa sve do postroja vojnih jedi- 
nica tradicionalnih ili HV. Na svakom državnom ili nacionalnom pra- 
zniku treba se osjetiti i doživjeti duh svečanosti koji u pravilu podiže 
moral narodu. Proslava Dana pobjede i domovinske zahvalnosti 5. ko- 
lovoza u Kninu trebalo bi tretirati kao prvi dio, a kao drugi dio te pro- 
slave - prihvatiti onu u Čavoglavama. Državni i nacionalni praznici su 
festival i svetkovina domoljublja. To bi svi morali poštivati. 


Ljubav treba znati misliti i činiti, i podučavati mlađe 
da čine i misle na frekvenciji ljubavi. 
Jer jezik ljubavi razumije svaki čovjek na svijetu, 
dobro ga razumije i cjelokupna flora i fauna. 
A posebno mlade treba podučavati 
- ljubavi prema Domovini! 


Hrvatski državni sabor i Vlada RH - Da bi Hrvatski državni sa- 
bor mogao biti predstavnički dom cjelokupnog hrvatskog nacional- 
nog korpusa on mora prije svega u svoj rad, u svoj nastup prema jav- 
nosti, (postupajući u svemu bona fide), u sve svoje čine, u sve svoje 
zakone, odluke ili bilo koju drugu zakonodavnu djelatnost ugraditi — 

dostojanstvo. Ugrađujući dostojanstvo u svome radu steći će i neogra- 
ničeno povjerenje cjelokupnog hrvatskog naroda i svih građana Hrvat- 
ske. Svaki hrvatski zastupnik koji dolazi u ovaj visoki časni dom, pri 
svakodnevnom ulazu u njeg mora sam sebi postaviti pitanje - je sam 
li dostojan biti i djelovati u hrvatskom hramu slobode? Je su li moje iz- 
govorene riječi, moja djela, pa čak i moj privatni život dostojni da bu- 
dem i djelujem u ovome najstarijem svetištu hrvatske slobode?! Prvi 
poznati sabor održan je u Zagrebu 19. travnja 1273. godine, sa sačuva- 
nim zapisnikom i zaključcima. Prijašnji sabori na kojem su sudjelovali 
i neki hrvatski kraljevi bili su Crkveni sabori. Sabor je visoki časni dom 
i svaki saborski zastupnik u njemu smije i mora izgovarati samo časne 
riječi, postupati samo bona fide - za dobrobit Hrvatske i njenog cijelog 
naroda u Domovini i iseljeništvu. Kao takav Sabor je najstarija institu- 
cijau hrvatskom narodu i on je najveći čuvar hrvatske samostalnosti. 


Predsjednik Republike trebao bi nazočiti svim konstituirajućim sjed- 
nicama svakog novog saziva Sabora i u svečanom obraćanju novim za- 
stupnicima ovaj gornji tekst izgovoriti javno i kazati zastupnicima da 
to cijeli svoj mandat trebaju imati na umu. 


Radi stjecanja i stvarnog i formalnog dostojanstva na svečanu konsti- 
tuirajuću sjednicu svakog novog saziva Sabora, zastupnici bi trebali u 
Sabor ulaziti svečano, ritualno uz zvuke neke glazbene domoljubne 
arije. A također prije toga na Markovom trgu nazočiti uz zvuke Lije- 
pe naše i podizanju zastave. U toj ceremoniji trebale bi biti poredane 
hrvatske povijesne postrojbe iz različitih krajeva i različitog vremena 
Hrvatske u svojim svečanim onodobnim odorama. 


Prvi koji bi trebali imati strahopoštovanje prema Hrvatskom držav- 
nom saboru su - Vlada i njen Premijer, jer oni su njegovo izvršno tijelo i 
samo njemu odgovaraju. Pogrešna je ustavna definicija da samo većina 
zastupnika u Saboru može odlučiti o njegovom raspuštanju a i o raspi- 
sivanju parlamentarnih izbora. Predsjednik države kao izabran nepo- 
sredno od naroda i smandatom naroda, koji Premijeru i daje mandat, 
trebao bi imati i izvorno ovlaštenje da mu taj mandat, u slučaju neu- 
spješnosti Vlade, i oduzme ukoliko BDP tri tromjesečja zaredom pada. 
(Dosadašnje stanje je Contradictio in adiecto.) Stvarnost pokazuje da 
često imamo izrazito lošu vladu, a ne postoji ustavni instrument kako 

je raspustiti, jer takva, pa i najlošija vlada ima stranačku većinu u Sa- 
boru, koja joj nikad neće izglasati nepovjerenje. 


Izmjenom Ustava treba ovlastiti Predsjednika RH u određenim sluča- 
jevima, kad je to od vitalnog interesa za Domovinu, da može oduzeti 
mandat Premijeru i dati ga nekom drugom ili u posebnim okolnosti- 
ma (gospodarska kriza i sl.) raspustiti i Hrvatski državni sabor i ras- 
pisati nove izbore. A odluku o raspisivanju izbora za Predsjednika Re- 
publike Hrvatske treba donositi Sabor, a ne Vlada. 


Za vrijeme dok Sabor ne zasjeda, u edukativnom i domoljubnom smi- 
slu, u njega treba dovoditi učenike iz različitih škola i različitih uzra- 
sta, koji mogu održavati svoje “saborske"sjednice i raspravljati o svo- 
jim problemima. Parlamentarizmu se budući hrvatski intelektualci 
moraju učiti od malih nogu. 


Sloboda je najljepša i najdragocijenija pratilja naših života. 
Dobri ljudi čine slobodu bezgraničnom. 
Sloboda je najveće i najjače bratstvo ljudi na zemlji. 


Predstavnici hrvatske dijaspore u Hrvatskom državnom 
saboru - Hrvatska ima veću dijasporu nego što ima stanovništvo u 
Hrvatskoj. Hrvati u dijaspori, kao i Hrvati iz BiH, Srbije i sl. dio su jedin- 
stvenog hrvatskog nacionalnog korpusa. Oni ne bi trebali biti birani u 
Sabor na izborima, već delegirani u Sabor, od strane hrvatskih udruga 
i organizacija u svojim zemljama gdje žive. Trebalo bi izvandomovin- 
skim Hrvatima dodijeliti dvadeset mjesta u Saboru po kriteriju njiho- 
ve brojnosti u pojedinim državam. Tako na pr. BiH-u bi pripalo pet za- 
stupnika, a ostalih petnaest iz iseljeništva prema unaprijed utvrđenom 
ključu po pojedinoj državi. A izbore za Hrvatski državni sabor trebalo 
bi organizirati, osim u Hrvatskoj još samo i u BiH, a svugdje drugdje 
primjeniti princip delegiranja. 

Sloboda je najljepši pjev ptica, najjači rik jelena, 
najljepši kreket žabe u bari, ona je zlatna zora 
i smiraj sutona što razgaljuje dušu. 


Predsjednik Republike Hrvatske - Svaka osoba koja bi bila iza- 
brana za Predsjednika RH na slobodnim i demokratskim izborima tre- 
bala bi biti - rezultat spoznaje naroda da se tog momenta radi o naj- 
sposobnijem čovjeku kojeg hrvatski nacionalni korpus ima. U načelu, 
pogrešno je gurati nekog stranačkog čovjeka da se kandidira za Pred- 
sjednika, dok je opća spoznaja u narodu da ima kvalitetnijih ljudi koji 
ne pripadaju nijednoj političkoj stranci. Za vođu naroda, makar i ne s 
prevelikim ovlastima, treba uvijek predložiti najkvalitetnijeg, kao što se 
to događa u prirodi da najjači predstavnik u svojoj vrsti vodi jato, krdo, 
čopor i sl. Pri tome se moramo prisjetiti starozavjetne biblijske izreke — 
“da je jače krdo tovara ako ih vodi lav, nego krdo lavova ako ih vodi tovar.“ 


Za predsjednika neke države dobro bi bilo, ali to nije uvjet, da dođe čo- 
vjek koji je niknuo sa zemlje - čovjek koji je osjetio njen miris, koji zna 
što je rano ustajanje, što je strah da ne propadnu usjevi. Koji je osje- 
tio ljepotu berbe, vonj domaćih životinja, miomiris pokošene trave na 
livadama, doživljaj uzoranih njiva i sve ono što prati život koji je naj- 
bliži majci zemlji. Kao i patnju naroda, njegove molitve, sve strepnje 
i nedaće koje ga prate. Ali i čovjek koji je jednako tako savladao i sve 
društvene i gospodarske suvremene tokove modernog života i tehno- 
logije, društva i politike. 

Čovjek koji je kroz život stekao velika iskustva u diplomaciji, koji je po- 
ligloti sl. A nije dobro da na vlast dođe čovjek kojemu je to nepoznato 
i koji nema korijenje sa zemljom i životom. 

Isto tako, predsjednik ne bi smio biti čovjek koji nije formirao obitelj, 
koji nema suprugu i djecu. Koji ne zna što je to strepnja nad bolesnom 
djecom, kako djecu podići, kako ih školovati, obući, obuti i nahraniti i 
- sve ono što prati brižne roditelje u odgoju svoje djece. Onaj koji nije 

bio sposoban biti otac svoje obitelji, taj još manje može biti i otac svo- 
je nacije. 

Čovjek kojeg narod bira za svog vođu, predsjednika, inače trebao bi biti 
osoba vrlo visokog morala. Ne bi smio biti razveden, ženiti se više puta 
isl. Ukratko - trebao bi biti svjetionik i u svemu uzor svom narodu, a ne 
neko smucalo kakvih najčešće na predsjedničkim položajima viđamo. 


Čovjek kojeg biramo za predsjednika trebao bi na velika vrata izići 
iz duše naroda, a jednako tako nakon isteka mandata na velika vrata 
vratiti se u njegovu dušu i u njoj trajno ostati u uspomeni, nezabora- 
van kao svjetlost sunca. 


Sloboda naroda se najčešće gubi zbog zabluda njegovih političara. 
Nitko tako olako ne prepušta sudbinu naroda kao nedozreo 
i neodgovoran političar. Političar koji nije spreman žrtvovati 
i svoj vlastiti život za svoj narod neka i ne ulazi u politiku. 


Državna uprava i njeno funkcioniranje - Jeli neka država pros- 
peritetna, najbolje se vidi po njenoj Državnoj upravi. Prvi princip for- 
miranja državne uprave jest - ona ne smije biti ni prevelika ni prema- 
lena, već upravo onoliko koliko je to doista potrebno. 


Od Držvne uprave uvijek se traži efikasnost, funkcionalnost, inventiv- 
nost kako bi, ne samo dobro, već odlično mogla funkcionirati državna 
vlast, vlast na razini županija i posebno lokalna vlast u općinama. Hr- 
vatska državna uprava je daleko od dobre, a da ne kažemo i pregloma- 
zna. Ima znatno veći broj županija nego što je to potrebno, ima preve- 
liki broj općina, gotovo svako malo veće selo proglašeno je za općinu. 
Na svim svojim razinama ima pretromu adiministraciju ili bolje kaza- 
no birokraciju, ane smijemo zaboraviti da se to sve finacira izravno iz 
Državnog proračuna. 


Općine koje se ne mogu same financirati, ne bi smjele ni pod kojim 
uvjetima postojati. Mjesto koje nema svoj sud i katastar ne bi smjelo 

biti općina. Stotinjak općina u Hrvatskoj kao što je to bilo decenijama 
bilo bi sasvim dovoljno za našu malu Hrvatsku. 


Trebalo bi smanjiti i broj županija na najviše dvanaest. To bi dovelo 
do velike racionalnosti u funkcioniranju regionalne i lokalne uprave. 
U današnjim uvjetima dobre prometne povezanosti da je sjedište op- 
ćine daleko i do 50 km to više ne predstavlja niti najmanji problem. 
Mudri su oni političari koji u svojim narodima ne dopuštaju usposta- 
vu glomaznih upravnih aparata, što znači neproizvodnih organizacija. 


Broj neproizvodnih djelatnika u odnosu na broj proizvodnih trebao 
bi biti znatno manji, a u Hrvatskoj u prvoj etapi trebao bi se smanji- 
ti barem za 20%. 


Mudro i racionalno ustrojstvo države je prvi preduvjet uspješnosti ne- 
kog naroda. 


Bez dobro ustrojene države u upravnom i sudskom smislu, nikakve 
gospodarske reforme neće pomoći. I unutar samih upravnih tijela 
treba provesti racionalizaciju i u mnogim postupcima izvršiti pojed- 
nostavljenje. Genijalno je samo ono što je jednostavno, a u upravnim 
stvarima to se odražava na brzinu rješavanja. Tko brzo daje taj dvo- 
struko daje, kaže stara narodna mudrost. A isto tako i sposobnosti ra- 
zlučivanja bitnog od nebitnog. 


Živimo u svijetu neracionalnosti, 
a svijet slobode i napretka počiva najviše na racionalnosti. 
Racionalan je onaj koji odmah ide - in medias res! 


Diplomacija i njeno funkcioniranje - Svako hrvatsko velepo- 
slanstvo u svijetu, u pravnom smislu, ima exteritorijalni karakter, to 
jest na istome vrijede zakoni države Republike Hrvatske. Njeno ve- 
leposlanstvo u stranoj zemlji je Hrvatska u malome. Veleposlanik na 
svakom koraku, bilo da jeu samom poslanstvu ili izvan njega, mora se 
dostojanstveno ponašati. On je veleposlanik hrvatske države 24 sata 

dnevno i on nije više osoba s imenom i prezimenom (XX) već što god 
učini bilo dobro ili loše u javnosti te zemlje bit će kazano to je učinio 
Veleposlanik RH. Od svakog veleposlanika ili konzula se traži dosto- 
janstveno ponašanje. Promoviranje Domovine u stranim državama u 
najljepšem svjetlu. Obzirom da Hrvatska ima veliku dijasporu u svije- 
tu, iz razloga ekonomičnosti, bilo bi dobro u naša veleposlanstva za- 
pošljavati osobe (hrvatske iseljenike) koje žive u gradu gdje se nalazi 
Veleposlanstvo, a ne samo dovlačiti djelatnike iz Domovine. Takva ve- 
leposlanstva bolje bi funkcionirala obzirom da ti naši iseljenici mno- 
gostruko bolje poznaju tu zemlju, njeno gospodarstvo, njen jezik, po- 
litiku i kulturu, nego netko tko dolazi iz Domovine. 


Svako veleposlanstvo treba biti ogledalo ili preslik svega onog što je 
najbolje u Domovini; što je najvrijednije, najsposobnije, najpošteni- 
je, najkulturnije i najdomoljubivije. Posao svakog veleposlanika i nje- 
govih službenika u stranoj zemlji je vrlo delikatan i zato svaki od njih 
treba ispravno postupati imajući u vidu prioritetno ugled i čast svoje 
Domovine koju zastupa. 


Ništa se tako visoko ne cijeni kao moral političara, 
i ništa se tako visoko ne prezire kao njihov nemoral. 
Najljepši i najveći poklon koji možemo darovati 
svojim potomcima je - sloboda! 


Hrvatska akademija znanosti i umjetnosti i dijaspora - Hr- 
vatska akademija znanosti i umjetnosti nije uspostavljena na podlozi 
cjelokupnog hrvatskog nacionalnog korpusa, već samo na razini Repu- 
blike Hrvatske. To po prilici znači ako netko od Hrvata koji živi u dijas- 
pori, a predstavlja nesumnjivo velikog znanstvenika ili umjetnika, da 
ne može biti član HAZU. To je vjerojatno nasljeđe još iz vremena dok 
se zvala JAZU i imala svaku averziju prema domoljublju i Hrvatima u 
dijaspori, koji su u to vrijeme, a nažalost znatno još i dan danas sma- 
trani onom drugom gotovo neprijateljskom stranom. 

Kako bi Hrvatska kao država opstala mora se voditi jedinstvena poli- 
tika na razini cjelokupnog nacionalnog korpusa, stoga bi trebalo jed- 
nako znanstvenike i umjetnike iz hrvatske dijaspore primati kao aka- 
demike u HAZU, a ukoliko ista to odbija, preostaje samo mogućnost 
izmjenom zakonskih propisa uspostaviti još jednu paralelnu nacional- 
nu akademiju ili postojeću Akademiju znanosti i umjetnosti domovine 
i dijaspore sa sjedištem u Baselu preseliti u Zagreb i dati joj zakonski 
status najviše znanstvene institucije u svemu ravnoj postojećoj HAZU. 


Nitko na svijetu nije toliko učen da bi njegov um 
najviše svijetlio ljudima. 
Kad bi čovječji um mogao sve odgonetnuti, 
tada bi taj um postao najveći misterij. 


Hrvatska sveučilišta - Visoko školsko obrazovanje u svakoj razu- 
mnoj državi svijeta treba podići na visoki pijedestal važnosti, a poseb- 
no mi u našoj Hrvatskoj. Samo visoki i brojni intelektualni kapacite- 
ti mogu stvarati nove tehnologije na svim područjima znanosti, mogu 
pratiti najnovije tehnologije koje nastaju u svijetu, i mogu preuzimati 
i izvršiti njihovu primjenu i u našoj Domovini. Danas preko Interneta 
postoji mogućnost umreženja vrlo velikog broja hrvatskih znanstve- 
nika bez obzira u kojem dijelu svijeta žive i djeluju, s ciljem praćenja 
razvoja tehnologija i kulturnih, gospodarskih i umjetničkih trendova. 
Visoke stručne kadrove još za vrijeme studija na svim fakultetima ili 
akademijama treba i dodatno odgajati u smislu da sav svoj rad, svu 
svoju stručnost, sve svoje znanje i sve svoje ideje kroz cijeli svoj život 
usmjere za dobrobit svoje zemlje i svog hrvatskog naroda u svijetu i 
domovini. Pri tome, treba se vraćati, u sustavnom smislu, i na tradi- 
cionalne vrijednosti koje su se empirijski pokazale vrlo učinkovitim. 


Inteligencija je ta koja vodi svoj narod, zato inteligencija nikada ne 
smije biti uspavana, troma, bezidejna, nezainteresirana. Svaki visoko- 


42 


obrazovani čovjek treba u sebi imati polet, treba biti spiritus movens u 
sredini gdje radi i djeluje. A cjelokupna hrvatska inteligencija domovi- 
ne i svijeta treba biti poput bure ili uragana, to jest objediniti spiritus 
movens svakog intelektualca u jedinstveni spiritus movens cijele nacije. 


Trebamo stvoriti takvu snažnu i domoljubnu inteligenciju, ne da bi 
dosegli nivo inteligencije neke zapadne zemlje, već da bi prednjačili 
u svijetu. U budućnosti opstat će samo oni narodi, misleći prvenstve- 
no na male narode, koji snažno pokreću svoj intelektualni stvaralač- 
ki duh, koji njeguju međusobnu solidarnost, koji u svome radu i stva- 
ralaštvu odbacuju sve što je negativno poput jala, zavisti, mržnje, ne- 
suradnje i sl. 


Moramo stvoriti novi duh naše inteligencije, novi polet, novi uzlet - ne 
trenutni nego trajni, generacijski trajan. Prostor za življenje čovječan- 
stva zbog sve većeg broja populacije je sve tiješnji, i zato će se sve više 
tražiti inovativna rješenja, ali i rješenja za zaštitu naroda, a u tome tre- 
ba prednjačiti naša inteligencija. Mreža visokoškolskih ustanova tre- 
ba biti dostupna u svim većim gradovima, da bi studenti lakše mogli 
studirati obzirom na njihov smještaj i sl. 


Nove misli ne zbore se usnama već duhom. 
Nove spoznaje ne stiču se umom već vizijama. 
Ali kako sabrati duh, ali kako otvoriti vizije. 
Ključ te tajne ne leži u nama samima! 
Zato ga trebamo izmoliti životom. 


Uspostaviti Ministarstvo domovinske sigurnosti i informi- 
ranja - Politička situacija u Hrvatskoj u posljednjih petnaest godina 
pokazuje da su zanemarene siguronosne mjere, a posebno u informi- 
ranju, gdje su u javne medije sjeli kadrovi zadojeni ideologijom bivše 
države i jugoslavenstva, da ne kažem - velikosrpstva, ukazuje se iteka- 
ko velika potreba za osnivanjem Ministarstva domovinske sigurnosti i 
informiranja. Ne bi bilo riječi o kontroli slobode informiranja, (a koja 

se sloboda sama po sebi podrazumijeva), već je riječ o upadu u infor- 
macijski sustav kadrova koji podržavaju ideologiju jugoslavenstva i 
velikosrpstva, što se pokazalo krajnje pogubnim za hrvatsku državu. 


Kroz to ministarstvo filtrirali bi se kadrovi, i ne bi se omogućio pristup 
javnom informiranju osoblju koje se suprostavlja postojanju hrvatske 
države. A domovinska sigurnost može biti ugrožena kako djelima, jed- 
nako tako ako nei više riječima. Ministarstvo bi sa sigurnosnog aspek- 
ta pratilo sva događanja na području pisane ili javno izgovorene rije- 
či kako u samoj Domovini jednako tako i u muđunarodnim odnosima 
koji se na bilo koji način odnose na Hrvatsku i njen život. 


Kad nema slobode, vlada tuga, umiru vjetrovi radosti 
i lahor tame obavija duše. Apsolutni suverenitet 
naroda je najveći stijeg njegove slobode. 


Domovinski obrambeni rat - U ratnom stradanju malog naroda 
bol je obično udvostručena; sama bol zbog patnje i bol zbog spoznaje 
da moćni to stradanje mogu odmah prekinuti, ali ne žele. U Hrvatskoj, 
a posebno u BiH u ratno vrijeme, bila je sveprisutna izrazito loša i zlo- 
ćudna, ne hrvatska politika, već politika međunarodne zajednice koja 
jena svakom koraku, na razno razne načine podržavala agresora i stal- 
no mu kupovala vrijeme da mu osigura pobjedu u ratu. Ona je ta koja 
je prva počela dijeliti BiH. Ona je ta koja je odredila da Srbi iako budu 
gubitnici u ratu da im i tada pripada 49% teritorija BiH. 


Političarima, s hrvatske strane, narodu koji nije imao niti jedne puš- 
ke, bilo se teže boriti protiv takve nemoralne međunarodne politike, 
nego li protiv do zuba naoružanog agresora. 

Za agresora smo znali da nam je neprijatelj, ali podmuklost euro-po- 
litičara teško se mogla odgonetnuti i nikada nismo bili sigurni što će 
izmisliti, a to čine i dan danas, što će učiniti da nam onemoguće obra- 
nu. Takav nemoralan odnos medjunarodne zajednice, ako ne u cjelini, 

tada barem njenog najutjecajnijeg dijela, prema napadnutim narodi- 
ma, prema žrtvama nikada nije zabilježen u cjelokupnoj ljudskoj po- 
vijesti. Da je politika nemoralna kategorija to je poznato svima, ali ta- 
kav stupanj nemoralnosti prema jednom malom narodu još nikada u 
novijoj povijesti nije zabilježen. 


Povijest je ludnica careva, kraljeva, državnika, 
vojskovođa - pravih i lažnih veličina. 
Svačiji život završi u povijesti 
- uglavnom u onoj koju nitko ne pamti. 


Demokratska kultura - Sami demokratski ustavni ustroj države 
još uvijek ne znači da u njoj vlada i demokratska kultura. Demokrat- 
ska kultura nisu pisana pravila, nisu odredbe ili državni kanoni kako 
se netko, prvenstveno od ljudi iz politike, treba ponašati. Demokratska 
kultura je dio opće kulture ponašanja. Ta opća kultura ponašanja kad 
je riječ o političarima trebala bi biti dio njihovog javnog života, njiho- 
vih javnih nastupa u tijelima državne uprave u kojima djeluju, a jedna- 
ko tako i na svim javnim medijima. Posebno i u njihovim izjavama ili 
intervjuima u različitim publikacijama. Demokratska kultura ne trpi 
političke podvale, već traži korektnost ponašanja i prema svojim isto- 
mišljenicima, ali i prema svojim oponentima još više. 

Demokratska kultura je kultura vođenja politike na višoj moralnoj i po- 
litičkoj razini. Počiva na kulturi djela i kulturi rječnika. Na kulturi mi- 
saonog izričaja. Tamo gdje postoji ljubav političara prema domovini, 
tamo u pravilu postoji i kultura izričaja javne riječi, a time i demokrat- 
ska kultura. Politička grlatost nije demokratska kultura. Demokratska 
kultura nije privilegija pojedinih država, ona treba biti svjetska univer- 
zalna duhovna baština, a pojedinci i narodi koji demokratsku kulturu 
nisu još dosegli, oni su poput učenika koji još nisu uspješo savladali 
školsko gradivo. Izgradnja demokratske kulture je dugoročan proces, 
ta se kultura ne stječe preko noći. 

Treba neprekidno davati ljubav, a kad se uhodate u tom davanju, 
prema vama će poteći slapovi ljubavi sa svih strana 


Pravna kultura - Pravna kultura nije samo ustroj pravosudnih tije- 
la u sudstvu, ustroj tijela državne uprave, već je to rad i red u tim tijeli- 
ma, ali i u izvršnoj vlasti od lokalne, županijske do državne razine. Prav- 
na kultura je viši domet pravne djelatnosti, ponajprije u smislu što bo- 
ljeg funkcioniranja sudstva, državnog odvjetništa, u smislu funkcionira- 
nja državene uprave i svih onih institucija i pojedinaca koji su zaduženi 
za pravnu sigurnost u državi. Efikasnost rješavanja sudskih i upravnih 
predmeta je dio pravne kulture, kao što je dio pravne kulture, ne rješa- 
vati sudske predmete prema utjecaju i interesima politike, već prema 
samostalnosti pravosuđa i činjenicama na kojima se temelje i pokreću 
određeni sudski sporovi, bilo oni građanski, kazneni ili upravni postupci. 


Miješanje politike u kaznenu odgovornost je rušenje temelja pravnog 
poretka, to znači silaženje s pravnog područja i prelazak na područ- 
je politike. A prelaskom na političko područje u sudstvu, time i samo 
sudstvo postaje dio političkog represivnog aparata, čime napušta re- 
presiju kao zakonsku i pravnu kategoriju, što nikada nije bilo dobro. 


Pravnu kulturu trebalo bi predavati i u školama. Obzirom da nema 
niti jedne profesije koja se kroz radni vijek svakodnevno ne susreće s 
primjenom prava, ili s pravnom kulturom, trebalo bi u srednjim ško- 
lama, najbolje u završnom razredu uvesti jednogodišji predmet Prav- 
na kultura. Za tu priliku izraditi jedan udžbenik s osnovnim pravnim 
principima (skraćenu verziju rimskog prava, uz dodatke s drugih po- 
dručja upravnog, kaznenog i sl.) Bez najmanje dvojbe pravna kultura 
je dio opće kulture i zacijelo bi ljudima koji nisu pravnici kroz njihov 
radni vijek takav dio izobrazbe i te kako dobro došao. 


Ne prihvaćaj zlo i ne odbijaj dobro, 
samo tako možeš biti postojan u ovom životu. 

Sekularna država - Republika Hrvatska je po svom pravnom i ustav- 
nom ustroju sekularna država. To znači da je Crkva odvojena od države. 
Ovdje se pod pojmom Crkve podrazumijevaju sve religijske zajednice u 
Hrvatskoj. Ta odvojenostje u svjetovnom smislu, u smislu funkcioniranja 
vlasti i sl. međutim tu odvojenost u duhovnom smislu nije moguće prove- 
sti, jer duhovnost je nedjeljiva pa je potpuno shvatljivo da pojedini aspekti 
djelovanja Crkve zadiru i u državno svjetovno područje. Na primjer briga 
o boljitku domovine pripada svima, pa i samoj Crkvi. Briga o odgoju dje- 
ce itekako se tiče i same Crkve. Prošla su vremena kad se našu djecu od- 
gajalo istovremeno u dva različita svjetonazora. Jedan prije podne u ško- 
li, a drugi poslije podne doma ili nedjeljom na misi i vjeronauku u crkvi. 


Ovdje, o različitim svjetonazorima, govorim samo u ideološkom smi- 
slu. Inače različiti svjetonazori predstavljaju i duhovno bogatstvo na- 
cije samo ukoliko su usmjereni na općeljudske vrijednosti i dobrobit 
domovine i cijelog naroda. U ovome kontekstu se postavlja i pitanje 
vjeronauka u školama. Tu treba biti liberalan - da, vjeronauku i u ško- 
lama i u Crkvi ovisno o raznim mogućnostima. U načelu izbor o mo- 
gućnosti trebao bi biti stvar samih učenika, odnosno njihovih rodite- 
lja. Za nauk je dobro svako ono mjesto gdje se djecu uči dobru. Svijet 
još uvijek postoji samo zato što se još mnoge uči dobru. 


Ljubav je ne praviti razliku među ljudima po vjerskoj, 
po nacionalnoj, rasnoj ili nekoj drugoj razdjelnici, 
osim pravljenja razlike po osnovi je su li dobri ili zli, 
moralni ili nemoralni, pošteni ili nepošteni. 


Komunizam i antifašizam - Da bismo shvatili značenje ova dva 
politička termina, moramo najprije reći - komunizam nije antifašizam, 
ali i - antifašizam nije komunizam. Problemi su povijesne naravi, u vri- 
jeme Drugog svjetskog rata kad je bilo zemalja koje su bile i komuni- 
stički ustrojene, ili se u to vrijeme u njima formirao i komunizam, a bo- 
rile su se na strani antifašističke koalicije. Razdjelnicu između svega 

toga dao je sv. otac Ivan Pavao Drugi rekavši - Nije rješenje kad se jed- 
no zlo porazi i zamijeni drugim zlom, rješenje je kad ljubav porazi zlo. 


Dakle, ne da jedno zlo bude poraženo od drugog zla, već da jedno zlo 
bude poraženo i zamijenjeno pobjedom dobra. A komunizam nije bio 
to dobro. Hrvatska kao demokratska država, država visoko postotno 
katolička i vjerska treba napraviti odmak od svakog zla, odmicanje od 
svakog zla je Božji zakon. Naravno, pri tom odmicanju ne smije biti ni- 
kakve generalizacije, već pažljivo izdvojiti žito iz kukolja ili kukolj iz 
žita. Princip našeg odnosa prema povijesti neka nam bude samo - na- 
čelo istine. Istina, istina i samo istina, pa ma kakva ta istina da bila, jer 
i najcrnja istina još je uvijek ljepša i od najljepše laži. 


Otvarajte nove i nove stranice ljubavi, u tom otvaranju 
nikad se nećete umoriti. 


Revizija spomenika i spomen obilježja - Brojni postojeći spo- 
menici, a i spomen obilježja iz prošlih vremena, prvenstveno iz doba 
komunističke Jugoslavije ideološki su suprotni društvenim temeljima 
na kojima počiva ustavno uređenje Republike Hrvatske. A jednako tako 
i brojna spomen obilježja još uvijek glorificiraju komunistički poredak, 
besprimjerno uveličavaju svoje žrtve koje ni blizu ne odgovaraju stvar- 
nosti, pa bi po pitanju tih obilježja trebalo od slučaja do slučaja postu- 
piti u skladu s političkim temeljima na kojima počiva hrvatska drža- 
va i neke (ili sve) te spomenike i obilježja pospremiti na jedno mjesto. 


Oni su relikvije jednog totalitarnog režima, a njihovi tekstovi često puta 
ne odražavaju povijesnu istinu o kojoj govore, a prvenstveno po pita- 
nju broja žrtava koji je gotovo u pravilu višestruko puta uvećan. Ovo 
se jednako odnosi i na spomenike koje je po završetku Domovinskog 
obrambenog rata druga strana postavila tj. agresorska slaveći one koji 
su izvršili agresiju na Republiku Hrvatsku. Sve spomenike koji vrije- 
đaju Domovinski rat treba ukloniti. 

Onaj tko predaje suverenitet svog naroda drugima, 
predaje i njegovu slobodu. 


Revizija naziva ulica i trgova, zračnih luka i sl. - Brojne ulice 
i trgovi u hrvatskim gradovima nose imena osoba koje ni po kakvim 
kriterijima ne bi smjele nositi. Često puta je riječ o osobama koje su 
bile zastupnici ideologija koje su povijesno bile suprotne nacionalnim 
interesima Hrvatske, ili su osobe koje ni po čemu ne pripadaju hrvat- 
skoj povijesnoj kulturnoj, znanstvenoj ili moralnoj baštini. 


- Zagrebačku Zračnu luku Pleso preimenovati u Zračnu luku Dr. Fra- 
njo Tuđman, u počast Prvog hrvatskog predsjednika RH i utemelji- 
telja hrvatske države. 


- Zračnu luku Dubrovnik preimenovati u Zračnu luku Kraljice mira, 
preko koje je daleko najviše putnika (hodočasnika) prešlo na putu 
za Međugorje. 


- Splitsku zračnu luku preimeniovati u Zračnu luku Marka Maruli- 
ća oca hrvatske književnosti. Slično postupiti i s preimenovanjem i 
drugih zračnih luka. 


Postoje lažni i pravi borci za slobodu. Prepoznat ćete ih i razlučiti 
po njihovom osobnom i javnom moralu. 


Revizija imena nekih manjih mjesta i toponima - Postoji u 
Hrvatskoj nekoliko mjesta ili manjih gradova čija imena su promije- 
njena diktatom komunističke ideologije, a njihova izvorna imena još 
im nisu vraćena, a isto tako ima i područja, planina i sl. kojima treba 
vratiti stare nazive, poput sela Španovice. Konačna odluka o nazivu 
nekog mjesta trebalo bi biti u nadležnosti Sabora ili nekog njegovog 

odbora, a nikako u nadležnosti domicilnog stanovništva. Njima treba 
ostaviti samo mogućnost predlaganja novog naziva mjesta. U nače- 
lu, te prijedloge bi trebalo prihvatiti, ukoliko nisu protivni propisima 
RH ili su zbog neke političke ili moralno-ideološke naravi nepodobni. 


Sloboda je kuća radosti, vrt nade rascvjetao najljepšim ljiljanima, 
ona je polje zlatnog žita i urod grožđa na trsju. 


Revizija naziva nekih državnih i kulturnih institucija - Si- 
gurnosno-obaviještajne agencije u Hrvatskoj imaju skraćenice koje 
se teško pamte i teško izgovoraju. Te agencije bi trebalo nazvati či- 
stim imenicama, na pr. po pticama grabljivicama kao što su; SOVA, JA- 
STREB, KOBAC i sl. bilo bi više u narodnom stilu. SOVA simboilizira 
mudrost, JASTREB uočljivost i sl. prati ga, nadzire SOVA, JASTREB ga 
motri okom. To bi bili vrlo snažni simboli, kao što je dobro sjela i riječ 
USKOK za vođenje istrage. 


Sloboda je najdragocijeniji dar Božji i zato je trebamo čuvati 
kao zjenicu svoga oka. 


Revizija dodijeljenih odličja - Među odličjima koja su do sada 
dodjelila tri hrvatska predsjednika, zacijelo ima dosta osoba koja su to 
odličje i zaslužile, bilo stranih državnika, bilo znamenitih stranih oso- 
ba s različitih područja, ili su im samo date čisto iz protokolarnih ra- 
zloga. Za takva odličja ne treba revizijska ocjena. 


Međutim, brojna odličja koja su dodijeljena osobama, hrvatskim dr- 
žavljanima, trebala bi ići na reviziju, jer ima osoba koje su dobile odlič- 
je,a poneki svojim životom i svojim političkim habitusom takvo odličje 


50 


nikada ne bi smjeli dobiti. S druge strane, mnogi zaslužnici takvo odlič- 
je nisu dobili upravo opet zbog svoga političkog habitusa, koji je orijen- 
tiran domoljubno, prema Hrvatskoj i njenoj dobrobiti. Sva odličja koja 
su dodijeljena politikantski trebala bi biti opozvana, a posebno ona od- 
ličja koja su dana ljudima koji ideloški stoje nasuprot temeljnih duhov- 
nih i moralnih vrijednosti na kojima počiva hrvatsko društvo i država. 


Sloboda je i kultura! Sloboda i suverenost naroda su sijamski blizanci. 


Navik on živi ki zgine pošteno - Petar Zrinski je zajedno sa svo- 
jim šurjakom Fran Krstom Frankopanom nastavio borbu za prava Hr- 
vatske koju je započeo njegov brat Nikola, pa su se tako povezali s glav- 
nim mađarskim vođama. Kad je godine 1666. umro Lippay, a god. 1667. 
ugarski palatin Franjo Wesseleny, hrvatsko-ugarski savez se potpuno 
raspao zbog različitih ideja i načina vođenja urote. 


Uskoro je bečki dvor koji je provodio centralizam i apsolutizam, ne 
mareći za prava hrvatskog naroda i potpisane obveze Pactom Conven- 
tom iz godine 1102. sve saznao zahvaljujući izdaji iz urotničkih redova. 
Nevješto pripremana zavjera bila je otkrivena upravo u vrijeme kad je 
Fran Krsto Frankopan počeo spremati oružani ustanak. 


Car Leopold I. doveo je hrvatske velikaše godine 1670. u Beč pod izgo- 
vorom pomirenja, ali ih je odmah dao uhititi i zatočiti u jednoj od kula 
zloglasne tamnice u Bečkome Novom Mjestu. Optužba je bila tako vje- 
što sročena da je osuda mogla glasiti jedino - smrt. 

Sačuvan je i mač kojim su pogubljeni Zrinski i Frankopan. A podignut 
je ispomenik Petru Zrinskom i Franu Krsti Frankopanu u Zagrebač- 
koj katedrali. 


Zrinski i Frankopan 18. travnja 1671. osuđeni su zbog uvrede Kralja i 
izdaje zemlje na strašnu smrt odsijecanjem desne ruke i glave. Noć uoči 
pogubljenja, dvojica velikaša posljednji su se put sastala i oprostila. 
Dne 30. travnja 1671. sva su gradska vrata u Bečkome Novom Mjestu 

bila zatvorena, a stratište je okružila naoružana vojska. Kao posebna 
milost osuđenicima je oproštena kazna odsijecanja ruku. Prije sma- 
knuća dvojice velikaša, kao i njihove obitelji, lišeni su plemstva, a nji- 
hova imanja zaplijenila je država. Tako su nakon dugotrajne istrage 
bili osuđeni i pogubljeni Petar Zrinski i Fran Krsto Frankopan, te F. 
Nadasdy i E. Tatenbach, na zgražanje i zaprepaštenje Hrvatske i Ugar- 
ske, te cijele Europe. 

Prije smrti Petar Zrinski je svojoj ženi Katarini napisao oproštajno pi- 
smo (Moje drago serdce), koje je već godine 1671. prevedeno na ne- 
koliko svjetskih jezika. 


Odmah potom bečka je središnja vlast potpuno opljačkala i uništila 
dvije najslavnije obitelji u hrvatskoj povijesti. Tako je i neki mletački 
poslanik zapisao: “Ovo je kraj dviju najuglednijih obitelji živućeg svi- 
jeta. Osobito Zrinski bijaše cijenjen, jer 60 potkraljeva ili banova dade 
njegov rod u Hrvatskoj." 


Godine 1907. “Braća hrvatskog zmaja" su pronašla kosti hrvatskih mu- 
čenika Petra Zrinskog i Frana Krste Frankopana, a godine 1919. hrvat- 
ski rodoljubi su njihove ostatke prenijeli i sahranili u Zagrebačkoj ka- 
tedrali. Na njihovom grobu uklesana je poznata izreka kneza i pjesni- 
ka Frana Krste Frankopana: “Navik on živi ki zgine pošteno". 


Nakon urote, posjedi Zrinskih i Frankopana, gotovo polovina hrvat- 
skog područja koje je još bilo u sastavu “ostatka ostataka nekoć moć- 
nog hrvatskog kraljevstva“ zajedno sa svim njihovim prihodima, doš- 
lo je pod izravnu tuđinsku upravu, odnosno upravu Bečkoga dvora. 
Ozaljski kulturni krug Zrinskih i Frankopana nestao je prije nego što 
je uspio potaknuti i proširiti hrvatsku pisanu riječ među stanovniš- 
tvom. Banska stolica ostala je upražnjena sve do 1680. godine, kada 
je na nju postavljen Nikola Erdeljić (Erd6dy), hrvatski velikaš mađar- 
skog podrijetla, eksponent dvora i dugogodišnji neprijatelj Zrinskih. 
Otpora dvorskom apsolutizmu te centralizaciji i germanizaciji uprave 
u Hrvatskoj više nije bilo. 

Urota Zrinsko-Frankopanska, za razliku od nekih drugih urota, za hr- 
vatski narod ima posebno stvarno, ali i simbolično značenje. Ne samo 
da su se na tom junaštvu i žrtvi napajale i nadahnjivale generacije hr- 
vatski domoljuba, već one predstavljaju brojni niz stradanja hrvatskih 

domoljuba kroz stoljeća koji nije prekinut ni do dan danas. Urota, od- 
nosno njene posljedice, nepobitno potvrđuju da je politički interes taj 
koji dirigira događajima i da on nema milosti ni prema kome, što su na 
svojim vratovima iskusile stoljećima poslije tisuće i tisuće hrvatskih 
domoljuba. Ne viruj Nimcu ko ni suncu zimcu, kaže naš narod. U politi- 
ci se nikada ne smije vjerovati na riječ! Svako političko obećanje, pa i 
carskom riječi je zamka. U politici se grješke ne opraštaju. 


C\ 


Sudovi trebaju biti nepristrani, u presude 
mora biti utkan zakon, ali i moral. 
Bez zakona presuda je nezakonita, 
bez morala presuda je nemoralna. 


Podići velebni spomenik u Puli mornarima potonulim s 
admiralskim zapovijednim brodom “Viribus Unitis" - Dana 
1. studenog 1918. godine neposredno pred završetak Prvog svjetsko- 
ga rata i nakon što su mornari na jarbole admiralskog zapovijednog 
broda izvjesili hrvatske trobojnice, te otpjevali himnu Lijepa naša do- 
movino, ubrzo su prispjeli talijanski teroristi i pod brod podmetnuli 
snažni eksploziv. Eksplozija je povukla brod na morsko dno zajedno 
s tristotinjak pretežno hrvatskih mornara i njegovim zapovijednikom 
admiralom Jankom pl. Vuković Jezeranski-Podkapelski. Ovo nas podu- 
čava da je oprez majka svake mudrosti. U nemirnim vremenima rat ne 
prestaje danom najave ili proglašenja mira. 





More je najveća grobnica najhrabrijih ljudi - mornara. 
Kad bi svi potonuli mornari mogli ustati ponovno 
bi zapjevali pjesmu o moru. 
More je historia naroda, i njihov najveći arheološki nalaz. 

Poruka opere Nikola Šubić Zrinski - Opera Nikola Šubić Zrinj- 
ski skladatelja Ivana pl. Zajca je najpoznatija hrvatska opera u svijetu. 
Vrlo često se izvodi u Japanu, i u nekim drugim državama, a naročito 
arija - U boj, u boj, mač iz toka, braćo..., pa bi slijedom toga svake godi- 
ne na godišnjicu smrti hrvatskog velejunaka Nikole Šubića Zrinjskog 
i dana pada grada Sigeta pod Osmanlije - operu trebli bismo prikazi- 
vati u cijelosti na javnoj televiziji. 
U boj, u boj! 
Mač iz toka, braćo, 
nek dušman zna kako mremo mi! 
Hajd, u boj, u boj! 
Za dom, za dom sad u boj! 
Za domovinu mrijet kolika slast! 
Prot dušmaninu! On mora, mora past! 


(Franjo Marković) 


Ova poruka iz Opere i pjesme Franje Markovića koja je u nju uključena, 
više je nego znakovita, i nije čudno da se pjeva na svakom koraku, a po- 
sebno na međunarodnim sportskim utakmicama. Sama melodija ove 
pjesme već punih sto godina dominira japanskom izvođačkom glaz- 
bom, a prihvaćena je također i kao Himna čileanske ratne mornarice! 


Život nam ne daje pravo da budemo jači i viši od drugih, 
ali nam daje za pravo da dajemo od sebe i više i jače od drugih. 


Antemurale Christianitatis - Predziđe kršćanstva - (Hrvati 
su vodili najžešće ratove s Turcima u 16. i 17. stoljeću koja su nazva- 
na “duo plorantes saecula Croatiae“ - “dva plačuća stoljeća Hrvatske“). 
Što je to Antemurale Christianitatis ili hrvatski - Predziđe kršćanstva? 
Ta sintagma službeno nas Hrvate prati kroz povijest još od 1519. g. ali 
neslužbeno se u tadanjim razgovorima koristila i tridesetak godina ra- 
nije. Latinski naslov Antemurale Christianitatis (“Predziđe kršćanstva“), 

je papa Lav X. dao Hrvatskoj godine 1519. u pismu banu Petru Berisla- 
viću. To nije bio jedini naslov takvog tipa. On se pojavljuje i u drugim 
kršćanskim državama u sukobu s Osmanlijama, Ugarskoj i Poljskoj. 
Papa međutim nije bio prvi koji je dao Hrvatskoj takav naslov. Plem- 
stvo južnih hrvatskih krajeva uputilo je 10. travnja 1494. sa Sabora u 
Bihaću pismo papi Aleksandru VI. i rimsko-njemačkom caru Maksimi- 
lijanu I. tražeći pomoć protiv osmanskih napada u kojem je Hrvatsku 
nazvalo kulom i predziđem kršćanstva: 


“Ovu silu mi već sedamnaest godina zaustavljamo gubeći naša tijela, ži- 
vote i sva moguća naša dobra, te poput kule i predziđa kršćanstva bra- 
nimo svakodnevnim ratovanjem kršćanske zemlje, koliko nam je to uop- 
će ljudski moguće. Neka Vam dakle po nama bude rečeno ovo: ako bi mi 
popustili Turcima, tada bi oni u svako doba mogli zaskočiti kršćanstvo 
iz Hrvata." 


Fra Ivan Kapistran 


Kad su Turci god. 1453. osvojili Carigrad, papa Kalist III. pozvao je sve 
kršćanske narode u križarski rat. U kršćanskoj vojsci koja je u srpnju 
godine 1456. porazila 150 tisuća turskih vojnika pod Beogradom, su- 
djelovao je veliki broj Hrvata koje je pokrenuo franjevac Ivan Kapi- 
stran. Protuosmanlijski križar i branitelj kršćanstva, Ivan Kapistran 
umro je god. 1456. u Iloku, a zbog mnogobrojnih posmrtnih čudesa i 
viđenja proglašen je svecem. 


Protiv višestruko brojčano jačih turskih osvajača, Hrvati su vodili naj- 
žešće ratove u 16. i 17. stoljeću koja su nazvana “duo plorantes saecula 
Croatiae" (“dva plačuća stoljeća Hrvatske"). Većinu obrane financirali 
su austrijski unutarnji staleži (otprilike iznad devedeset i pet posto), 
au obrani granice nije sudjelovao samo hrvatski etnički element, veći 
njemački, mađarski, te etnicitet kojeg se obično naziva “vlaški", a čiji su 
pripadnici uglavnom (ne isključivo) bili pravoslavne vjeroispovijesti. 
U skoro 400 godina dugom ratovanju protiv osmanlijskih osvajača pro- 
slavili su se mnogi imenima znani i neznani hrvatski ratnici i junaci. 
Najpoznatiji među njima bili su: branitelj Zemuna Marko Skoblić kojeg 
su Turci svezanog bacili pod bijesnog slona jer se nije htio poturčiti i 

pokloniti turskom caru, ban Petar Berislavić koji je zbog sjajne pobjede 
kod Dubice na Uni god. 1513. dobio na dar blagoslovljeni mač i klobuk 
od pape Lava X. senjski kapetan Petar Kružić koji je punih 15 godina 
branio okruženi Klis, vrhovni kapetan Nikola Jurišić koji je god. 1532. 
sa samo 700 Hrvata braneći utvrdu i grad Kiseg nastanjen uglavnom 
Hrvatima zaustavio 140.000 Sulejmanovih vojnika na njihovom voj- 
nom pohodu na Beč. 


Nikola Šubić Zrinski 

Ban Nikola Šubić Zrinski koji je god. 1542. s 400 Hrvata spasio Peštu 
od sigurne propasti. Sulejmana Veličanstvenog koji je godine 1566. 
krenuo s preko 100.000 vojnika osvojiti Beč i potom čitavu Europu, 
zaustavio je pod Sigetom upravo Nikola Šubić Zrinski s 2.500 hrvat- 
skih ratnika, pri čemu su poslali na drugi svijet preko 30 tisuća Tura- 
ka, a sami su zbog hrabrosti i junačke smrti “ušli u legendu" svjetske 
ratne i vojne povijesti. 

Ovdje treba spomenuti i hrabru obranu zrinjske utvrde Gvozdansko 
1578. g. Utvrdu Gvozdansko branilo je 300 branitelja sastavljenih od 
malobrojne posade Zrinskih vojnika (svega pedesetak) i oko 250 se- 
ljaka i rudara sa ženama i djecom. Kad je Ferhad paša nakon nekoliko 
neuspješnih juriša provalio u zidine, svi do tada preživjeli branitelji 
nađeni su mrtvi, zamrznuti na svojim položajima kako još u rukama 
drže puške. Bilo je to pravo herojstvo bez uzora u svjetskoj povijesti. 


Još neki poznati i slavni ratnici bili su: hrvatski ban Toma Erdody koji 
je s hrvatskim ratnicima ostvario sjajnu pobjedu god. 1593. kod Si- 
ska koja je ujedno bila prekretnica u ratu Hrvata s Turcima, ban Ivan 
II. Drašković jedini Hrvat na položaju ugarskog palatina u to vrijeme 
kojeg su nazvali ,defensor Croatiae", (branitelj Hrvatske), ban Nikola 
Zrinski i ban Petar Zrinski koji su nanijeli velike gubitke turskoj vojsci, 
ban Ivan Karlović, ban Petar Keglović, Krsto Frankopan, general Ivan 
Lenković, kapetan Grgur Orlovčić, ban Matko Talovac, knez Juraj Zrin- 
ski, zapovjednik Marko Horvat Stančić, zapovjednik Vid Hallek, ban Pe- 
tar Erd6dy, svećenik Marko Mesić, fra. Luka Ibrišimović i mnogi drugi. 


Sve ovo je za Hrvate ,ukradena“ i prešućena povijest i u Kraljevini Ju- 
goslaviji, a još više i u komunističkoj Jugoslaviji. To je slavna povijest 

koja se nije mogla naći nigdje u školskim čitankama ili udžbenicima 
povijesti, a veličala se bitka na Kosovu polju, gdje je srbijanska vojska 
poražena, a nikada se ne spominje da se u toj bitci na strani Srbije bo- 
rio i znatan broj hrvatskih ratnika, poput bosanskog katoličkog kra- 
lja Tvrtka s 20.000 vojnika. Njemu su se pridružili i križari iz Hrvat- 
ske pod vodstvom Ivanuša Horvata. Veličalo se Kraljevića Marka koji 
je bio obični turski vazal. 


Jednako tako, sve se ovo, nažalost prešućuje i u samostalnoj i suve- 
renoj Republici Hrvatskoj kojom još uvijek vlada komunistički, jugo- 
slavenski mentalitet koji ne dozvoljava da se hrvatski narod upozna 
sa svojom slavnom poviješću. Generacijama mladih ljudi, učenika i sl. 
uskraćuje se ovo znanje kojim bi se svaki drugi narod u svijetu zauvi- 
jek itekako ponosio. 


Uz 16. i 17. stoljeće u kojemu se obrana od nasrtaja Osmanlija nazva- 
la ,dva plačuća stoljeća Hrvatske“, tim plačućim stoljećima treba pri- 
družiti i 20. stoljeće kao najkrvavije i najtragičnije hrvatsko stoljeće u 
cjelokupnoj povijesti s tri stravična rata, a od toga dva koja su se vodi- 
la na teritoriju same Hrvatske. 


Rijetko gdje se može pročitati da je samo u Prvom svjetskom ratu po- 
ginulo oko 180, a po nekima i 190 tisuća uglavnom hrvatskih vojnika 
(domobrana) boreći se na strani Austro-Ugarske Monarhije na brojnim 
europskim frontovima. Hrvati su u sastavu Austro-Ugarske u odnosu 
na njeno ukupno stanovništvo brojili oko sedam posto stanovništva, a 
njihovo učešće u ukupno poginulima na ratištima u Prvom svjetskom 
ratu iznosilo je oko četrnaest posto, dakle duplo u odnosu na učešće u 
ukupnom stanovništvu. Broj od 190 tisuća poginulih odnosi se na cje- 
lokupni teritorij koji se tada nalazio u sastavu Austro-Ugarske (BiH i 
sl) i unutar tog broja je i dio muslimana i dr. Ukupno je tada bilo mo- 
bilizirano s područja Hrvatske i BiH oko milijun ljudi. 

I danas smo mnogi živi svjedoci najtragičnijeg događaja u cjelokupnoj 
hrvatskoj povijesti - Drugoga svjetskog rata, a posebno tragičnog Pora- 
ća, u kojem je, uglavnom u miru, kad se više nigdje nije ratovalo okrut- 
no pogubljeno i do šesto tisuća hrvatskih vojnika i civila u nebrojenim 
masovnim grobnicama. Procjenjuje se da je u Drugom svjetskom ratu, 
a daleko najviše u poraću nastradao skoro svaki šesti Hrvat bez obzi- 
ra na kojoj strani. 

Nedavno smo prošli i kroz najnoviji Domovinski obrambeni rat gdje 
je poginulo 15.840 branitelja i nekoliko tisuća civila. Doista to je bilo 
najteže, pravo olovno stoljeće u cjelokupnoj našoj povijesti. Sve je to 
na neki način uglavnom rezultiralo zbog nevjerojatne političke naiv- 
nosti i nepronicljivosti tadanjih hrvatskih političara, a poglavito onih 
iz 1918. godine, kad smo na dlanu imali sve, a nismo znali iskoristiti 
baš ništa. Zbog njihovih grešaka i iluzija, umjesto da baštinimo najve- 
ći uspjeh, baštinili smo najveću tragediju u koju nismo ušli kao gospo- 
dari sebe i svoga, kao svoji na svome. Vihori rata nosili su nas na razne 
strane bez naše kontrole sukladno interesima velikih sila i ideologija 
koje su se prelamale preko naših leđa. 


Krv pravednika ne da spavati ubojicama koji su je prolili! 
Krv pravednika stavlja se u kaleže svetosti. 





Ponovno uspostaviti - Pokroviteljstvo Hrvatskog držav- 
nog Sabora nad Bleiburgom i na komemoracijama glaz- 
beno izvoditi Preludij za marševe smrti - Izvršiti povrat po- 
kroviteljstva Hrvatskog državnog sabora nad Komemoracijom Blei- 
burške tragedije hrvatskog naroda kao neusporedivo najveće tragedi- 
je koja mu se dogodila u cjelokupnoj njegovoj povijesti. Svaku budu- 
ću Komemoraciju na Bleiburgu otpočeti glazbenim izvođenjem Pre- 
ludija za marševe smrti prema uglazbi maestra Zlatka Pibernika na 
stihove pjesnika M.Prpe. Ova melodija je vrlo prikladna i za sve dru- 
ge komemoracije žrtvama iz doba II. svjetskog rata i poraća. Hrvatsku 
domovinsku vojsku iz vremena II. svjetskog rata bilo bi primjerenije 
nazivati antikomunističke i antititovske snage kao što su ih u vrijeme 
rata i poraća nazivali zapadni saveznici. 





Kao narod ne zatvarajmo svoju knjigu prošlosti da bismo 
mogli i znali - čitati i njegovu knjigu budućnosti. 

PRELUDIJ ZA MARŠEVE SMRTI 
(Svibanj A.D. 1945.) 
(Uglazbio: Zlatko Pibernik) 


1. 

Idu kolone, marševi smrti, hropot, 
tisuće se vuku preko polja i drača. 
Idu kolone, čuje se topot, 
za svakim od njih već smrt korača. 


2. 

Vuku se kolone, mlađ do mlađa, 
utroba zemlje zove ih sve jača. 
Zgasla im nada, nova se ne rađa, 
svi u muku, ni suze, niti plača. 


3. 

Gaze kolone dok proljet cvjeta, 
dok bubnjevi bubnje glas slobode. 
Svibanjske zore na pragu su ljeta. 

Duge kolone u smrt se vode. 


4, 

Uokolo baklje napukle zore, 
vezana žica ruke im bode. 
Bol ih slama, beznađem sad gore, 
tek hropot žeđi - vode, vode! 


5. 

A svuda pjev života, pjev slobode, 
kolone smrti, kolone duge, duge. 
Tisuće i tisuće vezanih ih vode, 
u njima zvona zvone brecaj tuge. 


6. 

Idu kolone i nestaju u travu, 
onaj što malaksa više se ne diže. 
On smjesta smrt dobi u glavu, 
ni uzdahom čežnje kući ne stiže. 

1 
Otkose svoje te aveti kose, 
klas do klasa, cvijet do cvijeta. 
Zeleno klasje u smrti cvjeta, 
ugasnuše tek mlađahna im ljeta. 


8. 

Idu kolone bez obzorja nade, 
mučno se vuku pod teretom snova. 
Oni su junaci krvave balade, 
zaklane ovce, klane od ovnova. 


9, 
Rijeke u krvi plave, kleca 
leš do leša, već čine splavi. 
A jedna duša bespomoćno jeca - 
In Te, in Te Domine speravi! 


10. 

(Pjesnik ove pjesme Svibnja toga 
imao je deset mjeseci - tek dah života. 
Ali hropot smrti - vapaje do Boga 
već tad udahnu, jezu SVIH strahota). 
(Mile Prpa) 


Dolina suza nije neka prostorna dolina, 
ona pripada našoj unutrašnjoj sferi osjećaja boli. 


Monografija - Najveći hrvatski junaci kroz povijest - Go- 
tovo cjelokupna hrvatska povijest od stoljeća sedmog bila je prožeta 
brojnim uglavnom obrambenim ratovima koji su se vodili najviše na 
samom hrvatskom ozemlju, ali hrvatske satnije bile su često uključe- 
ne i u druge ratove, pod stranim barjacima, na pr. Napoleonovi ratovi, 
ratovi europskih nacija protiv Turaka, vjerski ratovi u Europi i sl. gdje 

su Hrvati iskazivali velika junaštva. U našoj povijesti imamo nekoliko 
velejunaka koji se mogu mjeriti s grčkim junakom Leonidom, kao na 
pr. Nikola Jurišić, Nikola šubić Zrinjski i brojni drugi. 

U jednoj knjizi trebalo bi opisati sve hrvatske ratne junake od doba 
slavnog kneza Domagoja pa sve do Domovinskog obrambenog rata. 


Hrvatska u svojoj povijesti, kao zemlja preko koje su prelazili razni 
osvajači, tirani, neprijatelji i koja se gotovo neprekidno morala brani- 
ti, najčešće i za opstanak svog naroda - puna je hrvatskih junaka čija 
su herojstva toliko velika da gotovo nema naroda na svijetu koji se tim 
junacima i domoljubima ne bi dičio. A za naše heroje iz naše vlastite 
povijesti najveći dio naroda gotovo da i ne zna. Sjetimo se samo nekih 
poput; Bana Berislavića. Nikole Šubića Zrinjskog, Nikole Jurišića, bra- 
nitelja Gvozdanskog, branitelja Klisa i Sinja, i brojnih, brojnih drugih 
sve od stoljeća sedmog pa do Domovinskog obrambenog rata. Ti ju- 
naci zaslužili su jednu veliku monografiju, zaslužili su da duboko uđu 
u narodnu dušu ,ali i pisanu memoriju. 


Gubitak slobode je najteža bol kako 
naroda, jednako tako i pojedinca. 
Junaci su stupovi opstojnosti naroda, pa i onda kad su mrtvi 
jer se pretvaraju u žive legende. 


Monografija - Hrvatski Banovi kroz povijest - Rijetko je koji 
narod u svojoj dugovječnoj povijesti imao tako časne vladare kao što 
su bili hrvatski banovi. Hrvatski banovi, osim onih nametnutih od stra- 
ne tuđina poput Mađara bana Hedervaryia, ili onih iz doba Kraljevine 
Jugoslavije poput bana Ivana Šubašića, bili su uglavnom oličenje do- 
moljublja i vlastitog žrtvovanja za Hrvatsku, ali i za cijeli hrvatski na- 
rod gdje god se nalazio. A to vlastito žrtvovanje (što je danas nezami- 
slivo) počesto puta je značilo i gubitak života za Hrvatsku, a nerijetko 
i mučeničku smrt, ponekad i stradanje cijele obitelji. 

I danas imamo ,Banske dvore“ kao reliqviju prošlog vremena, ali i kao 
službeni naziv lokacije u kojoj je smještena Hrvatska vlada, anemamo 
svoga bana, osim uspomena na one iz povijesti. Među imenima svih 
hrvatskih banova u cjelokupnoj našoj povijesti, ima ih mnogo što su i 
povijesno prešućeni, ali i onih za koje kao građani nikada nismo ni čuli, 
jer poneki nisu bili ni značajni, bilo je među njima mnogo i Mađara, ali 
i nekoliko sjajnih zvijezda koji svojim primjernim životom, junaštvom, 
hrabrošću i političkom mudrošću i sada svijetle na hrvatskom politič- 
kom nebu kao najsjajanije i najljepše hrvatske političke i domoljub- 
ne zvijezde Danice poput bana Petra Berislavića, bana Josipa Jelačića, 
bana i pjesnika Ivana Mažuranića i dr. 


Svi oni zaslužuju posebnu monografiju, jer mogli bi biti i uzor suvre- 
menim političarima, ali svakako najvažnije je da se s njima upoznaju 
mlade generacije budućih naraštaja hrvatskog narda. Ustani bane, Hr- 
vatska te zove, zove! Ustani bane, Jelačiću. Nema junaka, nema Hrvata, 
kao što je bio Jelačić ban... 


Kad vođa žrtvuje sebe boreći se za svoj narod, 
znajte da to može učiniti samo plemenit čovjek 
pun ljubavi i čestitosti. 


Izdati Knjigu hrvatskih obljetnica - Kao podsjetnik, po datu- 
mima - naš hrvatski narod treba imati i jedinstvenu Knjigu obljetni- 
ca, koju treba izraditi Povijesni institut ili neka druga srodna povijesna 
institucija. To bi bila knjiga u kojoj bi za cjelokupnu hrvatsku povijest 
od pamtivijeka sve do danas po datumima bili zabilježeni svi važni- 
ji događaji koji su se toga datuma u proteklim godinama i stoljećima 
dogodili u domovini i dijaspori, kao na primjer datum rođenja i smrti 
poznatih osoba u hrvatskoj povijesti, državni praznici RH, važniji po- 
vijesni događaji tako da na jednom mjestu sve nadležne službe držav- 
ne administracije, ali i kulturnih institucija i elektroničnih i pisanih 
medija imaju svakodnevno podsjetnik što se kojeg datuma dogodilo 

u cjelokupnoj hrvatskoj poznatoj povijesti. Tada više ne bi bilo moguć- 
nosti da se neka važna obljetnica preskoči ili zaboravi. U monografiji 
trebalo bi zabilježiti i važnije datumske događaje u svijetu. 


Korijeni budućnosti zasađeni su u našoj prošlosti, 
kako za pojedinca tako i za narod kao cjelinu. 


Izdati Knjigu cjelokupne duhovne lirike - Kroz cijelu hrvatsku 
povijest od prihvaćanja kršćanstva kao čvrste vjere naših djedova koja 
nam je bila najveći oslonac u našoj više tragičnoj nego sretnoj povijesti 
postojale su i pjevale se brojne duhovne pjesme (najčešće laude i kantike). 
Dokaz o pjevanju duhovnih pjesama imamo još 1177. g kad je dana 13. 
ožujka 1177. godine Zadar posjetio papa Aleksandar III. U grad je ušao 
na bijelom konju, a kako je zapisao kroničar u papinoj pratnji, svečano 
je dočekan od naroda i svećenstva uz gromko pjevanje lauda i kantika na 
hrvatskom jeziku. Papa Aleksandar III. poklonio se relikvijama sv. Ana- 
stazije, kako je i zapisano na spomen-ploči u katedrali sv. Stošije. Papa 
je poslije svratio i na otok Rab gdje je posvetio stolnu crkvu sv. Marije te 
se duž istarske obale uputio prema Veneciji ususret caru Fridriku 1. Bar- 
barossi, i svuda su ga dočekivali mještani pjevanjem duhovnih pjesama. 


Danas se ukazuje i potreba da se sve kvalitetne hrvatske duhovne pje- 
sme kako one narodne, jednako i crkvene, tako i one mrtvih i živih au- 
tora skupe na jedno mjesto i tiskaju kao Knjiga hrvatske duhovne liri- 
ke. Poetsko duhovno bogatstvo jednog naroda treba sačuvati na najbo- 
lji mogući način, a to je tiskanjem knjiga u većem broju primjeraka gdje 
bi te duhovne pjesme bile sabrane na jednom mjestu. 


Svaka politička odluka, bez obzira tko je donosi, 
treba najprije proći kroz rešeto moralnosti, a potom zakonitosti 

Antologija domoljubnih pjesama - Hrvatske domoljubne pje- 
sme, u ovom ili onom obliku, vuku korijene još iz narodne tradicije pred 
nekoliko stoljeća, sve do današnjih dana. A poseban bum su doživjele u 
nedavnom hrvatskom Domovinskom obrambenom ratu. Sve te pjesme 
koje imaju kulturnu, umjetničku ili tradicijsku vrijednost, treba sabrati 
i izdati veliku Antologiju domoljubnih pjesama. Kako su brojne pjesme 
uglazbljene trebalo bi, gdje je god to moguće, uz tekst objaviti i njihove 
notne zapise. Antologija domoljubnih pjesama je duhovna riznica do- 
moljubne riječi, domoljubne misli, ona bi bila glas naroda kako se ljubi 
domovina. Slijedom navedenoga trebalo bi uspostaviti i godišnji Festi- 
val domoljubnih pjesama gdje bi se glazbeno izvodile postojeće ali i 
nekoliko novih domoljubnih pjesama. 


Najbolja umjetnička djela lakoćom su izišla iz duše umjetnika. 
Nadahnuće nije u samom čovjeku - 
pravi umjetnik osjeti tren dolaska nadahnuća. 


Izraditi povijesnu monografiju - Hrvatske utvrde i njiho- 
ve slavne obrane - Cijela hrvatska povijest od stoljeća sedmog do 
danas imala je vrlo mnogo što ratova, što sukoba, što oružanih bita- 
ka, ali i više fortifikacija koje su bile opsjedane najviše u borbi s Turci- 
ma. Neke fortifikacije i dan danas žive kao legende, a mnoge su pale u 
zaborav i naši mlađi naraštaji o njima uglavnom znaju vrlo malo, a da 
je to u nekom drugom narodu to bi se slavilo, snimali junački filmovi, 
pisale i izvodile opere i sl. Spomenuti ću samo neke od njih; opsada 
utvrde Sigeta, Kisega, Gvozdanskog, Klisa i brojnih drugih, To su bise- 
ri naše povijesti, pravi nacionalni dragulji i želimo s takvom poviješću 
ući kroz velika vratra u veliku svjetsku povijest naroda. 

Mi smo junački narod, mi smo svojim junaštvom pokazali nadljud- 
sku moć. To junaštvo mora biti opisano u monografijama i sačuvano 
za naše buduće naraštaje. Pokažimo svijetu svoje svijetlo lice kroz po- 
vijest. 

Budi pravedan i postojan, budi čestit i mudar - 
i neka ti riječi susana govore plemenite misli tvoga srca 


Monografija - Hrvatska dijaspora - Ova monografija bila bi ve- 
liki izdavački pothvat u kojem bi trebale sudjelovati povijesne institu- 
cije u Hrvatskoj, ali i brojne kulturne i znanstvene udruge iz pojedinih 
država hrvatske dijaspore. Knjiga bi mogla biti u više tomova kao na 
pr. Hrvati SAD-a, Hrvati Kanade, Hrvati Australije, Njemačke i slično. 


Monografija bi obrađivala njihov dolazak u te zemlje, njihov gospodar- 
ski, kulturni, sportski i svaki drugi život. Na taj način sačuvali bismo 
za naše potomstvo podatke o životu našeg iseljeništva. 


Rat je sam po sebi veliko zlo, ali poraziti jedan narod na njegovom 
vlastitom prostoru na kojem vjekovima živi, takav rat nadvisuje 
veliko zlo, jer cilj toga rata je nemoralan, nepošten - 
suprotan Božjem nauku o ljubavi među ljudima i narodima 


Monografija o hvatskim bitkama kroz cijelu povijest - Ta- 
kođer jedna velika monografija trebala bi obraditi sve značajnije bitke 
u našoj cjelokupnoj povijesti. Jer narod koji čuva svoje povijesne kori- 
jene imat će i svoju budućnost. Hrvatska povijest je pod vlašću tuđina 
prešućivana ili što je još i gore iskrivljivana. U svijesti hrvatskog naro- 
da postoji velika duhovna praznina po pitanju njegove vlastite povije- 
sti. I jedna takva monografija učinila bi mnogo. 

Kao narod trebamo dobro poznavati svoje nacionalno tijelo unatrag 
sve do samih izvora naše opstojnosti. Riječ je o bitkama i na kopnu i 
na moru i u zraku, kao i onim bitkama koje nismo samostalno vodili, 
već pod barjacima drugih naroda u kojima smo dali veliki doprinos i 
iskazali veliko junaštvo. To je naša ratna, junačka baština koju moraju 
poznavati svi budući naraštaji hrvatskog naroda. Ne prešućujmo našu 
povijest, iznesimo je na svjetlo dana. 

Najveći princip života neka vam bude - istina! Kad nešto govorite 
nemojte ni dodavati ni oduzimati od onog kako je bilo ili kako jeste. 


Uspostaviti trajni Festival duhovne glazbe - U hrvatskom 
narodu postoji snažna duhovna baština i na području duhovne lirike, 
kako one kroz povijest, tako još i više, ove suvremene, kroz duhovne 
pjesme. Duhovne pjesme pjevale su se u hrvatskom puku pred mno- 
go stoljeća, kontuinirano sve do dan danas. Brojne od tih pjesama pri- 
hvaćene su kao crkvene pjesme, koje je Crkva u Hrvata na neki način 
i sačuvala kao duhovnu baštinu hrvatskog naroda. 


U kontekstu toga treba izdati Hrvatski glazbeni notarij, knjigu notnih 
zapisa i kompozicija, u kojoj bi skupili, ako ne sve, onda barem veći 
dio notih zapisa duhovnih i drugih pjesama od pamtivijeka do danas. 
Brojni notni zapisi nisu dostupni glazbenicima, najčešće su razbacani 
po raznim edicijama ili zakopani u arhivima. Sve kulturne vrijednosti 
našeg naroda treba učiniti lako dostupnima, pa tako i duhovne pjesme 
i njihove notne zapise. 


Kao krunu te duhovne baštine kroz cijelu povijest trebalo bi na blag- 
dan Krista kralja u mjesecu studenome uspostaviti trajni festival du- 
hovne glazbe, kojeg bi svake godine mogli održavati u drugom gradu 
u Hrvatskoj. Taj festival bi uvijek trebala prenositi hrvatska nacional- 
na televizija u udarnom terminu. 


Na tom festivalu, na blagdan Krista kralja, stalno izvoditi Kralja vjekova, 
(prema uglazbi maestra gospodina Vinka Glasnovića i stihovima pjesni- 
ka Mile Prpe) kao na neki način pozdrav Kristu, a uz to glazbeno izvodi- 
ti još desetak ili i više duhovnih pjesama različitih autora živih i mrtvih. 


Mir je mudriji od rata jer spava čiste savjesti. 
Ali oni koji se uspavaju u miru - znaju se probuditi i u ratu. 

U gradu Zagrebu uspostaviti trajni međunarodni festival 
pod nazivom Historiafest ZG. - U gradu Zagrebu uspostaviti traj- 
ni međunarodni festival pod nazivom Historiafest ZG, gdje bi svake ili 
svake druge godine dvanaest zemalja predstavljale svoje velike povi- 
jesne ličnosti na pr. Napoleona, faraona Ramzesa Drugog, Sulejmana 
Veličanstvenog, Petra Velikog, Mariju Tereziju i sl. Vršila bi se smotra 
njihove vojnice i u trajanju od 5 do 7 dana, i izvodili različiti povijesno 
kulturni programi uglavnom na otvorenom prostoru. 


Festival ne bi imao nikakve troškove jer bi svaka država financirala svoj 
program a kotizacijama pokrivao bi se trošak organizatora Festivala. 
Festival bi privukao u grad Zagreb veliki broj turista iz cijeloga svije- 
ta. Festival bi se organizirao prema prijedlogu HAZ “Kralj Tomislav", i 
prema projektu gospodina Mile Prpe. Ova ideja je izazvala vrlo veliki 
interes, prvenstveno brojnih internet Portala. 


Mnogo je više načina kako se sloboda može izgubiti 
nego kako se može zadobiti. Sloboda se zadobiva uskim stazama, 
a gubi se širokim avenijama. 


Monografija - Hrvatski svetci i blaženici - U dobrom dijelu po- 
vijesti hrvatskog naroda dominiraju mučenici. Mučenici za domovinu, 
mučenici za našu katoličku vjeru, mučenici za pravdu i poštenje. Tamo 
gdje je posijano sjeme mučeništva, tamo gdje se to sjeme posijava na- 
raštajima, tamo se stvara i plodno tlo za berbu bogatog uroda - sve- 
tosti. Sveci su moralno svjetlo, oni su luč u tmini, oni su zora u ranom 
jutru, oni su svjetlo na obzorju prelaska iz zemnog u duhovni život. 


Ranokršćanski sveci na tlu Hrvatske - njih dvanaestorica, koji pripada- 
ju univerzalnoj kršćanskoj crkvi, ali posebno ih slavimo jer su rođeni 
ili su živjeli na hrvatskom ozemlju, pa su na neki način i hrvatski sveci, 
poput Sv. Donata, sv. Dujma, sv. Jeronima i drugih. Crkva u Hrvata ima 
i četiri svoja sveca, i sedamnaest hrvatskih blaženika. Svi oni potječu 
iz hrvatskog nacionalnog korpusa. Samo u dvadesetom stoljeću Hrvati 
baštine i 663 mučenika iz redova svećenika, bogoslova i časnih sestara. 

Kad slavimo Svisvete, znajte da je među njima veliko mnoštvo sveta- 
ca koji nikada nisu i neće biti formalnopravno kanonizirani, iako po 
Božjim kriterijama svetosti, svojim životom su zaslužili steći punu 
svetost, jer su svojim ovozemnim životom hodili ovom dolinom suza i 
činili samo dobro, a postali su mučenici radeći za dobro ljudi. Mi kao 
vjernici i domoljubi, te naše mučenike trebamo štovati i biti ponosni 
na njihovo mučeništvo. Ništa što je važno i značajno iz naše povijesti 
ne smije se zaboraviti. Zato ovaj Codex poziva na izdavanje monogra- 
fije o hrvatskim svetcima i blaženicima. 


Svetost spava u svakom dobrom djelu, u svakom činu milosti, 
u svakom činu ljubavi, u svakom činu altruizma, 
ponajprije prema nemoćnima i bolesnima. 

Kao narod probudimo tu svetost u nama, 
neka to zapaze svi oko nas da im budemo uzor. 


Hrvatsko žrtvoslovno društvo - Postojeće Hrvatsko žrtvoslov- 
no društvo, koje je već polučilo velike rezultate u otkrivanju i zaštiti 
žrtve, a posebno ratnih žrtava pretvoriti u jednu od državnih institu- 
cija koja bi se financirala izravno iz Državnog proračuna. Društvu tre- 
ba dodijeliti prikladan poslovni prostor, dodijeliti mu sredstva za rad, 
opremiti ga s visoko stručnim kadrovima u smislu stalnih uposlenika. 


U nadležnost Društva staviti istraživanje svih grobišta iz vremena 
Drugog svjetskog rata i poraća, a također i iz Domovinskog obrambe- 
nog rata. Društvo bi također vodilo i Spomen park Jesenovac. U našoj 
povijesti, po pitanju žrtava, mnogo toga je duboko zatomljeno i nala- 
zi se pred opasnošću općeg zaborava što se ni pod kojim uvjetima ne 
bi smjelo dogoditi. 

Vrijednosti čovječanstva su vrijednosti koje su 
univerzalne za sve ljude svijeta. 
I žrtva je dio opće moralne vrijednosti jednog naroda. 


Ne dopustiti da nam hrvatsku povijest pišu naši tlačitelji i 
okupatori - U zadnjih 888 godina naše nesamostalnosti Hrvatskom 
su djelomično ili u cijelosti upravljali strani gospodari i narodi i oni su 
pisali našu povijest kao “pobjednici“ a ponajčešće i kao naši neprija- 
telji, što je nažalost još djelomično prisutno i u samostalnoj hrvatskoj 
državi. Tu se mora napraviti zaokret za 180 stupnjeva. Više ne smije- 
mo dopustiti da imamo historiografiju o Hrvatima i Hrvatskoj koju su 
pisali bilo Talijani, Turci, Mađari, Austrijanci, Njemci, Srbi, bilo Haaški 
sud i sl. a posebno ne i komunisti, bivši boljševici. 


Povijesti povijesne udžbenike trebaju pisati hrvatske povijesne institu- 
cije i njihovi povijesni znanstvenici na temeljima činjenica i istinoljubi- 
vosti i to tako da je i pisana povijest samo onako kako se što istinski do- 
godilo u povijesti hrvatskog naroda i njegove države, i ne dozvoliti utje- 
caj bilo kakvih ideologija i politika na istinoljubivo i objektivno pisanje 
te povijesti. Svaki udžbenik povijesti mora imati i domoljubno-eduka- 
tivni karakter, ali uvijek počivati samo i jedino na istinitim činjenicama. 
Ne možemo i ne smijemo vjerovati u istinost naše prošlosti, naše povi- 
jesti koju su pisali naši tlačitelji i okupatori, oni koji su nas samo pod- 
činjavali i ubijali punih 888 godina neslobode. A posebno ne smijemo 
dopustiti da nam najnoviju našu povijest pišu velikosrpski agresori i 
njihova ideologija laži. 


Mali narod lako gubi slobodu, a vrlo teško je ponovno stiče. 
Ako veliki narod izgubi slobodu, tada je ugrožena 
i sloboda u cijelom svijetu. 
I povijest svakog naroda je dio njegove slobode 

Zaštita i obnova povijesnih fortifikacija, dvoraca i sakral- 
nih objekata i sl. - U Hrvatskoj zbog stoljećima vrlo duge zavisnosti 
i nesamostalnosti države, a time i nemogućnosti provođenja državne 
politike došlo je do zapostavljanja i ruiniranja brojnih fortifikacijskih 
i sakralnih objekata, a posebno dvoraca. Stručni timovi arheologa, po- 
vjesničara, arhitekata i sl. trebali bi sačiniti Program zaštite i obnove 
svih tih objekata koje imaju povijesnu, arheološku, arhitektonsku ili 
drugu vrijednost. Svakako iz temelja bi trebalo obnoviti gradove Zrin 
i Boričevac i vratiti u njih život. 


Svako nezrelo voće je grko, a nezrelost politike stvara gorčinu 
u srcima naroda, poput nezrelog voća 


Obrada povijesne hrvatske trgovačke i ratne mornari- 
ce - To bi bila Monografija o Jadranskom moru i hrvatskim plovilima 
po njemu bez obzira radi li se o trgovačkoj ili ratnoj mornarici. Hrvat- 
ska je cijelu svoju povijest, ako ne uvijek Hrvatska, ali u svakom slu- 
čaju Hrvati uvijek su bili orijentirani prema moru, našem Jadranskom 
moru. To smo more uvijek nazivali i latinskom sintagmom - Mare no- 
strum croaticum. 


Povijesni dokumenti spominju, prema izvoru langobardskog pisca Pa- 
vla Đakona, da su još godine 642. Hrvati nazočni s mnoštvom brodov- 
lja pod gradom Sepontom (Manfredonija u južnoj Italiji). U mletačkim 
zapisima iz druge polovine VII. stoljeća mnogo je zapisa o problemima 
Mletačke Republike s hrvatskim gusarima, što je u to doba bio za sve 
zemlje znatan izvor prihoda. Isti izvori govore o Hrvatima kao uspješ- 
nim brodograditeljima. Već u doba kneza Vladislava (821. - 835.) izvori 
spominju jaku mornaricu. Zahvaljujući pomorskoj moći Hrvatske knez 
Mislav (835. - 845.) je onemogućio Veneciji uspostaviti kontrolu na 
istočnom Jadranu. Za vladavine kneza Trpimira (845. - 864.) Hrvati 
su prodrli do Furlanije i pred samu Veneciju. Jaka Hrvatska mornarica 
za vladavine kneza Domagoja (864.-876.) uspješno je obranila svoju 

obalu od Venecije, te je 866. mletački dužd Partezipazio bio prisiljen 
sklopiti mir. Velika napast u to doba na Jadranu bili su Saraceni. Stoga 
je sklopljen savez Bizanta, Venecije i Hrvata, a kasnije i Pape i Frana- 
ka, te se hrvatska mornarica 871. istakla kao saveznik franačkog cara 
Ludovika II. u oslobađanju Barija od Saracena. 


U vrijeme kneza Branimira (879. - 892.), odnosno u vrijeme kada Hr- 
vatska postaje potpuno neovisna država, i hrvatska mornarica nastav- 
lja svoj uspon. To je razdoblje u kojem se odvija poznata bitka u sred- 
nje-dalmatinskom akvatoriju i kada su u potpunosti poraženi Mleča- 
ni 18. rujna 887. Tada je poginuo i sam mletački dužd Petar Candiano. 
Sljedećih stotinu godina za slobodnu plovidbu Jadranom, Mlečani su 
plaćali Hrvatima danak. U djelu Konstantina Porfirogeneta De admini- 
stando imperio navodi se da je Hrvatska imala 80 sagena s po 40 mor- 
nara i 100 kondura s 10 do 20 mornara, ne računajući veslače. Sudeći 
po tome jedino je Bizant raspolagao većom mornaricom. 


Ovdje posebno treba obraditi čuvenu trgovačku mornaricu za vrijeme 
Dubrovačke Republike, koja je plovila po cijelom Sredozemlju, a neri- 
jetko i po Atlantiku i Indijskom oceanu. 


Svakako treba spomenuti i slavnu Bratovštinu Bokeljske mornarice, 
i ratne i trgovačke, koja ima veliko pomorsko ratno i trgovačko isku- 
stvo i ide u korak s dubrovačkom. Bokeljska mornarica podigla se do 
velikog ugleda, te ju je Mletačka Republika nagradila brojnim povla- 
sticama. Zbog vojničkih i građanskih vrlina pridonijela je mnogo slavi 
hrvatske domovine. Bokeljski je muzej pun trofeja i uspomena na mi- 
nulu slavu te glasovite Bratovštine. 


Iz ovog kratkog pregleda povijesti hrvatske ratne i trgovačke mornari- 
ce, mogu se nazrijeti dimenzije Monografije o hrvatskoj mornarici, čija 
izrada se predlaže ovim Codexom. 


Skupite se plemeniti i svoja srca stavite na Pladanj ljubavi. 

Obrada svih rodova hrvatske vojske kroz cjelokupnu po- 
vijesti uz prikaze njhovih odora - Hrvati su bili uvijek dobri sa- 
veznici, pouzdani i sposobni ratnici. Memoriju o njima treba obnoviti 
da bi bila dostupna mladim hrvatskim naraštajima opet izradom jed- 
ne velike Monografije o rodovima hrvatske vojske kroz povijest. Radi se 
istinski o velikom povijesnom izdavačkom poduhvatu za koji bi nam 
bile zahvalne generacije budućih časnika hrvatske vojske, ali ne samo 
oni već i naši mladi ljudi da zavole vojničke odore kao jednu od naj- 
časnijih profesija u obrani i ljubavi prema domovini. Izdavanjem ova- 
kve Monografije prekida se šutnja i skrivanje slavne hrvatske povijesti 
našeg naroda, što su velikosrpske i komunističke vlasti koristile kao 
svoje snažno oružje, želeći prikazati hrvatski narod kao “slučajan" na- 
rod bez tradicije. Kad je negdje 1971. g organizirana jedna od najve- 
ćih izložbi “Umjetnost na tlu Jugoslavije“ održana u Parizu i Sarajevu, 
organizirana od najviših stručnih i povijesnih institucija, na toj izložbi 
je bilo oko tristotinjak različitih umjetničkih artefakata, tamo je bilo 
oko osamdeset posto izložaka ispod kojih je pisalo “Serbia" a hrvat- 
skih jedva deset artefakata ispod kojih je pisalo “Croatia" sve je bilo u 
funkciji skrivanja hrvatske kulturne baštine i tradicije, a o hrvatskoj 
vojsci kroz vjekove nije se smjelo ni progovoriti. 





Istina je u životu najbolji orijentir, nikako se 
ne možete izgubiti, ako se netko i izgubi u istini 
- pronaći će se u raju. 





Prijedlozi izgradnje novih obilježja i spomenika iz cjelo- 
kupne hrvatske povijesti na svim područjima - Povijesne i 
kulturne institucije, udruge građana, udruge branitelja, crkvene orga- 
nizacije i sl. trebale bi predložiti program razvoja spomeničke kulture 
u Hrvatskoj. To znači prijedlozi kojim događajima iz povijesti i kojim 
osobama zaslužnim za domovinu Hrvatsku na bilo kojem planu i gdje 
podizati spomenike ili spomenička obilježja. 

U hrvatskoj povijesti je mnogo značajnih osoba kojima bi trebalo na 
izabranim mjestima i lokacijama podići spomenike kao velikim hrvat- 
skim junacima, umjetnicima, znanstvenicima, sportašima, znamenitim 
političkim vođama i sl. Kao primjer trebamo spomenuti postavljanje 
spomenika sv. Jeronimu i dr. (o čemu trebaju svoje mišljenje reći po- 
vjesničari), a koji je porijeklom iz Dalmacije s kojom se često ponosio, 
premda je u njegovo vrijeme pojam “Dalmacija" bio znatno širi nego 
danas. A jednako tako i ranokršćanskim svecima koji potječu s hrvat- 
skog ozemlja. Na Velebitu postaviti spomenik Vila Velebita. Pokažimo 
svijetu da nismo balkansko pleme, već nacija s širokim i dubokim di- 
japazonom svoj kulture. Imali smo Renesansu sto godina prije Fran- 
cuza. Svojom poviješću trebamo biti ponosni. 


Spomenici su žive uspomene. 
Narod koji nema svoje spomenike nema ni memorije 
o svojim velikanima iz povijesti. 


Obnova grobnih mjesta iz doba II. svjetskog rata koje su 
komunisti poravnali sa zemljom - Kako su jugokomunisti od- 
mah iza Drugog svjetskog rata sva vojna groblja po Hrvatskoj barbar- 
ski poravnali sa zemljom, ukazuje se potreba i nužnost njihove obnove. 


Civilizacijsko je pravo svake žrtve na grob tj. dostojno mjesto ukopa. 
Rodbina i prijatelji mrtvih imaju ustavno pravo na grob svojih dragih, 
da bi im na licu mjesta odavali pijetet. U tom smislu lokalne vlasti gdje 
god postoji slučaj poravnavanja vojnih grobalja sa zemljom trebale bi 
izdati određene dozvole za njihovu obnovu ili ih same obnoviti. 


Ne dirajte kosti mrtvih - jer neodoljivo su sposobne 
pozvati vas u svoj svijet. 
Igrob je dio slobode života koji je prestao. 

Povratak arhivske građe iz Beograda iz vremena Drugog 
svjetskog rata i NDH - U sklopu pregovora s Republikom Srbijom 
zatražiti povratak u Hrvatsku cjelokupne arhivske građe iz doba NDH, 
kao i sve druge građe koja je u Srbiju prenešena za vrijeme Kraljevi- 
ne Jugoslavije i SFR Jugoslavije, kao i one arhivske građe koja je uzeta 
za vrijeme Domovinskog obrambenog rata. Ta arhivska građa pripa- 
da Hrvatskoj jer je hrvatska, a za njen odlazak u Beograd Hrvatska ni- 
kada nije dala suglasnost - tj. ta je građa odnesena bez ikakva pitanja. 
Osim vojne arhivske građe iz vremena NDH, tamo se nalazi i dio kul- 
turne građe iz tog vremena i sl. 


Sloboda nikada ne plače za ljudima, ali ljudi uvijek 
plaču za slobodom. 


Istraživanje narodnih i nacionalnih korijena - porijekla 
naroda - Današnja znanost na podlozi DNA može sa sto postotnom 
sigurnošću istražiti kako porijeklo pojedinca jednako tako i cijelih na- 
roda. Pred ovom znanošću padaju u vodu svi mitovi, sve predaje, sve 
teorije o porijeklu pojedinog naroda ili o selidbama naroda. Na takvom 
istraživanju treba rad nastaviti u suradnji s velikim svjetskim institu- 
tima koje se bave tom oblašću. 


Prema pisanju beogradskog Kurira - Nedavna istraživanja u genet- 
skoj laboratoriji u Vancouveru u Kanadi potvrdila su podrijetlo Boš- 
njaka i Crnogoraca. Genetska knjižnica sa stotinama tisuća genetskih 
uzoraka iz cijeloga svijeta (Genebase.com) objavili su svoja istraživa- 
nja iz Vancouvera, gdje se laboratorij i nalazi, u vezi haplogrupe koja 
je direktno povezana s Bošnjacima i Crnogorcima. 


Haplogrupa I, koja se uzdigla prije otprilike 25.000 godina na Balkan- 
skom poluotoku za vrijeme posljednjeg ledenog doba, ekskluzivno je 
povezana s hrvatskom populacijom. Po prvi put u ljudskoj povijesti, u 
mogućnosti smo da otkrijemo svoju povijest sa 100 posto preciznošću 
tako što se oslanjamo na redoslijed DNA koda koji postoji u svakom ži- 
vom biću na našoj planeti, pisao je srbijanski “Kurir". 

Haplogrupe su DNA markeri koji su često geografski orijentirani i ko- 
riste se za praćenje zajedničkih predaka čitave populacije. Ovi mar- 
keri su često još više podjeljeni, dodatnim slovom ili brojem koji sim- 
bolizira još dublju pukotinu među ljudima. Na primjer, Hrvati i Boš- 
njaci imaju najvišu frekvenciju Haplogrupe 1242, a to je marker koji 
se može pronaći samo unutar granica Hrvatske, Bosne i Hercegovine 
i malo više od pola Crne Gore. 


Otkad su se pojavila istraživanja može se zaključiti da su Bošnjaci i ve- 
ćina Crnogoraca po svim genetičkim podacima - etnički Hrvati. Mapa 
slijeva pokazuje genetički marker 1242 ograničen na Hrvatsku (32 po- 
sto), Bosnu (40-50 posto), na otok Hvar (66 posto), Korčulu (52 po- 
sto), Brač (36 posto) i Krk (9,5 posto). Odemo li sjeverno (prema Slo- 
veniji) vidimo da marker nestaje i postaje slabiji. Isti fenomen nastaje 
i ako pogledamo prema Ulcinju, lociranom u Crnoj Gori, te ako pogle- 
damo u Albaniju i Srbiju. 


Treba li smatrati Bošnjake Hrvatima? To je političko pitanje, ane znan- 
stveno. Znanost ne zna za barijere koje su postavile političke institu- 
cije. Genetski rečeno, Hrvati i Bošnjaci su neprimjetni. Oni, zajedno s 
polovicom populacije Crne Gore (do Ulcinja) su isti ljudi. Genetički, je- 
dan narod, ali kulturno? To je drugo poglavlje i nije vezano za znanost, 
ili možda jest, ali za povijesnu znanost. 


Kako ovo komentirati? Samo uz pomoć narodne mudrosti; Zaklela se 
Zemlja Raju da se tajne sve saznaju! 


Laž je vrlo moćna kao oružje napada. 
Agresija laži unesrećila je cijele narode, a posebno hrvatski. 


Nacionalne manjine. - Rijetko je koji narod u svijetu koji u svome 
sastavu nema i nacionalnih manjina, pa tako i Hrvati. Svaka različitost 
predstavlja bogatstvo, ono se zove - bogatstvo različitosti. Nacional- 
ne manjine u nekom narodu su poput rascvalog maka na njivama ze- 
lenoga žita. Ali na tim njivama ponekad i ponegdje raste i kukolj. Da bi 

nacionalne manjine uživale punu slobodu, sa svim svojim nacionalnim 
pravima, preduvjet je da između nacionalnih manjina i matičnog naro- 
da postoji uzajamna ljubav, a to znači da nacionalne manjine Hrvatsku 
trebaju doživljavati kao svoju domovinu i svoju državu. 


Tamo gdje neka nacionalna manjina Hrvatsku ne doživljava ni kao svo- 
ju domovinu ni kao svoju državu, tamo nastaju problemi i u samoj na- 
cionalnoj manjini ali i u matičnom narodu. U matičnom narodu ništa 
ljepše nema nego kada nacionalne manjine nastupaju sa svojim kul- 
turnim programima, time daju duhovno bogatstvo i svome matičnom 
narodu odkud su potekle, ali i duhovno bogatstvo matičnom narodu 
unutar kojeg i žive. To je bogatstvo različitosti. Nacionalne manjine su 
mostovi koji spajaju narode i njihove zemlje. Ili bi to trebale biti. 


Tamo gdje nacionalne manjine poštivaju zemlju kao domovinu i drža- 
vu u kojoj žive, iskustvo je pokazalo da gotovo i nema potrebe zakonski 
regulirati njihova prava, jer se sva njihova prava u punoj slobodi sama 
po sebi podrazumijevaju. Matični narod nikada ne smije nikakvim mje- 
rama nacionalne manjine asimilirati. Nacionalne manjine što imaju 
veću slobodu to se lakše uklapaju u nacionalno tkivo matičnog naroda. 


Tzv. načelo reciprociteta u postupanju s nacionalnim manjinama ni- 
kada nije dalo dobre rezultate, i upravo primjena tog reciprociteta je 
znala zagorčati život nekoj nacionalnoj manjini. Ako je netko tko trajno 
boravi u našoj kući dobar, čovjekoljubiv i pravedan, mi nemamo mo- 
ralno pravo biti loši prema njemu samo zato što naša manjina živi u 
njegovom matičnom narodu, a tamo se prema njoj dobro ne postupa. 


Najnepravedniji mir je onaj kojeg nametnu moćne države, 
a poglavito malim narodima ili nacionalnim manjinama. 
Mir među ljudima i narodima dobre volje je Božji mir. 


Povratak monetarnog suvereniteta - Monetarni suverenitet 
svake države u svijetu je dio općeg suvereniteta same države. Država 
bez monetarnog suvereniteta nije i ne može biti kao takva suverena. 

Hrvatska je u bescijenje rasprodala gotovo sve svoje državne banke, i 
postala je u potpunosti ovisna o stranom kapitalu, a što je još tragič- 
nije da strane banke u Hrvatskoj diktiraju kamate znatno više nego 
u drugim djelovima EU, diktiraju vezanje hrvatske kune s deviznom 
klauzulom što često enormno povećava kreditne rate (slučaj kredita 
u švicarskim francima). 


Hrvatska se nikada ne bi smjela odreći svoje nacionalne valute, zapra- 
vo trebala bi imati i svoj Zavod za tiskanje novčanica, kako bi mogla u 
izuzetnim prilikama reagirati na tržištu novca i emisijom svoje vlasti- 
te valute. Povratak monetarnog suvereniteta trebao bi biti ključni dio 
političkog programa svake političke stranke. 


Dok druge države šire svoje bankarstvo izvan svojih granica, Hrvat- 
ska svoje vlastito bankarstvo uništava i dovodi strano na svoj terito- 
rij. Sjetimo se vremena Domovinskog rata i stvaranja hrvatske države 
kad se nebrojeno puta čuo izričaj borimo se za; Hrvatsku pušku na hr- 
vatskom ramenu i hrvatsku lisnicu u hrvatskom džepu. Izgleda da smo 
to brzo i lako zaboravili. 


Zlato, srebro i domaća valuta su dio slobode 
naroda i njegove suverenosti. 


Banke - novi vlasnici i vladari Hrvatske -I prije ulaska Hrvat- 
ske u EU, bolje kazano još za vrijeme trajanja Domovinskog obrambe- 
nog rata, Hrvatska je pala na bankarskom ispitu i dopustila stranom 
kapitalu da u njoj preuzme u svoje ruke pravu vlast tj. - vlast moćnog 
stranog kapitala. Hrvatska u tome nije jedina, to se već dogodilo ma- 
nje više u svima tranzicijskim zemljama bivšeg komunizma, ali za ra- 
zliku od drugih zemalja Hrvatska je sto postotno bankarski pokorena, 
gotovo bez i jedne domaće banke da bi ostala u državnom vlasništvu. 
To je veliko zlo bez obzira tko je pridonio da se to dogodi. Ali u hrvat- 
skom slučaju dogodilo se nešto još i gore. 

Hrvatska narodna banka, kao krovna bankarska kuća, prihvatila je ili se 
barem dovoljno tome nije protivila, da je stranom bankarskom kapita- 
lu, u podružnicama svojih banaka koje se nalaze u Hrvatskoj, dopustila 
dvostruko više kamate za kredite koje u njima podižu građani ili prav- 
ni subjekti, dakle duplo više nego što te banke imaju kamate u država- 
ma njihovog sjedišta ili u njihovim podružnicama u Zapadnoj Europi. 
Ali ni to nije sve, jednako tako je dopušteno stranim bankama da se 
podignuti krediti vežu na jake valute kao što su euro i švicarski franak, 
što je dovelo do prave katastrofe za brojne gospodarske subjekte i za 
stotine tisuća građana kao fizičkih osoba. 


Hrvatska je pala u dužničko ropstvo nesmiljenog stranog bankarskog 
kapitala kako cijela država, tako i pojedini njeni građani. 


To se moglo dogoditi samo zbog odsustva domoljublja u političkim 
strukturama, u kojima se snažno ukotvila korupcija koja je gledala 
samo svoje osobne interese, a ne i interese zajednice i naroda. 


U vlasti u kojoj nema altruizma i ljubavi za svakog 
pripadnika svog naroda, 
vlast postaje bešćutna i izopačena. 


Vođenje hrvatske politike više ne samo na razini države 
već na razini cjelokupnog nacionalnog korpusa - Obzirom 
na jedinstvo cjelokupnog hrvatskog naroda i postojanje njegove samostal- 
ne države, nacionalni korpus se više ni po čemu ne bi smio dijeliti, ni po 
ideološkoj, ni po vjerskoj, ni po staništu na domovinske i iseljene Hrvate. 


Jedinstvo cjelokupnog hrvatskog nacionalnog korpusa treba biti svima 
alfa i omega, u svakom postupanju, u svakom napisu, u svakoj privatno 
i javno izgovornoj ili pisanoj riječi, to je najviši zakon kojeg svaki Hrvat 
i svaki hrvatski državljan mora bezuvjetno poštivati. Samo ako se vodi 
politika jedinstva naroda na razini cjelokupnog nacionalnog korpusa, 
samo se tako može koliko toliko zaustaviti asimilacija naših iseljenika 
u njihovim novim domovima. 

Svaki hrvatski iseljenik ili pripadnik hrvatskog naroda u hrvatskim ze- 
mljama koje stjecajem povijesnih okolnosti nisu ušle u sastav hrvatske 
države, dakle svakome od njih koji to žele treba po najjednostavnijem po- 
stupku izdati hrvatsku domovnicu, osobnu iskaznicu i hrvatsku državnu 
putovnicu. Politika vođena ovim principom trebala bi rezultirati i uspo- 
stavom hrvatskih škola u stranim zemljama gdje živi hrvatska dijaspora 
u većem broju. Kao uzor vođenja jedinstvene politike na razini cjeloku- 
pnog nacionalnog korpusa neka nam bude uzor židovska država Izrael. 
Od te države možemo vrlo mnogo naučiti kako pravilno voditi nacionalnu 
politiku i kako sačuvati svakog hrvatskog čovjeka i u domovini i u svijetu. 





Politika kad je istinoljubiva je poput jutarnje rose koja blagodarno 
umiva zelenu travu. A neistinoljubiva politika je poput tijela 
koje je u cijelosti zaraženo virusom opake bolesti. 





Uspostava od strane države - autokefalne Hrvatske pravo- 
slavne crkve - Za onu našu braću pravoslavce koji se nacionalno ne 
poistovjećuju sa Srbima, potrebno je uspostaviti Hrvatsku prvoslavnu 
crkvu kao autokefalnu. U Hrvatskoj postoje brojni pravoslavci: Ukrajin- 
ci, Makedonci, Crnogorci, Rusini i dr. koji Srpsku pravoslavnu crkvu ne 
osjećaju kao svoju, a žele i dalje biti pravoslavci. U principu na hrvatskom 
tlu ne bi se niti jedna crkvena zajednica smjela zvati imenom druge dr- 
žave, ali povijesne silnice nažalost to u Hrvatskoj još uvijek diktiraju. 





Narod koji lažira ili prešućuje svoju povijest 
nije dostojan imati ni budućnosti. 





Kazneni zakon, pooštriti kazne za kaznena djela korupci- 
jeiizdaje domovine i nacionalnih interesa - Zbog široke ko- 
rupcije u Hrvatskoj koja nadrasta svaki ljudski razum, i koja stoji kao 

najveća rak rana na hrvatskom životnom tkivu, treba poduzeti oštre 
zakonske kaznene mjere. Ovdje nije riječ samo o korupciji u klasičnom 
smislu te riječi, već je riječ o podrivanju gospodarskog sustava, riječ je 
zapravo i o izdaji domovine. Svaki ukradeni ili utajeni iznos koji je veći 
od 100.000 hrk, trebalo bi pravno okvalificirati kao podrivanje gospo- 
darstva hrvatske države, i odrediti visoke kazne. U zakonu proširiti i 
pojmove o izdaji domovine - riječima, djelom i propustom, a također 
to i sankcionirati. Sve to imajući u vidu da se hrvatska nacionalna svi- 
jest, zbog stoljetnog zatomljenja, a sada radi svoje ubrzane obnove, još 
uvijek teško provlači kroz Scile i Haribde. Zato, zakonsko normiranje 
da se pospješi taj proces pokazuje se nužnim. 


Skupite se mudri i svoje znanje stavite na Pladanj dobra! 


Pomaganje mladim talentiranim ljudima - U svakom narodu 
se pojavljuju s vremena na vrijeme mladi talentirani ljudi. Rijetki su 
oni talentirani mladići ili djevojke koji su se bez ičije pomoći razvili u 
velike umjetnike, književnike, slikare, kipare, pjesnike ili velike znan- 
stvenike. Narod koji drži do sebe i svoje budućnosti neće čekati da se 
ti mladi genijalni ljudi sami probijaju kroz život, već će im izići u su- 
sret i na razne načine pospješiti njihov razvoj. 

Prisjetimo se samo jednog Ivana Meštrovića, kojeg su tadanje hrvatske 
i austrijske vlasti uočile kao običnog pastira, ali izrazito nadarenog, i 
odmah su mu omogućili školovanje te se razvio do velikog svjetskog 
umjetnika. Da nije bilo te intervencije, Meštrović bi možda ostao samo 
dobar klesar. Slično se danas postupa s nadarenim mladim sportaši- 
ma, ali dalje od toga nema ništa. Koliko je talentiranih ljudi koji nisu 
uspjeli razviti svoj talent zbog nezainteresiranosti vlasti i ljudi iz kul- 
ture i znanosti kojima su mogli pomoći, ali nisu jer za takvo postupa- 
nje nisu plaćeni. Zato treba uspostaviti oficijelno državno tijelo koje 
će pronalaziti mlade talentirane ljude na svim područjima i pomagati 
im u njihovu umjetničkom i znanstvenom razvoju. 

Nitko ne može pobjeći od svoje prošlosti. 
Budućnost je moguće formirati, ali prošlost se ne može 
izmijeniti niti u najmanjem segmentu. 


Razvoj Hrvatske na novim idejama - Uspostaviti jedno tijelo 
pri mjerodavnom ministarstvu ili sl. gdje će se zaprimati svi prijedlo- 
ziiideje za razvitak i boljitak Hrvatske na bilo kojem planu; znanstve- 
nom, gospodarskom, kulturnom, povijesnom i sl. Svaki prispjeli pri- 
jedlog ili ideju treba ozbiljno razmotriti i o tome izvijestiti predlagate- 
lja ideje, inovacije i sl. A isto tako o ideji i projektu koji su interesantni 
i unapređujući, izvjestiti nadležno državno ili gospodarstveno tijelo 
radi pokretanja postupka njihove realizacije. 


Postoji narodna izreka da treba prosijati tone zemlje i pijeska da se 
pronađe zrnce zlata. Kao što dobar savjet vrijedi zlata, ovakvim postu- 
panjem dobit ćemo veliko grumenje zlata. Od stotinu ideja ako je samo 
jedna prava, ona će pridonijeti blagodati naroda i domovine. 


Potom, hrvatska inteligencija, a poglavito ona iz tehničkih i fundamen- 
talnih znanosti, kako u domovini, a još i više u iseljeništvu treba pratiti 
suvremena znanja i tehnologije, koje čim prije treba primijeniti i u na- 
šoj domovini. Tehnološki razvoj pojedinih država je preduvjet njiho- 
vog blagostanja i prosperiteta. Brzi prijenos novih tehnologija znači i 
ubrzan razvoj hrvatskog gospodarstva na svim područjima. 


Ideja je misao vodilja, ona je plamičak duha koji se može 
pretvoriti u veliki plam i tako ogrijati cijeli narod. 


Demografska obnova Hrvatske - Demografska obnova Hrvat- 
ske jest najprioritetniji zadatak hrvatske držve, to je prioritet ispred 

svih prioriteta i to ponajprije u pravcu zaustavljanja daljnjeg iseljava- 
nja mladih ljudi iz Hrvatske u strane zemlje, a potom pokrenuti snaž- 
ni povratak naših iseljnika u Hrvatsku. 


Definitivno trebamo zaustaviti trend bipatrijskog sustava življenja hr- 
vatskog naroda, to jest življenja odlaskom u druge države, a Hrvatsku 
imati samo u srcu. 


Nova domovina je poput vinove loze koja te napojila rujnog vina i opi- 
la, ali ako je napustiš samo godinu dana, pa se vratiš više na njoj ne- 
ćeš naći ploda. Stara domovina je poput masline, ako je napustiš i na- 
kon pedeset godina se vratiš naći ćeš na njoj krošnju punu plodova. 


Hrvatski iseljenici trebali bi se masovnije vraćati u svoju pradjedov- 
sku Domovinu Hrvatsku, poput Židova koji su gotovo iz cijelog svijeta 
nahrupili nakon strašnog holokausta u svoj Izrael i tamo nanovo iz- 
gradili svoju snažnu državu. 


Zato, organizirati masovniji povratak hrvatskih iseljenika, prioritetno 
mlađih ljudi i osnovati u Hrvatskoj fakultete i srednje škole na engle- 
skom, njemačkom, španjolskom jeziku gdje bi se mladi povratnici koji 
ne znaju hrvatski jezik mogli školovati. 

Izgraditi na više lokacija smještajne objekte gdje bi se povratnici za 
početak mogli smjestiti dok ne nađu neko trajnije rješenje. 

Radi demografske obnove dopustiti ulazak i naseljavanje pojedinih 
područja iz onih dijelova naroda koji su kroz povijest bili prijateljski 
raspoloženi prema Hrvatima. (Dobro bi došli Ukrajinci, pa čak i nešto 
Japanaca, to su dvije nacije koje izrazito vole Hrvate i Hrvatsku i sl.) 


Preseliti hrvatsku nacionalnu manjinu iz Rumunjske i nekih drugih 
država u Hrvatsku, ukoliko to od njih netko želi. Demografska obno- 
va hrvatske nacije može se postići pružanjem pomoći hrvatskim obi- 
teljima, koja predstavljaju temeljnu ćeliju nacionalne obnove u ljud- 
skom potencijalu. 

Majkama koje imaju troje i više djece priznati odgoj djece kao zaposle- 
nje sa svim prinadležnostima i osiguranjima do završetka srednje ško- 
le najmlađeg djeteta i osigurati primanja u visini prosječnih mjesečnih 
primanja u Hrvatskoj. Osigurati besplatan vrtić za djecu roditelja, koji 

imaju troje i više djece, a onima koji imaju jedno ili dvoje djece pomo- 
ći posebnim popustima. 

Radi demografske obnove potaknuti programe povratka stanovnika iz 
dijaspore, davanjem besplatnih parcela za izgradnju stambenih obje- 
kata, ili industrijskih objekata. Projekt demografske obnove Hrvatske 
trebao bi usvojiti Hrvatski državni sabor, a u izradi tog projekta treba- 
le bi sudjelovati brojne institucije, ugledni hrvatski intelektualci, vjer- 
ske zajednice i dobro je došao svatko tko i najmanjom idejom može 
pomoći. Projekt bi trebalo u detalje razraditi, a posebno njegovu funk- 
cionalnu i financijsku komponentu. 


Hrvatske mlade majke i hrvatski mladi očevi, rađajte svoju djecu, stva- 
rajte nova pokoljenja kojima ćete ostaviti svoju Hrvatsku, našu lije- 
pu domovinu. Narod bez podmlatka je kao neplodni orah ili maslina. 
Novi život je najljepši dar kako u flori, tako i u fauni, a posebno u ljud- 
skoj vrsti. 


Dječica su najveće bogatstvo, i nema tih milijardi dolara za koje bi je- 
dan normalan čovjek dao svoje dijete. Naša Hrvatska do neba vapi 
molitvama za novom i novom svojom dječicom. Uslišite joj molitve...! 
I Bog vas moli...! 


Bolje je časno se braniti, pa i poginuti 
nego prihvatiti ropstvo. 
Prihvaćajući ropstvo gubimo više nego 
što gubimo gubitkom života. 


Zdravstvena zaštita građana - Zdravstvena i socijalna zaštita 
mora obuhvatiti sve društvene slojeve naroda u Hrvatskoj bez obzira 
na njihovo stanje zaposlenosti ili nezaposlenosti. U smislu provođenja 
toga treba ukinuti zdravstvenu iskaznicu, umjesto nje koristiti osobnu 
iskaznicu - zdravstveno osiguranje za sve državljane Hrvatske bez obzi- 
ra je su li zaposleni ili ne. A naknade za zdravstveno osiguranje plaćaju 

samo zaposleni, a potrebno je osigurati i dodatne izvore financiranja. U 
pitanju je solidarnost zaposlenih prema nezaposlenima. U pitanju je so- 
lidarnost cijele nacije po principu - jedan za sve, svi za jednoga. 


Svaki rat je sam po sebi prljava stvar, ali oni koji nemaju 
drugog načina da se obrane, prihvaćajući rat, izuzetno je važno 
da na njihovoj strani taj rat bude savršeno čist, 
tj. da se s njihove strane vodi rat po pravilima prihvaćenim 
međunarodnim konvencijama i u skladu s Božjim zapovijedima. 


Homoseksualizam i gender ideolgija - I stvori Bog muško i 
žensko u biljnom svijetu, u životinjskom svijetu, u svijetu čovjeka i 
uskladi njihova muška i ženska tijela da bi mogla zajedno funkcioni- 
rati u stvaranju produžetka života u ljudskoj vrsti, u stvaranju produ- 
žetka života u flori i fauni. 


Danas se tzv. gender ideologija koja agresivno pretendira postati novi 
moral, pita - što je to brak?! I nudi odgovor kakav bi brak trebao biti 
u odnosu na dosadašnji. Štošta izmišljaju, a time pokušavaju srušiti 
same temelje ljudskog društva, a to je obitelj, osnovna prirodna ćelija 
nastanka života i odgoja potomstva. 


Znamo da je brak zajednica ljubavi između dva zrela ljudska bića - 
muškarca i žene. Brak daje najljepši plod na svijetu - dječicu. Svako 
stablo, pa i ono ljudsko, po Božjem nauku - prepoznat ćete po plodo- 
vima. Plod braka su djeca, a plod istospolnog ,braka" je jalovost, da ne 
kažem i po kršćanskom nauku - smrtni grijeh. 


U kršćanskom smislu, brak je i sakrament. Isus je ženidbu među kr- 
štenima uzvisio na razinu sakramenta, rekavši: ,Što Bog združi, čo- 
vjek neka ne rastavlja“. 

Kad smo glasali za brak između jednog muškarca i jedne žene, glasa- 
li smo da se u našoj Hrvatskoj ne oskvrni Božje djelo i Božja zamisao 
vjekovnog produžetka života na Zemlji. 

Obitelj, brak s djecom je osnovna ćelija ljudskog društva svuda u svi- 
jetu. Na temelju obitelji grade se i lokalne zajednice (gradovi i sela), 
gradi se i zajednička domovina (država) kao nacionalna zajednica i sl. 
Obitelj je temelj postojanja ljudske vrste na svijetu kao cjeline od pam- 
tivijeka sve do danas, a osnovna je pretpostavka i opstojnosti ljudske 
vrste u budućnosti. Obitelji su poznate i u svijetu faune. 


Što je naravni cilj istospolne zajednice, to ni svi filozofi ovog svijeta ne 
bi mogli odgonetnuti. Ako nešto nije postavljeno naravno, što nije su- 
glasno prirodi života i njegovoj funkciji - u duhovnom smislu to nema 
logičnog ili bilo kakvog smisla, osim materijalnog. 


Što je udružilo dvije istospolne osobe? Je li to ljubav koja može biti 
samo neprirodna, je li to možda greškom ženska duša uselila u muško 
tijelo ili muška u žensko? Odovor na to pitanje spada u domenu više 
struka: medicinske, antropološke, psihijatrijske, pa ako hoćete i teo- 
loške, pod uvjetom da je uopće moguće dati odgovor. 


Mnogi slučajevi takvih veza rezultirali su frustracijama koje su doži- 
vjeli muškarci sa ženama i žene s muškarcima. No, u jedno smo pot- 
puno sigurni, takvim osobama treba pomoći da se vrate u normalan 
život. Postoje brojni poznati slučajevi da su se takvi parovi nakon iste- 
ka određenog vremena i ne znam pod kojim i kakvim utjecajem vratili 
u normalu, sklopili prirodne brakove i imali svoju djecu. 


Umjesto tolike halabuke o odobravanju statusa braka istospolnim oso- 
bama, bilo bi bolje da se osnuje služba različitih eksperata koja bi ta- 
kvim ljudima pomogla da shvate da je njihov život psihička ili neka 
druga devijacija prirodnog života i prirodne veze muškarca i žene i 
da se to da ispraviti. 


Ali takvi istospolni brakovi trebaju nakaradnoj i genderskoj ideolo- 
giji koja na sve strane agresivno protežira novi moral među ljudima. 
Ovdje, agresivno, ne nastupaju istospolne osobe u međusobnoj sek- 
sualnoj vezi, već agresivno nastupa politika koja sustavno želi razori- 
ti tradicionlanu obitelj i tradicionalni brak kao Božje djelo i koja želi 
od neprirodnih stvari stvorit novi svjetski moral među ljudima, dižu- 
ći ga na nivo ideologije. Iza takve “ideologije" ne stoji kršćanstvo, već 
je upravo obrnuto - kršćanstvo je najveća prepreka njenom širenju. 

Takvu “ideologiju“ podupiru političari iz ateističko-agnostičke prove- 
nijencije, ljevičari, ateisti i sl. i to samo u funkciji politike. Inače, osob- 
no i intimno među njima nema niti jednog koji ne bi bio beskrajno ne- 
sretan da njegovo rođeno dijete živi u takvom istospolnom braku, a 
nimalo ih ne smeta da zagovaraju takve brakove, naravno ako se radi 
o tuđoj, a ne o njihovoj djeci, čime samo produbljuju osobnu nesreću 
i onako nesretnim ljudima i njihovim roditeljima. 


Da je to tako pokazuje objavljena slikovnica koja je namijenjena djeci 
najnižeg školskog ili predškolskog uzrasta koju je naručilo Ministar- 
stvo kulture RH i distribuiralo po školama i knjižnicama, a sve na te- 
ret hrvatskih poreznih obveznika. Riječ je o knjižici autora Alexandra 
Maxeinera i Anke Kuhl pod nazivom SVE JE TO OBITELJ. To je tzv. pa- 
čvork obitelj (Patchwork Family, riječ iz engleskog jezika u prijevodu 
- skrpana obitelj.) 


Citiram na tu temu članak s HKV-a 


,Jer, treba biti posebno udaren te djeci u ranom školskom uzrastu ser- 
virati slikovnice u kojima se objašnjava da obitelj mogu činiti dva ho- 
moseksualna para, jedan muški i jedan ženski, koji u dogovoru imaju po 
dvoje djece tako da jedan muški član muškog homoseksualnog para ima 
prvo dijete s jednim ženskim članom ženskog homoseksualnog para, pa 
onda drugi muški član muškog homoseksualnog para ima drugo dijete 
s drugim ženskim članom ženskog homoseksualnog para, pa onda žen- 
ski homoseksualni par čuva to dvoje djece prvih tjedan dana da bi dru- 
gi tjedan to dvoje djece čuvao muški homoseksualni par, pa onda djecu 
opet čuva ženski homoseksualni par, itd.“ 


Ta knjižica nedvojbeno pokazuje da je manje riječ o zaštiti i pravima 
istospolnih zajednica, već da je prioritetno riječ o širenju tzv. gender 
ideologije kao uvođenje novog obiteljskog morala u svijetu s ciljem ra- 
zaranja institucije prirodnog braka, a prvenstveno onog kršćanskog. Već 
ta paklenska knjižica, sama po sebi, bila je dovoljan razlog za održava- 
nje referenduma u Hrvatskoj da je brak - muškarac plus žena. Knjižica 
je živi sotonizam koji se službeno nudi našoj djeci najnižeg školskog ili 
predškolskog uzrasta. U nekoj normalnoj državi tako nešto bilo bi ne 
zamislivo, i ako bi se pojavilo bilo bi momentalno oštro sankcionirano. 

U kakvom to svijetu živimo, kamo plovi naša Hrvatska, a moglo bi se 
kazati i sav zapadni svijet u kojem uglavnom živi bijeli čovjek? 


Prirodno je pravo svakog živog bića, 
pa posebno i čovjeka, 
da se brani od nasrtaja 
na njegov vlastiti život i identitet. 


Uključiti u nogometne i druge državne sportske lige - klu- 
bove iz iseljeništva, BiH i sl. - Hrvatska je relativno mala zemlja, 
ali još je prisutnije i uočljivije da ima i malo stanovnika. U samoj do- 
movini nešto preko četiri milijuna, ali s Hrvatima u BiH i iseljeništvom 
hrvatska populacija broji i do desetak milijuna u svijetu. Hrvatska je 
zemlja sporta, a hrvatski sportaši su tražena roba svuda u svijetu. Radi 
uspostave jedinstva domovinske i iseljene Hrvatske trebalo bi u služ- 
bene hrvatske sportske lige nogometne, rukometne, košarkaške i sl. 
uključiti i poznatije sportske klubove iz dijaspore da tvore jedinstve- 
ne lige cjelokupnog nacionalnog korpusa. Time se uz postizavanje na- 
cionalnog jedinstva i u sportu podiže i njegova kvaliteta, jer se lige sa- 
stavljaju između većeg broja kvalitetnijih klubova. 


Za ovo provesti treba i volja politike, ne samo službenih predstavnika 
visoke vlasti, već i volja raznih sportskih saveza u Hrvatskoj, kao što 
je Hrvatski nogometni savez i sl. Ali također za ovo provesti potrebna 
je i volja naše dijaspore. Bilo kako bilo nadamo se da ćemo dočekati 
dan kad će među hrvatske nogometne klubove prve lige biti uvršteni 
i klubovi iz hrvatsken dijaspore. 


Uz neznanje i nesposobnost ako je na vlasti, 
ide i agresivnost, oholost i prepotencija. 

Spriječavati kontinuiranu agresiju laži na Hrvatsku - Naša 
domovina Hrvatska već više od sto godina izložena je bestijalnoj agre- 
siji laži kako unutar nje same a još više u međunarodnim odnosima, 
od strane politike i velikosrpskog nasrtaja, što je imalo i još ima raza- 
rajuće rezultate na hrvatski narod i njegov opstanak. 


Kako se boriti protiv te, toliko široke i toliko dugotrajne frontalne agre- 
sije laži na našu domovinu, na naš narod, na našu povijest, na našu kul- 
turu, na našu Crkvu - ukratko na našu prošlost, na našu sadašnjost i na 
našu budućnost. Odgovor glasi - strpljivo istinom, i samo istinom, čvr- 
stom argumentiranom, boriti se u svakom segmentu, boriti se frontal- 
no, ne samo braniti se, već boriti se - Agresijom istine. Ona mora izla- 
ziti iz usta svakog našeg školarca i studenta, svakog radnika, činovnika 
i intelektualca, a posebno povjesničara i diplomata, ona mora izlaziti 
iz svih medija priopćavanja, iz svih znanstvenih, vjerskih i kulturnih, 
i državnih institucija, iz svih vjerskih zajednica, iz svih političkih stra- 
naka - ona mora biti dugotrajna, uporna svenarodna fronta - Fronta 
Istine. Jer - samo nas istina može osloboditi, ali i spasiti! 
Jugokomunističkoj i velikosrpskoj historiografiji ni kao cjelini ni par- 
tikularno ne smije se vjerovati. To dobro znamo iz iskustva jer na sva- 
kom koraku nailazimo na nevjerojatne laži ili poluistine o Hrvatskoj, 
ašto je najtragičnije te laži uspješno plasiraju stranim zemljama, a na- 
žalost i dobrom dijelu hrvatskog pučanstva. 


Dobrica Cosić, ,otac srpske nacije“: Zašto mi Srbi lažemo? 


- ,Mi lažemo da bismo obmanuli sebe, da utešimo drugoga; lažemo iz 
samilosti, lažemo iz stida, da ohrabrimo, da sakrijemo svoju bedu, laže- 
mo zbog poštenja. Lažemo zbog slobode. Laž je vid srpskog patriotiz- 
ma i potvrda naše urođene inteligencije. Lažemo stvaralački, maštovi- 
to, inventivno.- Laž je srpski državni interes. Laž je u samom biću Srbi- 
na. U ovoj zemlji svaka laž na kraju postaje istina. Srbe je toliko puta u 
istoriji spašavala laž...! 


Prkos vladajućih je najgori mogući oblik vladanja. 
Tamo gdje vlast donosi odluke da bi prkosila svom narodu, 
ta vlast ruši same temelje države. 

Magnum Crimen - Pola vijeka klerikalizma u Hrvatskoj (lat.: Ve- 
liki zločin). ,Kapitalno“ djelo agresije laži na Hrvatsku i Katoličku cr- 
kvu kroz njenu povijest u Hrvatskoj, jedna je od knjiga koje je KPJ dala 
tiskati, a koje su poslužile Komunističkoj partiji Jugoslavije da bi pri- 
kazala svoje viđenje uloge rimokatoličke Crkve u Drugom svjetskom 
ratu i kao pokriće za represiju prema svećenicima. Ta knjiga, poduži 
pamflet, izdana je u Zagrebu 1948. godine. (Predgovor: Jakov Blaže- 
vić). Knjiga opisuje navodni utjecaj katoličke Crkve u Hrvatskoj te nje- 
nu navodnu spregu s ustaškim režimom. Autor knjige je bivši hrvatski 
rimokatolički svećenik, a kasnije i profesor Univerziteta u Beogradu i 
član JAZU - Viktor Novak. 


U godinama nakon Drugoga svjetskog rata Katolička Crkva u Jugosla- 
viji je stigmatizirana kao nepoćudna. Njezini pripadnici bili su optu- 
živani za masovnu suradnju s ustašama. Mnogi katolički svećenici po 
svršetku rata su bez suđenja ubijani. Nastala je brojna propagandna 
literatura koja (uz prešutan blagoslov Komunističke partije) nastoji 
ocrniti Crkvu. Alojzije Stepinac bio je osuđen za suradnju s ustašama. 
U takvim okolnostima Viktor Novak piše Magnum Crimen. U uvodu 
knjige, Novak piše da je više od četrdeset godina potrošio na skuplja- 
nje materijala koje će kasnije kao sveučilišni student, pa student teo- 
loškog seminara u Rimu, te sveučilišni profesor u Beogradu sažeti, ne 
samo u ovu knjigu, nego trilogiju čija će, prva dva dijela biti Magnum 
tempus (Veliko doba, misleći na Ilirski pokret) i Magnum asacerdos 
(Veliki svćenik, misleći na biskupa Josipa Jurja Strossmayera. 

Cijeli projekt je usmjeren na rušenje najstarijeg i najčvršćeg stupa op- 
stojnosti hrvatskog naroda, a to je Katolička Crkva. Ali... Ti si Petar, sti- 
jena i na toj stijeni sagradit ću svoju crkvu i vrata paklena neće je nikada 
nadvladati. (Krist). Kao što vidimo laž ima kratke noge a dugačak jezik. 


Moć laži ubija i poštenog i nepoštenog, a poput bumeranga 
vraća se ustima koja je izgovaraju. 
Nijedna laž nije vječna, ali je svaka otrovna. 

FIFA i kontinuitet bezočne agresije laži na Hrvatsku - Obra- 
zloženje drugo-stupanjske presude FIFE donesene po žalbi nogometa- 
ša Joe Šimunića zbog njegovog poznatog usklika - Za dom! (i odgovora 
publike) - Spremni!) je jedna bezočna agresija laži na cjelokupni hrvat- 
ski nacionalni korpus kojom se hrvatski narod proglašava najgenocid- 
nijim narodom u povijesti svijeta. Riječ je o toliko lažnoj tvrdnji koja je 
proizišla iz dugogodišnje sveopoće srpskokomunističke industrije laži 
o Hrvatima, a FIFA na nju nasjela, pa se dovodi u pitanje i sam moralni 
autoritet te visoke svjetske nogometme institucije. 


Tvrditi da su Hrvati bili samo manjina u Hrvatskoj (NDH) u vrijeme 
Drugog svjetskog rata, i da su kao manjina poklali nekoliko milijuna 
Židova i Srba, je toliko apsurdna i povijesno neistinita da predstavlja 
svjetsku sramotu institucije koja ju je ugradila u svoj službeni doku- 
ment. Ta tvrdnja po istinoljubivosti bila bi jednaka tvrdnji da su Hr- 
vati za vrijeme Drugoga svjetskog rata sa svojom vojskom okupirali 
planet Mars. 


No, ne zaprepašćuje samo ta suluda tvrdnja FIFE već još više zaprepa- 
šćuje šutnja Hrvatskog nogometnog saveza, a nadasve šutnja visokih 
institucija hrvatske države. Na to suludo obrazloženje presude trebao 
je trenutno reagirati predsjednik Republike Hrvatske, Predsjednik vla- 
de, Ministar vanjskih poslova, pa i Predsjednik Sabora RH s cijelim Sa- 
borom, a posebno i Hrvatska akademija znanosti i umjetnosti. Jer - Qui 
tacet consentire videtur. (Koji šuti smatra se da pristaje). O toj geno- 
cidnoj laži na Hrvatsku trebalo je izvijestiti i tijela Ujedinjenih nacija. 
Dovoljno je samo pogledati službene statističke podatke iz tog vreme- 
na, pa će se lako utvrditi da su u ukupnom broju stanovnika u NDH 
više od dvotrećinske većine stanovništva činili Hrvati, i da su za vrije- 
me Drugog svjetskog rata i poraća - daleko najveće demografske gu- 
bitke imali upravo Hrvati, kako u ukupnom broju tako i u postotku. 
Inače svaki pozdrav je dobar ako iza njega stoji dobra namjera. Nije 
dobar pozdrav ni - Hvaljen Isus i Marija, ako iza njega, od strane onog 
koji ga izgovara, stoji zla namjera. Neprimjerni su samo oni pozdravi 
koji u sebi implicite sadržavaju podržavanje zla ili veličaju neku povi- 
jesnu ili živu osobu iza čijeg života stoje djela zla i nečovječnosti. (Hi- 
tler, Staljin i sl.) 

Ako narod vjeruje u svoju budućnost ništa ga 
na tom putu ne može zaustaviti. 


Kultura i filozofija neodgovora - Čitajući ovaj naslov teško da 
biste mogli pogoditi kakav se tekst iza njega krije. Odmah ću vam ra- 
zjasniti, da ne biste morali razmišljati. Zacijelo ste u životu nekada ne- 
kome poslali neko pismo, vjerojatno i s vrlo uljudnim ophođenjem, sa- 
držajem i nekim pristojnim ili važnim upitom, ali nije vam bilo jasno 
zašto niste dobili odgovor. Ponajprije ste pomislili da ste možda po- 
griješili adresu, a onda ste se sjetili da ste točno napisali adresu poši- 
ljatelja, pa vam se pismo trebalo vratiti, a nije se vratilo. 


Međutim, nikada niste pomislili da živite u gradu i u sredini gdje je una- 
trag par decenija zavladalo novo pomodarstvo - kultura neodgovora. 
Vi pišete državnom službeniku, ali nema odgovora. Vi pišete nekom 
političaru, možda i saborskom zastupniku, ali nema odgovora. Vi piše- 
te nekom akademiku, ali nema odgovora. Vi pišete liječniku, ali nema 
odgovora. Vi pišete nekoj uglednoj ličnosti, ali nema odgovora. Vi pi- 
šete gradonačelniku ili predsjedniku neke stranke ali nema odgovora. 
Tada se počinjete pitati a tko sam ja da smijem pisati uglednim lično- 
stima, akademicima, sveučilišnim profesorima, ravnateljima galerija, 
direktoru poduzeća, nekom ministru, predsjedniku Vlade, gradona- 
čelniku ili ne daj Bože Predsjedniku države. I ako nikada u sebi niste 
imali neki kompleks manje vrijednosti tada ste ga dobili. 


Kultura i filozofija neodgovora je činjenica koja skupa s nama živi, u 
našem gradu, u našoj državi, u našem društvu. Na to se moramo navi- 
knuti, jer u protivnom osjećat ćemo se da mi ne pripadamo tom gradu, 
toj državi i tom društvu. Ili da to nije naš grad, naša država i naše druš- 
tvo. Sami sebi smo postali stranci, hladni, nedobrostivi, nesusretljivi... 
I ne trebamo se pitati kakva će nam biti budućnost!? Očito je da kao 
narod ne pripadamo kulturnom krugu gdje se odgovara na primlje- 
na pisma, upite i slično. Jer to je pitanje uljuđenosti i kućnog odgoja. 

Živimo u svijetu u kojemu svako zlo nasrće na nas, 
zlo koje nas zauvijek želi uništiti, 
To je zlo još agresivnije ako napada plemenitog čovjeka. 
Prešućivanje je jedan od najgorih oblika napada 
na plemenitog čovjeka. 


Kultura iz druge ruke - Tradicija hrvatske kulture, kulture iz dru- 
ge ruke (second hand kultura) duboko se ukorijenila u hrvatsko i ,hr- 
vatsko" nacionalno biće kroz cijeli dvadeseti vijek, sve do danas. Što se 
podrazumijeva pod pojmom ,kultura iz druge ruke"?! To je prije svega 
nepriznavanje doprinosa izvornih nacionalnih vrijednosti u umjetno- 
sti, kulturi i znanosti koju su, kao autohtoni stvaraoci, stvorili domaći 
ljudi u svojoj domovini, već priznanje tih vrijednosti samo ako su pret- 
hodno priznate i prepoznate u svijetu. (Nitko u svome selu ne može 
biti prorok). Ja bih to malo drugačije preformulirao za našu sredinu u 
- Nitko u svome selu nema pravo biti prorok! 


To pravilo vrijedi u hrvatskoj kulturi i znanosti već više od sto godi- 
na, i to gotovo beziznimno! Ali zato bez imalo problema na našem tlu 
prolaze, i to vrlo ubrzano, strane sumnjive kulturne ,vrijednosti" na- 
stale u drugim narodima, prvenstveno Zapadnoj Europi i Sjedinjenim 
Američkim Državama i sl. 


Ali ako ste na području umjetnosti, kulture ili znanosti - možete isto- 
vremeno biti i Fidija i Michelangelo, Nikola Tesla, Mozart i Van Gogh 
- za vas neće biti mjesta niti za jedan jedini redak u javnim sredstvi- 
ma informiranja. 


Postoji tekuća i trajna slava. 
Političari su tekuće slavni, a umjetnici i znanstvenici trajno. 

Ni sve stranice nekog lista, ne bi bile dovoljne da se obrazlože brojni 
primjeri iz hrvatske povijesti u posljednjih stotinjak godina, o pona- 
šanju domaće službene kulturne i znanstvene politike (,,elite") prema 
nadarenim pojedincima, autohtonim domaćim stvaraocima i izvornim 
hrvatskim znanstvenim i umjetničkim ostvarenjima i vrijednostima. 
Doista i tragično i žalosno! 


Uspostavom hrvatske državne samostalnosti, stanje se nimalo nije po- 
boljšalo, već je postalo još i teže i gore. U duhovnoj obnovi naše domo- 
vine, nakon 888 godina života pod tuđinskom vlašću, prvo što bismo 
trebali napraviti jest - pokušati u hrvatskom narodu, a posebno u služ- 
benim političkim, znanstvenim i kulturnim strukturama, jednom zau- 
vijek uništiti sluganski mentalitet prema inozemnom faktoru. Uništiti 
politiku podcjenjivanja svega što je domaće, a prihvaćanja i veličanja 
tuđih, počesto i lažnih vrijednosti. 

Treba uništiti mentalitet bilo kakvog dodvoravanja vanjskom elementu i 
na bilo kojem području, ponajprije na političkom, znanstvenom, kultur- 
no-umjetničkom i sl. (,U nama, u nama ubit ćemo slugu!" M. P) A da bi- 
smo to mogli napraviti, mi moramo prethodno poticati, podržavati, po- 
kazivati vanjskom svijetu, ne kako mi udomaćujemo njihove umjetnike 
i znanstvenike, već kako mi imamo svoje izvorne, autohtone, originalne. 


U kontekstu ovog teksta ne mogu a da ne spomenem i zatvorenost 
znanstvenih, umjetničkih i kulturnih službenih krugova unutar naše 
domovine, ponajpre u velikim gradovima. U taj krug nije moguće, ili 
gotovo nije moguće ući, ponajprije novim autorima, umjetnicima, znan- 
stvenicima. Nikakva promjena društveno političkog sustava, usposta- 
va samostalne države, ili bilo kakva promjena na to nema utjecaja jer 
oni su jedan zatvoreni krug, jedan interesni klan uvijek i u svakom vre- 
menu ili poretku isti. 


Među sobom se podržavaju, surađuju, jedni druge predlažu za nagra- 
de, ili im dodjeljuju nagrade i priznanja. A sve se zapravo vrti u zača- 
ranom krugu prosječnosti, ili najčešće cijeđenja krpe iz treće ruke, što 
je sinonim za neoriginalne umjetnike i sl. 

Svaki uspjeh nekog pojedinca, bilo na umjetničkom, znanstvenom ili 
nekom kulturnom planu, koji nije iz njihovih redova doživljavaju kao 
svoj neuspjeh. 

Varate se ako mislite da će vas napasti u javnosti. Ne, oni to ne čine, 
već jednostavno zatvaraju vam sva moguća vrata; stranice književnih 
i kulturnih listova, vrata galerija, filmskih i glazbenih studija i sl. Njiho- 
vo najjače oružje je - prešućivanje. Možete biti, pa i najveći pjesnik, ali 
u njihove pjesničke Antologije hrvatske poezije - ne možete ući. U nji- 
hovim monografijama hrvatske suvremene ili bilo kakve druge umjet- 
nosti vas jednostavno nema, niti vas može biti, jer oni to jednostavno 
- ne dopuštaju. I što ste veći umjetnik tamo je za vas sve manje šanse, 
jer vi njima jednostavno smetate. 


Premda, gotovo svi žive od državnog ili gradskog proračuna, dakle na 
teret poreznih obveznika, neposredno su plaćeni i zaduženi da u do- 
movini i u inozemstvu šire hrvatsku kulturu, a oni ne samo da je ne 
šire, (osim svog kruga) već je na svakom koraku potiru i skrivaju - i od 
hrvatske kulturne javnosti, i od cijelog hrvatskog naroda, a nerijetko i 
od svjetske kulturne javnosti. Što na to reći?! 


Ako se na području neke umjetnosti, slikarstva i sl. pojavi netko tko 
je istinski umjetnik, jer se kao umjetnik rodio, a umjetnik je netko tek 
ako je stvorio velebna umjetnička djela, a ne netko tko je samo prošao 
majstorske radionice ili škole, jer je želio biti umjetnik, a od rezultata 
gotovo ništa - takvom čovjeku su sva vrata zatvorena. 


Ne postoje majstorske radionice, škole ili studiji koji mogu izbaciti jed- 
nog Michellangela, van Gogha, Picassa ili Edisona. Upravo njih spomi- 
njem jer gotovo da nisu ni primirisali ni studija ni akademija, ali su ro- 
đeni umjetnici ili znanstvenici, i pravi velikani. Istaknut ću ovdje slučaj 
Michellangela. Kad je papa Julije II. zatražio od njega da oslika Sixtin- 
sku kapelu Michellangelo mu je odgovorio - Vaša svetosti, ja nisam sli- 
kar, već kipar i nikada nisam slikao. Na to mu Papa reče - Ništa zato: 
Vidjet ćemo da li je to Božji prst ili nije! Doista. 

Ali što reći na takvo ponašanje naših službenih predstavnika umjetno- 
sti, kulture i znanosti?! Kako to shvatiti?! Ponajprije tako da kod broj- 
nih pojedinaca (koji se smatraju kulturnom ili znanstvenom elitom) ko- 
lektivna društvena pripadnost nije kategorija koja se vrednuje, a time 
ni čovjekoljublje, ni domoljublje, ni kulturni i ini prosperitet zajednice, 
što u konačnici znači - naroda! Željeli bismo da to nije tako. Hoće li se to 
promjeniti?! Bojim se da u dogledno vrijeme - neće! Živi bili pa vidjeli! 

Samo u svojoj čahuri beznačajnosti možeš misliti da si velik. 
Istinski je velik čovjek samo ako njegova djela nadmašuju 
njega i njegove suvremenike. 

Budi bar toliko velik čovjek da boljima od sebe ne smetaš 
da postanu veliki. 


Drugi svjetski rat u Hrvatskoj - u istini i laži - Drugi svjetski 
rati poraće u Hrvatskoj je posve posebna priča jer se u to vrijeme pod 
vlašću komunista i bezbožnika, dogodila neusporedivo najveća trage- 
dija u cjelokupnoj povijesti hrvatskog naroda. Toliko velika tragedija i 
gubitak najvitalnijeg dijela hrvatskog naroda da se od te tragedije ne- 
ćemo moći oporaviti niti još za sto ili dvjesto godina. Punih sedamde- 
set godina, najkasnije od 1945. g. a nažalost sve i do dan danas hrvatski 
narod se sa stranica tiskovina ili ekrana i drugih medija, iz izjava bivših 
komunista - neprekidno ideološki maltretira kako su Hrvati (njihova 
vojska) u to vrijeme bili veliki zločinci i da su počinili stravične zloči- 
ne kakve povijest ne pamti. Radi utvrđivanja istine o svemu najbolje 
to ilustriraju podatci o popisu stanovništva i to onaj zadnji prije po- 
četka rata i onaj prvi nakon završetka Drugog svjetskog rata i poraća. 


Prema popisima stanovništva, po popisu onom poslije rata u odno- 
su na zadnji predratni popis - nedostajalo je i do jedan milijun Hrva- 
ta, (u širem demografskom smislu) dok su skoro svi drugi narodi na 
području bivše Jugoslavije po poratnom popisu imali znatno uvećan 
broj stanovnika. 


Istina je da su dio zločina za vrijeme Drugog svjetskog rata počinili 
pripadnici Hrvatskih oružanih snaga kao antikomunisti i antititovske 
snage. Ali, broj ubijenih Hrvata, s dijelom izbjeglih u daleke zemlje po- 
kazuje da su u tome ratu Hrvati bili daleko najveće žrtve. Devedeset 
posto tih žrtava nije palo za vrijeme borbi, (jer su hrvatske oružane 
snage do kraja rata ostale nepobijeđene i imale su istina i velike gu- 
bitke), već je pravi pokolj hrvatskog naroda nastupio poratno u prvim 
mjesecima komunističke Jugoslavije koja je postala prava klaonica na- 

roda, prvenstveno Hrvata. U toj klaonici od ukupno stradalih bilo je 
daleko najviše Hrvata. To se sve dogodilo pretežno u miru, bez rata i 
bez sukoba. Osim toga u tih nekoliko poratnih godina nekoliko stoti- 
na tisuća Hrvata prošlo je kroz dugogodišnje komunističke kazamate. 


Iz krvi pravednika izrastaju najviša ljudska stabla, 
pa i ona visoke svetosti. 


Crna Marica - Kad bismo danas nekoga od mladih ljudi upitali što 
je to - Crna Marica? Vjerojatno bi malo tko na to pitanje znao odgovo- 
riti. Crna Marica je bio policijski crni autmobil bez prozora, kakvim je 
poslije Drugog svjetskoga rata zloglasna OZNA (Organizacija za zaštitu 
naroda) odvodila brojne ljude po selima i gradovima i trpala ih u za- 
tvorske kazamate, odakle su se rijetko kada vraćali živi svojim kuća- 
ma. Te Crne Marice sijale su strah i trepet po hrvatskim selima i u gra- 
dovima. U razgovoru, nakon njhovog odlaska, nije se u narodu govori- 
lo tko je koga odveo, već bi se samo reklo na pr. - Odvelo Matu ili Pe- 
tra. A onaj koga je odvelo znalo se što mu slijedi. Znalo se i reći - doš- 
la po njega Crna Marica. 


Ovo spominjem da mladi naraštaji saznaju kakvo je to bilo vrijeme 
komunističog zuluma, kakvog nikada nismo imali u svojoj povijesti. 
Često sam u djetinjstvu slušao od starijih (u mjeri koliko smo mi dje- 
ca smjeli čuti) - da si imao i deset života u tom vremenu bilo je teško 
glavu sačuvati. A danas još uvijek ima ljudi koji to vrijeme veličaju ili 
njihovih potomaka kojima je to vrijeme uzor. 


Bolje je časno se braniti, pa i poginuti, nego prihvatiti ropstvo. 
Slobodni su samo oni ljudi i narodi koji su svojim postupcima 
dostojni slobode. 

Prokletstvo hrvatskih kostiju - Još za vrijeme ex Jugoslavije je- 
dan srbijanski istoričar reče za Jasenovac, “Ovdje mi uglavnom nema- 
mo sačuvane kosti jer su se one integrisale sa zemljom", naravno da 
nije spomeno i brojne kosti hrvatskih mučenika u poslijeratnom logo- 
ru Jasenovac (II) koje se ni tamo nisu “integrisale" sa zemljom. 


Izgleda da hrvatske kosti, ili kosti Hrvata nose u sebi neko prokletstvo 
da ne mogu lako istrunuti, kao kosti drugih naroda, ne mogu se lako 
“integrisati" sa zemljom kao što su se “integrisale" kosti žrtava neke 
druge nacionalnosti s područja ex Jugoslavije. To su činjenice koje, na 
žalost njihovih ubojica, još nisu istrunule. 


Mjesec svibanj, svake godine je mjesec hrvatskih kostiju, mjesec neu- 
sporedivo najvećeg hrvatskog stradanja u njegovoj cjelokupnoj povi- 
jesti od stoljeća sedmog, najveće tragedije koja se ikada njemu dogo- 
dila. To su biblijske kosturnice koje se pojavljuju u Otkrivenju Ivana 
apostola. Nažalost u tom holokaustu protiv vlastitog naroda sudjelo- 
vao je i dio Hrvata koji se danas kriju pod nazivom antifašisti, a bilo je 
riječ o čistim boljševicima, koji su, usput rečeno proganjali i hrvatske 
antifašiste nekomuniste. 

Kao istinoljubivi ljudi, dužnost nam je imati pijetet prema svakoj, ap- 
solutno prema svakoj žrtvi bez obzira na njenu nacionalnu, konfesi- 
onalnu ili rasnu pripadnost. Po onom pravilu tko spasi jednog čovje- 
ka kao da je spasio cijeli svijet, ali i tko ubije jednog čovjeka kao da je 
pogubio cijeli svijet. 

Mjesec svibanj u Hrvatskoj je mjesec hrvatskih kostiju koje su posijane 
na sve strane, (kao kosti milijuna američkih bizona) a iza svake kosti, 
ne zaboravimo, stajala je strašna ljudska tragedija. Tragedija pojedin- 
ca, tragedija obitelji i tragedija cijelog naroda. 


Iznoseći samo istinu, stvaramo podlogu za izgradnju čovjeka 
budućnosti, čovjeka u kojeg bi trebale biti ugrađene duhovne 
vrijednosti, čovjeka kojeg će krasiti dobrota, 
ljubav prema svemu živućem, čovjeka altruistu 
kojemu će biti nezamislivo izvršiti bilo kakav zločin. 

Živi se boje mrtvih - Bura, bura! Sad će grunut bura..! Pjevao je Mak- 
sim Gorki najavljujući u svojoj, inače prekrasnoj pjesmi u prozi - Bure- 
vjesniku nastup revolucije! Tada su se živi bojali živih! 


Danas u Hrvatskoj, još uvijek na ruševinama komunističkog sustava, 
sustiže nas vrijeme kad se živi počinju bojati mrtvih! Ne svi živi i ne 
svi mrtvi. Kao robovi grijeha mnogi se u Hrvatskoj počeše pribojavati 
svojih žrtava, i to onih iz doba njihove iluzionističke mladosti od pri- 
je već više od šezdeset godina. Kada, u ime revolucije, koja ih je uvje- 
ravala i u nepostojanje Boga, pa je bilo sve dopušteno - ljudski život 
nije vrijedio nit' jedne čahure, a poglavito ako se radilo, kako su oni 
mislili o životu nekoga tko je uz to “klasni“ ili "narodni neprijatelj" što 
je bio sinonim za Hrvate. 


Već tisućama godina humanističke filozofije i religije svijeta nas uče 
da je ljudski život nešto najdragocijenije, nešto najsvetije, nešto u što 
se ne smije dirati. Živi i pusti i druge da žive! To je geslo već stoljećima 
poznato. U svojoj knjizi Filozofija čovjeka išao sam za čitavi stupanj još 
i dalje kazavši - “Živi i življenjem svojim i druge snaži..!" 

Vidite, ali raspon ljudske dobrote i ljudskoga zla kreće se, simbolično 
kazano - od osobe izrazito pune čovječnosti s jedne strane (od na pri- 
mjer sv. Antuna) pa sve do - osobe izrazito pune nečovječnosti do (na 
primjer jednog Hitlera ili nekoga njemu sličnog), s druge strane, kao 
što se u prirodi raspon mirisa kreće od čudesnog ugodnog mirisa jed- 
nog zumbula ili jorgovana pa na drugom polu do - nekog nepodnošlji- 
vog smradeža, neke strvine ili nešto slično. 


Po našim djelima, simbolično kazano, svi se mi, beziznimno svi, nala- 
zimo na nekoj poziciji između ta dva spomenuta čovjeka, ili još sliko- 
vitije između ta dva mirisa, vrlo ugodnog i vrlo neugodnog. Svaki na 
svom mjestu kako svojim životom zaslužuje. A kako živimo u vlastitoj 
slobodnoj volji, taj izbor svakome je u potpunosti osoban. 


Ali strah od vlastitih žrtava, je nešto što se nosi u samom sebi i što se 
za žaliti je sve one koji su to, bez obzira na bilo kakvo pravdanje, sami 
sebi priuštili, sami su postali robovi grijeha jer su razarali tuđe živote. 
U svome životu nisu poštivali tisućljetne tekovine humanističkih filo- 
zofija i religija svijeta o najvećoj vrijednosti života. 

Ne bojte se onog koji uzima tijelo! 
Gle, otac i majka odgoje mladića, 
trudom i mukom kroz življenje cijelo. 
U trenu ga netko ustrijeli kao ptića. 


Amiidalje živi i u svijetu jačem, 
i ubojice naše za nama će stići. 
Ali za tijelom našim grcat' će plačem, 
ko roblje grijeha, ne mogu ni prići. 


(Citati iz knjige M. P Ecce homo 
iz psalama 200. i 201.) 


Ali strah od mrtvih na osobnom, a ne na kolektivnom planu, je pota- 
kla i činjenica, da su u Sloveniji, u Hrvatskoj, u BiH i drugdje na mnogo 
mjesta same kosti masovno počele izranjati iz zemlje, kao da je došlo 
njihovo vrijeme, dižu se mrtvi i optužuju žive. Kao da se ponovno čuje 
krik života pred smrću s tisuća stratišta, kao da sve vapi za pravdom. 


Ali pravde nema nit će je biti, barem ne ove ljudske. Makar se radilo o 
biblijskom pogromu naroda, i tragičnom uništenju gotovo cijele mla- 
dosti našeg naroda, i to uglavnom u doba mira. Pravde nema pa ma- 
kar se radilo, a radi se u potpunosti o neusporedivo najvećoj tragedi- 
ji hrvatskog naroda u cjelokupnoj njegovoj povijesti. Nema je zato jer 
u toj kategoriji ubojica postoji internacionalna solidarnost, da dosad 
nitko iz komunističkog svjetonazora nije odgovarao pred zakonom, 
što god da je napravio. Kao najveća nepravda u povijesti svijeta - njih 
je pravda u potpunosti mimoišla. Zato nemojte gajiti iluzije, jer su oni 
svi zaštićeni antifašizmom kao svjetonazorom, kao neprobojnim pla- 
štem i interesima Velike Britanije, koja nagrađuje i brani sve one koji 
su se borili u ratu na njenoj strani, beziznimno sve i uopće je ne inte- 
resira što su prema nekome drugom napravili. 


Ali radi povijesne istine, istine kao istine, može se ne znam koliko net- 
ko ljutiti - istina će uvijek izbiti na vidjelo. “Ne može se sakriti grad koji 
se nalazi na brdu.“ (Krist) 

Zanimljivo je reagiranje jednog našeg visoko rangiranog političara, koji 
u svojoj životnoj filozofiji ne prizna ravnopravnost žrtava. Za jedne, za 

one koje je napravila druga strana, ne njegovog svjetonazora, ne vrije- 
de nikakva pravila - žrtve na toj crvenoj strani sve su, po njemu, bezi- 
znimno sve nevine, a vojska koja je to napravila je sva, beziznimno sva 
kriva do zadnjeg vojnika. A kako se radi o stotinama tisuća pripadni- 
ka vojske, koji su bez ikakve osude ili suda okrutno pogubljeni u doba 
mira, a isto toliko, ako ne i više i civila svih uzrasta, od male djece do 
staraca od ruke crvenih, što nije samo slučaj s Hrvatskom. Po njemu, 
dakle svi su krivi i pravedno je što su pogubljeni. I u njihove grobove 
se ne smije dirati, već to treba prepustiti povjesničarima i njihovom 
kabinetskom radu, odnosno prepustiti povijesnom zaboravu. 


Pitam vas, u koju bismo ideologiju, u filozofiju koje ideologije smjestili 
takvo razmišljanje prvog čovjeka vlasti u Hrvatskoj. Filozofija fašizma 
je plitka da tako nešto u nju stane, filozofija komunizma je isto tako 
plitka da bi i u nju stale takve monstruozne postavke. Ne želi ni čuti da 
je to zločin. Dakle činjenica da je u miru na najokrutniji način pogublje- 
no nekoliko stotina tisuća nenaoružanih vojnika i civila svih uzrasta 
- po njemu nije zločin, pa niti najmanji. Danas bi se teško našao bilo 
koji pripadnik njemačke vojske iz Drugog svjetskog rata, koji se ne bi 
složio da ono što je radio Hitler da se radilo o teškom zločinu genocida 
i sl. Mislim da je njemačka nacija danas u tome potpuno jedinstvena. 


Odavanje pijeteta žrtvama u Bleiburgu, gdje je pristiglo desetak tisu- 
ća ljudi iz svih krajeva Hrvatske i Europe, i koje je proteklo u miru i 
dostojanstvu i u molitvi uz služenje sv. Mise, taj najviše rangirani po- 
litičar naziva - Dernekom (nekom proslavom gdje se ljudi zabavljaju, 
nekakvim sajmištem)! Pravdanje i podržavanje tog zločina je jednako 
njegovom izvršenju. Postoji još biblijska misao - da je zločinac jedna- 
ko onaj koji je zločin učinio, kao i onaj koji zločin pravda, ili ga skriva. 
O ljudi moji, zar je to moguće....? 

Kao istinoljubivim ljudima dužnost nam je javno kazati, upravo u obra- 
ni antifašizma, da takav monstruozni zločin, koji predstavlja pravi bi- 
blijski pogrom naroda i to svoga vlastitoga, nema niti može imati niti 
najmanje veze s antifašizmom. Antifašizam je kao svjetski pokret - po- 
kret života, a ne pokret smrti. U Europi, gdje su bili istinski antifašisti, 
došlo je do momentalne istinske slobode, a takvih masovnih stratišta 
kod njih nigdje i nema, pa nemaju što ni iskapati. A eventualni krivci 

na drugoj strani ako ih je bilo - bili su su suđeni i kažnjeni dovođenjem 
pred lice pravde. Kako su na našim prostorima same od sebe posvuda 
počele masovno izranjati kosti iz zemlje, i sve izlazi na bjelilo dana, i 
progovaraju i optužuju! 

Počeo je izmed oblaka i mora gordo lebdjeti, više ne vjesnik Bure, već 
vjesnik Istine, sad nalik na bijelu munju. Klikće on i njegov kliktaj više 
ne žudi buru, ni snagu gnjeva, ni plamen strasti već silnu vjeru u po- 
bjedu Ljubavi, konačnu pobjedu Istine, pa i na ovim našim prostorima! 


ODA HRVATSKIM MUČENICIMA 
Lijepa naša - tužna lica. 
Tužna lica i suzna oka! 
Zemlja nam je kosturnica 
Kuda duga i široka! 


Ustajte, kosti starih dana! 
Ustajte, kosti Derenčina-bana! 
Ustajte, kosti Zrinskih-Frankopana! 
I vi, kosti mrtvih domobrana! 
Domovina plače, sinci mrli. 
Svud se krvca mučenika lila. 
Živi bili pa ih strli - 

Smrt svoja raširila krila. 


Vjekovi tekli, majke cvile, 
Nigdje zore da zarudi. 
Suze boli svud se lile 
Al još im nada usred grudi 


(MF) 


Svađa među ljudima ima raspon od male uvrede 
pa sve do velikog ratnog sukoba. 

Kripta hrvatskih mučenika - Iz dana u dan sve više se pune stra- 
nice tiskovina o otkrivenim kosturnicama naših stradalnika iz doba II 
svjetskog rata, a posebno iz doba poraća - neusporedivo najtragični- 
jeg razdoblja u nacionalnoj povijesti našeg naroda. 


Tragedija se zbivala posvuda, i s jedne i s druge strane zaraćene lini- 
je - zbog tragičnih hrvatskih podjela, iluzija, zabluda, bolesnog poli- 
tičkog idealizma, zanesenjaštva, političke nepromišljenosti, naivnosti, 
balkanske brutalnosti, oponašanja drugih, sluganstva prema drugim 
državama, sluganskog kmetskog mentaliteta i da dalje ne nabrajam. 
Zbog čega - ,Jednog dana - krvava će zora svanut, nad četom mrtvih 
domobrana...!" (M. Krleža). Kruna te tragedije bila su poratna gubilišta 
u Sloveniji. A sve je počelo najvećom hrvatskom ili bolje “hrvatskom" 
nacionalnom i političkom zabludom u povijesti - , Stavljamo se pod 
dinastiju Karađorđevića!" Bio je to nacionalni ulazak u omču smrti - a 
koju su posebno žestoko zategnuli - drugovi, internacionalisti, komu- 
nisti čak i iz vlastite nacionalne provenijencije. Neka im to bude na sa- 
vjesti, ako su je uopće ikad imali. 


I što sad?! Pokopajmo dostojno svoje mrtve! 


Na Udbini je izgrađena Crkva hrvatskih mučenika, bio je to puni pogo- 
dak. Mislim da je to najprikladnije mjesto u cijeloj Hrvatskoj gdje bi se 
mogla sagraditi, negdje u blizini crkve, možda ne preblizu, ali ni pre- 
daleko - Velika kripta hrvatskih mučenika. 


S dužnim pijetetom pokupiti sve kosti s Teznog, Kočevskog roga i sto- 
tina drugih poznatih i nepoznatih stratišta s područja bivše države. 
Tamo sahraniti sve što se ne može identificirati, dakle sve ono što ne 
bi išlo u obiteljske grobnice, a za što se utvrdi ili barem pretpostavlja 
da se radi o hrvatskim žrtvama. 


Dakle, velika kripta hrvatskih mučenika na Udbini u blizini Crkve hr- 
vatskih mučenika - gdje će se konačno smiriti njihove kosti. 


Mislimo da bi se lako postigao nacionalni konsenzus o toj lokaciji i da 
bi ona odgovarala svim političkim strukturama i političkim koncepci- 
jama. Kriptu bi trebao pratiti i odgovarajući spomenik, svakako u obli- 
ku nekog cvijeta. Tada bismo imali dva cvijeta spomenika (Jasenovac 
i Udbina) ili možda u obliku neke kupole i sl. - kao obostrana opome- 
na našoj razdvojenosti i bezumnosti. 

Zašto cvijet? - Zato jer iz cvijeta nastaje plod, a taj bi plod trebao biti 
- spoznaja da nam se nešto tako više nikada ne smije dogoditi. Ne že- 
limo više nikad nikakav totalitarizam ni lijevi ni desni, ni crni ni crve- 
ni. Jer kad se majci međusobno poubijaju sinovi, tada nema niti može 
biti pobjednika. Postoji samo tuga Majke. 


Naša majka - Prelijepa naša Hrvatska beskrajno je tužna i zbog jednih 
i zbog drugih, jer je izgubila svoje sinove, svoju predragu djecu. Neka 
nam to bude vječna opomena. Urazumimo se!!! 


Mi smo duboko urasli u kršćanske korijene, a kršćanstvo njeguje kul- 
turu života a ne kulturu smrti. Doista. 


Duh ljubavi prema svom narodu je najveći 
duh pokretač njegove opstojnosti, njegove budućnosti 
i njegove sreće. 


Crkva hrvatskih mučenika - Udbina - Evo, sve je počelo 11. 
rujna 2010. g. kad se slavi Dan hrvatskih mučenika i tom prilikom 
blagoslovljena je novoizgrađena Crkva hrvatskih mučenika na Udbi- 
ni. Crkveno zdanje, (uvećana modificirana kopija satrohrvatske crkve 
sv. Križa u Ninu iz 11. stoljeća), mnogo je prikladnija za ovu namjenu 
nego prva prihvaćena varijanta nacrta te crkve, koja je bila slobodnih 
linija, na neki način futuristička, modernistička i ne bi bila prikladna 
ni vremenu, ni mjestu, a ni svrsi koja se od nje traži! 


Hrvatska kao zemlja, a i hrvatska nacija je, bez i najmanje dvojbe - ze- 
mlja oblivena krvlju mučenika i ona je nacija mučenika i to teškog stra- 
dalništva kroz vjekove, a sve do danas gdje se nadamo da je to preki- 
nuto osnivanjem nezavisne i slobodne države Republike Hrvatske, tj. 
njenom pobjedom u Domovinskom obrambenom ratu...! 


Gledajući povijesno, samo mjesto gdje je ta nova crkva postavljena na 
Udbini, predstavlja najbolji mogući odabir. Pogled od crkve puca na ši- 
roko Krbavsko polje gdje se još daleke 1493. g održala glasovita, ali za 

Hrvatsku vrlo tragična Krbavska bitka. Počesto se čuje da je u Krbav- 
skoj bitki izginuo cvijet hrvatskog plemstva. Doista! Navodno od de- 
set tisuća, spasilo se samo oko dvjesto ljudi, a plemić Bernardin Fran- 
kopan se spasio bijegom. 


Krbavska bitka otvorila je Stogodišnji rat između Turaka i Ugarsko-Hr- 
vatskog kraljevstva. A na nivou simbola značila je perjanicu kasnijih 
masovnih stradanja hrvatskog naroda poglavito u dvadesetom stoljeću. 


U Prvom svjetskom ratu, koji se nije vodio na južnoslavenskim pro- 
storima koji su tada bili u sastavu Austro-Ugarske, ali kroničari tvrde 
da je s tih prostora poginulo oko 180 tisuća vojnika, mahom Hrvata, 
poginulo ih je dvostruko više od omjera stanovništva tih prostora u 
ukupnom stanovništu Austro-Ugarske. Ovo ratno stradanje u Prvom 
svjetskom ratu kao da nikoga ne zanima, o tome se uopće ne piše, ali 
malo i istražuje. 


Svakako, neusporedivo najveća tragedija u povijesti dogodila se Hrva- 
tima prilikom stvaranja druge Jugoslavije u sukobu s Titovim komu- 
nistima i partizanima, a posebno u Poraću. Za vrijeme mira (nenao- 
ružane) nastradale su mučeničkom smrću nebrojene mase hrvatskih 
vojnika i civila. Danas je to sve neistraženo, a hrvatska politika nije ni 
zainteresirana za istraživanje, kao da se dogodilo nešto sporadično, a 
ne najveća tragedija u povijesti jednog naroda, pogrom biblijskih raz- 
mjera - tragedija koja je gotovo veća nego (u zbiru) sva stradanja u 
povijesti hrvatskog naroda zajedno. 


Masovna grobišta, tako reći, svakodnevno se otkrivaju, i više se ne bro- 
je u desecima ili stotinama, već u tisućama, a ima ih i takvih u kojima 
se pojedinačno nalazi i po nekoliko tisuća žrtava, a razasuta su ponaj- 
više po Sloveniji, Hrvatskoj, BiH, ali i po svim krajevima bivše Jugosla- 
vije, zbog čega se za mnoga stratišta više nikada neće ni saznati. To 
je bio zločin u miru nezapamćenih razmjera i okrutnosti, i od njega 
ne može oprati ruke, a ni savjest - nikakva politika bilo ona hrvatska, 
bilo srpska, jugoslavenska, komunistička ili ona engleska. Na svakom 
koraku gdje god se počne kopati progovaraju mrtve kosti, kao nijemi 
svjedoci tog strašnog vremena bezbožništva, ali progovaraju i kao či- 
njenice koje, na nečiju žalost, još nisu istrunule i koje će pisati novu 
povijest ovih prostora upravo onakvu kako se stvarno dogodila. Može 

se netko tome ne znam koliko suprotstavljati, ali to će tako biti. Istina 
je najveći heroj u povijesti i ona je neuništiva. 

Hrvatska povijest je puna i drugih stradanja, kako onih kolektivnih, 
tako i pojedinačnih. Stradanja znamenitih povijesnih ličnosti od ruke 
protunarodne politike i režima, stradanja brojnih intelektualaca, stra- 
danja brojnih svećenika u pogromu crkve od strane komunista, stra- 
danja političkih Hrvata u emigraciji i sl. 

Svi su oni mučenici za slobodu, za narod, za domovinu, za vjeru i krst 
časni, i dostojni su da imaju sebi posvećenu - Crkvu hrvatskih muče- 
nika, gdje će im sadašnji i budući naraštaji odavati zasluženu počast. 
Hrvatska martirologija je znanost kojoj će trebati još deseci godina da 
istraži svu tragediju hrvatskog naroda iz tog vremena, ukoliko joj to 
dopuste politički uvjeti, koji joj ni u vlastitoj državi nisu niti najmanje 
skloni, a kamoli drugdje. 

Znamo da se povijest ne može promijeniti, barem ne ona činjenična, 
ali zato imamo pravo znati pravu dokumentiranu istinu o tim doga- 
đajima. To se ne može i ne smije prešutiti radi naše budućnosti, radi 
naših novih naraštaja - koje moramo odgajati u istini, a istina je pod- 
loga svake pravednosti. A tamo gdje ne caruju pravda i istina - naro- 
du ne cvatu ni ruže. 


Rat među ljudima je prokletstvo. 
Ljudi Božji, dajte jednom međusobno zaratite - dobrotom. 


Hrvati i Holokaust - Povijest dvadesetog stoljeća kretala se u dva 
pravca, jedan pravac je bio silni i dotad neviđeni tehnološki razvoj, sve 
do svemirskih programa. No, s druge strane dvadeseto stoljeće je bilo i 
stoljeće najvećih i nezamislivih stradanja u cijeloj povijesti ljudske ci- 
vilizacije. U milijunima su stradali brojni narodi, a po kategoriji geno- 
cidnosti kao žrtva prednjače Židovi. Zašto Židovi? Židovi koji su bili ra- 
sijani po svijetu, a najviše po Europi nisu imali ni svoje države, ni svoje 

vojske, pače ni svoje domovine. Narod koji je dao neizmjeran doprinos 
civilizaciji u kulturi i znanosti. Pokušao sam desecima godina odgonet- 
nuti - zašto Židovi? ali odgovor na to pitanje nisam mogao pronaći, za- 
dirući u brojna područja filozofije i psihologije, pa čak i eshatologije. 
U njihovom stradanju umočene prste imaju mnogi narodi Europe koji 
su bili na neki način pokriveni Hitlerovom čizmom, pa djelomično i 
mi Hrvati. 


Holokaust je u svijetu bio vrhunac antisemitizma. Holokaustom nije 
prestao antisemitizam. Ali za nas Hrvate se ne može reći da smo anti- 
semiti, danas antisemitizma u Hrvatskoj nema niti u najmanjim trago- 
vima, ali ga nikad nije bilo ni prije Drugog svjetskog rata, osim za sa- 
moga rata kada je više nametnut od sila osovine u čijem smo se okrilju 
stjecajem političkih i geopolitičkih okolnosti našli. Kao narod žalimo 
za svakom žrtvom, a posebno i za žrtvom iz redova židovskog naroda 
i odajemo im najviši i najdublji pijetet. 

I danas se antisemitizam lažno prikazuje i pripisuje hrvatskom naro- 
du od strane političkih protivnika postojanja hrvatske države iznutra 
i izvana. Najviše se to pripisuje od strane komunista ili onih koji sada 
sebe nazivaju antifašistima. Zato ću iznijeti, više na razini simbola, 
neke povijesne činjenice. 


U vrijeme NDH srušena je samo jedna sinagoga i to ona u Zagrebu, to 
je od tadanjih vlasti dosta nevoljko učinjeno i mjesecima su je polako 
rušili, misleći da bi se u međuvremenu politička situacija odnosa pre- 
ma Židovima mogla popraviti. 


U veljači 2012. tadašnji predsjednik Republike Hrvatske Ivo Josipo- 
vić u svom pokajničkom govoru pred izraelskim Knessetom između 
ostalog rekao je i ovo: 


» Trebamo se zagledati u svoje srce i pomiriti se snajtamnijom mrljom 
u svojoj povijesti i političkoj kulturi. Trebamo znati da je ustaška guja 
još živa, sada oslabljena, ali je još uvijek tu. Tu je, duboko u našim sr- 
cima, tamo gdje počinje stvarna pomirba. Uvijek se trebamo sjećati i, 
živjeti zajedno sa žrtvama, u sjećanju.“ Na kraju je ponosno rekao: ,I ja 
sam dijete Titova partizana!“ O tome ponosu neka najbolje kažu sljede- 
će činjenice: Pod Titovom vlašću srušena je sinagoga u Iloku 1948./49. 

u Osijeku 1950, velika sinagoga u Vukovaru 1958. a mala 1965. godi- 
ne, ona u Karlovcu oko 1960. a u Kutini 1968./69. 


Neke je sinagoge “kao nepotrebne' prodao tada “Savez jevrejskih op- 
ština Jugoslavije' kao građevni materijal. U preostalima, koje su posta- 
le 'općenarodna imovina prostori su prenamijenjeni za druge funkci- 
je. Tako je u bjelovarskoj uređeno kazalište i glazbena škola, u varaž- 
dinskoj kino, u sisačkoj također glazbena škola. Kutinska je prvo po- 
stala skladištem mlina, potom društvenim domom i napokon gimna- 
stičkom dvoranom. Križevačka je pretvorena u Omladinski dom, a ko- 
privnička u tvorničko skladište. U sinagogi Podravske Slatine i danas 
je robna kuća, itd. 


No, bilo kako bilo, na svakom koraku treba osuđivati svaki pa i najm- 
nji antisemitizam, ali se istovremeno neprekidno boriti da se o sve- 
mu iznosi samo istina, i raskrinkavati bilo kakve manipulacije žrtva- 
ma. Tražiti i boriti se za istinu ina tom području nije - antisemitizam, 
niti je to negacija holokausta. 


Uvažavajući, u smislu pijeteta, holokaust nad Židovima, jednako tako 
ne smijemo zaboraviti i holokaust kojeg su doživjeli i drugi narodi, na 
pr. holokaust nad Indijancima Sjeverne i Srednje Amerike, holokaust 
nad Armejcima, holokaust nad Ukrajincima kroz Gladomor gdje je na- 
mjerno usmrćeno glađu između sedam i devet milijuna Ukrajinaca, ho- 
lokaust koji su u Drugom svjetskom ratu doživjeli i neki drugi narodi, 
a među njima i Hrvati u poraću i sl. 


A mi živimo u vremenu kad se svim sredstvima 
trebamo truditi da Ljubav pobijedi svako zlo. 
A Ljubav može pobijediti samo onda ako pobijedi Istina. 


Obilježavanje pomorskih bitaka Hrvata u cjelokupnoj po- 
vijesti - Sve pomorske bitke iz hrvatske povijesti Hrvatska ratna mor- 
narica treba svečanim manifestacijama obilježiti kako one u kojima je 

sudjelovala sama Hrvatska mornarica, ali jednako i one pod stranim 
(austrijskim i sl.) zastavama a u kojim bitkama su Hrvati bili u većini 
ili su značajno sudjelovali. Obilježavanje bi uglavnom trebalo organi- 
zirati na okrugle godišnjice. Punih trinaest stoljeća je trajala bitka za 
Jadran i održavanje izričaja - Mare nostrum croaticum. 


Jadran je hrvatsko more, naravno do linije razgraničenja sa susjednim 
državama, pa je zato potrebno čim prije proglasiti i njegov puni gos- 
podarski pojas što nam dopušta međunarodno pomorsko pravo. Hr- 
vatska je pomorska zemlja i to bi sve više trebalo naglašavati u pomor- 
skom gospodarskom smislu. U tom pravcu treba istražiti i sve pomor- 
ske bitke koje su naši djedovi vodili kroz povijest, ali istražiti i svu po- 
morsku arheologiju i njena bogatsva iznijeti na vidjelo dana. 


Nitko više ne obećava kao političar, a nitko manje 
ne drži do svojih obećanja kao političar. 


Podržavati udruge građana koje njeguju određene povi- 
jesne tradicije - Svaki narod koji misli na svoju budućnost nikada 
neće prestati istraživati svoju povijest. Iz nje uvijek izvlačiti ono što je 
plemenito i lijepo, a u sadašnjosti uvijek njegovati stare tradicije kao 
svoje duhovno blago. Zato su najpodobnije različite udruge građana 
na pr. udruge koje njeguju tradiciju Bana Jelačića, udruge koje njegu- 
ju tradiciju Baruna Trenka i njegovih pandura, udruge drugih povije- 
snih velikana, znanstvenika, umjetnika, udruge narodnih običaja, udru- 
ge koje će foloklorom tog vremena nastupati po gradskim trgovima, a 
posebno i u turističkim mjestima. 


Moramo našim gradovima dati glamur, životnost, ugodna iznenađe- 
nja na svakom koraku, privlačiti turiste iz cijelog svijeta. Stvorimo 
novi mentalitet, stvorimo novi duh naših gradova. Izvucimo naše gra- 
dove iz sivila i općeg mrtvila. Pokažimo svima da smo duhovno boga- 
ti, uljepšajmo našu zemlju i duhovnim bogatstvima tako da nam ze- 


108 


mlja bude preko cijele godine živa razigrana, vesela. U sve to se mogu 
uključiti i naša djeca, naravno pod patronatom starijih i svojih odga- 
jatelja. Uz to mogu biti i udruge crkvenih laika, koje će njegovati tra- 
dicije hrvatskih i općenito velikih katoličkih svetaca. Sve to na princi- 
pu kako se njeguje i manifestira udruga koja održava tradiciju hrvat- 
ske Bokeljske mornarice. 


Ali da bismo to mogli napraviti treba izvršiti temeljnu reviziju finan- 
ciranja dosadašnjih udruga koje najčešće dobivaju novac iz Državnog 
proračuna jer su ideološki usmjerene suprotno interesima naroda i 
države. S tom praksom treba jednom zauvijek prekinuti i tu podvući 
liniju ispod koje se ne smije ići. 


Ako neki narod želi osvojiti neki drugi narod i njegov teritorij 
to može uspješno učiniti samo beskrajnom dobrotom prema 
tom narodu, a nikako nasiljem. 


U gradu Vukovaru izgraditi Park hrvatske glagoljice i Spo- 
menik majkama hrvatskih mučenika - Slova hrvatske glagolji- 
ce imaju svoju umjetničku arhitekturu i djeluju kao umjetnička djela, 
i bilo bi vrlo interesantno da se svako slovo napravi kao kip od kame- 
na u visini od cca tri metra i da se slože u krug tako da se stiče dojam 
da se radi o novom Stonehengeu koji bi osim edukativnog karaktera, 
postao i turistička atrakcija. U središtu toga kamenog glagoljičkog pr- 
stena postaviti Spomenik majkama hrvatskih mučenika u liku Vuko- 
varske majke Kate Šoljić, gdje bi se mogli polagati i državnički vijenci 
kod posjete nekog državnika Vukovaru i sl. 


Malo je sretnih ljudi na svijetu, ali je bilo 
mnogo onih koji su bili sretni. 
To su spoznali tek nakon gubitka svoje sreće. 

Spomenik za 70 ubijenih učenica iz Ženskog internata u 
Preradovićevoj ulici u Zagrebu - Dana 19. svibnja 1945. g. u ra- 
nim jutarnjim satima, ispred Ženskog internata u Preradovićevoj uli- 
ci, u samom središtu grada, stala su dva kamiona s nekoliko partizana 
(komunista) i pokupili 70 učenica s obrazloženjem da ih vode na izlet 
u prirodu gdje su smaknute okrutnom smrću. U blizini Kravarskog (na 
mjestu njihovog stratišta u šumi) izgraditi crkvu Blažene Djevice Ma- 
rije, kao spomen na tih 70 ubijenih djevojčica, a pokraj crkve izgradi- 
ti manji okrugli amfiteatar gdje bi se uz glazbu svake godine izvodilo 
Vilinsko kolo mrtvih djevojaka na dan njihova pogubljenja. Ili u Za- 
grebu izgraditi jednu kružnu fontanu s desetak (ili svih sedamdeset) 
likova djevojaka iz čijih će dlanova na kipovima teći mlaz vode. Najbo- 
lje mjesto za tu fontanu bilo bi u nekom parku u gradu. 


Mnogi silnici kroz povijest pobili su na stotine tisuća 
ljudi u uvjerenju da nema Boga i da mogu činiti sve što hoće. 
Ali su i umirali sa silnom strahom da će ih legije 
duša njihovih žrtava dočekati i optužiti ih pred Bogom. 


Imenovati trgove hrvatskih mučenika u Zagrebu, Splitu i 
sl. - Hrvatska je oblivena krvlju hrvatskih mučenika, kroz cjelokupnu 
svoju povijest, a posebno u Drugom svjetskom ratu, a k tome još najvi- 
še u poraću, u doba mira u cijeloj Europi kad je mučeničkom smrću na- 
stradalo nekoliko stotina tisuća pripadnika hrvatskog naroda od onih 
najmlađih do staraca. Kao nikada u cjelokupnoj svojoj povijesti, tih dana 
nad Hrvatsku nadnijela se nesaglediva tragedija biblijskih razmjera, od 
koje se hrvatski narod demografski nije uspio do kraja oporaviti ni do 
danas. Trg hrvatskih mučenika obuhvatio bi načelno sve mučenike, bez 
obzira na ideološki predznak i žrtve i ubojice, a podignut bi bio svim hr- 
vatskim mučenicima kroz cjelokupnu povijest. 


Mnogi su umrli u neopisivim mukama što je normalnom ljudskom 
razumu naprosto neshvatljivo. Iznosimo kao tipičan primjer slučaj 
Grozde Budak sedamnaestogodišnje djevojke (još djevojčice) koja je 

umrla vjerojatno najgroznijom mučeničkom smrću koja se može za- 
misliti od svih žrtava Drugog svjetskog rata u Hrvatskoj. Njenim ime- 
nom imenovati neku od školskih institucija ili sl. 





Mali narod nikada ne smije pokleknuti pred agresorima 
zbog beznađa. Narod mora biti složan u svim svojim segmentima. 
I sila ne pobjeđuje narod. 





Na gornjem gradu (Griču) postaviti brončane kipove Ma- 
tije Gupca i Gričke vještice - Prema legendi Matija Gubec je umro 
mučeničkom smrću na Markovom trgu kad su mu stavili užarenu želje- 
znu krunu na glavu i rastrgali ga konjima. Taj spomenik treba nepre- 
kidno podsjećati vladajuće strukture da i u njihovoj vlasti može zbog 
socijalnih problema doći do bunta naroda. Istovremeno je vrlo pozna- 
ta i legenda o Zagorkinoj Gričkoj vještici, kojoj bi također trebalo kao 
kuriozitet načiniti brončani spomenik negdje u nekome uglu na Gri- 
ču. Ovo treba podsjećati političke strukture i narod da se i danas mogu 
pojaviti vještice i to samo u politici. 


Što je država vojno i gospodarski jača, sve više zapostavlja 
moral i pravdu, a sve više se naklanja k nemoralu i nepravdi, 
a počesto i državnom nasilju. 


f ; 





Oltar Domovine na Medvedgradu - Oltar Domovine na Med- 
vedgradu zamišljen kao mjesto gdje bi visoki dužosnici stranih drža- 
va polagali vijence kao na spomenik znanom i neznanom junaku. Me- 
đutim, zagrebački nadbiskup i kardinal Dr. Franjo Kuharić odbio ga je 
blagosloviti iz razloga što u svome nazivu ima riječ “oltar". Ne znam 
postoji li i u cijeloj Katoličkoj crkvi takvo mišljenje ili neki kanon koji 
to ne dopušta. Što bi značilo da se ta riječ smije rabiti samo za oltare 

koji se nalaze u crkvama. No, bilo kako bilo on i dalje postoji. Ali na- 
mijenjena mu uloga da to bude mjesto gdje će strani predsjednici, ca- 
revi ili kraljevi polagati vijenac, kao na spomenik neznanom junaku 
(ispravnije - znanom i neznanom) nije uspjela. Pokazalo se da to mje- 
sto za tu svrhu nije pogodno, zbog velike daljine i vrlo teškog uspona 
do vrha brijega. Tako da se od te namjene odustalo. Međutim pokazalo 
se vrlo pogodno mjesto na koje branitelji i njihove brojne udruge već 
duže polažu svoje vijence. Dakle, dobro osmišljeno i dizajnirano mje- 
sto, ali samo za domaću uporabu. Oltar Domovine kao još jedan sim- 
bol hrvatske opstojnosti ima svoje mjesto ponajprije u dušama brani- 
telja, ali i svih drugih domoljuba. 


Onaj koji nema straha pred Bogom zna biti 
ohol i prema ljudima. 


U Zagrebu podići velebni spomenik prvom hrvatskom 
predsjedniku Dr. Franji Tuđmanu - Utemeljitelju i obnovitelju 
nezavisnosti hrvatske države pod imenom Republika Hrvatska treba 
na dostojnom mjestu izgraditi i dostojan spomenik. U brojnim drža- 
vama svijeta velikim državnicima ili njihovim utemeljiteljima podi- 
gnuti su velebni spomenici, kojima se svi njihovi građani i generacije 
građana izuzetno ponose. U tome Hrvatska ne bi trebala biti izuzetak. 


Budućnost će još više pokazati veličinu i značaj Dr. Tuđmana u spasu 
Hrvatske u jednom od najsudbonosnijih trenutaka u njenoj povijesti. 
Donosimo nekoliko mišljenja o Dr. Franji Tuđmanu iz zemlje i svijeta; 


Gospodine predsjedniče, Vi ste zadužili svoj narod jer ste mu u povijesnim 
trenucima bili na čelu i omogućili stvaranje države. Ali kao i svi veliki lju- 
di, niti Vi nećete dočekati izraze zahvalnosti za to. Učinit će to tek dolaze- 
će generacije. Ali vjerujte, učinit će. Vi ćete biti veliki čovjek hrvatske po- 
vijesti, ali ne za života, već kada ocjene budu donesene hladnom glavom. 
(- Henry Kissinger - Dr. Franjo Tuđman - vizije i postignuća - UHIP, 
2002., stn 141) 

Dolazim kako bih zahvalio predsjedniku Tuđmanu i hrvatskom narodu 
što potpomažu mirovni proces u Bosni. Došao sam izraziti podršku ne 
samo mirovnom procesu, nego i federaciji u Bosni između Muslimana i 
Hrvata, mirnom dogovoru o povratku Hrvatskoj zemlje istočne Slavo- 
nije i konačnom partnerstvu Hrvatske ne samo sa SAD, nego i s drugim 
zapadnim zemljama koje vjeruju u slobodu, ljudska prava i demokraci- 
ju, u mir i napredak, i koje sve na tome rade zajedno. 

(- Predsjednik Bill Clinton, veljače 1996. (Thomas Patrick Melady: 
Tuđman i budućnost Hrvatske, Zagreb 2003., 127.) 


Predsjednik Franjo Tuđman svojom se savješću opredijelio da svoj ži- 
vot uloži u dramatičnu borbu za slobodu čovjeka i hrvatskog naroda i 
za povijesnu istinu o tom narodu. Pišući knjigu o malim narodima i ve- 
likim idejama, kad veliki nisu pravedni, a činjenica je da su neke velike 
ideje ovoga krvavog XX. stoljeća bile protučovječne jer su bile protubož- 
je... Otkrio je prave probleme, pošao je svjesno putem koji će ga voditi 
u progone, sve do tamnice. Nailazio je ne samo na nerazumijevanje ve- 
likih nego i na protivljenje. Dostojanstvo velikih se upravo tako očituje 
da budu zaštita slabih i malih, da jamče slobodu i ostvarenje neotuđivih 
ljudskih i nacionalnih prava potlačenih. 

(- Kardinal Franjo Kuharić - Glasnik HDZ-a: dr. Franjo Tuđman 1922.- 
1999., 64.) 


Nisam susreo čovjeka koji bi više od njega vjerovao u narod i njegovo 
jedinstvo. 
(- Akademik Ivan Aralica: Ambra, Zagreb, 2001., 380.) 


Ostaje neprijeporno: Amerika duguje vječnu zahvalnost Washingtonu i 
Lincolnu, a Francuska De Gaulleu. Ništa manje, ako ne i više, Hrvatska 
duguje Tuđmanu. I što nas vrijeme više udaljuje od njega, sve jasnija bit 
će nam istina: da je najsvjetlije razdoblje hrvatske povijesti zauvijek obi- 
lježeno njegovim imenom. 

(- Thomas Patrick Melady (Veleposlanik SAD-a pod tri predsjednika) 
- Dubravko Jelčić: Tuđman i budućnost Hrvatske, Zagreb 2003., 183.) 


Franjo Tuđman bio je hrvatski domoljub. Njegovo djelo započeto je dav- 
no prije zbivanja iz proteklih nekoliko godina... Podupirući mandat Uje- 
dinjenih Naroda i mirnu reintegraciju uz izbjegavanje novih sukoba, 

on je spasio tisuće života - ne samo hrvatskih, nego i ljudi cijele regije. 
I što je još važnije, njegova mudra politika omogućila je normalizaciju 
odnosa sa SR Jugoslavijom... Znam da je strastveno vjerovao u europ- 
sku Hrvatsku... 

(- General Jacques Klein (upravitelj prijelazne uprave Vijeća sigurno- 
sti UN-a za Hrvatsko Podunavlje) (iz knjige fra Andrija Nikić: Dr. Fra- 
njo Tuđman - tvorac Republike Hrvatske, Mostar, 2000.) 


Neka im Bog oprosti sve laži o Tuđmanu. Na kraju dajem vam i osnov- 
nu ocjenu dr. Tuđmana kao čovjeka. Volio je vlastiti narod, ali nije imao 
predrasuda ni prema komu. Otkad sam mu postao savjetnik pa do smr- 
ti nikada ga nisam čuo da negativno govori o drugim narodima i vjera- 
ma. Bio je svjestan politike granica u današnjoj Europi i nije tražio pro- 
mjene za Hrvatsku. Ukazivao je na povijesne nepravde i ljudska prava 
Hrvata u Bosni i Hercegovini, Crnoj Gori, Srbiji i na Kosovu... 

(— Prof. dr. Slobodan Lang (bivši savjetnik Predsjednika RH, Velepo- 
slanik, zastupnik u Saboru), Hrvatski List, br. 220, 11. prosinac 2008.) 


Tuđman je bio mudar, poznavao je povijest i, otvoreno govoreći, uz nje- 
govo vodstvo Hrvati su preko Oluje i drugih vojnih akcija spasili Bosnu 
i Hercegovinu. 

(- Herbert S. Okun, američki veleposlanik: Večernji list, 15. travnja 
2006.) 


Primio sam Tuđmana u Quirinalu. Poznavao sam i prije njegovu povijest. 
Danas ga mnogi kritiziraju i kažu da je imao čvrstu ruku. Pitam se bi li 
bilo moguće načiniti čudo, koje je on načinio davanjem neovisnosti Hr- 
vatskoj, da nije ponekad upotrijebio i čvrstu ruku prema vani i unutra. 
Svojom politikom uspio je vratiti krajine koje su bile okupirane. 

(- Francesco Cossiga, bivši predsjednik Republike Italije, Večernji 
list, 17. 11. 2001.) 


Predavajući predsjedniku Tuđmanu visoko međunarodno priznanje za 
mir “Caterina de' Medici', prof. Pier Lorenzo Eletti je rekao: Dr. Tuđman 
“jedan je od lidera i graditelja nove Europe, predani borac za demokra- 
ciju, samostalnost Republike Hrvatske i mir u svijetu“, uvevši ga time u 
društvo dobitnika tog uglednog priznanja, među kojima su i ličnosti po- 
put Willija Brandta, Francoisa Mitteranda, Mihaila Gorbačova. 

(- Prof. Pier Lorenzo Eletti, Vjesnik, 26. studenoga 1990.) 

Smatram da je bivši predsjednik Tuđman bio veliki državnik i da mu du- 
gujemo mnogo za neovisnost Hrvatske. 
(- Dr. Otto von Habsburg, Globus, 31. ožujka 2000.) 


..ali što je sitniš ljudskih slabosti prema veličini njegova djela. 
(Prof. dr. fra Andrija Nikić knjiga Dr. Franjo Tuđman) 


Kad narod strada od neke elementarne nepogode 
(potres, poplava i sl.) svi mu pritiču u pomoć. 
Ali kad ljudi stradaju, poglavito u malim narodima, 
od nečije agresije - svi od toga peru ruke i priklanjaju se jačem. 


Obnoviti utvrdu Gvozdansko i na istoj održavati sveča- 
ne prisege Domovini vojnih novaka i dočasnika hrvatske 
vojske - Gvozdansko je naselje u Hrvatskoj, nalazi se na pola puta 
između Gline i Dvora. Nalazi se podno Zrinske gore. Gvozdansko se u 
16. stoljeću postavilo kao brana pred tursko-vlaške osvajače s istoka. 
Tursko-vlaška vojska je od 1571. do 1577. godine poduzela četiri ne- 
uspješne vojne na taj tvrdi starohrvatski gradić, da bi tek 1578. godine 
nakon pete vojne i to nakon višemjesečne opsade pod vodstvom Fer- 
hat-paše ušli u utvrdu, ali bitku koju su vodili nisu dobili. Kad su pro- 
valili u grad nije planula ni jedna puška, branitelji su nađeni mrtvi svi 
zamrznti na položajima i u rukama još su držali oružje. Prema dostu- 
pnim podacima i zapisima, (kronike) iz tog vremena utvrdu Gvozdan- 
sko branilo je 300 hrvatskih vitezova (junaka) sastavljenih od malo- 
brojne posade Zrinskih vojnika njih oko 50 i oko 250 seljaka i rudara 
sa ženama i djecom, pod zapovjedništvom četiri hrabra kapetana; Da- 
mjana Doktorovića, Nikole Ožegovića, Andrije Stepšića i Jurja Gvozda- 
novića. Na drugoj strani našla se vojska od 6000 turskih napadača pot- 
pomognuta vlaškim četama. 

Herojstvo bez presedana u svjetskoj povijesti. Na tom svetom mjestu, 
najvećem uzoru kako se brani Domovina treba svake godine organi- 
zirati svečanost polaganja prisege Domovini vojnih novaka i dočasni- 
ka. Danas ostaci utvrde Gvozdansko vape za obnovom. 

Povijest je puna nepravednih ratova, među njima je bilo 
i takvih koji su se mogli zaustaviti jednom riječju moćnih. 


Povijesni udžbenici i njhov sadržaj - Za odgoj djece ništa nije 
toliko značajno kao da svako školsko dijete spozna samoga sebe i u 
prostoru i u vremenu, a to znači da dijete formira čvrst karakter koji 
će ga voditi kroz njegov cijeli život. Kao što svi imamo svoju vlastitu 
osobnu povijest, tako i svi kao skup, kao nacionalni korpus imamo i 
svoju skupnu povijest, a to se zove povijest naroda. Tko smo, što smo, 
kako smo živjeli dugi niz generacija, to je povijest koja se izučava iz po- 
vijesnih udžbenika. I zato nam nije i ne smije biti svejedno tko će pisa- 
ti našu povijest i tko će je predavati našim učenicima. Ako se u naro- 
du stvori kriva slika o njegovoj povijesti, a povijest je temelj za buduć- 
nost, i tabudućnost će krenuti krivo jer se nalazi na krivim temeljima. 
Izuzetno je važno da naši mladi naraštraji saznaju što više o povijesti 
svoga naroda. Jugokomunistička i velikosrpska historiografija temelje 
se na lažima ili poluistinama, a naročito u dijelu hrvatske historiogra- 
fije. Po pitanju Hrvatske i Hrvata i njihove povijesti ta historiografija je 
vrlo podmukla i neiskrena. Zato udžbenike naše povijesti trebaju pisa- 
ti eksperti za povijest a istovremeno i veliki domoljubi. 


Nitko tako olako ne prepušta sudbinu naroda kao 
nedozreo i neodgovoran političar. 


Dijaspora - čuvati nacionalnih identitet - Postoje dijaspo- 
re nekih naroda koji ni pod koju cijenu ne žele izgubiti svoj nacional- 
ni identitet. Ali isto tako postoje dijaspore drugih naroda koje se vrlo 
brzo asimiliraju s matičnim narodom. Brzo zaborave svoj materinji je- 
zik, a gubitkom jezika gubi se i izvorna kultura. Hrvatska dijaspora je 
negdje između ta dva ekstrema. Hrvatska dijaspora predstavlja čvrsto 

tkivo jednog te istog nacionalnog hrvatskog korpusa. Ona je Domovi- 
ni predragocjena, kao i njoj Domovina Hrvatska. Nažalost, zahvaljuju- 
ći odnarođenim politikama kroz noviju povijest, ali i za vrijeme hrvat- 
ske samostalnosti - veze s dijasporom umjesto da se na svakom kora- 
ku šire, one se naprosto sužavaju. To posebno pridonosi gubitku naci- 
onalnog identiteta, zaboravljanju materinskog jezika i sl. 


Postoje brojni načini kako održavati veze između Domovine i dijas- 
pore, a poglavito danas u vrijeme moderne tehnologije, telekomuni- 
kacija, Interneta i sl. Treba postojati samo dobra volja ponajprije na 
domovinskoj strani. Hrvate cijeloga svijeta, u duhovnom smislu treba 
pozvati na okup. Kao etnos ne smijemo se rastočiti, rasuti, biti bez po- 
veznica, biti bez nacionalnog vodstva, biti izgubljeni u vremenu i pro- 
storu. Ovaj Codex neka nam bude temelj za duhovno okupljanje cjelo- 
kupnog hrvatskog etnosa u svijetu. Kad se duhovno ujedinimo, bez ob- 
zira tko kojim jezikom govori i bez obzira u kojoj zemlji tko živi, postat 
ćemo jedna respektabilna duhovna i moralna, ali i nacionalna snaga. 


Sloboda naroda se najčešće gubi zbog 
zabluda njegovih političara. 


Jedinstvo domovinske i iseljene Hrvatske - Još devedesetih 
godina prošlog stoljeća za vrijeme agresije na Hrvatsku iskovana je 
sintagma ,Jedinstvo domovinske i iseljene Hrvatske“ što je za vrijeme 
Domovinskog rata imalo i svoju određenu težinu, ali i kakav takav sa- 
držaj. I tada je to jedinstvo bilo više simbolično, ali uglavnom i jedno- 
smjerno. Svodilo se na materijalnu i drugu pomoć hrvatskog iseljeniš- 
tva koja je upućivana prema domovini radi pomaganja Domovinskog 
obrambenog rata. Tim činom je pokazana visoka svijest, a istovreme- 


no i ljubav našeg iseljenštva prema svojoj staroj domovini Hrvatskoj. 
A jesmo li mi, domovinski Hrvati, to znali cijeniti, ako već nismo bili 
zahvalni našoj hrvatskoj iseljeničkoj braći, što su u najtežim momenti- 
ma dobrano na ovaj ili onaj način podmetnuli leđa za spas Hrvatske?! 
Naši daljnji postupci prema iseljeništvu nakon Domovinskog rata pa 
sve do dan danas pokazuju da to nismo znali ni cijeniti, ali još manje 
biti im i zahvalni. 

Čini se da je službena politika to jedinstvo domovinske i iseljene Hr- 
vatske svodila samo na činjenicu da se uspostave diplomatski odno- 
si između Hrvatske i njihove pojedine nove domovine, a tamo gdje je 
veći broj iseljenika i na otvaranje po kojeg konzulata. To je bio najviši 
domet preko kojeg prema dijaspori niti jedna hrvatska vlada do da- 
nas nije išla dalje! 

Takva politika domovinske Hrvatske prema izvandomovinskoj i iselje- 
noj Hrvatskoj, ponajprije za samu Hrvatsku, za njeno gospodarstvo, za 
njen politički status u svijetu, a da ne kažem i za naše brojno iseljeniš- 
tvo pokazala se potpuno promašenom i pogubnom. Otvoreno ću ka- 
zati, jer sam istinoljubiv čovjek i nikoga se ne bojim, takva politika se 
pokazala prema našim iseljenicima i - vrlo nepravednom. 


I to na svakom planu, kako onom političkom, tako jednako i na gospodar- 
skom, na kulturnom, na diplomatskom, na znanstvenom, na sportskom i 
sl. Međusobni združeni potencijal iseljene i domovinske Hrvatske za cijeli 
hrvatski nacionalni korpus mogao je dati vrlo veliki pozitivni rezultat. Ali 
nažalost nije ga dao iz jednostavnog razloga jer je za ljubav potrebno - 
dvoje. Nije bilo ljubavi domovinske Hrvatske prema iseljenoj Hrvatskoj! 
Naravno to nepostojanje međusobne ljubavi nikako ne smijemo baca- 
ti na narod, već samo i isključivo na vlasti RH. Što se tiče samog naroda 
i s jedne i s druge strane postoji velika i vrlo snažna volja za međusob- 
nom suradnjom i što tješnjom povezanosti bilo po osnovi široke surad- 
nje, prijateljstva, rodbinstva i sl. ali to niti izdaleka nije dovoljno. Nipošto! 


Ako se promotre odnosi države Izrael i njegovog brojnog iseljeništva, 
te države Irske i njenog brojnog iseljeništva - tada takav postupak hr- 
vatskih vlasti u najmanju ruku je neshvatljiv i nedomoljuban. Dobrim 
poznavateljima političkih stremljenja u Hrvatskoj, koje su još dobra- 
no i povijesno ideološki obojene, takav postupak je na neki način i lo- 
gičan jer predstavlja samo slijed odnosa iz vremena službenih vlasti 
bivše države prema iseljeništvu. Današnje političke strukture (politič- 
ki odgojene u tom vremenu) taj trend su na neki način samo nastavile. 


A dali to mora biti tako!? Bez i najmanje dvojbe - ne mora! Već sko- 
ro stotinu godina je poznata izreka - Ako nešto ne valja narod se ne 
može smijeniti! 

Jedinstvo domovinske i iseljene Hrvatske je imperativ našeg nacional- 
nog opstanka i budućnosti zajedničke nam države. A brojni su moda- 

liteti kako je to jedinstvo moguće postići, a poglavito danas u vrijeme 
visoke informatičke i komunikacijske tehnologije, koje prvenstveno 
omogućuju našem iseljeništvu da u što većoj mjeri sačuva svoj ma- 
terinski jezik, kao conditio sine qua non zadržavanja svog identiteta. 


Da bi se to jedinstvo uspostavilo ne samo u teoriji već i u praksi, na iz- 
borima trebat će slomiti određene ideološke otpore pojedinih političkih 
struktura na vlasti i na njihovo mjesto dovesti nove garniture gdje je to 
moguće, prvenstveno mlađih političara, koji uspostavu tog jedinstva ne 
samo da neće sprječavati, već će iznalaziti različite modalitete koji će to 
jedinstvo jačati i institucionalizirati kroz Ustav, Ustavni zakon ili neke 
druge propise. To bi bilo moguće provesti na slijedećim područjima; 

1. Kao prvo, treba širom otvoriti vrata naše domovine poslovnim 
ljudima iz iseljeništva u smislu sudjelovanja u pretvorbi, u smi- 
slu investiranja njihovog kapitala u domovini, uz obveznu zaštitu 
tog kapitala. Riječ je o zdravom, čvrstom i čistom kapitalu i ula- 
sku tog kapitala s potpuno čistim namjerama. Tome kapitalu tre- 
ba dati apsolutnu prednost pred svima drugima. 

2. Uključiti veće iseljeničke zajednice u izravno delegiranje svojih 
predstavnika u Sabor RH, gdje bi im trebalo zakonski osigurati 
barem petnaest zastupničkih mjesta iz cijelog svijeta osim BiH, 
kojoj bi trebalo odobriti pet zastupnika. 


3. Što veći broj naših iseljenika uključiti u rad hrvatskih diplomat- 
skih službi u njihovim zemljama, zbog čega bi iz same domovine 
trebalo slati što manje ljudi, a sve bi to i znatno pojeftinilo diplo- 
matsku službu, a bila bi kvalitetnija zbog dobrog poznavanja po- 
jedine zemlje. 


4. Treba svim našim iseljenicima, kao i izvandomovinskim Hrvatima 
(BIH i sl.) omogućiti svakome tko želi - izdavanje hrvatske putov- 
nice. Prema nekim procjenama veliki broj našeg iseljeništva želio 
bi imati hrvatsku putovnicu, a za izdavanje tih putovnica mogao 
bi se za Proračun RH zaraditi i znatan financijski iznos. 


5. Na sportskom planu postoje velike mogućnosti uspostave tog je- 
dinstva domovinske i iseljene Hrvatske uključivanjem nogomet- 
nih, rukometnih, košarkaških i sl. klubova naših iseljenika u su- 
stav službenih domovinskih sportskih liga, što bi naše sportske 

lige itekako ojačalo, jer bi u njihov sastav ušli jači klubovi nego što 
su sadašnji samo iz domovine. 


6. Na informacijskom planu preko danas moćnih sredstava priopća- 
vanja omogućiti našoj dijaspori da prati sve naše TV i radiopro- 
grame. Također omogućiti i posebne programe za našu dijasporu 
po pojedinoj zemlji u kojoj se nalaze. Na domovinskim sredstvima 
priopćavanja objavljivati i kvalitetne programe izrađene u našem 
iseljeništvu. Trebalo bi razmišljati i o izdavanju zajedničkih novi- 
na i časopisa domovinske i iseljene Hrvatske. 


7. Uspostaviti što više aviolinija naših iseljenika redovnih i čarter le- 
tova po vrlo povoljnim cijenama radi lakšeg međusobnog posje- 
ćivanja, kontaktiranja i međusobnog upoznavanja i povezivanja. 


8. Na kulturnom planu izdavati i zajedničke kulturne publikacije 
kako one tiskovne, jednako tako i one na Internetu. Posebno one 
kulturnog, umjetničkog ili povijesnog sadržaja. Snimanje zajed- 
ničkih filmova, organiziranje zajedničkih izložbi, zajednički na- 
stup na natjecanjima za mis Hrvatske, za eurosong i sl. 

9. Pripremanje zajedničkih programa povratka barem jednog dijela 
naših iseljenika u Domovinu. 


I brojni drugi aspekti međusobne suradnje da ih sada ovdje sve ne na- 
brajam, kako one poznate jednako tako za tu suradnju treba istraživati 
i nove mogućnosti i nove moduse, a za provedbu kojih treba usposta- 
viti i provedbene mehanizme od onih pravnih, preko financijskih sve 
do onih tehnoloških. Da bi se sve to postiglo potrebno je u našoj za- 
jedničkoj Hrvatskoj potpuno izbrisati bilo kakvu ideološku podijelje- 
nost među našim narodom. Ideološka podijeljenost nam doista više 
ne treba. Neka nam svima bude ideologija - Istina, Poštenje, Pravda, 
Čovjekoljublje, Domoljublje i Bogoljublje, Marljivost, Radinost i sl. Sve 
napisano velikim slovom. 


Velika odgovornost pred nadolazećim naraštajima leži upravo na ovoj 
sadašnjoj generaciji - za budućnost i opstanak našeg naroda. Kao što 
je najvažnije kod izgradnje neke visoke zgrade pravilno joj postaviti 
temelje, tako i ova generacija mora postaviti pravilne i kvalitetne te- 
melje države za njenu budućnost i budućnost svog naroda. 

Ovo mogu napraviti samo nove garniture hrvatskih političara! A znat 
će ili znat ćemo to napraviti iako nam se netko suprotstavi ne ćemo ga 
se bojati. Politika nije samo mudrost, već je i hrabrost. Hrabri i odluč- 
ni idu naprijed zajedno sa svojim narodom. Zato - ne bojte se! Nama 
pripada budućnost, našoj međusobnoj suradnji i povezanosti! 


Svaka politička odluka, bez obzira tko je donosi, 
treba najprije proći kroz rešeto 
moralnosti, a potom zakonitosti. 
Mudar političar će za svaku odluku 
najprije dobro ispitati podržava li ili ruši moral. 


Na hrvatskim pomorskim i riječnim plovilima kroatizirati 
imena - Brodovi hrvatske trgovačke mornarice plove po cijelom svi- 
jetu. Treba im uvijek davati imena iz kojih izbija nacionalna prepoznat- 
ljivost. Ta imena mogu biti imena hrvatskih znamenitih ljudi u povije- 
sti sa svih područja, ali mogu biti i imena gradova, rijeka, planina i sl. 


Dolaskom svakog hrvatskog plovila u stranu luku, već na prvi pogled 
trebalo bi biti prepoznatljivo da se radi o hrvatskom plovilu, na kojem 
bi trebale biti i oznake simboli crveno bijelih kvadratića. Također na 
Hrvatskim željeznicama staviti dizajnirane hrvatske nacionalne sim- 
bole da i vizualno budu prepoznatljive. Isto tako trebalo bi i brzim vla- 
kovima davati imena. 


Moral je nevidljivi zid 
o kojeg su razbili glave 
mnogi državnici u povijesti svijeta 


Globalno umreženje putem interneta - Hrvatski narod je ra- 
sut po mnogim dijelovima svijeta. U mnogim državama žive znameniti 

Hrvati iz različitih područja znanosti, kulture, gospodarstva, politike 
i sl. Današnja tehnologija omogućuje globalno umreženje. Treba po- 
državati sve programe tog umreženja na intelektualnom, gospodar- 
skom, znanstvenom, kulturnom, sportskom i na svakom drugom pla- 
nu. Onoliko koliko se međusobno umrežimo toliko ćemo postati kohe- 
zioni kao narod, kao cjelokupni nacionalni korpus. Registre znameni- 
tih živućih Hrvata u svijetu na svim područjima trebala bi voditi Ma- 
tica hrvatskih iseljenika. 


Društveni moral ili nemoral izvire najčešće iz same vlasti, 
iz njenog načina vladanja, 
iz struktura ljudi od kojih je vlast sastavljena. 


Čistoća hrvatskog jezika u udžbenicima, medijima, poseb- 
no na radiju i TV - Jezici malih naroda u pravilu su izloženi veli- 
kom utjecaju velikih jezika poput engleskog. U našoj povijesti naš hr- 
vatski jezik bio je izložen utjecaju njemačkog, mađarskog, talijanskog, 
turskog, srpskog i sl. pa su slijedom toga i do danas ostali u hrvatskom 
književnom jeziku brojni germanizmi, mađarizmi, talijanizmi, turciz- 
mi i srbizmi i sl. Danas, možemo slobdno kazati da engleski jezik fron- 
talno udara na jezike mnogih manjih naroda, pa tako i na naš hrvatski. 
Taj udar je toliko dubinski, da već u javnom govoru gubimo i hrvatsku 
abecedu. Mnoge skraćenice kao na pr. LGB, umjesto izgovora el, ge, be 
- izgovora se el, dži, bi. Da ne spominjemo da su brojne engleske riječi 
ušle u svakodnevi govor na pr. kad smo bili na pozornici, kad smo bili 
na steidžu (stage). 

Hrvatski jezični instituti, Filozofski fakulteti, HAZU, Matica hrvatska i 
sl. trebale bi izraditi i uspostaviti obrambene mehanizme od agresiv- 
nog napada engleskog jezika na hrvatski književni jezik i njihovu pri- 
mjenu u praksi, ali pogotovo na svakodnevni život, gdje se osjeća pre- 
veliki utjecaj engeleskog jezika. Te obrambene mehanizme treba uklju- 
čiti iu zakonske propise. 

Postoji lažna svjetlost koju vide samo političari na vlasti, 
ali ne i narod. 
Ta lažna svjetlost je fatamorgana i donosi još više nedaća. 


Osnovati Centar za strateška predviđanja - Oni narodi u svi- 
jetu koji su predviđali događaje, prioritetno političke, i za svaku mogu- 
ću varijantu imali unaprijed pripremljen odgovor, postali su uspješni 
kao narod, kao nacija i kao država. Narodi koji su trčali za događajima 
brzo su postali plijen jačih i politički mudrijih naroda. Predviđanje do- 
gađaja predstavlja najveću političku mudrost državnika. 


Najbolja je ona bitka koja je zbog predviđanja izbjegnuta, a otklonjena 
je opasnost koja je prijetila domovini i naciji. U Savjet Centra za stra- 
teška predviđanja trebaju biti uključeni stručnjaci iz svih područja zna- 
nosti, povijesti, politike, filozofije, vjere i sl. Predviđanje političkih do- 
gađaja i trendova općenito najjače je oružje u obrani ili gospodarstvu. 
To je duhovno izviđanje, predviđanje nastupa određenih situacija ina 
svaku varijantu imati unaprijed pripremljen odgovor. Lakše ćemo sa- 
vladati teškoće u budućnosti ako ih predvidimo. 


Čovjek vizionar prava je blagodat za narod 
Vidim daleko a ne vidim dobro. Onaj koji vidi daleko i dobro 
neka ide ispred nas i neka nam bude vođa. 
Narod koji nema vođu je poput ostavljenog stada 
na polju bez pastira 


Učimo svoju djecu domoljublju - Narodna izreka glasi - da se 
nitko nije sa znanjem rodio. Uči se igra, uči se čitati i pisati, uči se pro- 
fesija, uči se vjera, uči se sve, pa je potrebno našu djecu učiti i domolju- 
blju, onom zdravom domoljublju koje nije ni šovinizam, ni ekstremni 

nacionalizam, već samo želja za stvaranje dobrobiti svom vlastitom 
narodu. 


Učiti djecu kako nije dobro mrziti. Što znači da ljubav prema svome 
narodu i državi nije istovremeno i mržnja naspram drugih naroda ili 
njihovih nacionalnih manjina u našoj domovini. Postoje narodi koji ne 
mrze svoje susjedne narode ali ipak kad im se pruži prilika pokušavaju 
se domoći njihove imovine ili teritorija. Ali postoje i narodi koji druge 
narode mentalno mrze, takvi će i svako domoljublje u drugom naro- 
du proglašavati za fašizam i sl. Hrvatska se suočava i s takvim stanjem. 


Tim i više trebamo odgajati našu djecu i od malih nogu učiti ih domo- 
ljublju ali onom zdravom. Treba ih poučavati na vrlo popularan način 
o našoj povijesti, velikim junacima, velikim mučenicima. Treba im uka- 
zivati da je narod jedna obitelj kao i svaka druga obitelj, ali je narod 
velika obitelj. Podučavati ih posebno da je opći interes uvijek ispred 
osobnog, da je žrtvovanje za domovinu dužnost ispred svake druge 
dužnosti ako je domovina u opasnosti. U tu svrhu trebalo bi napraviti 
prigodan program, koji bi se izveo na početku svake školske godine. 
Također na početku školske godine pred svim učenicima škole i škol- 
skim osobljem obaviti svečano podizanje hrvatskog barjaka uz into- 
niranje hrvatske himne. 


Narod koji ne proučava svoju povijest ne zna ni upravljati 
svojom budućnosti. Narod koji lažira ili prešućuje svoju povijest 
nije dostojan budućnosti. 


Popis Hrvata u dijaspori po pojedinim državama - Nikada 
ne možemo točno saznati koliko ima pripadnika našeg naroda u domo- 
vini, iseljeništvu i u onim, nekad povijesnim, hrvatskim teritorijima koji 
stjecajem političkih okolnosti nisu ušli u teritorijalnu cjelovitost Repu- 
blike Hrvatske. Stoga je potrebno, u svakoj državi gdje se nalazi znat- 
nija hrvatska dijaspora, ako ne precizno popisati, onda barem procije- 
niti brojčano stanje da ta procjena bude što bliže stvarnom broju. Da- 

nas bi se to možda moglo načiniti i putem interneta. Trebalo bi samo 
provesti akciju za svaku državu posebno preko hrvatskih udruga i ra- 
zličitih kulturnih, političkih i sl. udruženja, posebno preko naših vele- 
poslanstava i konzulata. 


Postoji osobni i društveni moral. Osobni moral je više stvar 
pojedinca, ali društveni moral je javni i stvar je cijelog naroda. 


Proglašenje Vukovara gradom trajnog pijeteta - Vukovar je 
naša tuga, naš ponos, naša suza na Božjem licu. On je doživio dvostru- 
ku bol, jer u ratnom stradanju malog naroda bol je obično udvostruče- 
na, najprije kao patnja zbog stradanja, a potom i bol zbog spoznaje da 
moćni to stradanje mogu odmah prekinuti, ali ne žele. Vukovare, Ti si 
sveta zemlja, najsvetije hrvatsko tlo obliveno krvlju svojih mučenika. 
I dostojan si posebnog statusa, dostojan si svoga trajnog pijeteta. Dok 
je srca bit će i Croatie. A bez Vukovara neće biti ni Croatie! Proglasimo 
Vukovar gradom trajnog pijeteta. Ne bojmo se to učiniti, makar protiv 
nas bio cijeli svijet, ali Bog je na našoj strani. 


Al vam velim gospodo - platit ćete Vukovar! 
Satrli ste cijeli grad, 
napravili grdan kvar, 
stog vam kažem, gospodo, 
platit ćete Vukovar. 


(Vukovarski arzuhal) 


Povijest se našoj suvremenosti nikada ne smiješi, 
ona nas samo tare, i naše čine i živote pretvara u prošlost. 

Vukovar i nametanje ćirilice - Vukovar je nevin doživio tragedi- 
ju Sodome i Gomore, biblijsku grozu pustoši tamo gdje joj nije mjesto. 
No, Vukovar je poput ptice Feniksa uskrsnuo iz pepela. Njega je spali- 
la mržnja - mržnja na Boga i čovjeka, a ponovno ga je obnovila ljubav. 
Vukovar je ponovno doživio slobodu, i bio spreman u skladu s kršćan- 
skim duhom i Isusovim naukom sve oprostiti i zapjevati. 


I teče taj Dunav, teče 
i silu ne gubi. 
Kud li šumi svijetu reče - 
Vukovar vam prašta, 
Vukovar vas ljubi! 


Ali, uvijek ima neko - ali! U hrvatskoj Vladi pojaviše se neki koji više 
vole Vukovar od samih Vukovaraca i samih branitelja koji dadoše svo- 
je živote za obranu svoga grada, ili su ostali teški invalidi. I tamo htje- 
doše izjednačiti žrtvu i krvnika, agresora i branitelja, silovatelja i silo- 
vanu - i htjedoše na silu postaviti dvojezične table na javnim uredima 
i javnim mjestima. Time dirnuše u ljutu ranu Vukovaraca i branitelja, 
dodaše sol na još svježe rane. Svi pokušaji stavljanja srpskog jezika 
(srbijanskog kojeg vukovarski Srbi nikada nisu ni govorili), formalno 
opravdavajući to demokratskom orijentacijom lijeve vlade i njihovih 
satelita radi izjednačavanja prava nacionalnih manjina s domicilnim 
stanovništvom Hrvatima. 


Ali to je naišlo na otpor naroda, averzijom prema tom pismu i jeziku, 
jer je tim pismom ispisan Memorandum I. i II. SANU po kojem se tre- 
bala realizirati na terenu Velika Srbija. 


Cirilicom su se služili srpski mediji kojima se pripremao ratni ambijent. 
Tim pismom su ispisivani posrbljeni nazivi okupiranih hrvatskih mje- 
sta i pokrajina. 

Tim pismom su pisane presude nevinim braniteljima, civilima, žena- 
ma, djeci starcima po srpskim koncentracijskim logorima na okupira- 
nom području Hrvatske i u Srbiji. 


Tim pismom su pisana imena ulica u Vukovaru nakon razaranja grada 
i protjerivanja svih Hrvata i Nesrba, nakon programiranog genocida. 

Tim pismom se i danas ispisuju provokacijske izjave srpskih šovinista po 
Vukovaru i diljem Hrvatske, i bezbroj drugih područja u kojima je služilo 
samo u realizaciji projekta Velike Srbije i proganjanja hrvatskog naroda. 


Treba napomenuti, ilustracije radi, da su Srbi iza II svjetskog rata za- 
branili Nijemcima trajan ulazak u Kragujevac zbog stradanja jednog 
razreda učenika i većeg broja građana. Zar za njih vrijede dvostruki 
pravni standardi. 


Nasilno uvođenje ćirilice u Vukovar od strane hrvatske lijeve Vlade, 
nije čin političke ni mudrosti ni zrelosti, on je antidomoljuban čin koji 
je učinio ogromnu štetu za suživot u Vukovaru. U Vukovaru Vlada RH 
vodi slijepu politiku, to jest politiku slijepog razuma. 


Politika je manje mudrost, a više lukavost. 
Lukav političar nadmudrit će i najmudrijeg političara. 
Mudrost je u dometu teorije, a lukavost u dometu prakse i nemorala. 


Vukovare - naša tugo, naš ponosu 
(Ne postoji grad na svijetu koji je umro slavnijom smrću ali, gle - još 
uvijek živi!). 


Vukovare - naša tugo, 
naš ponosu, 
naša suzo na Božjem licu! 


Ne brinemo za tebe, jer ti si zvijezda koja se ne može ugasiti, jer tebe 
ima i kad te nema. Brinemo se za sebe, za svoja posramljena lica pred 
tvojom veličinom i - kristalnom bistrinom tvoje žrtve. Poslije tebe, 
niti jedan grad u svijetu ne može umrijeti slavnijom smrću, jer to jed- 
nostavno više nije moguće. Ti si pobrao sva svjetla nebeskih zvijezda 
i svijetliš narodima svijeta poput Kristove žrtve na Golgoti za otku- 
pljenje grijeha. 

Pred tvojim časnim licem srame se svjetski moćnici i narodi svijeta i 
ne mogu ti pogledati u oči, jer ti si Kralj svakog morala, ti si Sunce svje- 
tlosti i hrabrosti, i svaka pjesma koja se o tebi spjeva postaje novovije- 
ka - Pjesma nad pjesmama. Ti si sveta zemlja, najsvetije hrvatsko tlo 
obliveno krvlju tvojih mučenika. 


Vukovare - naša tugo, 
naš ponosu, 
naša suzo na Božjem licu! 


Ti si novovijeki inat cijelome svijetu i njegovim mudracima, farizejima, 
bezbožnicima. U tvome prkosu sabraše se svemirske sile. Ti si i Hiro- 
šima i Nagasaki poludjele svjetske savjesti. Ti si istovremeno; i Troja, 
i Kartaga, i Masada, i Gvozdansko, i Siget i Staljingrad. Ne postoji grad 
na svijetu koji je umro slavnijom smrću, ali, gle, i dalje živi. Tvoj pepeo 
raznesoše vjetrovi Istoka i Zapada, Sjevera i Juga i uznemiriše savjest 
svjetskih moćnika, nad kojima se nadvila tvoja sjena. 


I oprosti onima koji ne znadoše što čine razarajući i ubijajući tvoje ti- 
jelo, ali ne oprosti onima, ponajprije svjetskim moćnicima - koji htje- 
doše razoriti tvoju dušu. Ali ti bješe div, koji moralno izraste u još ve- 
ćeg gorostasa, ne samo da nisi dao da unište tvoju plemenitu dušu, već 
si njenom snagom - otvorio put u pakao dušama svojih razaratelja. 


Vukovare - naša tugo, 
naš ponosu, 
naša suzo na Božjem licu! 


Više se ne trebaš bojati, jer uloge se promijeniše - sad se drugi boje 
tebe! Optuži ih pred Bogom, pred Stvoriteljem svega vidljivoga i ne- 
vidljivoga, optuži ih pred cijelim svemirom jer rane koje su ti nanijeli 
su prebolne, bol koju ti nanesoše je neizdrživa, a mržnja kojom te oba- 
suše iziđe iz samog pakla. Sjene tvojih mrtvih nek im zakrile i pomra- 
če sunce, a kad god ugaze u vodu neka u njoj vide i osjete krv i rane 
tvojih mučenika. 

Vukovare - naša tugo, 
naš ponosu, 
naša suzo na Božjem licu! 


Ne uzbuđuj se! Ti, što ti dolaze u posjetu preko Dunava, nisu ti više ni 
prijatelji ni neprijatelji. Oni se samo vraćaju na mjesto zločina, poput 
svakog ubojice - jer im tvoja žrtva ne da mira, ne da sanka ni počin- 
ka. I ne traži da ti se ispričaju, jer se tebi ispričati nije moguće, pa ma 
kako to netko želio, ali oni to i ne žele. Zato, ne gledaj u njima ni dra- 
ge ni mrske goste, jer dragi nisu, niti to mogu biti, a ti nikoga ne mrziš 
pa ti ne mogu biti ni mrski. 


Više se ne trebaš bojati, ali čuvaj se hrvatskih Juda i njihovih škuda koji 
su te spremni pospremiti u zaborav. I u ime slobode i demokracije, a 
posebno u ime dobrosusjedskih odnosa i poradi bolje, zajedničke bu- 
dućnosti - iz sjećanja u stanju su izbrisati sve tvoje patnje, sve tvoje 
boli, razaranja i paleži, svu tvoju tugu, tvoje mrtve, ranjene i nestale, 
tvoje vukovarske majke i sestre. 


Spremni su zaboraviti na tvoju krv i pepeo, na tvoj ponos, dostojan- 
stvo i prkos svjetskim moćnicima, odbaciti tvoje Jastrebove i Glava- 
ševiće, brojne znane i neznane junake, patnike i stradalnike..., kao da 
svega toga nikada nije ni bilo, i kao da se ništa nije ni dogodilo - koji 
su spremni ponovno od tebe načiniti samo jednu mirnu nepoznatu 
podunavsku varošicu! 


Vukovare - naša tugo, 
naš ponosu, 
naša suzo na Božjem licu 
- ne daj se nikome! 


KKK 


Unesimo dostojanstvo u svoju tugu, unesimo ponos 
u svoj vlastiti narod i onda kad nam je najteže. 

Primjena i provedba Zakona o aboliciji. - Zakon o aboliciji, 
kojeg je tadanja ratna i poratna vlast u Hrvatskoj jednostavno mora- 
la prihvatiti, da bi mirnim putem došlo do veće pacifikacije Hrvatske, 
odnosio se na sve pripadnike srpske i crnogorske agresorske vojske, 
kojima se oprašta sudjelovanje u agresorskom ratu na Hrvatsku, svi- 
ma osim onima koji su počinili ratne zločine. Ako ostavimo na stra- 
nu da je sama agresija već bila ratni zločin zbog neviđenog razaranja 
i uništavanja na stotine vjerskih objekata, razaranje škola i kulturnih 
objekata, razaranje infrastrukture, gospodarskih objekata, razaranje 
na desetke tisuća stambenih objekata i sl. 


Ostala je samo odgovornost za zločine protiv života i tijela. Međutim 
primjena toga zakona u kažnjavaju brojnih zločinaca, (na koje se često 
ukazuje od strane žrtava da ih svakodnevno gledaju kako šeću ulica- 
ma Vukovara i drugih gradova), može se slobodno reći da je primjena 
tog zakona dobrano zakazala, sve iz nekog obzira samo da bude mir u 
kući. To nikako ne može biti dobro. Možete li zamisliti da su naše uloge 
u tom ratu izmjenjene, tj. da smo mi bili agresori, a oni žrtve, nema niti 
najmanje dvojbe da bi se ponovila godina 1945. u svoj svojoj strahoti. 


Nijedna religija, ako se istinski živi, čovjeka 
ne udaljava već ga približuje Bogu. 


Vukovarska majka Kata Šoljić - Kad neki mali grad poput Vu- 
kovara ima svoju - Vukovarsku Majku, a svoju majku nemaju niti zna- 
menite europske i svjetske metropole, tada će se neupućeni namjer- 
nik upitati, o kakvoj se to majci radi? Mi bismo mu kazali da i mi ne 
znamo o kakvoj se to majci radi, ali znamo da naš grad heroj ima svoju 
majku koju svi volimo, dok je živa, ikad umre neće umrijeti, i dok god 
bude grada Vukovara mi ćemo je uvijek zvati - Vukovarskom Majkom! 


I kad tamo davno, negdje početkom sedmog stoljeća, prvi Hrvati dođo- 
še na Jadran, među njima bjehu i dvije sestre Tuga i Buga. Buga je ubr- 


130 


zo umrla, i sjećamo se je tek po njenom imenu. A njena sestra Tuga, ne 
može umrijeti, ako i umre ubrzo se inkorporira u neku majku poput 
Vukovarske majke - Kate Šoljić. Ali mi smo ponosan i prkosan narod 
(prkosimo vjetru svakom) zato tu našu majku ne nazivamo Tugom, 
već - Vukovarskom Majkom! 


Za Vučedolsku golubicu nikad sa sigurnošću ne znamo što i koga pred- 
stavlja, ali znamo da je na ovim prostorima simbol najstarije kulture 
- one vučedolske. 


I za Vukovarsku Majku isto nikad ne znamo što i koga predstavlja, ali 
znamo da je simbol - najdublje rane u našem narodu, i to ne samo ovo- 
vijeke već one tisućugodišnje, povijesne sve tamo od dolaska na ove 
prostore njenog reinkarnata - Tuge. 


Ta naša Vukovarska Majka, kao obol slobode, za obranu Vukovara dade 
svoja četiri sina. I zbog njena četiri sina, i sinova brojnih drugih maj- 
ki Grad Heroj VUKOVAR zove se herojskim. I zato ga uvijek treba pi- 
sati velikim slovima. 


Grad Vukovar nije veliki grad, ali je veliki Heroj. On je istovremeno i 
Staljingrad, i groza pustoši Hirošime ili Nagasakija. On je i naš novo- 
vijeki Siget. Sve je to mogao biti samo zbog toga jer slobodarska Eu- 
ropa podnosi mrlje na svojoj savjesti, kao na najneosjetljivijem dijelu 
svoga tkiva. Doista! Tamo gdje caruju licemjerne politike nastaju gro- 
ze pustoši gdje im nije mjesto. 

A Vukovarskoj Majci, oliti svegeneracijskoj hrvatskoj povijesnoj Tugi, 
u onome ratu kao mlađahnoj djevojci pogubiše i četiri rođena brata. - 
I četiri rođena brata?! Dakle, Vukovarska Majka nije samo simbol ža- 
losne majke za svojim sinovima, već je i simbol sestre Tuge za izgu- 
bljenom braćom. 


A koliko ima takvih majki u povijesti našeg naroda, posebice u onoj iz 
prošlog dvadesetog stoljeća to nitko ne zna?! Ne zna ponajprije za to 
što se to ne može niti izbrojiti i sve pada u zaborav. I zato moramo ču- 
vati i njegovati simbol Vukovarske Majke, kao hrvatske Tuge koja sim - 
bolizira i sve povijesne majke koje su izgubile svoje sinove, koja sim- 
bolizira i sve povijesne sestre koje su izgubile svoju braću. 


Počesto se pitam, kakav smo mi to narod koji tako olako prelazi preko 
svojih bezbrojnih žrtava? Gdje god se počne kopati, naiđe se na kosti 

mučenika, oni koji su bili identični nama, imali svoje obitelji, svoju dje- 
cu, svoju vjeru, svoje nade, strepnje i boli, bili puni volje za život, ali 
ih je usud nesretne politike doveo među mučenike, među umrle i to u 
broju kojeg ljudski mozak teško može i shvatiti. 


A ljudi se igraju politike i političara, a potpuno tome nedorasli, a ne 
znaju da je politika opasan zanat i da se greške u politici ne prašta- 
ju, i da su posljedice političke greške nemilosrdne, okrutne, brutalne 
i uništavajuće. Ako se i u što ne bi smjeli upuštati amateri željni vlasti 
to je politika. I kad se vlast dade urni (kutiji) za glasanje, pa makar i 
na najdemokratskijim izborima, i tada zemlja može izgubiti slobodu. 


A naša Vučedolska golubica, naša Vukovarska Majka - ostat će simbol 
ustrajnosti, majčinske snage, neuništivosti i nepobjedivosti naroda 
koji ima takve majke i sestre, koji ima tako duboke kršćanske muče- 
ničke korijene. Doista! I slobodan sam ovdje uzeti sebi za pravo da u 
ime cijelog hrvatskog naroda izgovorim - Vukovarska i hrvatska maj- 
ko, Kate - velika ti HVALA! 


Moral svakog političara trebao bi biti ispitan prije njegovog 
bilo kakvog postavljanja na neku javnu funkciju, 
ito od one lokalne do najviše državne. 


Molitva za Vukovarsku majku Katu - (Napisano na zamolbu žu- 
pnika Zavjetne Crkve Sveta Mati slobode don Petra Šimića) 


Molimo Te, Gospodine, da budeš milostiv prema duši naše Vukovar- 
ske majke Kate, koju si se udostojio pozvati s ovoga svijeta 


- kao što ona bješe milostiva u ovozemnom životu prema svome na- 
rodu i svojoj Domovini. 


Molimo Te, Gospodine, da budeš dobrostiv prema duši naše Vuko- 
varske majke Kate i da je obdariš božanskim darovima 


- kao što ona bješe dobrostiva u ovozemnom životu i na Oltar domo- 
vine - položi živote svoja četiri sina. 

Molimo Te, Gospodine, da budeš dobrostiv prema duši naše Vuko- 
varske majke Kate i da je obdariš rajskom svjetlošću 


- kao što ona bješe dobrostiva u ovozemnom životu i na Oltar slobode 
kao sestra položi i svoja četiri rođena brata 


Molimo Te, Gospodine, da tugu majke i sestre, koju je naša Vukovar- 
ska majka i sestra Kata nosila kroz ovu dolinu suza, nagradiš u Nebu 
vječnom radošću. 


Molimo Te, Gospodine, da snagu naše Vukovarske majke i sestre Kate 
u ljubavi prema svome narodu i svojoj domovini, u ljubavi prema vje- 
ri - podigneš na oltar svetosti da bi mogla biti simbol i uzor požrtvo- 
vanosti svim majkama i sestrama - u ljubavi koju je iskazala prema 
svome narodu, prema svojoj domovini, prema životu, prema vjeri u 
Krista i prema slobodi svakog čovjeka. 


Molimo Te, Gospodine, da jednako tako budeš milostiv i prema du- 
šama svih hrvatskih majki i sestara koje su na Oltar domovine i Ol- 
tar slobode položile živote svojih sinova i svoje braće. 

Molimo Te, Gospodine, da udijeliš milost dušama njenih sinova i njene 
braće, kao i dušama svih palih braniteljau Domovinskom ratu i duša- 
ma svih mučenički palih za našu Domovinu kroz cijelu njenu povijest. 
Molimo Te, Gospodine, i za sreću naše Domovine Hrvatske za koju je 
Vukovarska majka Kata nesebično dala svoja četiri sina, a kao sestra još 
otprije i četiri rođena brata - da njena žrtva i žrtve svih drugih majki i 
sestara koje dadoše svoje sinove, braću ili muževe ne budu uzaludne. 


Zahvaljujemo Ti, Gospodine, na milosti koju nam iskazuješ. 


Državna politika koja se ne temelji na visokom moralu 
ne obećava ništa dobro svom narodu. 


Hrvatska i njeni haaški mučenici - Pismo haaškom uzni- 
ku generalu Anti Gotovini! - Dragi generale, naš Ante! 


Teško je, ali časno biti mučenik za pravdu! Put na koji su te gurnule so- 
tonske sile je put trpnje! Bog nagrađuje pravednike, Bog nagrađuje mu- 

čenike, Bog nagrađuje smjele i odvažne! Nijedan čovjek bez aureole mu- 
čeništva nije mogao postati svecem! 


Naš blaženik Stepinac da nije bio mučenik, danas ne bi bio moralni stup 
svjetlosti naše Crkve. Ni Krist ne bi postao ono što je postao da nije bilo 
mučeništva u ovom životu. Okrunjen je trnovom krunom. Danas je ta 
kruna slavnija nego sve zlatno-dijamantne krune svih kraljeva i careva 
u povijesti svijeta - zajedno. Tvoje mučeništvo za istinu i pravdu, Tvoja 
žrtva za Hrvatsku, za naše buduće naraštaje bit će Moralni stup svjetlo- 
sti koji će se uvijek i daleko vidjeti i po noći i po danu 


- da svijetli budućim domoljubima u njihovom teškom hodu i borbi za 
Hrvatsku, ali i da zaslijepi narodne izdajice i licemjere poput ovih Tvo- 
jih i naših suvremenika koji te izdadoše za Judine škude! Ljubav hrvat- 
skoga naroda prema Tebi je neizmjerna i vječna! Ustraj, slavni junače, 
na slavu i ponos pravde i Tvoje i naše Hrvatske! Dao si sve za Hrvatsku, 
a Hrvatsku ni za što (M.P) 


Zagreb, 21. svibnja 2012 


Haaško mučeništvo hrvatskih generala Ante Gotovine, Mladena Mar- 
kača i Ivana Čermaka, a još i veće mučeništvo desetak generala Hr- 
vatskog vijeća obrane iz BiH, ući će u antologiju međunarodne prav- 
ne gluposti, gdje je sve podređeno političkim interesima, prije svega 
Velike Britanije. 


Ako imamo u vidu činjenicu da su Velika Britanija, a uz nju i Francu- 
ska bili najveći zagovaratelji uspostave velike Srbije ili vojnog pokora- 
vanja cijele Hrvatske od strane četničke Srbije kojoj se pridružila i Ti- 
tova JNA, tada moramo znati da je kod tih država zavladalo pravo za- 
prepaštenje kad je hrvatska Oluja za nekoliko dana oslobodila Hrvat- 
sku i za sva vremena srušila mit o srpskoj nepobjedivosti. Da do kra- 
ja ne bi oslobodili i BiH, europski diplomati, a i ruski, vikali su - Za- 
ustavite Hrvate, Zaustavite Hrvate...! Haško sužanjstvo je bila osveta 
hrvatskim generalima za pobjedu. Ti isti nisu vikali - Zaustavite Srbe 
kad je na Hrvatsku godinama padalo na milijune razornih projektila. 
Godinama su svakodnevno s tisućama projektila batinali Hrvatsku, a 
zamišljali su da batinaju Njemačku, kako ne bi dobila nove utjecajne 
sfere na Mediteranu. 

Glas razuma rijetko se čuje na velika zvona. 
Skupite se moćni i svoju moć stavite na Pladanj Božje mudrosti! 


Hrvatska radiotelevizija kao javna televizija - U današnjim 
uvjetima suvremene tehnologije nezamisliva je duhovna i svaka druga 
obnova bez utjecaja državne ili javne televizije. Onaj tko vlada medijima 
priopćavanja taj vlada i Hrvatskom. Zato Hrvatska televizija mora biti 
i pridjevski - hrvatska! Što nažalost u novije vrijeme, moglo bi se slo- 
bodno reći, da to nije. Kako se sve bitke dobivaju i gube samo u ljudima, 
na HRTti je ta bitka privremeno izgubljena. Skorim političkim promje- 
nama na vrhu političke vlasti u Hrvatskoj, taj problem se mora riješiti 
temeljitim izmjenama rukovodećega kadra i dovođenjem ljudi koji će 
biti odani Hrvatskoj i njenom duhovnom i gospodarskom prosperitetu. 


Televizija je najmoćnije medijsko sredstvo, jer njenim gledateljima ser- 
vira vijesti i programe vizualno i tonski, ili slikovno i zvučno. Pogoto- 
vo u današnjim uvjetima satelitskih prijenosa njen program se može 
gledati diljem cijelog svijeta, a u hrvatskom slučaju to znači da hrvat- 
sku televiziju može pratiti gotovo cijeli nacionalni korpus domovin- 
ske i iseljene Hrvatske. 


Hrvatski programi na HRT moraju biti edukativni, moraju imati i vije- 
sti iz domovine, ali i vijesti iz cjelokupne naše dijaspore. Osnovni cilj 
hrvatske javne televizije jest da svojim programima duhovno drži na 
okupu cijeli nacionalni korpus. I to u njegovom egzistencijalnom, u 
njegovom kulturnom, u njegovom političkom, u njegovom moralnom 
i svakom drugom pogledu. 


Povezivanje dijaspore i domovine, njihovo duhovno sažimanje, njiho- 
vu međusobnu identifikaciju sa svim uspjesima, sa svim problemima - 
ukratko da dijaspora jednako doživljava svu bol i radost koju doživlja- 
va i domovina, i obratno da domovina doživljava sve ono što se događa 
u dijaspori. Jednom rječju da sve radosti i tuge, sve uspjehe i padove u 
domovini i dijaspori da to uzajamno isto i istovremeno doživljavamo, 

da to istovremeno pratimo i jedni i drugi, sva naša braća, sve naše se- 
stre, sva naša djeca - ukratko svi naši dragi hrvatski ljudi domovinske 
i iseljene Hrvatske. 


Najavnici tv dnevnika javne televizije i državnog radija - Svaki naj- 
avnik dnevnika na svim programima javne televizije treba imati na 
sebi makar minimalnu nacionalnu oznaku, nacionalne prepoznatlji- 
vosti, da svatko tko tu špicu (najavu dnevnika) pogleda odmah može 
znati da je riječ o hrvatskoj javnoj nacionalnoj televiziji. Bezbroj je mo- 
gućih kombinacija koristeći nacionalne simbole ili samo segmente tih 
simbola. Ta oznaka treba biti prepoznatljiva u grafičkom i glazbenom 
djelu najavnika za TV dnevnik. Jednako tako, melodije koje najavljuju 
dnevnike na državnom radiju trebaju biti svečane koje dižu duh, koje 
naprosto ponesu, a ne kao dosad neke bolećive i depresivne melodije. 
Politički programi na HRT-u, kao javnoj televiziji - Svi politički pro- 
grami na Hrvatskoj javnoj televiziji trebali bi biti usmjereni za zaštitu 
i razvoj Hrvatske. Ni pod kojim uvjetima političke tribine na hrvatskoj 
televiziji ne smiju biti u funkciji odnarođivanja Hrvatske, emisije koje 
zagovaraju drugačiji ustroj u smislu prilagođavanja ideologijama koje 
su strane hrvatskom narodu. Ili emisije koje zagovaraju ulazak u dr- 
žavne asocijacije kojima Hrvatska gubi dio suvereniteta i sl. Na poli- 
tičke tribine na javnoj televiziji mora se dobro paziti tko ih vodi i koga 
se na iste dovodi. Ukratko javna televizija ne može biti mjesto gdje se 
i najmanje promiču politički stavovi koji su suprotni hrvatskim nacio- 
nalnim interesima. Kao ni emisije u kojima se blati Domovinski obram- 
beni ratili druge nacionalne vrijednosti, emisije kojom se veličaju dik- 
tatori u povijesti koji su imali negativan utjecaj na sudbinu hrvatskog 
naroda. Posebno na Hrvatskoj javnoj televiziji ne bi se smjeli prikazi- 
vati filmovi iz drugih zemalja u kojima je sadržana propaganda ili po- 
vijesna neistina o hrvatskom narodu ili hrvatskoj državi kroz povijest. 
Kulturni programi na Hrvatskoj javnoj televiziji - Kulturni progra- 
mi na Hrvatskoj javnoj televiziji prioritetno trebaju biti edukativni; kao 
što su programi iz povijesti, programi iz različitih oblasti kulture, znan- 
stvenih djelatnosti, nastup pojedinih književnika, pjesnika, izumitelja i 
sl. Ukratko svi ti programi trebaju biti u jednoj funkciji a to je da imaju u 
sebi duhovne i umjetničke vrijednosti. Ukratko rečeno - ti programi mo- 

raju imati visoki klasični kvalitet, ane biti samo neka vrsta TV šunda ka- 
kvog gledamo svakodnevno na brojnim kanalima ali nažalost i na hrvat- 
skoj javnoj televiziji. Na tom planu uprava Hrvatske javne televizije treba 
dobro poraditi na podizanju kvalitete tv emisija. Hrvatska javna televizi- 
ja treba biti snažan medij kojim će svi građani Hrvatske biti zadovoljni. 


Informativni programi na HRT kao javnoj televiziji - Informativ- 
ne emisije, vijesti, dnevnici i sl. na hrvatskoj javnoj televiziji ne smiju 
ni pod kojim uvjetima zastupati pozicije neke političke stranke, a naj- 
manje one koja je trenutno na vlasti. One moraju biti samo oslonjene 
na istinu, samo istinu i ništa drugo. Informativne emisije ne smiju ni- 
šta prešućivati, skrivati, što se danas često događa na javnoj televiziji 
da bi se pogodovalo nekom predsjedničkom kandidatu, političaru i sl. 


Sve vijesti na HRT-u kao javnoj televiziji moraju biti plasirane u javnost 
po principu bona fide, dakle samo i jedino u dobroj vjeri. HRT kao jav- 
na televizija treba imati i karakter istraživačke televizije. Primjećuje 
se da na HRT-u ima premalo emisija iz drugih država, dalekih zema- 
lja. I što je najvažnije Hrvatska javna televizija se mora odreći principa 
- daje vijest ono što je negativno. To je poguban princip koji je nanio 
mnogo zla hrvatskom narodu. Tražeći negativne vijesti podržavamo 
u narodu pesimizam i beznađe. Javno moramo razmišljati i o dobru. I 
dobro može biti itekako velika vijest, a kod nas se svako dobro što se 
događa prešućuje osim u sportu. 


HRT kao javna televizija ne smije biti mjesto skrivanja povijesnih 
događaja - Hrvatska javna televizija, među televizijama regije pod ko- 
jim pojmom se podrazumijevaju države nastale na tlu bivše Jugoslavi- 
je prednjači u skrivanju povijesnih događaja u Hrvatskoj, kao na pri- 
mjer otkriće neke velike masovne grobnice, u kojoj su u poraću pobi- 
jeni Hrvati i to možda s tisućama kostura, a ako o tome i emitira vijest 
onda je to samo tonski, a rijetko ikad da to poprati sa slikom. To zna- 
či da je Hrvatska javna televizija ideološki obojena, da ne želi iznositi 
tragične istine iz vremena vlasti komunista i njihovog neviđenog te- 
rora nad hrvatskim narodom. To je skrivanje povijesti pred vlastitim 
narodom. To miriše na izdaju i trebalo bi biti kažnjivo, ako nikako dru- 
gačije onda smjenom takvih urednika. Mislim da toga nema nigdje u 
svijetu, a ne bi se smjelo više događati ni u Hrvatskoj. 

Hrvatska javna televizija ne smije biti mjesto prešućivanja važnih 
dnevnih događaja - Hrvatska javna televizija mora biti u funkciji dr- 
žave, ali to ne znači zato da treba biti u izvješćavanju pristrana i selek- 
tivna. Javna televizija trebala bi se ponašati kao nezavisna, kao objek- 
tivna, kao nepristrana i ne bi ni najmanje trebali biti zaštitnik političkih 
struktura trenutno na vlasti, a posebno ne bi smjela zastupati ili favo- 
rizirati neke ideologije. Svjedoci smo u Hrvatskoj njenih prešućivanja 
čak i važnijih dnevnih događaja samo zbog svjetonazorskih razloga. 
Uvesti svakodnevnu TV emisiju - Crtica iz hrvatske povijesti. - Na 
javnoj televiziji neposredno ispred središnjih dnevnika, u udarnom ter- 
minu, uvesti svakodnevnu emisiju u trajanju od par minuta pod nazi- 
vom - Crtica iz hrvatske povijesti. Povijesna edukacija naroda preko 
najmoćnijeg medija TV, na vrlo jednostavan i popularan način. A re- 
zultat će biti vrlo učinkovit. 


Uopćeno rečeno, televizija treba njegovati kulturu života, a ne kultu- 
ru smrti (kultura pištolja koju svakodnevno gledamo), treba njegova- 
ti kulturu dobra, kulturu istine, kulturu ljubavi, treba njegovati i širiti 
duhovne vrijednosti, širiti svjetlo života. Također treba posebno na- 
glasiti da se sve ovo jednako odnosi ne samo na TV već i na radio i sve 
druge vrste medija. 


Među brojnim molitvama koje upućujemo Bogu trebali bismo 
se moliti i za pobjedu istine među ljudima. 
Nema istine tj. njene interpretacije 
- bez ljubavi, časti, pravde i poštenja. 


Zdravo i nezdravo domoljublje - Postoji zdravo i nezdravo do- 
moljublje. Zdravo je dotle dok se svojim dičiš, a tuđe poštuješ, ili ga ba- 
rem ne diraš - ni djelima ni riječima. Čim se prijeđe ta granica više se 
ine radi o domoljublju, a poglavito ako je riječ o neprimjernom pona- 
šanju dijela publike na javnim nastupima, sportskim natjecanjima i sl. 
Najviši stupanj domoljublja su dobra djela, velika ostvarenja, bilo u um- 
jetnosti, kulturi, znanosti, sportu, ali i dobra djela plemenitosti, dobrote, 

humanosti, djela milosrđa i sl. Onaj tko ne može načiniti veliko djelo, neka 
učini dobro djelo. Dakle sve ono što se napravi za dobrobit ljudi jeste isto- 
vremeno i čin domoljublja prema svome narodu i prema svojoj domovini. 


Mi, kao malobrojan narod, koji se još uvijek bori da dobije i učvrsti u 
slobodi svoje mjesto pod suncem, trebamo njegovati domoljublje i to 
u svim njegovim mogućim dobronamjernim oblicima i manifestacija- 
ma. Preduvjet svakog domoljublja je zagovarati jedinstvo cjelokupnog 
hrvatskog nacionalnoga korpusa. 


Ne boj se svoje sjene, ona te prati samo po danu i po svjetlu. 
Čuvaj se one sjene koja pada na tvoju savjest i koja te prati u tami. 


Sportsko domoljublje - A sportsko domoljublje, koje svijet najvi- 
še gleda, na svim meridijanima i paralelama - najbolji je poslanik na- 
ših narodnih i državnih promocija koji učvršćuje naš položaj pod sun- 
cem u slobodi. 

Naši crveno-bijeli kvadratni sportski dresovi, u kojima naši sportaši 
na međunarodnim sportskim natjecanjima ostvaruju zavidne sport- 
ske rezultate kao malo koji drugi narod; bilo u nogometu, rukometu, 
ozračje, prepoznatljivost - po kojem nas po svojim izvorno dizajnira- 
nim sportskim dresovima odmah na svojim ekranima prepoznaju svi 
gledatelji bilo gdje u svijetu. 

Taj dizajn naših sportskih dresova državnih reprezentacija koji je to- 
liko prepoznatljiv i na prvi pogled bitno se razlikuje od dresova bilo 
koje druge države, bilo kojeg drugog naroda na svijetu - je naše snaž- 
no oružje našeg javnog domoljublja, a istovremeno i najjača nacional- 
na koheziona snaga koja ujedinjuje naš narod u jedno tijelo i u jednu 
dušu. I to sav naš narod, kako domovinski, jednako tako i onaj izvan- 
domovinski, i onaj u dijaspori rasut gotovo po cijelom svijetu. 


Ne smijemo zaboraviti da je to rezultat prvenstveno nacionalne slo- 
bode koju je hrvatski narod ostvario, u gotovo nemogućim uvjetima u 

vrijeme Domovinskog obrambenog rata, kad su ostvareni uvjeti da u 
našoj Hrvatskoj rascvjeta na tisuće cvjetova. Više nam nitko ne može 
podrezivati krila, pa naša ptica, naša Hrvatska leti i dalje nego što su 
mnogi mogli i zamisliti. Stoljećima zatvarana u kojekakve političke ka- 
veze i krletke, nije izgubila snagu svojih krila, nije izgubila duh svog 
poleta, nije izgubila duh svog zanosa, nije izgubila svoj san, već ga je 
pretvorila u dugo sanjanu, a sada - dosanjanu javu. 


Ovdje trebamo spomenuti i nedolična ponašanja pojedinih grupa na- 
vijača koje svojim divljanjem sramote svoje klubove, ali i svoj narod i 
svoju državu. Bacanje petardi, nedolično pjevanje, razbijanje po gradu, 
neukusne parole to nije način kako se voli svoj sportski klub ili svoja 
domovina Hrvatska. Divljanje nije ljubav prema domovini kao ni lju- 
bav prema plemenitom sportu. To je divljaštvo i brukanje koje niko- 
me ne služi na čast, a najmanje sportskom klubu za koji ti bukači na- 
vijaju, a posebno sramote državnu reprezentaciju na njenim nastupi- 
ma u domovini i inozemstvu. Na svakoj takvoj utakmici, a poglavito 
međunarodnoj, mora se osjećati duh hrvatskog kolektiviteta i zajed- 
ništva. Duh plemenitog navijanja i poštivanje i protivničke momčadi. 


Mladi ljudi gledaju na život u perspektivi budućnosti, 
a stariji ljudi u perspektivi prošlosti. 


Ne smijemo se sramiti svoje prošlosti - Ako se kao narod sra- 
mimo svoje prošlosti, to je isto kao da se netko na osobnom planu sra- 
mi svojih roditelja ili djedova. Izbjegavati u javnosti i na medijima pri- 
općavanja nekih djelova svoje povijesti, u memorijalnom smislu pre- 
kida se njen kontinuitet pamćenja. 

U cijeloj prosudbi povijesti, ništa u njoj nemojmo ni osuđivati ni hvaliti 
jer se povijest ne da niti za milimetar promjeniti. Ništa nije tako čvrsto 
zabetonirano kao ono što je otišlo u povijest. Interpretacija povijesti je 
nešto što se događa u sadašnjosti, a ona u pravilu u pozitivnom ili nega- 
tivnom smislu ima odmak od onoga kako se nešto uistinu dogodilo. U in- 

terpretaciji nikada ne tražimo stopostotnu istinu, jer ćemo je rijetko kada 
dobiti, osim ako nije snimljena, već težimo svaku povijest interpretira- 
ti što bliže istini. Ako tako postupamo nikada nećemo pogriješiti u nje- 
noj interpretaciji. Istraživačima treba biti cilj približiti se što više istini. 
Zbog ideoloških razloga u Hrvatskoj se prešućujuju događaji, najče- 
šće oni tragični prvenstveno iz doba Drugog svjetskog rata i poraća, 
oni se prešućuju javno, a u privatnim razgovorima su itekako prisutni. 
Pristup našoj povijesti mora biti istinoljubiv, jedini argument koji smi- 
jemo prihvatiti to je činjenica koju pravnici nazivaju i corpus delicti. 
Prošlost pripada prošlosti, povijest pripada povijesti, historia histori- 
ji ili kako god da to nazivali sve pripada - prošlom svršenom vreme- 
nu. Reminescencije na tu prošlost pripadaju sadašnjosti. I upravo te 
reminescencije trebaju biti dio istine o prošlosti, ili barem bliske isti- 
ni. Povijest je poput jedne velike deke, nju treba razotkrivati, i poka- 
zivati sadašnjosti što se ispod te deke skriva. Danas imamo dovoljan 
odmak od Drugog svjetskog rata tako da nema nikakvog razloga da to 
vrijeme kao prošlost ne prikažemo vrlo objektivno. 


Ako bismo društvene pojave uspoređivali s biljem, 
onda bi politika bila korov. Povijest nije koza da popase 
sve ono što se u njoj dogodilo. 

Kod svake ispaše uvijek ostaju korijeni. 


Hrvatsko nacionalno etičko sudište - Povijest svakog naroda je 
puna slučajeva da se zbog raznoraznih, a prvenstveno političkih razlo- 
ga počiniteljima raznih nedjela nije kazneno sudilo, pa se na političkoj 
sceni prvi put pojavio Russelov moralni sud. I naša Hrvatska koja živi 
u političkom apsurdu, dohvatila se od strane nekoliko velikih intelek- 
tualaca osnivanja etičkog suda u Hrvatskoj s prioritetnim suđenjem 
antinarodnim političarima. Moralno je pravo inteligencije u narodu 
davati etičke sudove o pojedinim javnim političkim osobama koje za- 
nemaruju svoje pozicijske dužnosti ili rade u interesu stranih zemalja 
pa čak i surađuju s neprijateljima svoje domovine. 

Etička osuda nekog zbog kaznenih djela koja se iz političkih ili intere- 
snih razloga sudski ne progone, ima visoko teretnu ulogu za etičkog op- 
tuženika. Takav etički optuženik i etički osuđenik, ako i dalje nastavlja 
činiti nedjela zbog kojih je osuđen, ili i nakon toga zadržava političku 
funkciju zbog koje je etički suđen, tim činom etički osuđenik razotkri- 
va svoju diaboličku dušu i time zapravo na najgori mogući način pri- 
znaje činjenični supstrat iz etičke optužnice, i samopotvrđuje isprav- 
nost osude. 


Moralan i čovjekoljubiv čovjek uvijek bi teže primio etičku ili moralnu 
osudu nego neku osudu na kaznu zatvora. Sudska kaznena osuda odra- 
žava se manje više na ljudsko tijelo, dok etička osuda osuđuje ljudsku 
dušu u ovozemaljskom životu. Duši sudi Bog, u onostranom životu za 
ovozemni život, a etički sud joj sudi u ovozemnom životu za djela ko- 
jima sude ljudski sudovi, pa makar samo i etički. 


Kod kaznene osude suda, nakon izdržavanja kazne, osuda se vreme- 
nom briše, a kod moralne osude takav čovjek više nikada ne može 
oprati svoj obraz. 


Tamo gdje caruje ideologija tamo nema ni čovječnosti ni ljubavi 
Ideologija je vjera u ispraznost, jer u njoj ne samo da nema Boga, 
već ga i niječe. 


Hrvatska i njena - djeca komunizma - Preširoka tema za obra- 
diti, ali to je naša stvarnost. Onaj koji bježi od stvarnosti živi u svijetu 
iluzija, a svijet iluzija ne pripada kategoriji objektivnosti. A Hrvatska 
stvarnost jest da živimo u čvrstom zagrljaju djece komunizma. U zagr- 
ljaju djece čiji su očevi priuštili svome vlastitom narodu najmanje de- 
set Katynskih šuma, i to uglavnom u miru, u poraću, i tako svoj vlastiti 
narod biološki oskatili gotovo više nego svi osvajači zajedno u njego- 
voj povijesti, a sve u ime slobode, u ime naroda, u ime pravde boreći se 
za “najpravedniji" poredak u povijesti - za komunizam. U našim uvje- 
tima boreći se i - za vlast Beograda i Staljina nad Hrvatskom. Na neki 
način, manje više slično je bilo gotovo u svakoj komunističkoj zemlji u 

svijetu, koje suvremena povijest označava kao - krvava komunistička 
carstva, a dvadeseto stoljeće po stradanju ljudi kao najtragičnije sto- 
ljeće u cjelokupnoj povijesti čovječanstva. 

Devedesetih godina prošlog stoljeća komunizam je pao skoro svuda u 
svijetu, gotovo bez iti jedne žrtve. Sam se od sebe urušio. Kao ideolo- 
gija on je prošlost. Njegovo vrijeme je prošlo, ali na iznenađenje sviju 
došlo je - vrijeme vlasti djece komunizma gotovo u svim postkomu- 
nističkim državama, a u Kini i institucionalno, izričito. 


Ni Hrvatska nije od toga izuzetak! Padom komunizma, pala je njego- 
va ideologija, ali kadrovske strukture ostale su netaknute i samo su se 
presložile u višestranački sustav, ne znam je li programirano ili stihijski 
(najvjerojatnije i jedno i drugo) i ponovno se nametnule kao čimbenik 
izravne ili neizravne političke vlasti i političke moći. Ali ne samo vlasti, 
već ovaj puti kao pravi vlasnici gospodarskih nacionalnih dobara koje 
je stvarao radni narod upravo pod njihovom komunističkom vlašću. 
Dakle, odrekli su se ideološki Marxova Kapitala, i u svoje ruke, domi- 
nantno (bilo je i drugih izvan njihovih redova), zgrnuli pravi novčani i 
materijalni kapital i preko noći postali vrlo moćni kapitalisti, tajkuni, 
bogatuni ili ne znam sve kako ih još narod ne naziva. Umjesto even- 
tualne kazne (naravno za pojedince) dobili su basnoslovne nagrade o 
kojima nikada nisu mogli ni sanjati. 

U pojedinim postkomunističkim zemljama u kojima je izvršena tzv. 
lustracija, ona sama po sebi nije imala nekog većeg utjecaja na njihov 
položaj, osim možda formalno. 


O lustraciji u Hrvatskoj u strukturama vlasti nije nikada bilo nikakvog 
ozbiljinijeg razgovora, a kamo li želje da se ona uistinu i dogodi. Narav- 
no, nitko ne želi kažnjavati samoga sebe, tako ni naša postkomunistič- 
ka vlast u obje najveće političke stranke, koje su uglavnom sljednice 
Komunističke partije po broju njenih pripadnika u svojim redovima. 

Međutim, jedna druga lustracija se dogodila posve tiho, nečujno, ko- 
rak po korak jedva primjetno, duboko i široko - ali obrnuta. Lustraci- 
ja nekomunističkih kadrova, lustracija nacionalo orijentiranih kadro- 
va, lustracija domoljuba, lustracija branitelja, lustracija generala koji 
nisu iz sastava bivše JNA i sl. Malo pomalo njima su zatvarana sva vra- 
ta političkih i društvenih pozicija u stranačkim vodstvima, u politici, 

u diplomaciji, na državnim funkcijama, u sredstvima priopćavanja, u 
kulturi i sl. Ukratko iz politike i države se istjeruje - hrvatstvo, pa i ono 
najzdravije. To hrvatstvo javno može djelovati još samo preko Inter- 
neta, ali više nigdje na TV ekranima, radiopostajama ili u dnevnim ti- 
skovinama. Može djelovati samo gotovo poluilegalno. 


Na udaru medija i antihrvatskih udruga koje se obilato financiraju iz 
Državnog proračuna našla se i Katolička crkva. Ali povijest nas uči da 
je Crkva tvrdi orah koji se ne da tako lako slomiti. 


Lustrirana je, na neki način, i hrvatska dijaspora koju vlasti sve više 
odbacuju kao nepoželjan faktor, a poglavito na političkom i gospodar- 
skom planu, ne shvaćajući (ili upravo zbog toga) da u hrvatskoj dijas- 
pori postoji golemi potencijal kako ljudski, tako i materijalni koji bi 
mogao izvući Hrvatsku iz teške gospodarske krize, gotovo pravog su- 
novrata u kojem se nalazi država i hrvatski narod. 


Kad bi vlast bila domoljubna i hrvatska, vrlo čvrsto bi se povezala s hr- 
vatskom dijasporom, čvrstim pa i institucionalnim vezama. Njihovom 
nazočnošću u Hrvatskom državnom saboru s barem desetak pred- 
stavnika, sa zajedničkim sporstkim ligama, sa zajedničkim kulturnim 
i znanstvenim institucijama (na pr. u državama s velikom dijasporom 
da postoje ogranci HAZU i sl.) Ali svega toga nažalost nema, jer se hr- 
vatska politika ne vodi principom domoljublja i jedinstva hrvatskog 
naroda bez obzira u kojem dijelu svijeta se nalazi. 


To jedinstvo s dijasporom ne bi trebalo biti samo na podlozi obostra- 
nog gospodarskog ili nekog drugog interesa, već treba počivati na či- 
njenici da se radi o jedinstvenom etnosu, da se uvijek radi o hrvatskom 
čovjeku i zajedničkoj brizi o svakome bez obzira gdje se nalazi. Hrvat- 
ska država trebala bi se ponašati prema svima poput majke koja jed- 
nako vodi brigu o svakom svom djetetu bez obzira gdje se koje nalazi- 
lo. Trebali bismo, u odnosima prema dijaspori, slijediti primjer pona- 
šanja države Izrael prema svojoj židovskoj dijaspori. 

Lustriran je, na neki način, i hrvatski nacionalni korpus koji se nala- 
zi u BiH i u drugim državama bivše Juge. Vlast svima koji žele istinski 
prosperitet Hrvatske okreće leđa kao posve beznačajnoj kategoriji za 
njeno vladanje. 

Sve se više, od strane vladajućih, našim mladim naraštajima nudi bu- 
dućnost izvan domovine - u EU, sve je usmjereno u pravcu nestanka 
nas kao naroda. Sela su nam prazna, staračko i nemoćno stanovništvo 
svuda, i umjesto da se našu mladost pokušava zaustaviti da pod sva- 
ku cijenu ostane u domovini, nju se gura vani u neki novi “bolji" život, 
samo da nije u svojoj domovini, koju će lakše preuzeti stranci. Umjesto 
snažnih programa povratka hrvatskih iseljenika, umjesto imigracijske 
politike, vodi se politika emigriranja, napuštanja naših vjekovnih ognji- 
šta, poput politike koju je u Hrvatskoj provodio ban Hedervary (Ma- 
đar i mađarski nacionalist) na prijelazu iz devetnaestog u dvadeseto 
stoljeće, propagirajući među narodom iseljenje jer da u Novom svijetu 
teče med i mlijeko, što je rezultiralo emigriranjem stotina tisuća naših 
iseljenika u vremenu njegovog vladanja, prvenstveno u prekoocean- 
ske zemlje. To je bio dio etničkog čišćenja u rukavicama. 


Djeca komunizma su čvrsto stegnula Hrvatsku i trebat će joj još dugo 
vremena da se otrgne ispod njihove vlasti - sve na uštrb stvaranja po- 
litičkog jedinstva naroda kao cjeline, bez obzira gdje se nalazio u Do- 
movini ili dijaspori. 

Sve više se pitam jesmo li narod dostojan slobode!? Nažalost sve više 
je onih koji to pitanje sami sebi postavljaju. Izgleda da, zbog nas sa- 
mih, Hrvatska nije plodno tlo za slobodu naroda. 


Politika se igra s narodom kao mačka s mišem. 
Kad politika izgubi dozu ozbiljnosti postaje opasna po narod. 
Ništa nije tako ozbiljno kao politika, ali je često vode šarlatani 


Hrvatska kravata - Biti svečano odjeven, a nemati kravatu oko 
vrata je nezamislivo. Kravata je sama po sebi dio svečanog odijevanja. 
Mnogo ljudi u svijetu nosi kravate, na stotine milijuna dnevno, ali malo 
tko od njih zna gdje je domovina kravate, a to je Hrvatska. 


Kravata, sveopći simbol uglađenosti i kultiviranosti, vezuje se uz Hr- 
vate. Oni, istina kravatu nisu “patentirali" ali su je, kao modni detalj, 

u 17. stoljeću raširili po Europi, tako da je pod hrvatskim imenom po- 
stala, i do danas ostala, nezaobilaznim modnim dodatkom. 


Kakva je tri i pol stoljetna povijest kravate? Budući da je nakon tur- 
skih provala na hrvatskim prostorima formirana Vojna krajina, njezi- 
ni su vojnici bili nepresušni izvor i za ostala europska bojišta. Oni su 
sudjelovali u njemačkom Tridesetogodišnjem ratu (1618-1648), a bili 
su prepoznatljivi po marami oko vrata, preteči današnje kravate. Od 
1635. godine hrvatski vojnici služili su u Francuskoj, pa je godine 1667. 
ustrojena i posebna pukovnija “Royal Cravates", koja je dobila ime po 
Hrvatima. Obični vojnici nosili su kravate od lanena platna, plemići od 
čipke ili muslina ili neke druge fine tkanine. 


Kravata, smatra se izvornim hrvatskim proizvodom, raširila se Euro- 
pom u 17. stoljeću posredstvom hrvatskih vojnika u Tridesetogodiš- 
njem ratu, na kojima je postala prepoznatljiv modni detalj. Među prvi- 
ma su je prihvatili Francuzi, pa u njihov jezik dolazi pod nazivom cra- 
vate, a kasnije i u druge europske jezike pod sličnim nazivima. 


Zato, svi oni koji prvi put dolaze u Hrvatsku, u znak poštovanja prema 
domovini kravate neka oko svoga vrata zavežu najljepšu kravatu koju 
imaju. A današnji Hrvati trebali bi u domovini i inozemstvu organizi- 
rati dan kravate, kao i jedan dan u godini proglasiti za Dan kravate. 


Narod koji izgubi slobodu u srazu s moćnijima, 
ne smije izgubiti pouzdanje i nadu, jer to je 
preduvjet za povratak slobode 


Ne dopustimo da usahne vrelo hrvatskog života - A nas, Hr- 
vata, svakim danom je sve manje. Ne samo da nestajemo prirodnim 
odlaskom, nego problem je što ne uviremo. Vrelo hrvatskog života sve 
više sahne kao vrelo vode na jari. 


Svake godine u desecima tisuća trgaju se pupoljci života još nerođene 
djece u utrobama naši mladih majki, koje ne žele djecu, ne žele novi 


146 


život ili nemaju uvjete za rađanje. Život u Hrvatsku uvire na kapaljke, 
a život iz nje odlazi u mlazu. 


Kamo srljaš moja i naša, ti, Lijepa naša? Zašto si krenula putem nestan- 
ka, putem beznađa...? Zar među svojim sinovima nemaš nikoga tko će 
kriknuti, tko će viknuti da se sve zaori - Ne dajmo svoju Zemlju, ne daj- 
mo svome narodu izumrijeti. Kad ćemo doživjeti obrat, kad ćemo čuti 
krik smrti, a prestati jednom slušati krik života? - (Krik! I krik opet! I 
krik potom! I tri puta krik Smrti pred Životom. I od jeke toga krika, širi- 
la se potom - želja za životom!) 


Koliko duša je prije samog rođenja, abortusom, vraćeno Bogu. A Bog 
je želio da nam budu naša djeca, naša braća i sestre. Bog ih je želio po- 
gostiti životom kao najvećim misterijem. A nigdje želje za životom, za 
novim životom, za novom radošću, za novom ljubavlju, i umjesto našeg 
glasa zahvale Bogu za novi i novi život, za smijeh i radosti dječji plač - 
mi mu zalupimo vratima. Ne damo tom novom životu, da uđe u život! 


Ne damo tom novom životu da uđe u našu Hrvatsku, jer njihov put pro- 
lazi kroz naša srca. A tu nema dobrodošlice. Ulaz života u naša srca po- 
staje sve uži i uži, a time i Uvir života u našu Hrvatsku. 


PJESMA NEROĐENE DJEVOJČICE 


Kad se moja duša razigrala, 
htjela doselit na zemni svijet. 

Bog mi reče - Ali to nije šala 
tamo nije samo radost, cvijet! 


I djevojku krasnu, plahu ko srnu 
da mi majka bude, nju mi daje. 
Njenim srcem moje se ogrnu, 
želja za životom kao duga sjaje. 


Htjela sam imati kosicu plavu 
i modre oči kao boja mora. 
Vijenac ivančica stavit na glavu 
s majkom šetat šumarcima gora. 

Htjela sam dječju radost, veselje, 
igru, da me svud roditelji grle. 
Oh, imala sam bezbrojne želje 

voljet ljude - i srne kad hrle. 


Ali još se i ne rodih, prema meni 
krenula kliješta da me kvače. 
Tad nerođena vratih se Bogu 
i nađoh ga kako gorko plače. 


(M.P) 


Život se živi od začeća do smrti, kao što se 
bez razvitka pupoljka 
ne može razviti ni prekrasan cvijet u flori. 


Hrvatska i njen natalitet - Već površan pogled na uzroke pada na- 
taliteta u Hrvatskoj govori da se radi o sociološkim, društveno-struk- 
turalnim, gospodarskim, političkim, moralnim, pa i duhovnim promje- 
nama kroz koje je prolazilo hrvatsko društvo tamo od sredine prošlog 
stoljeća ili iza II. svjetskog rata, sve do danas. Kretanje hrvatskog druš- 
tva u tom vremenu pratili su na svim tim područjima, gotovo sukcesiv- 
no, brojni negativni trendovi koji su rezultirali i negativnim kretanjem 
njenog nataliteta. A podloga svih tih njenih negativnih kretanja bila je 
njena katastrofalna politika koja ju je pratila još od 1918. g. koja je hr- 
vatski narod demografski dotukla skoro do kraja. 


Mi smo narod s dubokim korijenima i ne bismo se smjeli tako lako 

predati i prepustiti sudbini svog stihijskog nestajanja, jer i u najtežim 

trenucima svoje povijesti uspjeli smo preživjeti. A za uspjeh sadašnjeg 

preživljavanja trebalo bi; 

- Da sve hrvatske mlađe obitelji shvate da je rađanje djece uvjet, conditio 
sine qua non naše budućnosti, da je uvjet našeg opstanka, i da je to ljud- 
ska i domoljubna dužnost, da se tako stavljamo na branik domovine 

- Da se mladići ne trebaju bojati braka i da čim ranije stupe u obitelj- 
ski život. Obitelj treba staviti ispred bilo kakve karijere ili uspjeha u 
životu. Tamo gdje nema obitelji tamo je upitan i svaki drugi uspjeh. 


- Da se uvede i porez na neoženjene mladiće iznad određene životne 
dobi, a sav uplaćeni iznos poreza da im se vrati s pripadajućim visokim 
kamatama prilikom sklapanja braka ili po želji - rođenja prvog djeteta 
u braku. To bi na neki način bila ,prisilna štednja", za stvaranje obitelji. 


- Da se hitno uspostavi Ministarstvo useljeništva pri Vladi RH koje će 
razraditi program i metodologiju useljenja u Hrvatsku i to prven- 
stveno mlađih ljudi iz hrvatske dijaspore, a inače da drži pod kon- 
trolom useljenje iz drugih nacionalnih korpusa, da to useljenje ne bi 
bilo stihijsko i kontraproduktivno. Takvom ministarstvu treba osi- 
gurati materijalna sredstva, objekte privremenog smještaja doselje- 
nika, zemljišta za izgradnu naselja i sl. 

- Uputiti poziv Hrvatima iz dijaspore, gdje je god to moguće, da se vra- 
te u svoju domovinu, da ponovno ožive opustjela ognjišta. 

- Zaustaviti gospodarskim i drugim mjerama daljnje iseljavanje iz Hr- 
vatske mladih stručnjaka i drugih građana i osigurati im posao i život 
u vlastitoj domovini. Jer sačuvati narod na ovim prostorima - to bi 
trebao biti prvorazredni zadatak svih političkih struktura, bez obzi- 
ra kojoj političkoj opciji pripadaju jer to je u interesu cijele Hrvatske 
i njene budućnosti i ovog momenta to je za nas sudbonosno pitanje. 

- Osnovati saborski Odbor za pronatalitetnu politiku koji bi iznalazio 
mehanizme i rješenja kako poboljšati natalitet u domovini i o tome 
redovno izvještavati Sabor RH. 


- Donijeti rigorozno radno zakonodavstvo o zaštiti žene kao radnice, 
da bi uz rad mogla biti i majka i odgojiteljica svoje i naše djece 


Rađanje novih naraštaja je kao svakogodišnji urod pšenice. 
Tamo gdje nema novog života 
umiru i narodi i njihove kulture. 

Poniznost naroda i oholost političara - Tamo gdje je prisutna 
poniznost naroda, istovremeno se javlja i oholost političara. 


Svjedoci smo u našoj Hrvatskoj da se promijenilo nekoliko garnitura 
na vlasti različitih svjetonazora, ali gotovo odreda radilo se o oholosti 
političara. Tamo gdje se politika ne boji naroda javlja se oholost, ko- 
rupcija, razvrat, rasprodaja nacinalnih dobara u bescijenje. Pojavljuje 
se sindrom Sodome i Gomore. 


Narod ne smije trpjeti bezakonje i nasilje, a posebno ako se javlja od 
strane vlasti koja je izabrana demokratskim putem. Narodni bunt je 
korektiv vlasti i kod odnarođene i kriminalne i nesposobne vlasti ne 
samo da narod ima pravo na bunt, već ima i domoljujbnu dužnost svim 
pravnim sredstvim pokrenuti bunt radi smjene takve pokvarene vla- 
sti. U datim ekstremnim slučajevima nepoštivanja naroda postaju le- 
gitimna i druga sredsta borbe naroda. Unatoč svemu narod ni pred ko- 
jom vlašću ne smije biti ponizan već dostojanstven. 


Ali poput biblijske Baltazarove gozbe i nevidljivog prsta koji na zidu 
ispisa riječi Mene, Mene, Tekel, Parsin - ne treba biti prorok Danijel pa 
reći - jer nisu ponizili svoje srce ni pred Bogom ni pred narodom, nji- 
hova vlast je izmjerena i po dužini i po širini. Svi su vagnuti na tezu- 
lji i nađeni su prelagani. I njihovom kraljevanju dolazi kraj. Svevišnji 
Bog ima vlast nad svakim kraljevstvom ljudskim i stavlja mu na čelo 
onoga koga on hoće. 


Poniznost naroda je prvi znak 
gubitka slobode, 
a oholost političara najavljuje - diktaturu. 


Društveno uređenje s kulturom referenduma - Pravno naju- 
ređenija država, kao oblik narodne demokracije ima i kulturu referen- 
duma, što znači da se u svakom trenutku po određenom pitanju koje je 
u skladu s Ustavom i pravnim poretkom po želji i traženju naroda tre- 

ba odobriti provođenje referenduma. To odobravanje treba uvijek biti 
bona fide, a ne osjećaj pritiska na vlasti i kočenje narodu ili pokretači- 
ma referenduma da se referendum provede. Politika nikada ne smije 
tretirati referendum kao neželjen, već mu uporavo treba izlaziti usu- 
sret i dopustiti narodu da i on neposredno odlučuje o pitanjim o koji- 
ma se može odlučivati referendumom u skladu s pravnim poretkom 
države. Referendum je vox populi, a vox populi je glas Božji jer se do- 
nosi u slobodi i bona fide, za prosperitet i naroda i države. 


Vlast proizlazi iz naroda i pripada narodu. Nitko nema pravo uskraći- 
vati narodu referendume ukoliko su oni u skladu s Ustavom i zakoni- 
ma. Uskraćivanje referenduma je i zabrana skupljanja potpisa na tr- 
govima i ulicama, kao i zakonsko propisivanje od strane vlasti vrlo ve- 
likog broja potrebih potpisa za pokretanje referenduma. Onaj tko se 
boji referenduma taj se boji i naroda. Narod nije ničija privatna prćija, 
volja naroda za sve političare mora biti najveća svetinja. 

Ako uzmemo primjer Švicarske koja je u političkom smislu zemlja re- 
ferenduma, i koja ima oko osam milijuna stanovnika, za pokretanje re- 
ferenduma potrebno je samo 100.000 potpisa, a u Hrvatskoj sa skoro 
dvostruko manje stanovništva taj broj potrebnih potpisa za pokreta- 
nje referenduma je negdje oko 450.000, a još k tome pokušavaju uve- 
sti da se potpisi smiju skupljati samo u prostorijama lokalne uprave. 


Živimo u vremenu u kojemu je nemoral u politici 
pravilo, a moral predstavlja izuzetak. 


Lustracija i antilustracija - Iza svakoga totalitarističkog režima u 
povijesti svijeta nakon njegova pada u dušama pristaša tog režima go- 
dinama su ostajali tragovi koji su se manifestirali na različite načine, a 
obzirom da su pristalice takvog režima uživale velike blagodati, njihova 
želja za daljnim vladanjem u pravilu ne bi zgasla sve do njihove smrti. 
Ali i više od toga, taj njihov mentalitet prenosio bi se i na njihovu djecu. 

Poslije najvećeg apsolutističkog režima u povijesti svijeta koji je držao 
brojčano više od trećine čovječanstva - komunizma i koji je živio ne- 
koliko decenija, repovi tog mentaliteta ostali su sveprisutni u svim dr- 
žavama koje su desetke godina bile pod komunističkom vlašću. 


U tome ni Hrvatska nije izuzetak i vjerojatno je ostala dosad najjača 
postkomunistička utvrda u Europi, kojom vladaju - djeca komuniz- 
ma. Čuju se glasovi za potrebom provođenja lustracije. (Riječ lustra- 
cija izvodi se iz latinske riječi lustratio - rasvijetljenje). To znači otkri- 
vanje svih tih kadrova i onemogućavanja im držanja daljnje vlasti, ako 
ne svima tada barem onom dijelu koji su bili predstavnici tajnih službi 
iza kojih stoje veliki zločini. 

Izvorno je lustracija pojam iz starorimske religije koji je označavao 
obredno čišćenje od grijeha, ispitivanje savjesti i pomirenje. Starorim- 
ska lustracija provođena je nakon događaja kao što su krvoprolića, ba- 
binja, dodiri s pokojnikom i slično. Lustrirane su bivale osobe, životi- 
nje i stvari u određenim prilikama, osobito prije nego što će ući ili biti 
unesene u koje posvećeno mjesto. 


Cijela naša Hrvatska je na neki način posvećeno mjesto, i svi oni koji 
je vode na državnom, na županijskom, pa negdje i na lokalnom nivou 
trebali bi biti lustrirani, prosvijetljeni ili duhovno očišćeni od smeća 
dugogodišnjeg totalitarističkog režima u moralnom smislu te riječi. 
No, u Hrvatskoj, zbog brojnih okolnosti, povijesnih i drugih, neka ve- 
lika lustracija nije moguća jer bi ona dovelela do razbijanja nacional- 
ne pomirbe do koje je kako tako došlo i tu trebamo biti vrlo oprezni. U 
prvom stadiju bilo bi dovoljno lustrirati kadrove koji su bili vrlo aktiv- 
ni u tajnim službama sigurnosti bivšeg režima, za koje se može i sum- 
njati da su imale udjela i u nekim političkim zločinima, i trebalo bi ih 
lustrirati do razine da ne mogu obnašati političke funkcije. 


Ali, posve je istinito da Hrvatska nije izvršila lustraciju, jer po mnogi- 
ma je ostala najveća komunistička utvrda u Europi, ali ne samo da nije 
izvršila lustraciju komunističkih kadrova, već se dogodilo obrnuto, da 
su komunistički kadrovi neformalno lustrirali hrvatske domoljube, 
dakle izvršena je prava antilustracija. Gotovo svi domoljubni kadrovi 
maknuti su s medija javnog priopćavanja, čak su mnogi i odstranjeni iz 
tih medija. Maknuti su iz siguronosnih službi, iz javne uprave, mahom 

i iznadzornih odbora i iz brojnih drugih javnih i društvenih službi. Na- 
prosto je neshvatljivo kako se na svakom koraku osjećaju tragovi ko- 
munističkih vremena i mentaliteta, projugoslavenstva, pa i srbofilstva. 


Hrvatska svoju vlast gotovo da osjeća kao strano političko tijelo, tije- 
lo kojemu narod nije u žiži njihove pažnje. Danas je Hrvatska nažalost 
duboko podjeljena, to najbolje ilustriraju predsjednički izbori na pri- 
jelazu između 2014. na 2015. g. To nisu izbori između dviju političkih 
osoba već izbori između dva svjetonazora, između dva različita puta 
Hrvatske u budućnosti onog demokratskog i domoljubnog sklonom 
euroatlanskim integracijama i onog projugoslavenskog koji gleda naj- 
više prema Beogradu. 


Narod koji u svojoj povijesti nije imao revolucije 
nije iskusio što je najveće zlo. 


Hrvatska pomirba - U posljednjih po prilici 150 godina u hrvat- 
skom društvu postoji jedna duboka, opasna i tragična razdjelnica koju 
ćemo najbolje ilustritirati spominjući dva povjesna čovjeka Antu Star- 
čevića i biskupa Josipa Jurja Strossmayera. To su bile dvije koncepcije 
Hrvatske, jedna je gurala prema hrvatskoj samostalnosti, a druga pre- 
ma južnoslavenskom državotvorstvu. 


Te koncepcije su se sudarile iu Drugom svjetskom ratu, a pogotovo po- 
javom komunizma na hrvatskim i južnoslavenskim prostorima koji je 
bio usmjeren prema državotvorstvu zajedničke južnoslavenske drža- 
ve, taj sudar je dobio izuzetno tragične posljedice. To je završilo gra- 
đanskim ratom s vrlo teškim i drastičnim posljedicama najviše za hr- 
vatski narod, a posebno najvećim demografskim gubitkom zbog rat- 
nih i poratnih stradanja, a još dodatno i velikim u valovima neprekid- 
nim iseljavanjem. 


Padom komunizma i rušenjem Jugoslavije, pomirba u Hrvatsku je doš- 
la iz Beograda, pojavom Slobodana Miloševića koji je sve Hrvate pa i 

najokorjele komuniste, udbaše, orjunaše i slično proglasio ustašama i 
nije im dao niti milimetar manevarskog prostora, i na taj način ih je sve 
natjerao pod hrvatski nacionalni barjak, jer drugog izlaza nisu imali. 
Jedni su se aktivno pridružili hrvatskom nacionalnom pokretu, a dru- 
gi dio se povukao u šutnju. 


Naravno, kad je ratni vihor prošao, i oni su shvatili da je nestankom 
Jugoslavije, dobro došlo i vladanje Hrvatskom, pa su brzo preuze- 
li vlast u njoj do prve prilike ponovnog ujedinja prvenstveno sa srp- 
skom “braćom. No, obje strane trebaju raditi na duhovnom i svakom 
drugom području na jedinstvu hrvatskog naroda. Naše nejedinstvo je 
bila podloga u prošlosti za našu tragediju, a to bi moglo biti i u budu- 
će. Svi moramo shvatiti da je jedinstvo hrvatskog naroda alfa i omega 
naše opstojnosti u budućnosti. 


Nasilje vlasti je najviši i najbrutalniji 
oblik terora jer je sustavan, dugotrajan i bez mogućnosti 
Žrtve da se nekome požali 


Kad umiru branitelji - Kad umiru branitelji, kao da umire i duh 
njihove Domovine koju su branili. Svaka njihova neprirodna smrt ne- 
stanak je dijela duha Domovine. Svaka njihova nasilna smrt otkidanje 
je dijela živoga tkiva od bića Domovine, uz ljutu bol koju osjeća, ako ne 
i cijeli, onda barem veliki dio naroda. 


Odnos politike prema braniteljima, ili kako političari kažu prema - 
braniteljskoj populaciji često puta nije ni dobar ni pravedan, i to bra- 
nitelji itekako osjećaju, a nerijetko i vrlo bolno. 

Svaka politika pa i ona prema braniteljima ima i lice i naličje. Lice je za 
javnost, za medije, za izbornu promidžbu, za uljepšavanje ..! Naličje po- 
litike je nevidljivi duh u ljudima koji ne izbija iz njihove slatkorječitosti, 
ali se pojavljuje u njihovim djelima, u njihovim propustima, iz njihovih 
čina, iz njihovih političkih poteza, iz njihovog skrivenog političkog i upit- 

nog morala, iz njihovog ega koji ponekad zna biti i opaki vladar duha! 


Niti u jednoj društvenoj djelatnosti taj ego nije toliko izopačen kao 
što to zna biti u politici. Loš političar politiku smatra i doživljava kao 
svoju osobnu moć, kao svoj osobni uspjeh, pa zato mora biti nedodir- 
ljiv, neupitan u toj moći, suveren u svome političkom društvu njemu 
lojalnih i poslušnih. I ma što god da napravi u politici želi sve zasluge 
sebi, i uvijek sve svoje političke poteze smatra ispravnim, pozitivnim 
i za sebe i za svoju svitu, a poglavito pozitivnim za narod i državu. On 
sebe vidi kao vizionara kojemu nitko oko njega nije ravan, on je neza- 
mjenjiv u svojim vlastitim očima. Može gledati propast sviju oko sebe, 
ali svoju vlastitu ne može ni zamisliti. 


U našoj Hrvatskoj umiru branitelji, ili suicidalno, ili po sudskim kaza- 
matima proganjani počesto i od svoje hrvatske vlasti i države, pone- 
kad i poput divljih zvijeri i nigdje drugdje ne mogu naći utočište osim 
u svojoj vlastitoj smrti. Statistika je porazna, dosad u tisućama suicida, 
na desetke pozatvaranih i osuđenih branitelja kao da je država pora- 
žena u ratu i pred agresorom potpisala bezuvjetnu kapitulaciju pa se 
osvajači osvećuju svome protivniku. 


Ali Hrvatska je u ratu pobijedila upravo na krvi, znoju i suzama, a po- 
sebno i na životima tisuća branitelja. Kako to shvatiti? Pobijedila svo- 
je agresore i neprijatelje, ali izgleda da nije pobijedila samu sebe, nije 
pobijedila onaj antihrvatski mentalitet koji je toliko prisutan u građan- 
stvu i koji kao da toliko prezire svoju vlastitu državu (ali istovremeno 
je muze), da ni svi psihijatri svijeta to ne bi mogli objasniti zašto. Bra- 
nitelji su stupovi društva, vlast koja ne podržava branitelje gubi i le- 
galitet i legitimitet svog vladanja. 


Smrt nas izbjegava sve dotle dok pred nju 
podastiremo nove ideje o životu. 

TE VEČERI 


Te večeri stara mati 
rano je legla spati. 
Te večeri čaj se pio, 

i vrč je pao maloj Renati. 
Te večeri sjedilo se oko stola, 
majka je pitala Ivicu - 
Kako tvoja škola? 

Što će reći tata 
kad se vrati iz rata? 

Te večeri igrali smo trice. 
Na ekranu - ples djevojčice. 
Te večeri! 

Te večeri! 


Vijest je stigla 
kasno u noći. 
- Tata više nikad neće doći! 
Skamenila se stara mati, 
zanijemile su usne majke. 
Lutka je ispala maloj Renati. 
Te večeri! 
Te večeri! 
Ivica je blijed stao - 
Moj tata je pao, 
da bih ja - 
u slobodi 
- odrastao. 
Te večeri! 
Te večeri 


Sloboda narodu dolazi samo iz srca njegovih ljudi, 
a gubi se poput vjetra prema Sjeveru, Jugu, Istoku i Zapadu - 
u sva četiri smjera. 

Pismo hrvatskim braniteljima - Dragi hrvatski branitelji! Dok 
vam pišem ovo pismo, nad Hrvatskom sija sunce u svome punom sjaju, 
znajte da nije bilo vas, da bi taj sjaj bio znatno slabiji. 


Kad pogledam u nebo, vidim nad Hrvatskom se nadvila duga sjajna, u 
punoj čaroliji svojih raskošnih boja, i uvijek je predstavljala dječju ra- 
dost, znajte da nije bilo vas, da bi to bila duga hrvatske tuge. 

Kad pušu blagi vjetri, maestrali, znajte da se uvijek sjetim vaše Oluje. 
Da nije bilo Vaše Oluje ne bi bilo ni blagih vjetrova maestrala koji milu- 
ju lica naše dječice, već bi se čuo razorni huk bure, mećave, leda i svega 
što nas razara i ubija. 


Kad gledam vrhove Velebita i Dinare, znajte da su to postale svete hr- 
vatske planine poput svetosti Sinaja i Ararata, samo zbog toga što ste ih 
Vi učinili svetima braneći ih i u snijegu i ledu, po hladnim burama, pod 
lednim kišama, po jari sunca, u društvu poskoka, riđovki otrovnih pau- 
ka i gladnih medvjeda i vukova. 


Kad noću gledam zvjezdano nebo, vidim nove zvijezde se nadvile nad Hr- 
vatsku, jer vi niste hodali maleni pod zvijezdama, pa su se poput betle- 
hemske zvijezde, skupile da vide tko su to tako odvažni heroji. 


Kad gledam zalaz sunca, i bakreno nebo što ga taj zalaz stvara, a čini 
mi se da je još crveniji zbog toga što ste prolili svoju krv braneći i Vuko- 
var i Drubrovnik, Osijek, Kupres, Mostar...! 


Kad gledam kako se rađa zora, vidim slobodu poput najljepših anđela 
koji se raspršiše Lijepom našom domovinom. 


Kad sam sjeo pod maslinu, koju smo mi uvijek držali za sveto drvo i zato 
njome škropimo svetom vodom, stavio sam glavu u ruke i duboko razmi- 
šljao. Bože, zašto ti, toliko dragi i toliko plemeniti ljudi dižu ruke na sebe, 
ubijaju sami sebe već u broju koji je zaprepašćujući - u tisućama suicida?! 
A kad sam ugledao tisućljetni hrast, koji je uvijek bio simbol opstojnosti, 
čvrstoće, snage i ja dođoh u njegovu hladovinu i sjedoh, i tad me obuze 
neka snaga, podiže me na noge a iz mog grla zaori se glas jačine groma 
da me čula cijela Domovina. 


Zabranjujem vam da dižete ruke na sebe same!!! 


Zabranjujem.., zabranjujem..,zabranjujem..!- čula se sa svih stra- 
na gromoglasna jeka. 

I tad pogledah, kraj mene stoji jedan anđeo, i reče mi - Prenesi im Božju 
poruku - Ako ste mogli biti heroji za cijeli narod, budite heroji i za sebe 
sama. Spasili ste tolike živote, a niste kukavice pa spasite i svoj vlastiti 
život. Na to mu odgovorih - Doista! Domovina ih treba žive a ne mrtve! 


Glas razbora gasi i ratove, 
ali i nemire u dušama ljudi. 


Haaška kristalizacija hrvatske borbe za slobodu - Donoše- 
njem oslobađajućeg pravorijeka kao konačne odluke Haaškog suda, 
generali Ante Gotovina i Mladen Markač oslobođeni su od svih djelo- 
va optužnice, po kojima su proglašeni krivim prvostupanjskom presu- 
dom istog suda, i kažjeni na zatvorsku kaznu (Gotovina na 24, Markač 
na 17 godina zatvora). Drugostupanjskim pravorijekom sudskog vijeća 
kojim je predsjedavao ugledni i iskusni sudac Theodor Moron, ukinute 
su obje presude u cijelosti i optuženici oslobođeni svake odgovornosti. 


Naime, radilo se o slijedećem. Tužiteljstvo Haaškog suda, ne mogav- 
ši optužiti dr. Franju Tuđmana i ministra obrane Gojka Šuška jer su u 
međuvremenu umrli, poseglo je za najviše rangiranim hrvatskim ge- 
neralima i optužilo je trojicu najistaknutijih hrvatskih generala, (Go- 
tovinu, Markača i Čermaka) da su pod vodstvom predsjednika dr. Fra- 
nje Tuđmana i ministra obrane Gojka Šuška poduzeli zajednički zlo- 
činački poduhvat i da su vojnoredarstvenom akcijom Oluja protjerali 
srpsko stranovništvo iz tzv. RSK, a plan o tom protjerivanju da je na- 
pravljen na sastanku na Brijunima. 


U optužnici je, osim spomenutih, obuhvaćen vrlo veliki broj drugih su- 
dionika, poimenično ih ne spominjući, bio je optužen za tzv. ,,zajednič- 
ki zločinački pothvat", time su cijela Hrvatska i njen narod proglašeni 
zločincima. Dan oslobođenja preostala dva hrvatska generala Gotovine 
i Markača (Čermak je oslobođen prvostupanjskm pravorijekom) do- 
čekani su u hrvatskom narodu s beskrajnim oduševljenjem. 

Ali onim udbaškim i postkomunističkim strukturama, orjunašima, sr- 
bofilima i Srbima u Hrvatskoj to je značilo pravi šok od kojeg se dugo 
vremena nisu pribrali. Jer sve je već bilo pripremljeno za osuđujuću 
presudu i na javne izjave službene i neslužbene politike - da je Tuđma- 
nova Hrvatska proglašena zločinačkom državom, jer da je nastala na 
teškom zločinu. 


Tako je u našoj Hrvatskoj, i to od strane Haaškog tribunala - izvršena 
pravna kristalizacija hrvatske borbe za slobodu! Što znači kristaliza- 
cija? Znači proglašenje, i to ono moralno, svenarodno, političko, prav- 
no, humanističko, istinoljubivo, povijesno, iusticirano i svako drugo 
pročišćenje hrvatske pravedne oslobodilačke borbe, a posebno akcije 
Oluja. To znači da nitko više ne smije na našu oslobodilačku borbu ni 
u Hrvatskoj ili bilo gdje u svijetu staviti i najmanji prigovor da je bila 
nepoštena, zločinačka ili bilo što drugo. 

Gospodo, i brojni još uvijek, drugovi - hrvatsko ogledalo slobode je 
očišćeno do njegove pune kristalizacije. I sada je otvoreno svakome - 
da se u njemu pogleda i da ugleda svoje vlastito hrvatsko ili antihrvat- 
sko lice, da ugleda svoju savjest, bilo da su to oni izvan Hrvatske, ili još 
više, oni u samoj Hrvatskoj. Što je ogledalo čistije, te se bolje vidi pr- 
ljavština na savjesti svakog onog koji se u njemu pogleda. 


Svi smo znali da jeu ovom obrambenom Domovinskom ratu pravda na 
našoj strani, jer pravda bi uvijek trebala biti na strani žrtve, na strani 
napadnutog, na strani obespravljenog, na strani stradalnika, na strani 
onih Kristovih - jednih od njegove najmanje braće. Bog je htio tu hrvat- 
sku kristalizaciju, to rasčišćenje. Doživjeli smo je, pa makar da smo za 
to kao narod, a najviše naši nevini haaški uznici - dali neizmjeran obol. 

ODA RADOSTI 


(Oslobođenim generalima) 
Kao zrake sunca, kao zlatna zora, 
il' k'o more što se valovljem ziblje! 
Kao morska plima ili lahor s gora - 
Hrvatskom se radost mreška, giblje! 


Srca gore, gore - svud se pjesme ore! 
Radosnice suze niz lica nam pale. 
Skinuše im uze! - usne glasno zbore. 
Sad sloboda grli drage generale! 


A more se ljulja, a vjetrovi huje. 
raspjevom zbori slavonska ravnica! 
Šume šume, svud radošću bruje 
- Hrvatska nam mati ozarena lica. 


Ustajte, mrtvi, vi za slobodu pali, 
zapjevajte Odu radosti s nama! 
Nek je čuju naši časni generali! 
Nek se ori dolinama i gorama! 

(M. P) 
(Zagreb, 20. studenog 2012. g.) 


I šutnja može biti glas razbora, a grlatost nikada. 


Zavjetna crkva Sveta Mati Slobode - KENOTAF - Riječ Ke- 
notaf grčkog je podrijetla (kenos - prazan, i tafos - grob), simboličan 
grob podignut na uspomenu pokojnika čije se tijelo nalazi drugdje. U 
Zavjetnoj crkvi Sveta Mati Slobode u Zagrebu, uređen je zajednički ke- 
notaf za 15.840 poginulih branitelja u Domovinskom ratu. I to tako da 

su u kamene ploče kojima su obloženi unutarnji zidovi - abecednim 
redom uklesana njihova imena. 


Što znači, na nivou simbola, taj sabir uklesanih imena svih onih koji su 
za domovinu nesebično dali ono najvrednije - svoj vlastiti život!? Što 
znači prazan grob s tolikim brojnim imenima poginulih?! 

Ponajprije, za njihove najbliže - on znači sve! On postaje mjesto mo- 
litve, mjesto meditacije, mjesto susreta, ako možda ne s dušama, tada 
sigurno s uspomenama koje su ostale iza njih. On je mjesto individu- 
alnog, ali i kolektivnog pijeteta, njihovih najbližih, njihovih prijatelja, 
njihovih poznanika, ali i pijeteta cijele domovine, one, upravo one u 
čije su temelje oni ugradili svoje kosti, svoje mlađahne živote. 


Kad uđete u taj Kenotaf - tada znajte, da u njemu umire i tišina. Jeste 
li ikada doživjeli umiranje tišine? Tišina ne umire tako da se pretvara 
u zvuk. Ona se pretvara u duboki, duboki muk, u - Silentium! Silenti- 
um! I tada znajte, kad to doživite, da ćete najprije susresti duh umrlog 
pjesnika, i to onoga koji je pjevao - o pobratimstvu duša u svemiru! 


Da, svi ti naši branitelji, onostrano predstavljaju pobratimstvo duša. 
Oni su domovinski duhovni kolektivitet. Oni postaju naša svetost, sve- 
tost koja drži stijeg slobode. O draga, o mila, o slatka slobodo - opet je 
tako pjevao pjesnik. Sva srebra, sva zlata, svi ljudski životi..! 


Svi njihovi životi, abecednim redom poredaše se uklesani u kamene 
ploče. Kao da su se igrali sa životom. Da, oni su se igrali sa životom, da 
bi se naša djeca mogla igrati - sa slobodom. Kad uđete u Kenotaf, po- 
stajete tužni, ali zbog te tuge diljem Lijepe naše - čuje se smijeh i ra- 
dost dječice. 

Zato, ti putniče namjerniče, koji koji ulaziš u Kenotaf, ne misli da su 
oni umrli. Ne oni nisu umrli. Oni su postali korijen života. Oni su poput 
onog Kristova zrna, sjemenke, ako ne umre - neće živjeti. Ako umre - 
živjet će novim životom. 

Ovdje su pobratimstvom sabrane duše, braniteljske, domobranske, čo- 
vjekoljubive, bogoljubive - one s dubosadnim kršćanskim korijenima. 
One koje se lako ne predaju, one koje se lako ne lome, ako ih se i slomi 
- postaju novi život i prkose novom slobodom. I tad ćete čuti pjesmu 
- Rodili me da prkosim vjetru svakom, lahoru, tramontani, buri, orkanu. 
Kako onom slabom jednako i jakom, i u noći mrkloj i u svijetlu danu...! 

I zato, neka nitko ne dira Lijepu našu, zauvijek i za sva vremena - od 
nje prste dalje! Jer... boj se onog tko je viko bez golema mrijeti jada! I 
ne zaboravite - imamo i pjesnike koji će, ako zatreba, i njihove mrtve 
kosti pjesmom pretvoriti - u nove bojovnike! 


Zato kod svake pogibelji trebamo imati na umu Kristove riječi: 
»Ne bojte se onoga tko vam može oduzeti tijelo, bojte se više onoga 
koji može i dušu i tijelo pogubiti u paklu: 


Snimati filmove o Domovinskom obrambenom ratu i bit- 
kama iz povijesti - U hrvatskoj povijesti općenito, a poglavito u 
ovom Domovinskom ratu postoji gotovo bezbroj tema koje bi se mogle 
vrlo uspješno ekranizirati. Valja napomenuti da je i do sada snimljeno 
nekoliko filmova na temu Domovinskog rata ali su brojni po svojim si- 
nopsisima neprihvatljivi, u njima su hrvatski branitelji uglavnom pri- 
kazani kao neki polusvijet, ljudi nižeg ranga, sumnjiva dostojanstva i 
morala. Filmove treba snimati po ugledu na engleske ratne filmove gdje 
se uvijek čuvao dignitet i dostojanstvo engleskog vojnika ili časnika. 


Također naša slavna povijest iz doba suprotstavljanja Osmanlijama gdje 
imamo i brojnih heroja poput Nikole Jurišića, Nikole Šubića Zrinskog, 
branitelja Gvozdanskog i sl. gdje ama baš ništa nije ekranizirano. Ta- 
kođer imamo vrlo zanimljive teme iz vremena Baruna Franje Trenka, 
iz vremena Napoleona, vjerskih ratova, prvog i drugog svjetskog rata. 


Ovdje treba biti vrlo oprezan i ne nasjedati na povijest koju su pisali 
ili prešućivali oni koji su nad nama stoljećima vladali, mnogi nam bili 
i neprijatelji. Povijest su uvijek pisali pobjednici, a mi je nemamo isti- 
nitu ni od pobjednika, ali malo i od naših branitelja iz vremena svih 
tih sukoba u kojim je sudjelovala hrvatska vojska. 


Unesimo svjetlost u svoju povijest, neka svijetli 
svim ljudima i narodima svijeta 

Negativni poučci Krbavske bitke - Tko se još sjeća Krbavske 
bitke? Odgovor glasi nismo mi Srbi da slavimo i veličamo svoje pora- 
ze. Mogli bi se složiti stom tvrdnjom, ali iz pobjede se malo nauči, naj- 
više se nauči iz poraza. Pa u tom smislu tu bitku nikada ne smijemo 
zaboraviti, već učiti naše mlađe naraštaje kako moraju razmišljati, ne 
zalijetati se, uvijek unaprijed prosuđivati da bi izbjegli poraz u životu 
a pogotovo poraz u ratnim uvjetima. 


Na Udbini je izgrađena i Crkva hrvatskih mučenika, što je za svaku 
pohvalu. Gospićki biskup monsinjor Mile Bogović je podmetnuo svo- 
ja leđa i uspješno taj zadatak obavio. Hvala mu u ime cijelog hrvatsko- 
ga naroda. 


Gledajući povijesno, samo mjesto gdje je ta nova crkva postavljena 
na Udbini, predstavlja najbolji mogući odabir. Pogled od crkve puca 
na široko Krbavsko polje gdje se još daleke 1493.g održala glasovita, 
ali za Hrvatsku vrlo tragična Krbavska bitka. Prema različitim povije- 
snim izvorima - hrvatska feudalna vojska sukobila se s Turcima koje 
je predvodio bosanski sandžak-beg Hadum Jakub-paša. Hrvatska voj- 
ska je imala oko tri tisuće konjanika, dvije tisuće pješaka i nepoznati 
broj slabo naoružanih i vojno neobučenih seljaka, a sve skupa negdje 
oko deset tisuća. Turska vojska je imala oko osam tisuća profesional- 
nih ratnika, koji su se vraćali iz pljačkaškog pohoda po Sloveniji i Hr- 
vatskom Zagorju s plijenom i robljem. 

Čim je saznao za promjenu pravca kretanja turskih snaga, ban Derenčin 
je pregrupirao snage i na Krbavskom polju okupio, do tada međusobno 
zavađene, hrvatske knezove; Ivana Frankopana Cetinskog, Bernardina 
Frankopana Modruškog, Nikolu Frankopana Tržačkog, Karla Gušića, Pe- 
tra II. Zrinskog (djeda Nikole Zrinskog, sigetskog junaka), njegova sina 
Pavla III. Zrinskog, jajačkog bana Jurja Vlatkovića, sina hercega Vlatka 
Kosače i druge. lako su neki od knezova predlagali napad na turske sna- 
ge na planinskom zemljištu, što je bilo neuobičajena taktika vojski feu- 
dalnog razdoblja i mogući pravi izbor, odlučeno je da se Turci napadnu 
frontalno u tri konjičke skupine po običaju tog vremena. Prvu skupinu 
su sačinjavale slavonske banderije pod zapovjedništvom Ferdinanda Be- 
rislavića, drugu - hrvatske snage pod Ivanom Frankopanom Cetinskim 
ijajačkim banom (?) Mihajlom Petkayom i treću - ostatak pod Nikolom 

Frankopanom Tržačkim i Bernardinom Frankopanom Modruškim. Iz- 
među ovih konjičkih skupina bili su raspoređeni seljaci i pješaštvo. 


Hrvatska vojska je bila predvođena hrvatskim banom Emerikom De- 
renčinom. Prema turskim kroničarima djelovali su vrlo neorganizira- 
no i neopremljeno, i turska prethodnica već u prvomu sukobu počela 
se povlačiti hineći bijeg, i brzo je, svu hrvatsku vojsku koja je jurnula 
za njom misleći da pobjeđuje, uvukla u unaprijed postavljenu klopku 
(na lijevom i desnom boku u šumi bilo je skriveno po tri tisuće turskih 
konjanika), koji su ih na dati znak opkolili sa svih satrana i cjelokupni 
»posao“ je bio završen za par sati. 


Na Krbavskom polju u stisnutom položaju ležalo je desetak tisuća mr- 
tvih Hrvata. Kroničari kažu da se moglo po mrtvima hodati koliko ih je 
bilo na prostoru od nekoliko stotina metara dužine i par stotina širi- 
ne. Tamo gdje su poginuli, tamo su i ostavljeni da ih jedu ptice, i trgaju 
divlje zvijeri. Prije toga svima je turska vojska porezala noseve, jer je 
Sultan za svaku glavu davao zlatni dukat. Ono nešto što nije poginulo 
zajedno s Derenčinom banom odvedeno je u tursko ropstvo. 


Počesto se čuje da je u Krbavskoj bitki izginuo cvijet hrvatskog plem- 
stva. Doista! Navodno od deset tisuća, spasilo se samo oko dvjesto lju- 
di, a Bernardin Frankopan se spasio bijegom. 


Nakon Krbavske bitke Hrvatska je dobila naslov - Antemurale christi- 
anitatis (Predziđe kršćanstva) u pismu pape Lava X. 1519. g. upuće- 
nom hrvatskom banu Petru Berislaviću - za utjehu! 


Opet je, po ne znam koji puta stoljećima prije i poslije Krbavske bit- 
ke glavnu ulogu odigrala hrvatska nacionalna nesloga, nerazmišljanje 
unaprijed što se može dogoditi i igranje igre po poznatim provjerenim 
i uhodanim kalupima. U bilo kakvom sukobu ništa se ne smije činiti 
što neprijatelju odgovara. Već obrnuto nova taktika puštanja i zavođe- 
nja Turaka u brda i klance (Poput bitke u Teutonskoj šumi koju je vo- 
dio germanski vojskovođa Arminije) ta bitka se trebala i mogla bez ve- 
ćih problema dobiti. Umjesto toga zbog svoje brzopletosti naši su upali 
u unaprijed postavljenu zamku zaokruženja, takve klopke su u ratnoj 
historiografiji bile dobro poznate, pa su završili kako su završili - ona- 
ko kako ne treba! 

Pred glasom razbora klecaju i najveći svjetski moćnici! 


Povijesna politička mudrost Dubrovačke Republike - Du- 
brovačka Republika (lat. Respublica Ragusina) bila je patricijska dr- 
žavica nastala iz srednjovjekovne dubrovačke komune. Nalazila se na 
jugu današnje Hrvatske, na prostoru Dubrovnika i njegove neposred- 
ne kopnene i otočne okolice, obuhvaćala je veći dio današnje Dubro- 
vačko-neretvanske županije (povremeno i sjeverno od Neuma). Uki- 
nuta je 31. siječnja 1808. godine za vrijeme Napoleona. 


Bila je država vrlo jakog pomorstva i sačuvala je svoju neovisnost tr- 
govinom s velikim silama, poput Osmanskog Carstva. Dubrovnik, teri- 
torijalno malen kao država, morao je trgovati sa silama, davati im dio 
teritorija - i tako je uspio do ranog 18. stoljeća. U 15. i 16. stoljeću Du- 
brovnik je na vrhuncu gospodarske moći. Ubraja se među najrazvije- 
nije zemlje ondašnjeg svijeta. Njegovi brodovi putuju po svim europ- 
skim i sredozemnim morima, te po Atlantskom i Indijskom oceanu. 


Temelj dubrovačkog bogatstva bila je posrednička trgovina i pomor- 
stvo. Dubrovnik je nabavljao sirovine i rude u jugoistočnoj Europi i 
izvozio ih na Zapad. Tehničku i luksuznu robu kupovao je na Zapadu i 
izvozio je po susjednim državama. 


O političkoj umješnosti i sposobnosti njene diplomacije Dubrovačka 
Republika bila je dobro poznata u cijeloj Europi, a zasigurno i mnogo 
dalje - sve do tamo dokle su dopirali brodovi njene trgovačke morna- 
rice. Vještina dubrovačke diplomacije naprosto zadivljuje do dan da- 
nas. Možete li zamisliti da se nalazila u neposrednom dodiru svojom 
cijelom kopnenom granicom s Osmanskim imperijem koji se ugnijezi- 
dio na prostoru današnjih 40 država na tri kontinenta u Europi, Afri- 
cii Aziji. Naprosto fascinira diplomatska umješnost, ponajprije prema 
tom ogromnom carstvu koje je i živjelo od osvajanja i pljačkaških po- 
hoda u još nezauzete teritorije i države. Dubravačka Republika je bila 
pravi biser diplomatske vještine od koje bi svi trebali učiti, a posebno 

i hrvatska politika. Njena diplomacija je predviđala događaje i na sva- 
ku varijantu imala unaprijed pripremljeni način kako postupiti. Mu- 
dro su postupili i kad im se Napoleon pojavio pred vratima - oni su 
mu širom otvorili vrata. Cijelo vrijeme svog postojanja bila je humani- 
stička, a poznato je da je prije 600 godina zabranila trgovinu robljem, 
vjerojatno prva u svijetu. Dubrovačka Republika bila je među prvim 
stranim državama koje su priznale SAD. 


Nikad se neće saznati što sve skriva more 
jer su njegove tajne najdublje položene. 


Neki prijelomni sudbonosni trenutci u hrvatskoj povijesti 
- Svaki narod, neki više, neki manje, ima svoje prijelomnice ili sudbo- 
nosne trenutke u svojoj povijesti, u kojima je došlo do naglog preokre- 
ta na bolje ili lošije, ali više nikada nije bilo isto. Takve trenutke imali 
smo i mi Hrvati više puta u svojoj povijesti. Upravo se i ovog momenta 
nalazimo u sudbonosnom trenutku izbora predsjednika RH, koji ovaj 
puta nije izbor između dvije osobe, već izbor između dvije koncepcije 
koje su ideološki i moralno suprotstavljene i povući će velike promje- 
ne nabolje ili na lošije, ovisno koja će koncepcija pobjediti. 


Glas razbora ne umire, njegova jeka se odbija o zvijezde. 


Smrt kralja Petra Svačića 1097. - Kralj Petar Svačić stolovao je u Kni- 
nu i pretpostavlja se da je u njegovoj vlasti bila stara jezgra hrvatske 
države, znači bez dalmatinskih gradova i područja između Save i Drave. 
Zasigurno nikad nije okrunjen za kralja, jer se kruna Zvonimirova na- 
lazila u rukama splitskog nadbiskupa Lovre koji je umro 1099. godine. 


Nakon smrti ugarskog kralja 1095. godine, na njegovo prijestolje do- 
lazi Ladislavov najstariji sinovac Koloman, koji je nakon pomirbe sa 
papom Urbanom II krenuo u vojni pohod na Hrvatsku. 

Krajem travnja odnosno početkom svibnja 1097. godine na sjevernom 
podnožju Gvozda došlo je do bitke, u kojoj je kralj Petar izgubio život 
na ratištu, i tako ostao zapamćen kao posljednji hrvatski kralj “narod- 
ne krvi“ U spomen nesretnog hrvatskog junaka planina do tada nazi- 
vana Gvozd, naziva se Petrov gvozd odnosno Petrova gora. 


Bitka na Gvozdu bila je hrvatsko-ugarski oružani sukob koji se vodio 
1097. godine na gori Gvozdu između hrvatske vojske predvođene kra- 
ljem Petrom Svačićem i ugarskih snaga pod zapovjedništvom kralja 
Kolomana Arpadovića. Do bitke je došlo uslijed zaoštravanja dinastič- 
ke krize nakon smrti Stjepana II. posljednjeg hrvatskog kralja iz dina- 
stije Trpimirovića (sama kriza započela je nekoliko godina ranije, kada 
je 1089. umro kralj Dmitar Zvonimir), te ugarskog polaganja prava na 
hrvatsku krunu. 


Nakon tog događaja Hrvatska je zapravo vojno poražena i vlast Mađara 
nad Hrvatskom praktički uspostavljena je silom, pa su bili stvoreni svi 
preduvjeti da je Hrvatska, da bi opstala, morala prihvatiti Pacta conventu. 


U malom narodu više je demokrat 
krajnji desničar i nacionalist, 
nego u velikom narodu političar koji primjenjuje pravo jačeg, 
u aparatu vlasti, 
pa makar slovio i kao najveći demokrat. 


Pacta conventa 1102. - Od god. 1102. Hrvatska i Ugarska su imale 
istoga vladara, ali kao dvije zasebne kraljevine. U Biogradu na moru 
prigodom krunidbe, Koloman je obećao sva javna i državna prava Kra- 
ljevini Hrvatskoj, te je priznao hrvatskim velikašima još neke povla- 
stice. Hrvati su priznali Kolomana za hrvatsko-dalmatinskog kralja i 
obvezali se da će mu pomagati u ratu, i to o svom trošku do Drave, a 
preko Drave o njegovom trošku. 

Sva vladarska prava Kraljevine Hrvatske prešla su na Kolomana i nje- 
gove nasljednike, pa su tako oni imali pravo na: imenovanje bana, iz- 
davanje privilegija i darovnica, potvrdu na Saboru izglasanih zakona, 
skupljanje poreza i carina, uživanje “kraljevske zemlje" (lat. terra rega- 
lis) izumrle hrvatske narodne dinastije, vrhovno zapovjedništvo nad 
hrvatskom vojskom i određivanje vanjske politike. 


Ne ulazeći u osporavanje ili neosporavanje Pacta convente od određe- 
nih povjesničara mađarskih ili hrvatskih, iz ovoga samo treba izvući 
moralnu i nacionalnu pouku. 


Svako prenošenje suvereniteta, na drugu državu ili njenog vladara, 
znači gubitak slobode. Suverenitet i sloboda su sijamski blizanci. Niti 
može biti suvereniteta bez slobode, niti slobode bez suvereniteta. 


Tko za sebe traži širi životni prostor, uvijek ga drugom sužava! 


Kralj Ladislav i prodaja Dalmacije Mlecima. - Već početkom stude- 
nog 1403. Ladislav je napustio Zadar, ali ne kako bi pošao u Ugarsku, 
nego da se vrati u Napulj. Za svoga namjesnika u Hrvatskoj i Dalma- 
ciji postavio je vojvodu Hrvoja. Ali kad je Ladislav napustio Dalmaci- 
ju, rasplamsale su se borbe izmedu njegovih i pristaša kralja Žigmun- 
da. Na Žigmundovu stranu su prešli čak i mnogi Ladislavovi privrže- 
nici, a među njima i Kanižaj, koji ga je okrunio. Žigmundova pobjeda 
kod Dobora (1408) je označila krah Ladislavove politike jer su na Ži- 
gmundovu stranu prešle Ladislavove pristalice, među kojima je bio i 
herceg Hrvoje. Tako je već 1408. cijela Hrvatska priznala Žigmundovu 
vlast, a početkom 1409. to su učinili i dalmatinski gradovi, osim Zadra. 
Uvidjevši da se neće moći održati u Hrvatskoj i Ugarskoj, do čijih mu 
interesa više nije bilo ni stalo, Ladislav je za 100 000 dukata 9. srpnja 
1409. godine prodao Veneciji; Zadar, Novigrad, Vranu, otok Pag i sva 
svoja prava na čitavu Dalmaciju. Posljedice toga kupoprodajnog ugo- 
vora bile su porazne za Zadar i ostale primorske gradove. 

Postoje dvije slobode - ona koju daju vlasti i ograničena je 
društvenim normama, i sloboda koja dolazi od Boga, 
ograničena je “zakonima“ morala. 


Pad Bosne pod tursku vlast 1463. - U srednjem vijeku na tlu današ- 
nje Bosne i Hercegovine izdigla se srednjovjekovna bosanska država. 
Od 12. stoljeća kao banovina, a 1377. godine postala je Kraljevina. U 
tom cijelom razdoblju su banovi i kraljevi priznavali hrvatsko-ugar- 
ske kraljeve za svoje seniore. Bosni je titulu kraljevstva priznao Papa 
(koji je u zapadnom svijetu jedini imao pravo dodjelivati taj naslov) tek 
1445. Njezinu konačnu propast 1463. godine uzrokovalo je Osmansko 
carstvo. Tako je Bosna postojala 18. godina kao priznata kraljevina, 86 
kao kraljevina, a 197 godina kao banovina. U cijelom tom razdoblju, 
ona je bila zavisna zemlja i hrvatsko-ugarski vazal. 


Ovisno o razvoju, srednjovjekovna Bosna je poznata pod imenima Ba- 
novina Bosna i Kraljevina Bosna ili skupnim imenom Srednjovjekov- 
na bosanska država. 


Glavni razlog propasti Bosne bila je nesloga bosanskog plemstva koje 
se u svojim razmiricama često pozivalo za ,,suca" turskog Sultana jer je 
osmanska vlast već više od jednog stoljeća bila na granicama bosanskog 
kraljevstva. Osim toga, Bosnu su razdirali i vjerski sukobi između bogu- 
mila i kršćana katolika, nesređene socijalne prilike, loši postupci feu- 
dalaca prema kmetovima. Tome još treba dodati samouvjerenost mla- 
dog kralja Stjepana Tomaševića. On je, uzdajući se u pomoć kršćanskih 
zemalja, posebno ugarsko-hrvatskog kralja Matije Korvina i pape Pija 
II. otkazao Sultanu ugovoreni danak. To je bila prilika sultanu Mehme- 
du II. da konačno osvoji Bosnu (koja se raspadala i predavala pred njim 
gotovo bez borbe) te na prijevaru zarobi posljednjeg bosanskog kralja 
Stjepana Tomaševića i odrubi mu glavu u lipnju 1463. godine. 

Dio pisma posljednjeg bosanskog kralja Stjepana Tomaševića Papi iz 
1461. godine: 

» I moja će propast povući za sobom i mnoge druge. 


Dođe glas Kraljevstvu mi kako Car Turski Muhamed namjerava dojdu- 
ćeg ljeta udariti s vojskom na mene i da je zato sve potrebito prigoto- 
vio. Tolkoj sili Turachkoj ja sam ne mogu odoljeti. Umiljeno sam molio 
Ugarsku i Bnetachku gospodu i Jurija Kastriota jeda bi mi u ovoj nevolji 
pohitali u pomoć, što molim i tebe, svepochtenog, uzmoznog i prosvije- 
tlog gospodina i oca. 


Ja ne ištem zlatnih brda, ali bih bio rad da moji neprijatelji kao i ljudi u 
mojoj zemlji uznaju kako mi tvoja pomoć neće uzmanjkati. 

Jere, ako Bošnjani budu vidjeli da u ovoj rati neće biti sami i da će im 
mnogi ini pomioci - hrabrije će u rat iti i vojevati, a tagdi i Turachka 
vojska neće bez straha u moje vladanje naprasno ulisti. 


Prilazi u moju zemlju su veoma teški, a tvrde na mnogim mjestima ne- 
dobitne, ter ne dopustaju da se prodre u moje Kraljevstvo.“ 


Nitko od europskih vladara Stjepanu nije ni odgovorio na njegovo pi- 
smo, a kamoli poslao pomoć. Jedina podrška iz Vatikana je bila pap- 
ska kruna kojom je okrunjen za kralja. Tomašević je bio jedini bosan- 
ski kralj okrunjen krunom iz Vatikana. Zapad je pad Bosne ravnoduš- 
no promatrao. Tek kada je Bosna pala, iz Venecije 14. lipnja 1463. go- 
dine pišu u Firenci da je ,pred očima svijeta izgorjelo jedno ugledno 
kraljevstvo". 

Mladi kralj je naivno povjerovao zapadnim vladarima i prihvatio nji- 
hovu sugestiju da Turcima otkaže plaćanje danka, jer da će, ako Turci 
zarate, odmah priteći u pomoć Bosni. Otkaz plaćanja danka Turcima 
bio je sudbonosan i za Hrvatsku, čiju su veliki dijelovi nakon pada Bo- 
sne potpali pod viševjekovnu vlast Osmanskog Carstva. 


Oni što su kroz povijest sve do danas razarali hramove 
Božje - pokušali su unakaziti Njegovo lice, 
ali time unakaziše samo svoje. 

Godina 1813. - ukinute Ilirske Provincije i predane Austriji. - Ova 
godina je bila pozitivan sudbonosni trenutak u hrvatskoj povijesti. 
Premda je hrvatska historiografija obilježava kao godinu u kojoj je Au- 
strija preuzela Ilirske provincije, ali tim činom Dalmacija i drugi hr- 
vatski krajevi ušli su u državu u kojoj su se nalazili svi preostali dije- 
lovi Hrvatske. To je za hrvatski narod bio izrazito pozitivan politički 
i društveni čin. Da do toga nije došlo, Dalmacija bi i dalje ostala u sa- 
stavu Venecije ili u najmanju ruku Italije. I bila bi zauvijek izgubljena 
za Hrvatsku. 


Ulaskom Dalmacije i drugih teritorija u sastav Austrije ili Austro-Ugar- 
ske države, ostvareni su vrlo važni preduvjeti za njeno ujednjenje u 
jedinstvenu hrvatsku državu - Trojednicu koja je nastala kasnije tek 
1868. nagodbom s Ugarskom, kojom je definirana kao politički narod 
sa zasebnim pripadajućim teritorijem, koji s Ugarskom stupa u držav- 
nu zajednicu. Trojednica - Hrvatska, Slavonija i Dalmacija. 


U obrani slobode legitimno je upotrebiti sva raspoloživa sredstva, 
ali zapamtite sloboda se ne brani i zločinima. 


Godina 1848 - Ban Josip grof Jelačić Bužimski. (Petrovaradin, 16. 
listopada 1801. - Zagreb, 20. svibnja 1859.), general i hrvatski ban 
od 1848. do 1859. član plemićke obitelji Jelačić. Ukinuo je kmetstvo 
i sazvao prve izbore za Hrvatski sabor. Kao vojskovođa je pobjedio u 
nizu bitaka protiv ustanika u Habsburškoj Monarhiji za vrijeme Revo- 
lucije u Mađarskoj 1848. a koji su, misli se na Mađare, imali program 
potpunog priključenja velikih dijelova Hrvatske u sastav Mađarske dr- 
žave, što je svojim vojnim akcijama spriječio. U Hrvatskoj se slavi kao 
nacionalni junak, ali i simbol otpora tuđinskoj vlasti . Ustani Bane, Hr- 
vatska te zove, zove... - bila je pjesma koja je podržavala hrvatski na- 
cionalni duh, a zbog nje su kasnije u vrijeme komunizma mnogi odro- 
bijali, ali duh hrvatskog čovjeka nije slomljen. To neka bude i pouka 
budućim hrvatskim naraštajima! 

Napad na slobodu čovjeka je napad na najveću svetinju. 
Sloboda ima svoje granice koje su definirane postulatima morala, 
pravde, čovječnosti i Božjih zakona. 


Sudbnosna godina 1918. - Godine 1918. dr, Isidor Kršnjavi, nekada- 
nji Ministar prosvjete i bogoštovlja u vladi Khuena Hedervaryja, gradi- 
telj i prosvjetitelj, čuvši da je u Beograd poslana delegacija Narodnog 
vijeća koju predvodi Dr. Ante Pavelić (zubar) da regentu Aleksandru 
preda tzv. Adresu - o gotovo bezuvjetnom stavljanju svih krajeva za- 
padno od rijeke Drine pod dinastiju Karađorđevića, uzviknuo je - To 
je finis Croatiae! (kraj Hrvatske). Povijest je pokazala da nije bio dale- 
ko od istine. Tim činom Hrvatska je ušla u dotad najtragičnije razdo- 
blje svoje povijesti. 

O prisajedinjenju ili stavljanju Hrvatske, (i svih zemalja Austro-Ugarske 
koje su ušle u sastav Jugoslavije), pod dinastiju Karađorđevića - odlu- 
čili su neki političari, politička gospoda koja su se tog momenta našla 
na poziciji da to mogu odlučiti i provesti. A sve je nastalo na podlozi 
nekakvog lažnog, nerealnog, romantičarskog idealizma o zajedništvu 
južnoslavenskih naroda koji je gotovo čitavo stoljeće prije sazrijevalo 
u glavama tadanjih (ne svih) političkih elita. 


Glasove koji su se tome protivili nije se htjelo ni čuti, ni saslušati, a ka- 
moli poslušati. A na dvije domobranske pukovnije koje su to pokušale 
spriječitii otvorena je mitraljeska paljba na samom Trgu bana Josipa 
Jelačića. Što znači da su te političke elite koje su tog momenta držale 
stvar u svojim rukama bile spremne svoju protunarodnu odluku pro- 
vesti i nasiljem, pa čak i velikim nasiljem, zapravo vjerojatno i ratom. 
A s druge strane one u samoj Srbiji nije zanimala nikakva ravnoprav- 
nost naroda, već samo formiranje Velike Srbije, sa svim onim što je ona 
tragično značila za nesrpske narode, pa makar se i formalno zvala Dr- 
žava SHS ili Kraljevina Jugoslavija. 


To je bila odluka naslijepo ili kako Stjepan Radić tada reče - hod gu- 
saka u maglu. 

Tada nitko, a najmanje hrvatski političari nisu išli u predviđanje kako 
će se stvari razvijati, iako je za analitiku bilo sasvim dovoljno prisut- 
nih elemenata koji su otvoreno ukazivali da je to put u vlastitu prova- 
liju, u čistu propast Hrvatske. U sudbonosnim trenucima uvijek treba 
pitati narod, ali narod se nije pitalo pa je sve tako i završilo, kako je za- 
vršilo. Upravo greške političara najprije, najviše i najteže plaća narod. 


Moralnu i idejnu podlogu takvom besprimjernom činu u povijesti de- 
cenijama je svjesno ili nesvjesno pripremao Ilirski pokret i krug oko 
biskupa Strossmayera, u kojem je dominirao idealizam i politička na- 
ivnost oduševljenja jugoslavenstvom bez premca u povijesti. U hrvat- 
skoj historiografiji to je potpuno nesporno. 


Tu lakomislenost svojih tadanjih političara, hrvatski narod je dvadese- 
tak godina kasnije platio stravičnom cijenom; s više od dva i pol mili- 
juna iseljenih ili prognanih i s više stotina tisuća ubijenih Hrvata. De- 
mografski, narod se ni do dan danas od te tragedije nije oporavio. Opo- 
ravio se ili ne, ali iz svega toga zacijelo nije izvukao nikakvu pouku. 


U novijoj hrvatskoj povijesti, misleći na onu od početka dvadesetog 
stoljeća do danas, imamo nekoliko političkih figura koje su odigrale 
vrlo neslavnu i tragičnu ulogu za svoj hrvatski narod, ponajprije svo- 
jim političkim sljepilom i nepoznavajući društvene i političke tokove 
kojima putuje život nekog naroda izložen brojnim Scilama i Haribda- 
ma, a napose i unaprijed pripremljenim mu različitim političkim, gos- 
podarskim, vojnim i drugim zamkama koje nisu bili sposobni uočiti i 
izbjeći ih. Da ne bi bili slični njima ponovit ćemo poznatu latinsku izre- 
ku - Nomina sunt odiosa...! 


Mi smo maleni, a svijet je velik. Ali princip ljubavi 
za kojeg se zalažemo nadilazi po veličini i nas i veliki svijet. 


Godina 1928 - ubojstvo stjepana Radića i hrvatskih poslanika u 
Narodnoj Skupštini Kraljevine Jugoslavije. - Tada su ubijeni hrvat- 
ski narodni vođe, sam politički vrh hrvatskog naroda. Toga momenta 

narod je ostao obezglavljen. Tim masakrom u parlamentu, (na zgra- 
žanje cijelog kulturnog svijeta) a i brojnim drugim ubojstvima, hrvat- 
skom narodu je dat jasan znak što mu se sprema. (Ono što je najav- 
ljeno u Srbobranu još 1902. g. Borba do istrage vaše ili naše) Taj znak 
su tada jedini razumjeli i dobro shvatili hrvatski nacionalisti pa su se 
organizirali. Ali politička neukost hrvatskog naroda pokazala je da je 
narod teško mobilizirati i pokrenuti. Momentom ubojstva Stjepana 
Radića i hrvatskih poslanika Pavla Radića i Đure Basaričeka, te ranja- 
vanja Ivana Pernara i Ivana Granđe, stekla se još jedna relativno po- 
voljna situacija za stvaranje samostalne i slobodne države, jer su na- 
kon tog atentata velike europske države bile spremne pozvati Srbiju 
da povuče svoju vojsku s bivših austrougarskih teritorija, koji su ušli 
u sastav Jugoslavije. Ali u rukovodstvu Seljačke stranke prevladalo je 
mirotvorstvo, koje nas je kasnije skupo koštalo. 


To nije bilo prvi put u hrvatskoj povijesti da su narodni predstavnici 
ubijeni na saboru od strane tuđina. Poznat je i slučaj još iz 1397. g. na 
krvavom Križevačkom saboru. 


Nezadovoljni vladanjem hrvatsko-ugarskog kralja Žigmunda kao i či- 
njenicom da je doživio poraz od turske vojske kod Nikopolja, te se nije 
znalo je li uopće živ, hrvatski narod 1396. godine za novog kralja izabi- 
re napuljskog kralja Ladislava. Time se stvara Hrvatska liga koju pred- 
vodi ban Stjepan Lacković. 

Kralj Žigmund je, međutim, preživio bitku s Turcima i želi pomirbu 
s hrvatskim velikašima. U tu svrhu saziva sabor u Križevcima 27. ve- 
ljače 1397. godine, najvjerojatnije u crkvi Svetog križa. Ban Lacković 
odazvao se pozivu pa je, budući da je uživao kraljevu zaštitu, s plemi- 
ćima ostavio oružje ispred mjesta održavanja sabora, a vojsku izvan 
grada. Uslijedila je burna rasprava tijekom koje je ban Lacković optu- 
žen za izdaju u posljednjoj bitci s Turcima. Uslijedio je krvavi epilog u 
kojem su kraljevi vazali pogubili bana Lackovića i hrvatsko plemstvo. 
I najveći oprez u politici još uvijek nije dostatan. Neka nam to bude 
poduka i za budućnost. 

Ubiti čovjeka znači ne poštivati pravilo da nemamo vlast nad životom 
i smrću. To znači u svoje ruke uzeti pravdu nad nečijim životom, ne sa- 
gledavši sve dimenzije te pravde, kako one o pravičnosti, one o mora- 
lu, one o osjećajima, one o patnji i boli, one u odnosima s drugima, one 
naspram smisla i cilja življenja, one naspram Bogu, 
a možda ponajmanje i one u odnosu na samo pravo. 


Godina 1941. i uspostava NDH. - Riječ je svakako o prijelomnoj go- 
dini kad je hrvatski narod ustao i euforično prihvatio stvaranje neza- 
visne države, a poslije se u jugoslavenskoj historiografiji lažno prika- 
zivalo da je to bilo prioritetno uz pomoć i pod pokroviteljstvom Hitle- 
rove Njemačke, a time su pred svjetskom javnošću smjestili hrvatski 
narod pod fašizam. 


Što je povijesno vrlo upitno, jer Hrvatski narod je iskoristio povijesni 
trenutak pada Kraljevine Jugoslavije i pokušao uspostaviti svoju poli- 
tičku i državnu samostalnost i slobodu od tiranije dinastije Karađor- 
đevića. Hrvatski narod tada nije zanimao nikakav fašizam i nacizam 
već samo sloboda. 


O tome svjedoči Govor nadbiskupa zagrebačkog kardinala Alojzija 
Stepinca na glavnoj raspravi montiranog sudskog postupka u Zagre- 
bu dne 3. listopada 1946., 


»Hrvatski se narod plebiscitarno izjasnio za hrvatsku državu i ja bih bio 
ništarija, kad ne bih osjetio bilo hrvatskog naroda, koji je bio rob u biv- 
šoj Jugoslaviji. “ 

»Rekao sam: Hrvatima se nije dozvoljavalo da napreduju u vojsci ili da 
uđu u diplomaciju osim da promijene vjeru ili ožene inovjerku. Tu je fak- 
tična baza i pozadina mojih poslanica i propovijedi. I to sam govorio o 
pravu hrvatskog naroda na slobodu i nezavisnost, sve je u skladu s os- 
novnim principima saveznika istaknutim u Jalti i u Atlantskoj povelji. Ako 
prema ovim zaključcima svaki narod ima pravo na svoju nezavisnost, 
zašto bi se to onda branilo samo hrvatskom“ 

Ali nažalost to je sve bilo u uvjetima Hitlerove dominacije Europom, 
i velikog uspona komunizma pa NDH nije imala nikakve mogućnosti 
pridružiti se demokratskim državama Europe i Sjedinjenim američ- 
kim državama. 


Uspostava hrvatske države naišla je na veliki otpor jugokomunista, Srba, 
a jednim dijelom i hrvatskog naroda, a koja se u uvjetima Drugog svjet- 
skog rata, ratnih stradanja u Europi i većem dijelu svijeta nije uspjela 
učvrstiti. Premda do sredine svibnja 1945. g. njena vojska nije bila pora- 
žena, ali je izgubila državni teritorij i povukla se s mnoštvom hrvatskog 
puka preko Slovenije prema zapadu, ali i u tome nije uspjela. Predajom 
savezicima isporučena je na milosti nemilost Titovim komunistima i par- 
tizanima (u čijem sastavu je bilo i mnoštvo četnika preobučenih u par- 
tizanske uniforme) gdje je došlo do silnog stradanja vojske i naroda i do 
masovnih pokolja što je imalo karakter pravog genocida nad Hrvatima. 


To je bila daleko najteža tragedija u cjelokupnoj povijesti hrvatskog 
naroda. 


Možemo postaviti i hipotetsko pitanje, što bi bilo s Hrvatima za vri- 
jeme Drugog svjetskog rata da ustaše nisu osnovale NDH? Mislim da 
bi sve opet završilo tragično jer je u Beogradu genocid nad Hrvatima 
planiran i pripreman godinama prije početka rata. Najvjerojatnije bi 
genocid otpočeo već na samom početku rata. 


To se može ilustrirati činjenicom da je nekoliko godina prije beograd- 
ska kraljevska vlast naredila u Hrvatskoj i BiH da svi seljaci trebaju na 
svojim imanjima i okolici vlastima prijaviti jame koje se eventualno na- 
laze na njihovim posjedima, jer tobož da su se pojavile otrovne muši- 
ce koje treba uništavati. Ali te su im jame trebale poslužiti za planirani 
genocid, što se u konačnici i dogodilo u aranžmanu jugokomunista kad 
su te jame poslužile za bacanje živih i ubijenih Hrvata u njihova grotla. 
Također, u pokušaju mobilizacije u travanjskom napadu Njemačke na 
Kraljevinu Jugoslaviju, hrvatskim rezervistima koji su bili mobilizira- 
ni u pravilu nisu davali u ruke nikakvo oružje. 


Odnosima prema povijesti NDH treba pristupati isključivo znanstve- 
no, a nikako emocionalno. To znači razdvojiti istinu od neistine, laž od 
istinoljubivosti i kao objektivan, nepristran istraživač razotkriti i utvr- 

diti gole činjenice u sklopu i okviru dadašnjih događanja u svjetskoj 
povijesti toga vremena. Danas postoji dovoljan vremenski odmak od 
tog vremena i nema niti najmanjeg razloga da u tome istraživanju ne 
budemo istinoljubivi. Istinoljubivi upravo onako kao da istražujemo 
povijest Rimskog Carstva. 


Kad se zlo useli u nečiju dušu, to je poput slona 
kad uđe u ljekarnu i u njoj sve uneredi. 


Godina 1945 - Uspostava komunističke Jugoslavije i bleiburška 
tragedija. - Godina 1945. u cijelom svijetu je bila prijelomna godina 
zbog konačnog završetka Drugog svjetskog rata i pobjede nad silama 
osovine (Njemačka, Italija i Japan). 

Narodi u Istočnoj Europi, koji su ostali istočno od crte željeznom za- 
vjesom podijeljene Europe iako su pobijedili fašizam, ti narodi nisu 
dobili slobodu. I Hrvatska se našla pod boljševičkom čizmom, s jedne 
strane dio naroda unutar obnovljene Jugoslavije povezan s vlašću ko- 
munista slavili su oslobođenje zemlje, no s druge strane još i veći dio 
naroda doživio je pravu apokalipsu. 


Tih dana, mjeseci i godina hrvatski narod je doživio najveću tragedi- 
ju u svojoj povijesti, gdje je na stotine tisuća pripadnika njegovih voj- 
nih formacija, koje su bile antikomunistički orijentirane, ali i na stoti- 
ne tisuća civila doživjelo stravične masakre u do dvije tisuće stratišta 
u Sloveniji, Hrvatskoj, BiH, Srbiji i drugim djelovima Jugoslavije. Na- 
stupila je prava klaonica naroda. 


Bilo kako bilo, bilo zbog čega bilo, bilo kako to netko pravdao ili ne 
pravdao - radilo se o klasničnom genocidu i sustavnom uništenju i 
istrebljenju hrvatskog naroda. To ne treba dokazivati nikakvim tvrd- 
njama. To dokazuju bezbrojni kosturi koji svuda izviru iz zemlje i pre- 
tvaraju se u optužujuće činjenice koje, na žalost njihovih ubojica, još 
nisu istrunule. Te kosti vape do neba za pravdom, ali pravde ni otku- 
da. Jednostavno njihovu kaznenu odgovornost povijest je mimoišla. 

Tko ima trule korijene u povijesti 
ne može imati zdravu budućnost. 


Godina 1971. i Hrvatsko proljeće. - Hrvatsko proljeće 1971. g kao 
uvertira u državnu samostalnost Hrvatske koja je nastupila tek 20 go- 
dina kasnije. To proljeće pod rukovodstvom dr. Savke Dabčević Kučar i 
Mike Tripala, je prvo snažno buđenje hrvatskog naroda u komunistič- 
koj Jugoslaviji. U moralnom i duhovnom smislu ostavilo je velike pozi- 
tivne tragove. Njegovim slomom nastupile su brojne tragične posljedi- 
ce za hrvatski narod i nacionalnu slobodu. Hrvatskom narodu oduzeta 
je još jedna nada. Međutim u to vrijeme, u konstelaciji političkih sna- 
ga kako u samoj Jugoslaviji s Titom na čelu koja je tad bila na vrhun- 
cu svoje moći, a i svjetski komunizam također, taj pokret je unaprijed 
bio osuđen na propast jer nije imao nikakvog oslonca u međunarod- 
noj politici, niti je u to vrijeme mogao imati bilo kojeg saveznika. Ju- 
goslavija je bila na čelu ogromnog Pokreta nesvrstanosti, a kao takva 
bila je velika miljenica i Istoka i Zapada u političkom smislu. 


Politički pokret poveden u nevrijeme bio je na putu da izuzetno tra- 
gično završi za hrvatski narod, nešto slično kao i 1945. g. s toga na nje- 
gove vođe iz tog vremena ne može se gledati kao na mudre političare 
koji su s tim pokretom kao nevješti kartaši zaigrali poker na kojem su 
mogli samo izgubiti, a ulog je bio cijeli narod. 


Narod koji ne prihvaća povijesnu istinu 
- razara temelje svoje budućnosti. 


Godina 1991. - uspostava nezavisnosti RH i Domovinski obrambeni 
rat - Ta 1991. g. bila je prijelomna, ona je bila zvjezdani trenutak Hr- 
vatske i njenog naroda. Premda je doživjela teška stradanja, premda 

je protiv Hrvatske bio gotovo cijeli svijet, ali složile su se situacije koje 
su joj išle u prilog. To je vrijeme istovremeno bilo vrijeme pada Ber- 
linskog zida, pada svjetskog komunizma i sl. 


No u svakom slučaju za nastanak hrvatske države i njene nezavisno- 
sti, a time i slobode hrvatskog naroda uz branitelje koji su se žrtvova- 
li, ključna su bila dva čovjeka i to dr. Franjo Tuđman i Slobodan Milo- 
šević. Doktor Franjo Tuđman kao veliki rodoljub, ali izuzetno mudari 
lukav političar pokazao se tog momenta mudrijim od gotovo svih po- 
litičara toga doba koji su imali snažan utjecaj na događaje u razaraju- 
ćoj Jugoslaviji i sve ih je nadmudrio. 

Slobodan Milošević imao je veliki utjecaj na konsolidaciju i stvaranje 
jedinstva hrvatskoga naroda. Sve Hrvate je proglasio ustašama, pa i sve 
komuniste i udbaše, a zna se da oni nikada nisu htjeli hrvatsku drža- 
vu, kao mentalni komunisti, udbaši, orjunaši, autonomaši i sl. - njima 
nije ostavio niti milimetar manevarskog prostora za djelovanje, pa ih 
je sve na neki način natjerao pod hrvatski barjak. Zvjezdani trenutci u 
jednom narodu nastaju ponajprije mudrošću njegovih vođa. 


Hrvatska treba zahvaljivati Bogu što je u izuzetno kritično vrijeme svo- 
je povijesti imala jednog dr. Franju Tuđmana. 


Tamo gdje povijest zaboravlja 
ne pomaže ni sva pamet svijeta. 


Skupiti i sačuvati osobne pisane memorije iz doba Drugog 
svjetskog rata i poraća - Pozvati sve živuće pripadnike različitih 
vojski iz doba Drugog svjetskog rata i poraća, da gdje je god to mogu- 
će ostave pismeno svoje svjedočenje, priče i dojmove o ratnim i porat- 
nim događajima, bez obzira kojim vojskama i formacijama su pripadali 
da se stvori što objektivnija slika o stvarnim događajima tog vremena. 


Dosad smo za vrijeme komunističkih vlasti imali jednostrano gledanje 
na te događaje. Ali po načelu - ne znamo kakva je kuća ako je nismo 

pogledali i s druge zadnje strane. Po tom principu, ne znamo što se 
sve dogodilo za vrijeme Drugog svjetskog rata i poraća na našim pro- 
storima ako nismo čuli i svjedočenje druge strane koja je u njima ak- 
tivno sudjelovala. Javno pozvati sve sudionike iz tog vremena neizre- 
civog zuluma da zapišu i sačuvaju svoja sjećanja o događajima iz sa- 
mog rata, a posebno i poraća, ali i o svojim zatvorskim iskustvima di- 
jela naroda koji je ukupno bio ,osuđen" na blizu petsto tisuća godina 
uglavnom strogog zatvora. Procjenjuje se da je u logorima na stotine 
tisuća ljudi, prvenstveno Hrvata, provelo i po nekoliko godina, a broj- 
ni i mnogo više. Među njima dobar dio njih nije izišao živ iz tih gulaga 
i kazamata, već su tamo ostavili svoje kosti. 


Politika je kao zgrada na pijesku, uvijek je 
nesigurna i nepouzdana. 


Hrvatska država i njena politika - Politika je mudrost koju ri- 
jetko koji političar ima, a koncesiju od Boga za političku mudrost teš- 
ko se dobiva, zato se mora paziti - kad se bira da se bira mudrog čo- 
vjeka, a mudre ljude treba tražiti prvenstveno među poštenim i onim 
kojima je društveni interes uvijek i u svakoj situaciji ispred njihovog 
privatnog. Premda je takvih malo u našem društvu, ali ipak ih nije ne- 
moguće pronaći. 

Svaka igra s narodom je vrlo opasna, opasna je i za one političare koji 
se s njime igraju, ali jednako tako i za sam narod i njegovu sadašnjost, 
alii za njegovu budućnost jer greške političara plaća narod, a narod je 
kategorija koja u datom momentu za političare zna biti i vrlo nezgod- 
na. O tome imamo brojna svjedočanstva iz povijesti. 


Ovih dvadesetak godina naše povijesti u ,demokraciji“ i u ,slobodi“ 
s višestranačjem pokazalo se da to višestranačje i njihova politika na 
političku površinu u pravilu izbacuju stranačke ljude sumnjive i mo- 
ralne i stručne vrijednosti, a ponekad i opasne pojedince, gotovo bih 


180 


rekao klatež, koji očito nisu sposobni voditi državu, oni to ne znaju, a 
nisu ni nacionalno ni socijalno motivirani i osjetljivi. 


Ti ljudi nisu sposobni predviđati i unaprijed uklanjati u samom začet- 
ku negativne trendove, oni samo trče za događajima koji i onako nisu 
pod njihovom kontrolom, oni nisu na kolosijeku pozitivnog razmišlja- 
nja, kreiranja novih ideja da se spasi nacionalno bogatstvo, bankar- 
stvo i djedovska baština, da se spasi posrnulo gospodarstvo inventiv- 
nim investicijama, oni ne mogu i ne znaju zaustaviti kola koja su kre- 
nula nizbrdo. Čak nisu sposobni zadržati ni sad već narušeni nacio- 
nalni ponos i dostojanstvo. 


Ali takvo ponašanje nalazi plodno tlo samo zbog činjenice da je narod 
pasivan, nije buntovna kategorija, vlast se ne boji naroda i zato može 
raditi što god želi. Naprosto je nevjerojatno koliko je u svemu tome 
pasivna i hrvatska ,inteligencija“ Gdje su velike kulturne nacionalne 
i akademske institucije i udruge? Njih nema nigdje kao da su se sve 
uspavale, i kao da ih se Hrvatska niti najmanje ne tiče. Doista! Gdje je 
na primjer ona Matica hrvatska iz sedamdeset i prve prošlog stoljeća? 


Pored svega ostaloga Hrvatska je krajnje socijalno nepravedna i neo- 
sjetljiva, raslojena na one koji su makinacijama i krađom došli do ve- 
lebogatstva i žive u pravom raju. Hrvatska je za njih raj, a goleme mase 
naroda, radništva i inteligencije, seljaštva nemaju nikakvu perspek- 
tivu, ali ne samo perspektivu već je i sada većini ugrožena gola egzi- 
stencija. Uvijek se štiti krupni kapital, a narod kao najveći i jedini pra- 
vi kapital se zapostavlja na svakom koraku. 


Najjači od svih društvenih nagona u ljudima je nagon za moći i vlašću. 
Svi oni koji čeznu za vlašću istovremeno htjeli bi biti i faraoni i 
demokrati. Faraoni jer to simbolizira sadržaj moći, a demokrati jer to 
simbolizira slobodarsku formu ostvarenja te vlasti. 


Bezakonje i korupcija - Devedesetih godina prošloga stoljeća vo- 
dila se oružana bitka za Hrvatsku, a danas smo ponovno u situaciji da 

bijemo novu bitku za opstojnost Hrvatske unutar samih sebe i to onu 

- na moralnom planu. Danas je sve to od strane hrvatske hedonističke 
politike, a posebno hedonističkog menadžerstva sve popljuvano; i hr- 
vatski znoj, i krv, i suze, i mrtvi, i mučeni, i bol majki i njihova crnina, i 
branitelji i ,njihov“ Domovinski obrambeni rat, ali i dostojanstvo i pe- 
peo domovine u koji je dobrim dijelom bila ratom pretvorena, a koji 
rat je mnogima došao kao kec na jedanaest - da bi sve to iskoristili za 
svoje sebične, nezasitne osobne hedonističke interese. Hrvatska je po- 
stala mjesto lovišta, krivolova, mjesto grabeži materijalnih dobara, po- 
stala je objekt uzimanja od strane političkog kriminalnog nadzemlja, i 
to ne samo domaćeg već i inozemnog...! O Bože, kako danas vizionar- 
ski zvuče riječi našeg hrvatskog mučenika plemenitog mladog čovje- 
ka, gospodina Brune Bušića, još iz 1975. g. 

»«« No, kad se oslobodimo srpskog ropstva i stvorimo državu, vidjet ćete 
kako tek naši kradu. Svak nas je stoljećima krao i potkradao, a najteže 
će i najgore biti kad nas naši budu krali te prodavali svjetskim jebivjetri- 
ma i makro lopovima. Navalit će na nas kao velike ptice grabljivice. Tada 
će biti najveće i nerješivo pitanje - kako nas tada spasiti od nas samih?!" 

Kako nas spasiti od nas samih...? Doista postaje hamletovsko pitanje - 
Biti ili ne biti!? - pitanje je sad?! 

Na sve moguće načine svekolikom bezakonju u Hrvatskoj se jedno- 
stavno mora jednom stati na kraj. Mislim da je pet do dvanaest da se 
to dogodi. Mora mu se stati na kraj zbog nas samih, zbog naše djece i 
njihove budućnosti. A bezakonju se staje na kraj dovođenjem pošte- 
nih i energičnih ljudi na čelo države. Jer rijeka mora biti bistra u svo- 
me izvoru, da bi bila bistra do svog utoka. Quo vadis naša Hrvatska?! 
Ne daj se, ne daj se! Vrijeme ti je da dosadašnjoj politici i ponašanju ka- 
žeš energično - ne! Misli na svoju budućnost i na budućnost svoje dje- 
ce koju, ipak želimo odgajati u poštenju, istini i slozi. To je jedini zalog 
našeg opstanka. Tamo gdje rastu klice nemorala i nepoštenja, ne cvje- 
taju nikakve ruže, a ponajmanje ruže međusobne ljubavi i poštenja - 
ruže naše budućnosti. Ti, naša Hrvatska, to moraš konačno shvatiti! 

- Korupcija je velika pošast koja je zavladala Hrvatskom, gotovo da je 
umrežena u svim strukturama vlasti, tako da se više ne bi smjelo govo- 
riti o kriminalnom podzemlju, već još i više o kriminalnom nadzemlju. 
Korupcija je postala najveći problem današnje Hrvatske, a primjećuje se 


182 


da su u njoj sudjelovale kroz postupak tranzicije upravo one strukture 
koje su za vrijeme komunističke Jugoslavije bile na visokim gospodar- 
skim i drugim upravnim funkcijama, posebno oni koji su bili djelatnici 
Udbe koji su, dok su drugi ratovali i ginuli, gubili svoje zdravlje - oni su 
protuzakonito i kao ratni profiteri stjecali basnoslovnu imovinu, što se 
nastavilo i cijelo vrijeme mira nakon Domovinskog obrambenog rata. 


Danas je ta korupcija rak rana mlade hrvatske države i najveća pre- 
preka razvitku i napredovanju države. Da se to riješi treba uspostaviti 
brzo i učinkovito sudstvo, propisati znatno veće kazne, a svaku krađu 
imovine, novca i sl, preko vrijednosti od 100.000 kn pravno kvalifici- 
rati to kazneno djelo kao podrivanje gospodarskog poretka države i 
proglasiti ga izdajom domovine. 


Biblija je u pravu kad kaže: ,Nema čovjeka pravedna na zemlji koji čini 
samo dobro" (Propovijednik 7:20) 

Za razliku od nesavršenih ljudi Isus ne može doći u iskušenje da uči- 
ni nešto nepravedno. To je dokazao kad je odbio najveće mito koje je 
ikada bilo nekome ponuđeno - “sva kraljevstva svijeta i slavu njihovu“. 
Naime, upravo mu je to obećao Sotona, vladar ovoga svijeta, ako mu se 
pokloni. (Matej 4:8-10; Ivan 14:30). A nama, u našem vladanju u do- 
moljublju prema Hrvatskoj neka nam uvijek bude pred očima Isusov 
postupak, kad god nam srce poželi, a prije nego nam ruka posegne za 
nekim materijalnim dobrom na uštrb naše drage Domovine, znajući da 
ono što nam srce želi da ne pripada nama osobno već cijelome narodu. 


Tamo gdje je narod nezainteresiran za opće dobro, 
stvorena je najbolja moguća podloga 
za opću korupciju u njegovoj vlasti 


Ratno profiterstvo - Iskorištavanje obrambenog rata za svoje osob- 
ne interese prije svega je moralno, odnosno amoralno pitanje. Ono je i 
pravno-kazneno pitanje, ono ulazi iu domenu nacionalne izdaje, izdaje 

u ratu što ima još teži značaj pa ulazi i u pitanje antidomoljublja. U ci- 
jeloj povijesti čovječanstva, a i u novijoj povijesti ratovanja dvadese- 
tog stoljeća brojno puta su se prakticirali Prijeki sudovi koji bi strogo 
smjesta kažnjavali ratne profitere i to u pravilu kaznom smrti, momen- 
talnim strijeljanjem ili vješanjem, odrubljivanjem glave i slično. Dakle 
druge kazne nije bilo ili smrt ili oslobođenje. 


U našem Domovinskom obrambenom ratu takvih Prijekih sudova nig- 
dje nije bilo, niti ih je osnivao vrh Državnog ratnog strožera, niti su po- 
jedini komandanti to radili na svoju ruku. Ali činjenica je da su posto- 
temeljem tog profiterstva debelo obogatili i postali tajkuni koji i dan 
danas drmaju našom Hrvatskom. 


Često sam puta čuo priču za vrijeme tzv. NOB u Drugom svjetskomm 
ratu da su partizani pred Prijeki sud dovodili i vojnike ukoliko bi net- 
ko od njih ubrao šljivu ili jabuku bez dozvole i kažnjavali ih smrću. To 
nikada nisam mogao progutati takvu drastičnu kaznu za ljude koji su 
sigurno bili i gladni. Međutim trebalo mi je malo životnog iskustva da 
shvatim da se to uistinu događalo, ali samo onda ako je taj vojnik koji 
je uzeo šljivu ili jabuku bio Hrvat ili Šiptar (Kosovar). 


To sam posebo dobro shvatio kad sam bio učenik drugog razreda gi- 
mnazije i kad sam se vozio na jednom kamionu s čovjekom kojeg ni- 
sam poznavao, a bio je nekih dvadeset godina stariji od mene. U našem 
razgovoru, pored svega ostalog, kazao mi je - Da bi u našem Drnišu, 
trebalo pobiti još barem petsto ljudi i da bi tada sve bilo u redu. Pri- 
tom me je upitao što ja mislim o tome? Odgovorio sam mu, vjerojatno 
nadahnut Duhom svetim, da se ja u potpunosti slažem s njim, ali samo 
pod jednim uvjetom. Znatiželjno me je upitao - pod kojim uvjetom? 
Odgovorio sam - pod uvjetom da se među strijeljanima nalazite i vi i 
ja! Na to je ostao šokiran mojim odgovorom. Cijeli sam život bio pono- 
san na taj moj pravi filozofski odgovor iz moje mladosti! Ovo pokazu- 
je da su u tom ratu bili vrlo lagani na okidaču, i zato ne čudi činjenica 
da je u prvom narednom popisu stanovništva nakon Drugoga svjet- 
skog rata nedostajalo blizu milijun Hrvata, što ubijenih što raseljenih. 


Završetkom ili već pri kraju tog rata, ratno profiterstvo je vršeno u ko- 
rist stvarajuće države. Pored ostaloga zla, masovo se upadalo u stanove 

i njihove vlasnike slalo u logore iz kojih se nikada ne bi vratili. Poslije 
Domovinskog obrambenoga rata, ratno profiterstvo je mnogima bila 
podloga za postajanje tajkunom. Reče jedan među njima - Tko je ja- 
mio, jamio...! 


Široke avenije koje mu se nude vode narod u propast, 
a uska staza mudrosti vodi ga u spas 


Prijetnja dužničkog ropstva narodu i pojedincima - Svi 
političari trebaju znati da je država koju vode poput neke obitelji koja 
mora itekako paziti da troši onoliko koliko se može pokriti prihodi- 
ma, a posebno da se mora dobro ekonomizirati s državnim, županij- 
skim i lokalnim proračunima. Da u trošenju treba biti skroman i raci- 
onalan. Skromnost i racionalnost u hrvatskom državnom proračunu, 
pa i u proračunima županija i lokalne uprave, gotovo u svim vladama 
je primjećeno da u njihovo postupanje nije ugrađen princip racional- 
nosti i ekonomičnosti. U našem narodu postoji izreka - U radiše svega 
biše, a u štediše još i više. Državne funkcionere u trošenju državnog nov- 
ca, odnosno novca nas poreznih obveznika nitko ne kontrolira. Koliko 
je bilo samo neracionalnosti u nepotrebnoj rasprodaji najkvalitetnijih 
gospodarskih subjekata (INA, Pliva. Telekom i brojne druge) i sad nam 
sve stiže na naplatu. Da bi zlo bilo još i veće mnoge obitelji i pojedinci 
zbog toga su i osobno pali u dužničko ropstvo. 

Mnogi su zbog dužničkog ropstva završili na ulici, izbačeni prisilno 
iz svojih kuća i stanova čak i cijele obitelji s djecom. Hrvatska država 
mora biti i socijalna i moralna. Ona u svoje zakone mora ugraditi i so- 
cijalni i moralni moment, i pravo svakoga na zaštitu jednog stana ili 
jedne kuće, pravo na zaštitu doma. S tog se zakonski ne bi smjelo vr- 
šiti ovrhe prodajom stana ili kuće, ako je dužni iznos manji od polovi- 
ne tržišne vrijednosti nekretnine. Ili dopustiti i tada ovrhu prodajom 
nekretrnine, ali dati dužniku višegodišnje pravo da i dalje koristi ne- 
kretninu u stambenom smislu. Kad se podiže bankarski kredit rizik 

trebaju preuzeti obje strane i vjerovnik i dužnik. Postoje stvari gdje je 
sa stajališta prava nešto zakonito, ali nije moralno. Ti ljudi uglavnom 
nisu sami krivi što više nisu mogli vraćati kredite jer su u međuvreme- 
nu zbog gospodarske krize izgubili svoja radna mjesta. 


Skupite se bogati i svoje bogatstvo stavite na Pladanj gladnih. 


Hrvatska i njena nezavisnost - Ovih dana mogla se čitati u knji- 
ga Blaženi Alojzije Stepinac i Hrvatska država - (tiskana u privatnoj 
nakladi autora 1.G.). Čitajući tu knjigu ne mogu se oteti dojmu u koli- 
koj je mjeri bio surov napad na svaku ideju hrvatske državnosti tije- 
kom dvadesetog stoljeća. Taj napad je bio i izvana i iznutra, i s boka - 
zdesna i slijeva, od Banovine Hrvatske pa sve do današnje Republike 
Hrvatske. Ne mogu se oteti dojmu u kolikoj mjeri je bilo nejedinstvo 
unutar hrvatskog nacionalnog korpusa, pa ne samo nejedinstvo već i 
pravo međusobno neprijateljstvo, sve usmjereno u pravcu da se one- 
mogući bilo kakav oblik nezavisnosti, pa i one najmanje nekakve au- 
tonomne Hrvatske unutar Jugoslavije. 


Bilo kakvu hrvatsku državu smatralo se unaprijed kao Magnum crimen, 
protiv koje su dopuštene sve vrste borbe i to svim mogućim dopušte- 
nim i nedopuštenim raspoloživim sredstvima, radi uništenja i potpu- 
nog zatiranja svake njene ideje u samome začetku. A svaki udar na hr- 
vatsku samostalnost istovremeno je značio i udar na njeno katoličan- 
stvo, kao duhovni okvir i temelj njene stoljetne opstojnosti. 


Kao što je kršćanstvo bilo nepokolebljivi smjer, zvijezda vodilja kroz 
cjlokupnu našu povijest to nam treba biti jednako i danas, pa makar 
se tome ne znam kako suprotstavljali Europi i njenoj liberalnoj ideo- 
logiji koja ne priznaje svoje dvijetisućljetne duhovne korijene. Kršćan- 
stvo kao naš moralni stup, koji je u slučju Hrvatske armiran duhovnom 
snagom i mučeništvom Blaženog Alojzija Stepinca, koji je svojom žr- 
tvom u najkritičnijem vremenu, prenio mlađim naraštajima nepokole- 
bljivu vjeru u samostojnost i pravo na opstojnost svog naroda. Nešto, 

što kod drugih naroda u Europi niti jednog momenta nije bilo sporno, 
barem u njenoj novijoj povijesti. 

Svaki pokušaj uspostave državne samostalnosti u samom hrvatskom 
narodu, uključujući i građane koji ne spadaju u nacionalni korpus - na- 
ilazio je na različite reakcije. I to na one od posvemašnje podrške toj 
samostalnosti do one posvemašnjeg otpora bilo kakvoj samostalnosti. 
To je sve trajalo do 1989. g. kad se na srbijanskoj političkoj sceni poja- 
vio Slobodan Milošević - čovjek, političar koji potencijalnim pristaša- 
ma svoje politike u Hrvatskoj nije ostavio niti milimetar manevarskog 
prostora. Na mitinzima te iste godine dignuo je transparente ,objesiti 
Šuvara“, ,objesiti Vrhovca“ kao velike srbofile, što je potencijalne pri- 
stalice njegove politike u Hrvatskoj uplašilo i natjeralo ih pod hrvatski 
barjak ili na pritajenje do nekog drugog boljeg vremena. 


Obzirom da se Europa ne pridržava načela - Europa Europljanima, što 
će je vjerojatno jednog dana udariti po glavi, kao što ju je danas oši- 
nuo njen vlastiti izum - bolećivi liberalizam, koji funkcionira po prin- 
cipu dobro je ono što je dobro za pojedince, a šire gledanje na društvo 
i zajednicu kao cjelinu u budućnosti njih ne interesira, izbacuju svaki 
utjecaj države na gospodarstvo. Svjedoci smo da je takva politika do- 
živjela slom i to u dijelu koji je njima bio najinteresantniji - blagosta- 
nju. Pravo im budi! 

Bitka za hrvatsku nezavisnost nije završena, ona će trajati dovijeka, 
jer će se pretvoriti u bitku za obranu hrvatske slobode. Nikada neće 
biti vrijeme da nemamo na svojim granicama ili u blizini Hrvatske one 
koji stalno razmišljaju i čekaju priliku da ugrabe naš teritorij ili da ci- 
jeli hrvatski narod pokore. 


Sloboda ljudi je i glas Božje mudrosti, ona je povjetarac 
koji dobrotom miluje lica sužanja, ona je zlatna zora, 
smiraj duše i jutro nade. 

Regnum regno non praescribit leges! - Latinska izreka Regnum 
regno non praescribit leges (hrv. Kraljevstvo kraljevstvu ne propisuje 
zakone), postala je značajna za hrvatsku povijest nakon što ju je kao 
šef hrvatskog parlamentarnog izaslanstva na zasjedanju zajedničkog 
(Ugarsko - Hrvatskog) Sabora u Požunu (danas Bratislava) 1790. izre- 
kao grof, hrvatski ban Ivan Erd6dy, pritom izvukavši i visko podigavši 
sablju i uzviknuo - Regnum regno non praescribit leges! Kako to gordo 
zvuči! Zvuči kao jeka nekadanje davne skoro zaboravljene povijesti. 


Ovom su izjavom predstavnici Hrvatskog sabora odlučno stavili do 
znanja da je Hrvatska samostalna država, s vlastitim zakonima. U na- 
rednim stoljećima, kada su nacionalizmi većih susjednih naroda željeli 
podijeliti hrvatski narodni prostor i prisvojiti njegove dijelove u vlasti- 
te nacije (mađarsku, talijansku, austrijsku, srpsku), osobito se nagla- 
šavalo da je Hrvatska jedna od rijetkih europskih kraljevina (stoljeći- 
ma su čak i vrlo ugledne države poput Venecije, Bavarske ili Holandi- 
je imale status vojvodstava). 


Te su Erd6dyeve riječi postale trajno političko geslo hrvatskog nacio- 
nalizma, pa i hrvatskog nacionalnog domoljublja. 


Ali i današnje Kraljevstvo nije ono što je nekada bilo, a pogotovo te 
osobine nema današnja hrvatska država, niti ima bana a ponajmanje 
onog koji bi tako hrabro uzviknuo i stao na branik svoje domovine. 


Upravo Hrvatska se nalazi pritješnjena između jednog vrlo velikog i jed- 
nog malog ,kraljevstva“ (EU i Srbije), i oba ta kraljevstva žele Hrvatskoj 
propisivati zakone i nametnuti joj svoju volju, a pogotovo svoju sudbe- 
nu nadležnost u daljnjoj kriminilizaciji Domovinskog rata. Tako je Srbija 
proglasila univerzalnu nadležnost nad sudskim progonom za ratne zloči- 
ne na području svih država koje su nastale na teritoriju bivše Jugoslavije. 


To je pravna agresija Srbije na hrvatsku državu uz očitu prešutnu asi- 
stenciju EU. 


Hrvatska kao da nema ni politike ni političara koji su kadri i hrabri, ali 
i voljni stati čvrsto i nepokolebljivo na branik svoje domovine. Hrvat- 
ska pravna struka totalno je zakazala kako ona u Ministarstvu pravo- 
suđa, jednako tako i ona akademska i sveučilišna na pravnim fakulte- 
tima i pravnim institutima. Oni o svemu samo šute. 

O ovome ,pravnom postupku“ Srbije da procesuira na svojim sudovi- 
ma državljane iz druge, međunarodno priznate države za djela koju 
su ,počinili“ u svojoj državi, a ne u Srbiji i ne protiv Srbije dala bi se 
napisati cijela knjiga, jer takav slučaj u cjelokupnoj pravnoj tečevini 
ljudske civilizacije nije zabilježen i ruši same temelje međunarodnoga 
prava, a time i međunarodnoga poretka. Da se razumijemo, u povije- 
sti svijeta su zabilježeni brojni slučajevi gdje su suđeni građani druge 
države koji bi bili oteti terorističkim činom neke države. 


Ovdje ne govorimo o terorizmu države već o pokušaju Srbije da stvo- 
ri novu dosad nepoznatu pravnu praksu kao pravo, kao postupanje 
ex lege, kao nešto što bi bilo regulirano njenim zakonodavstvom ko- 
jeg proširuje i na drugu državu i njene građane kao da se radi o nje- 
nom suverenom teritoriju. 


Očito u tome ima podršku od strane EU, ako ne podršku tada ima ba- 
rem njenu prešutnu suglasnost. I tu Hrvatska općenito mora biti vrlo 
oprezna i to prvenstveno prema EU. Ako se upućuje pravna kritika pre- 
ma Srbiji ili prema EU tada to neka ne čine političari, jer često puta svo- 
jim izjavama i pravnim neznanjem stvar dodatno zakompliciraju, već 
te kritike treba izreći pravna struka i to prvenstveno ona akademska. 


One pravne stručnjake, koji u EU vide pravnu državu, to njeno pona- 
šanje i izjava da Hrvatska treba biti oprezna kod poništavanja pravnih 
akata bivše vojske i bivše propale države, takav stav može iznenaditi 
jer ide u pravcu rušenja međunarodnog pravnog poretka. A oni drugi 
koji u EU više vide političku nego pravnu tvorevinu nisu ni malo izne- 
nađeni takvim stavom, jer sličan stav koji je protupravan i suprotan 
međunarodnom pravu ta ista EU je nekoliko puta poduzela kad se ra- 
dilo o nečemu što je upereno protiv Hrvatske, (ZERP Haaški sud i sl.), 
kada je nedvojbeno koristila različite ,pravne“ kriterije prema pojedi- 
nim državama, a prvenstveno prema Hrvatskoj. 


Prema Hrvatskoj njen prelazak sa pravnog na političko polje postaje 
konstanta u njenom ponašanju. Ovdje ne želim govoriti o teoriji urote, 
ali brojne činjenice koje su nesporne idu u pravcu potvrde ovih tvrd- 
nji, jer Srbija nije pravno legitimirana da kazneno progoni počinitelje 
kaznenih djela u drugoj državi i koji nisu njeni državljani. Takvim či- 
nom se ruši hrvatski državni suverenitet, i takav čin predstavlja pravnu 
agresiju na hrvatsku državu. 

Riječ je o srpskoj dobro promišljenoj diverziji protiv Republike Hr- 
vatske i njenih pravnih temelja, s nesagledivim političkim i pravnim 
posljedicama koje iz toga mogu proizići. Zato izreka - Regnum regno 
non praescribit leges! - treba neprestano zvoniti u ušima svih naših 
budućih naraštaja političara. To je glavni princip državne suvereno- 
sti i na to se uvijek mora misliti. U kontekstu svega ovoga treba spo- 
menuti, izgleda da mi još nismo završili ratove u Jugoistočnoj Europi 
ne samo one u dvadesetom stoljeću poput II svjetskog rata, Domovin- 
skog obrambenog rata, već kako se čini da još nisu završeni ni stoljet- 
ni ratovi s Turcima. Ti ratovi kao da nikada nisu završeni zbog uplita- 
nja europske politike u naše odnose sa susjednim narodima i nikada 
se stvar za diplomatskim stolom nije rasčistila do kraja. 


Svaka politička izjava je mač s dvije oštrice. 
Loši političari već činjenicom da su loši 
- velika su prijetnja iznutra svom vlastitom narodu. 


Hrvatska i Europska Unija! - Ulazak Republike Hrvatske u Eu- 
ropsku Uniju kao njena 28 članica, svakako je trebao biti prijelomni 
događaj u hrvatskoj povijesti. Možda tako bude u budućnosti, ali već je 
prošlo godinu i pol dana da Hrvatska, njeni građani, njeno gospodar- 
stvo taj ulazak gotovo ni u čemu nisu osjetili, osim djelomično u suko- 
bu aktualne lijeve vlasti s Europskom Unijom po pojedinim pitanjima 
(lex Perković i sl.) i po plaćanju visoke članarine za članstvo u njoj. U 
svakom slučaju, glavni krivac za tako ponašanje je trenutna aktualna 
lijeva vlast u Hrvatskoj, koja se gotovo u cijelosti okrenula u drugom 
pravcu - prema regiji i jugonostalgiji. 

Za ljubav je potrebno dvoje, ili ako nema ljubavi tada treba postojati 
makar uzajamni interes. Ni taj dio u Hrvatskoj nije zaživio. Od nega- 
tivnh utjecaja ulaska u EU treba istaći da je otpočeo proces iseljenja 
stanovništva iz Hrvatske 

No, u svakom slučaju, od budućih vlada, Hrvatska kao država i cijeli 
njen narod očekuju pozitivni preokret u odnosu prema EU. Tamo do- 
ista postoje velike mogućnosti, a sve velike mogućnosti same po sebi 
nisu dovoljne ako jedna strana iz tog saveza nije sposobna ili nije volj- 
na potruditi se da te mogućnosti i realizira. 


Kakva nas sudbina čeka u Europskoj Uniji? Na to pitanje nije teško od- 
govoriti - dijelit ćemo njenu sudbinu u njenom eventualnom posrnuću, 
au njenom blagostanju za pripadajući dio svog kolača trebat ćemo se i 
te kako boriti. Pri tome trebamo uvijek nastojati ostati svoj na svome i 
ono što je naše da ostane i dalje naše, a ono što je zajedničko budimo 
sretni da ne bude protiv nas ili barem nama na štetu. 


Već godinu i pol dana ravnopravnog članstva Hrvatske u EU daju nam 
naslutiti da stvari ne kreću putem dobra. Počeo je masovni odlazak 
mladih stručnjaka, ali i radnika iz Hrvatske, čak je počelo iseljavanje 
hrvatskog stanovništva iz Hrvatske u smjeru EU, ali nažalost i u smje- 
ru dalekih prekooceanskih zemalja. 


Sredstva iz EU fondova povlače se rijetko ili nikako, kao da tome nismo 
dorasli. Vlast nam lažno prikazuje dobitak tih sredstava ili sredstava što 
nas čekaju narednih nekoliko godina, a da u tu kalkulaciju ne uključuju 
odbijanje od njihovog ukupnog iznosa - iznos uplate članarine koju sva- 
ke godine moramo platiti kao i dodatno plaćanje ne malih drugih pra- 
tećih obveza. Između ukupnog primitka sredstava iz EU fondova i izno- 
sa uplaćene članarine gotovo da i nema razlike. Tko je bio u pravu eu- 
fili ili euskeptici. Čini mi se da se istina sve više priklanja euskepticima. 
Uskoro bi trebalo nastupiti i vrijeme rasporeda brojnih azilanata na 
sve države, EU članice, što znači da i Hrvatsku čeka veliki priliv azi- 
lanata, prvenstveno iz arapskih zemalja, azijata i sl. Ne posrći, Lijepa 
naša, na putovima lažne nade...! 


Najčešće sami političari dovedu svoj vlastiti narod 
u beznadnu situaciju. 
Svi bi htjeli biti političari i uživat blagodati politike, 
pri tome ne mareći za narod. 

Hrvatska i njeno članstvo u NATO savezu - Ulaskom Hrvatske 
u NATO savez njena siguronosna pozicija znatno se poboljšala. Za mali 
narod od izuzetne važnosti je biti članom jednog tako velikog svjetskog 
vjnog saveza u kojem se nalaze velike demokratski orijentirane, i gos- 
podarski vrlo razvijene zemlje. 


Je li NATO Hrvatskoj jamac njene slobode? Na to pitanje nipošto se ne 
bi ni moglo ni smjelo negativno odgovoriti. Hrvatskoj još uvijek s Isto- 
ka prijeti opasnost, već samo ta činjenica je dovoljna za trajno članstvo 
u NATO-u, a da se o drugim prednostima i ne govori. Zasada su naše 
hrvatske oružane snage uključene u njihove akcije u logističkom smi- 
slu na nekoliko područja u svijetu. 


Međutim, za sigurnost jednog naroda i njegove države to nije dovolj- 
no, Hrvatska treba imati dobro ustrojene svoje vlastite oružane for- 
macije kao najčvršći jamac svoje slobode. 


U budućnosti sudjelovanje hrvatskih oružanih snaga, makar u malim 
formacijama, u sastavu NATO saveza u oružanim akcijama teško će se 
moći izbjeći, a poglavito dođe li do ratova većih razmjera. U takvim 
situacijama, gdje bi mogla prijetiti i opasnost rata na samom hrvat- 
skom tlu, ako već moramo ginuti bolje je da ginemo u stranim zemlja- 
ma, nego da ginemo u vlastitoj domovini, ako time možemo izbjeći rat 
na tlu svoje domovine. 


Povijest je pokazala da mali narodi opstaju samo ukoliko su u savezu 
s velikim ali demokratskim narodima u svijetu. Savezi malog naroda 
sa zemljama s totalitarističkim režimima uvijek su vrlo opasni za sam 
narod i državu. 


Moć oružja nije toliko zastrašujuća 
koliko karakter ljudi 
koji su ga hladnokrvno spremni upotrijebiti 


Odnos Hrvatske i BiH - Počesto se čuje da je BiH druga domovina 
hrvatskog naroda, a time se ne niječe da je istovremeno domovina još 
dva druga naroda. Ta tvrdnja stoji u cijelosti, a poglavito ako se ima u 

vidu povijesni kontekst da je nekad prije dolaska Osmanlija, BiH bila 
dominantno katolička zemlja, u kojoj je bila manjinska u brojevnom 
smislu tzv. Kristijanska crkva tj. živjeli su uz katolike i oni koje su se 
nazivali Kristjani ili Patareni, a neki su se nazivali i - Bogumili. Tada je 
Bosna bila Hrvatsko vazalno kraljevstvo. 


Prema istraživanju povjesničara fra Andrije Zidruma Osmanlije su u 
Bosni porušili 464 katoličke crkve i 48 samostana, kad su prije 550 
godina provalili u visoko dominantnu katoličku Bosnu i proveli nasil- 
no islamiziranje katolika. (Prema procjenama tada je u Bosni bilo oko 
800.000 stanovnika, od toga 80.000 Kristjana i 50.000 pravoslavnih.) 


“Sve je to bilo dobro smišljeno. Da se Bosansko Kraljevstvo nikad više 
ne bi obnovilo, ubili su bosanskoga katoličkog kralja Stjepana Tomaše- 
vića, pobili sve visoko bosansko plemstvo, a njihovu djecu odveli u Ca- 
rigrad i obratili na islam. Zameli su trag Bosni sve do novijih vremena. 
Nije to bio slučaj samo u Bosni, nego u svim krajevima koje su osvoji- 
li Osmanlije, koji su svojedobno pokrivali oko 40 suvremenih država." 
(Fra Andrija Zidrum) 


Prije provale Osmanlija Bosnom su vladali katolički vladari Kulin ban, 
kralj Tvrtko, kralj Stjepan Tomašević i dr. 


Dakle, obzirom na povijesno stopostotno kršćansko predotomansko 
podrijetlo stanovništva u Bosni i Hercegovini, a također i zemljopisni 
smještaj RH i RBiH koje su sljubljene jedna u drugu, pa je za Hrvatsku 
i Bosnu i Hercegovinu najbolje i najljepše reći da su to dvije sestrin- 
ske države i tako se uzajamno i odnositi pomažući se kao dvije dobre 
međusobno voljene sestre. Mi smo izišli iz iz istih korijena i iz iste po- 
vijesti koja je bila više tragična nego sretna. I zato smo sestrinske ze- 
mlje i u zlu i u dobru. 


Svaki narod bi trebao dobro prokopati po svojim korijenima, 
i proučiti svoje podrijetlo, i odbijati sve ono što mu je kroz 
povijest nametnuto silom kao kulturna, vjerska ili neka 
druga duhovna tekovina 

Odnos Hrvatske i Srbije - U odnosu Hrvatske i Srbije ništa novo 
pod suncem. Taj odnos već znatno više od sto godina počiva na prin- 
cipima vuka i janjeta. Vuka koji vodu pije uzvodno, a janjeta koji vodu 
pije nizvodno potoka, ali uvijek sa strane vuka idu optužbe i prijet- 
nje prema janjetu da mu muti vodi. Po toj istoj logici možemo biti ne 
znam koliko nevini, mi ćemo za Srbiju biti uvijek krivci uz činjenicu 
da postojimo. 

Predugo vremena je u Hrvatskoj, ili bolje rečeno među Hrvatima vla- 
dala “ideologija", pokret, nauk - panslavizma, mađaronstva, ilirizma, 
serbofilizma, jugoslavenstva, internacionalizma, komunizma, a sve je 
bilo usmjereno samo u jednom pravcu - ispiranje hrvatskog mozga 
i izbijanje iz njihove glave svake pomisli o stvaranju nezavisne drža- 
ve ili državne samostalnosti. To stoljetno ispiranje hrvatskog mozga i 
dan danas ima posljedice, ali i svoje protagoniste u samoj Hrvatskoj. 


Veliki hrvatski vizionar Ivo Pilar je u svojoj knjizi Južnoslavensko pita- 
nje još daleke 1916. g. detektirao unaprijed za sto godina, kuda smje- 
ra srpska politika, pogotovo otkad je odustala od programa prodora 
na Egejsko more i zauzimanje grčke luke Solun, pa je sve svoje snage 
preorijentirala za prodor na jugo-zapad kroz BiH, Hrvatsku sve do za- 
uzimanja gotovo cijele sjevernoistočne jadranske obale. To je njen ne- 
dosanjani san, kojeg će snivati još narednih stoljeća. Ali su uvijek če- 
kali priliku kod tektonskih političkih potresa da se pridruže moćnima 
u svrhu ostvarenja svog teritorijalnog nedosanjanog sna. 


Samo u dvadesetom stoljeću vodila se tri rata usmjerena na teritorijal- 
no širenje Srbije prema Hrvatskoj i ljepotama njenog Jadrana koja su 
pobrali milijunske žrtve i donijeli neizrecive tragedije na obje strane. 


I dan danas se vodi ideološki rat, rat preko medija, s posebnim nagla- 
skom krađe hrvatskih povijesnih, znanstvenih, kulturnih, umjetičkih, 
tradicionalnih i svih drugih vrijednosti. Svojata se cijela kulturna po- 
vijest Dubrvačke Republike, Boke Kotorske, svi znanstvenici, umjet- 
nici, pjesnici, književnici - sve je to po njima srpska kultura, što je su- 
protno svakom razumu i povijesnoj istini, osim stvaranja podloge za 
imperijalno osvajanje u budućnosti. Srbija u svojoj povijesti ima jednu 
duhovnu rupu staru otprilike petsto godina koliko su nad njom vladali 

Turci, pa tu duhovnu rupu pokušava popuniti krađom i svojatanjem 
hrvatske književnosti i hrvatskih povijesnih velikana na svim poljima. 


Politički prema Srbiji se mora imati veliki oprez i uvijek je držati na 
jednoj distanci, i ni u kakve saveze s njom ne stupati. S njima trgova- 
ti, a sve drugo samo u mjeri u kojoj se to ne može izbjeći. To bi trebalo 
trajati sve dotle dok ne dožive katarzu, a to će biti nikada. 


Povijest nikom nije pobjegla, 
ali je nitko ne može ni sustići. 


Odnos Hrvatske i Slovenije - Slovenci i Hrvati u cijeloj svojoj po- 
vijesti imali su neokrvavljenu granicu. To će reći da nikada međusob- 
no nisu ratovali. Takav odnos treba zadržati i dalje. Sve moguće raz- 
mirice rješavati mirnim putem. Logično bi bilo, više sa slovenske stra- 
ne, da su u dobrim odnosima s Hrvatskom, jer je Hrvatska uvijek otvo- 
rena njenim građanima, kad su u Hrvatskoj to doživljavaju kao da su 
kod kuće ili kod prvog susjeda. Jadransko more doživljavaju kao svoje 
- pa nikakvog razloga nema da u svemu ne živimo kao izrazito dobri 
susjedi međusobno se poštujući. Hrvatskoj je potrebna Slovenija, ali 
još više Hrvatska Sloveniji. 


Nikada ne podcjenjuj ni najmanjeg čovjeka, 
ni najmanju životinjicu, ni najmanju biljku, jer u njima može biti 
i snažna doza otrova, ali i još veća doza plemenitosti. 


Odnos Hrvatske i Crne Gore - Izlaskom iz Jugoslavije, geopoli- 
tička situacija Crne Gore se dupkom promijenila. Od nekada dva oka 
u glavi, jedno je postalo razroko i dobro je ne gleda, jer su i Crnu Goru 
izgubili iz svoje “Velike" Srbije, a preko nje i izlaz na Jadransko more. 

Crna Gora je u specifičnoj geopolitičkoj situaciji, ibez obzira na sve što 
se među nama nedavno događalo, Hrvatska joj treba pružiti ruku, jer 
će to najviše koristiti upravo Hrvatskoj. 


Svi oni koji su se izgubili u povijesti, izgubili su se do kraja. 


Odnos hrvatske države i Srpske pravoslavne crkve - 0 tome 
odnosu nije jednostavno govoriti, jer je opterećen poviješću, koje SPC 
uvijek potencira, i po nekoliko puta uvećavajući srpske žrtve za vrije- 
me Drugog svjetskog rata, a očito iu Domovinskom obrambenom ratu. 
Srpska pravoslavna crkva u Hrvatskoj nije autokefalna, već je riječ o 
jednoj od “podružnica" SPC koja ima sjedište u Patrijaršijskom dvoru 
u Beogradu. U cjelokupnoj svojoj povijesti Srpska pravoslavna crkva 
u Hrvatskoj imala je opozicijski stav prema svakoj pomisli o stvaranju 
bilo kakve hrvatske države. 


Ma kako da Srpsku pravoslavnu crkvu pokušavamo gledati kroz eku- 
menizam i kršćansko poslanje ili kao sestrinsku crkvu, ili da se zajed- 
no molimo za jedinstvo kršćana, u tom gledanju uvijek će se vidjeti i 
obris da je zajedno sa SANU i njena dva memoranduma, te s JNA i čet- 
nicima, činila trojstvo onih koji su bili moralni pokrovitelji agresije na 
Hrvatsku. Zapravo SPC je već dugo u povijesti, a i dan danas čini nam 
se glavni i tihi ideolog velikosrpstva i promicatelj memoranduma SANU 
Lill. falsifikator povijesti, a sve s ciljem otimanja hrvatskih teritorija 
i stvaranja Velike Srbije u prvom dijelu do linije Virovitica, Karlovac, 
Karlobag, a s vremenom zbog njihove nezasitnosti vjerojatno i sve do 
granice sa Slovenijom. “Do istrage naše ili vaše!" Nikola Stojanović 


“Ta se borba mora voditi do istrage naše ili vaše. Jedna stranka mora 
podleći. Da li će to biti Hrvati garantuje nam njihova manjina, geograf- 
ski položaj, okolnost, što žive svuda pomešani sa Srbima, i proces opšte 
evolucije, po kome ideja srpstva znači napredak“. 


Tako je pisao Nikola Stojanović u Srbobranu još 1902. g. U Hrvatskoj, i 
općenito zapadno od Drine, pravoslavlje nikada nije bilo problem, ali 
je problem agresivno - svetosavlje. 

SPC ni do dan danas nije priznala Hrvatsku državu niti izrazila kajanje 
za sve zlo koje nam je nanešeno u Domovinskom obrambenom ratu 
od strane velikosrpskog agresora. U izjavama njihovih najviših crkve- 
nih dostojanstvenika, makar pomalo prikriveno, uvijek se naglašava 
koji dijelovi Hrvatske su “srpske" zemlje. A hrvatski porezni obvezni- 
ci to sve plaćaju. 


Istina je kao pastorka koja stalno šuti! 
Laž je kao maćeha koja ju uvijek prekorava! 
Moć istine i laži istim smjerom nas puti! Razabrati nam biva 
- u stvari nekoj, koja od njih spava? 


Odnos hrvatske države i Islamske zajednice u Hrvatskoj 
- Islamska zajednica u Hrvatskoj (kao i svaka druga preostala vjer- 
ska zajednica) u hrvatskom nacionalnom korpusu doživljava se, ne u 
političkom smislu, već kao vjerska zajednica koja vodi brigu o svojim 
vjernicima islamske vjeroispovijesti, bez ikakvog javnog ili prikrive- 
nog političkog izražaja. I često se ističe od strane islamskih vjerskih 
dostojanstvenika da je odnos između njihove vjerske zajednice i hr- 
vatske države, ali i cijelog hrvatskog naroda jedan vrlo uzoran među- 
sobni odnos koji može poslužiti kao primjer svim drugim državama 
u Europi. Što na ovo reći? Neka tako bude vječno dok je hrvatskog na- 
roda i njegove države. Premda nas iskustvo uvijek uči da nema trajne 
koncesije na bilo što, jer se vremena mijenjaju i protagonisti također! 
Na tom svijetu stalna samo mijena jest! 


Tko nije opterećen sam sa sobom, ne opterećuje ni one oko sebe! 
Ništa nije opasnije od naroda koji je opterećen sam sa sobom. 

Hrvatska i njene političke stranke - Višestranačje je dio slobo- 
de i demokracije. Ali dio slobode i demokracije je red i postupak. In- 
flacija političkih stranaka u maloj zemlji poput Hrvatske gdje ih ima 
više od 140 uredno registriranih nije znak da se višestranačje razvilo, 
već je više znak opće anarhije u višestranačju, koje ne služi ničem. Tu 
stvar bi trebalo razriješiti na način da se donese Zakon o preregistra- 
ciji političkih stranaka i za ponovnu registraciju zatražiti najmanje jed- 
nu tisuću ovjerenih potpisa. 

Na taj način broj stranaka sveo bi se na nekih desetak, što bi bilo pri- 
mjerno pravnom poretku Republike Hrvatske. Sve što je količinski pre- 
tjerano ne može biti funkcionalno. Od tih preko 140 političkih strana- 
ka samo ih je tek nekoliko parlamentarnih i to u svim dosadašnjim sa- 
zivima Sabora, pa se slobodno možemo upitati čemu služe političke 
stranke koje nemaju nikakve šanse da budu parlamentarne. 


Netko može vladati kako hoće, ali ne i koliko hoće. Ali to ne znači 
da se posljedice njegove vlasti ikad mogu popraviti. 
Oni koji žele vladati, uvijek bi se trebali staviti u ulogu 
onih nad kojima se spremaju vladati 


Neizlazak na izbore - Zasićenost političkim djelovanjem koje nema 
veliki ili nema dovoljni učinak na prosperitet zemlje doveo je do si- 
tuacije da manjina naroda odlučuje o sudbonosnim stvarima za Do- 
movinu i naš narod i sve njene građane. To ukazuje da nam u narodu 
nema političke kulture i spoznaje koliko su izbori važni za prosperi- 
tet zemlje. Ne bi bilo primjerno sankcionirati neizlazak na izbore, jer 
bi to bilo kontraproduktivno. Jedino rješenje koje bi koliko toliko po- 
pravilo izlaznost na izbore bilo bi educiranje naroda preko medija i sl. 
- otome koliko je važno da izlaznost naroda na izbore bude što viša. 


Politika svojim djelovanjem ne smije uspavljivati narod, već ga uvijek 
držati budna i u spoznaji što se događa u politici. Kažu da su izbori fe- 
stival demokracije, ali od tog festivala nema ništa ako na njega ne iziđe 

i publika. Neizlazak na izbore je opstruiranje demokracije i onaj koji 
nije izišao na izbore nema pravo prigovarati vlasti bez obzira što da 
ona učini. Neizlazak na izbore je pravi dolus kojim se namjerno i una- 
prijed prihvaćaju sve negativnosti rezultata izbora do kojih može doći 
zbog neizlaska glasača na izbore. 


Sljepilo političara je neizlječiva kategorija, neki progledaju tek 
nakon katastrofe naroda, kad prestanu biti političari. 


Promjena i smjena vlasti na izborima - Redovna promjena 
vladajućih garnitura na vlasti je zalog napretka naše domovine. Narod 
ne bi smio birati i davati povjerenje onoj političkoj stranki koja nastu- 
pa ideološki, a ne zastupa čiste nepristrane interese naroda i Domo- 
vine, političkoj stranki koja u svojim programima, a počesto i u svo- 
me imenu, nema ugrađenu nacionalnu komponentu u punom pozitiv- 
nom smislu te riječi. 


Stranka koja na bilo koji način dijeli nacionalni korpus ni pod kojim 
uvjetima ne bi smjela biti izabrana na parlamentarnim izborima, kao 
ni stranke koje zastupaju ekstremizam bilo koje vrste. Kao ni stranku 
koja se na vlasti pokazala inherentno, jer takva stranka nema spiritus 
movens koji bi pokretao boljitak nacije. 


Također ne bi smjele biti izabrane ni stranke koje ne dopuštaju da se 
hrvatska povijest rasvijetli na temelju činjenica, na temelju istinosti 
i na temelju Božje pravde. Izučavanje povijesti provesti bez i najma- 
nje ideološke natruhe. Za narod kao cjelinu ništa nije tako opasno kao 
strančarenje, a poglavito strančarenje u smislu da se interesi stranke 
stavljaju daleko ispred interesa domovine i naroda. Stranka koja nije 
spremna služiti narodu ne bi smjela ni ući u Registar političkih stra- 
naka, a kamo li dobiti izbore. 

Darujmo narodu najljepši cvijet svoje mudrosti, 
darujmo narodu svoju dobrotu i plemenitost. Darujmo narodu 
svoju sposobnost i požrtvovanost. 

Iznad svega darujmo narodu svoje poštenje. 

Svi oni koji to nude narodu, izbore doživljavaju samo 
kao formalnost, a ne kao bitku za vlast. 


Društvene i političke privilegije - Ljudi od politike, ionako vrlo 
privilegirani, nalaze se i u po desetak pa i znatno više Nadzornih odbo- 
ra. Trebalo bi momentalno uvesti da, na svim razinama uprave, imaju 
zabranu ulaska u nadzorne i upravne odbore i sl. U nadzorne odbo- 
re treba uvesti profesionalne stručne ljude, financijske i policijske in- 
spektore koji bi nadzirali svaku i najmanju financijsku transakciju, po- 
gotovo kod javnih poduzeća na svim razinama od državne do lokalne 
uprave, a posebno bi nadzirali resor javne nabave i ustupanja radova 
gdje najviše curi državni novac kao voda iz šupljikave bačve. 


Također treba ograničiti broj menadžera, a zakonski uvesti princip da 
svaki menadžer za financijski neuspjeh državnog resora koji vodi - od- 
govara svojom cjelokupnom privatnom imovinom, na koju bi se stavila 
hipoteka momentom potpisivanja menadžerskog ugovora. 


Treba, principijelno gledano, ukinuti sve moguće privilegije, a poseb- 
no povlaštene mirovine, jer su izravno protuustavne, pa i one najma- 
nje privilegije koje mirišu na nepoštenje, na nepravdu i čine građane 
nejednakim pred Ustavom i zakonom, a pored ostalog smanjiti i tari- 
fe u različitim društvenim djelatnostima koje se odvijaju kroz privat- 
ne prakse, odvjetničke, javnobilježničke i sl. 

Društvene i materijalne privilegije odmiču čovjeka od čovječnosti, a 
time počinje služenje bogu zlata, a ne Bogu milosti i ljubavi. 

Najveća privilegija koju čovjek može imati je nuditi ljubav bolesnim, 
nemoćnima, siromasima, bijednima i gladnima i općenito potrebitima 
jer se time zadobiva Kristova ljubav kao najveća nagrada. 

Ljubav ne treba tražiti, treba samo prijeći u njen tabor 
i započeti u njoj nov kvalitet življenja. 


Hrvatski homo politicus i potreba duhovne Oluje - Danas 
Hrvatskom vlada partiokracija, tj. vlast stranaka i njihovog natezanja 
i međusobnog ucjenjivanja, a sve na štetu boljitka i nacionalnih inte- 
resa. Svaka stranka ima svoju unutarstranačku disciplinu, koja se na- 
glo pojačava dolaskom stranke na vlast. Tog momenta se uspostavlja 
jača stranačka disciplina i hijerarhija, a naročito po pitanju glasovanja, 
a također se smjenjuje, (za malu državu poput Hrvatske), enormno vi- 
sok broj ljudi sa svojih funkcija i položaja, koji najčešće i nemaju neku 
političku ulogu, ali treba osloboditi prostor stranačkim ljudima radi 
njihovog uhljebljenja. 

To ukazuje da postojeća, ustavna kategorija trodiobe vlasti na: zakono- 
davu, sudsku i izvršnu je lažni pojam i pojam koji u političkom životu 
Hrvatske ne funkcionira zbog stranačke hijerarhije i stranačke stege. 


Jedna te ista stranka koja je na vlasti (ili njihova koalicija) ima punu 
kontrolu nad zakonodavnom, nad izvršnom, ali uglavnom i nad sud- 
skom vlašću. Ta razdioba vlasti je samo na papiru, zapisana u Ustavu, 
a nikada nije u potpunosti zaživjela u stvarnosti. Stranka koja je na 
vlasti kontrolira i zakonodavnu, i izvršnu i sudsku vlast. Pače, u neo- 
visnoj Hrvatskoj od tri Predsjednika države niti jedan od njih po svo- 
me političkom habitusu i svjetonazoru nije bio u cijelosti nacionalna 
ikona, (osim djelomično dr. Franje Tuđmana) već uglavnom stranačka 
(jedan je bio ikona HDZ-a, a zadnja dvojica ikona SDP i njihove koali- 
cije). Niti jedan od njih trojice nije bio predsjednik svih građana RH, 
a još manje i svih Hrvata misleći i na one izvandomovinske i iseljene 
Hrvate, ili ih tako barem svi nismo doživljavali. 


Govoreći u teoretskom smislu, da je u Hrvatskoj ostala banska vlast 

kao što je bila nekad, na političkoj sceni bi ograničila vlast divljeg i 

agresivnog višestranačja, jer bi višestranačje bilo svedeno samo na 

zakonodavnu vlast u parlamentu gdje bi se borili za različite progra- 
me i zakonodavna rješenja, a bili bi daleko od svake izvršne vlasti i bilo 
kakvog izravnog utjecaja na trošenje sredstava Državnog proračuna. 


Pod njihovom kontrolom više ne bi bilo nikakve izvršne vlasti (što im 
je danas jedini cilj zbog kontrole i upravljanja trošenja državnog pro- 
računa). Izvršna vlast bila bi u cijelosti u rukama Bana, a umjesto vla- 
de postojalo bi Bansko vijeće sastavljeno isključivo od nestranačkih 
ljudi i to od eminentnih stručnjaka. Ban bi bio ne stranačka već isklju- 
čivo nacionalna ikona svih građana i svih Hrvata u svijetu. 


Ne samo u Hrvatskoj, već i u brojnim europskim državama, a poseb- 
no u tranzicijskim zemljama, višestranačje ima negativnu selekciju i 
na površinu vlasti najčešće izbacuje nestručne, nesposobne, počesto 
nepoštene i nemoralne, pa čak i infantilne i pokvarene osobe. Izbacu- 
je laktaše, karijeriste, agresivce, nametljivce, smutljivce i sl. kao samo 
stranački podobne i stranci lojalne, kojima je interes i boljitak naro- 
da često puta zadnja rupa na svirali. Takvo višestranačje pokazalo se 
kao najveća kočnica napretka i razvitka u mnogim zemljama, jer im je 
u interesu samo izvršna vlast, tj. gospodarenje državnim proračunom, 
a poštenim, stručnim i inteligentnim ljudima, a da posebno ne kažem 
i domoljubima rijetko kada su otvorena njihova vrata. 


Hrvatska u svemu tome nije izuzetak, ali je eklatantan primjer struk- 
turalno slabo organizirane i ustavno loše projektirane državne upra- 
ve i vlasti. Uz ovako ustavno projektiranu državnu upravu i organiza- 
ciju vlasti gdje strančarenje svojim počesto izopačenim moralom, ali i 
neznanjem i nesposobnošću, nerijetko i mržnjom prema svemu što je 
hrvatsko, domoljubno i pravedno - odlučuje o svemu, (tipičan slučaj 
Lex Perković) - Hrvatska će teško izaći iz krize. Ona je najprije u du- 
bokoj moralnoj krizi, u silno dubokoj moralnoj krizi. 


Njoj je potrebna jedna nova duhovna Oluja, koja će dati apsolutnu 
prednost načelima morala, poštenja, čovjekoljubivosti, domoljubivo- 
sti, pravednosti, odgovornosti, nacionalnoj i duhovnoj svijesti, istino- 
ljubivosti, posebno i onoj povijesnoj - ukratko življenje i djelovanje u 
skladu s Božjim zakonima i tradicionalnim hrvatskim kršćanskim mo- 
ralom kakav još duboko i široko dominira u hrvatskom puku i domo- 
vinske i iseljene Hrvatske. 

Ali Hrvatska vlast je mutna u izvoru, poput rijeke koja je mutna u svo- 
me izvoru. Rijeka koja je mutna u svome izvoru više se nikada, pa i 
svojim najdužim tokom, ne može do kraja razbistriti. 


Vrijeme je za radikalnu reorganizaciju hrvatske države i državne vla- 
sti. Na tom planu svaka ideja je dobrodošla i vrijedna je da se razmo- 
tri. Našoj hrvatskoj političkoj nesreći neće pomoći nikakva Europska 
Unija, nikakvo udruživanje ili razdruživanje. Bit ćemo u krizi sve dotle 
dok ne shvatimo da tu krizu sami generiramo, dok ne spoznamo da se 
moramo mijenjati - jer kriza izrasta iz nas samih ovakvih kakvi jesmo. 


Mi smo još uvijek narod ideologija, još smo zarobljenici 
naše povijesti, a poglavito one iz dvadesetoga stoljeća. 


Pokolj hrvatskih vojnika u Odesi - Grozote Odese - Hrvat- 
ska povijest je magla, gusta magla da bi se skrivala od hrvatskog na- 
roda brojna slavna ali i vrlo tragična događanja, koja se jednostavno 
nisu smjela znati - radi političke koncepcije suživota na ovim balkan - 
skim vjetrometinama koju je nametnula velikosrpska koncepcija vlasti. 
Kroz obje Jugoslavije nije se smjelo znati ni što je u hrvatskoj povijesti 
Gvozdansko, junaštvo bez premca dotad nezabilježeno u svjetskoj hi- 
storiografiji, nije se smjelo znati ni o Jurišiću tadanjem hrvatskom Le- 
onidi, ijednom od najvećih junaka u svjetskoj povijesti, i brojna druga 
slavna povijesna događanja koja oslikavaju hrvatski narod kao jedan 
od najherojskijih naroda u svijetu uopoće. 


Ali nažalost, ne samo da su prešućivani slavni događaji, već su jedna- 
ko tako prešućivani i tragični događaji, jer bi dali potpuno drugu - vrlo 
ružnu sliku o nekim južnoslavnskim narodima, jer je ta ružna slika re- 
zervirana samo za Hrvate, a ne za druge narode na Balkanu. Nažalost, 
ni mlada hrvatska država RH, ne trudi se gotovo nikako da se ta slav- 
na i tragična povijest zapamti i da bude dostupna cijelome narodu, ali 
i svjetskim povjesničarima. To je prepušteno samo pojedincima da tu 
i tamo o tome napišu koji članak. 

Godine 1916. na istočnim frontovima pod utjecajem Jugoslavenskog 
odbora i srpske vlade, počelo se novačiti hrvatske domobrane iz ru- 
skog zarobljeništva (što nije bilo u skladu smeđunarodnim ratnim pra- 
vom), kako bi stvorili neku jugoslavensku dobrovoljačku postrojbu na 
solunskom bojištu. Okupljeni u Odesi, Hrvati-dragovoljci tražili su da 
budu upućeni na bojište pod jugoslavenskim, a ne srpskim imenom i 
znakovljem, čemu su se protivili srpski časnici. U napetu ozračju, pu- 
nom nepovjerenja, izbijali su sukobi s tragičnim posljedicama. Među 
njima najpoznatiji je pokolj prvih 18 dragovoljaca u listopadu 1916. 
godine. Dovoljni sami sebi, Srbi, ne samo da nisu cijenili dragovoljce 
nego su radili sve da bi im zagorčali život: Dragovoljci-časnici bili su 
neravnopravo materijalno tretirani, kazne nad vojnicima bile su dra- 
stične a bilo je i nasilnog regrutiranja tzv. »silovoljaca«. Slučaj s dobro- 
voljcima u Odesi bio je nagovještaj odnosa u budućoj državi ako pobi- 
jedi srpska koncepcija o njezinu stvaranju. 


Tako su još tijekom 1916. i 1917. godine Srbi i ruski Kozaci prisiljavali 
hrvatske vojnike u ruskom zarobljeništvu da pristupe jugoslavenskoj 
legiji. Pri tome su se služili fizičkom prisilom (premlaćivanjem), obred- 
nim ponižavanjima (hrvatske vojnike su tjerali da kopaju vlastite gro- 
bove), ubojstvima (nabijanjem na kolce) i ponižavanjem mrtvih tijela 
(bacanjem istih u more). 


Prema podacima dr. Slavka Pavičića i ing. Franje Perše, počinitelji su 
Srbi i ruski Kozaci. Mjesto zločina je Odesa. Točan broj nikada se neće 
saznati, a prema tim izvorima on se kreće i do nekoliko tisuća hrvat- 
skih vojnika i časnika koje su Srbi i ruski Kozaci na razne načine pobi- 
li i bacili u Crno more. 


Razlog zašto su smaknuti je taj što su odbili pristupiti tzv. jugoslaven- 
skoj legiji pod srbijanskim insignijama, šajkače, kokarde i sl. Osim što 
je prisilna mobilizacija ratnih zarobljenika nedopustiva, tzv. jugosla- 
venska legija je bila i nacionalno ponižavanje hrvatskih zarobljenika, 
jer ih se u njoj tjeralo da se odreknu hrvatskog imena i da postanu Srbi. 


Već prije toga su Srbi brojne hrvatske zarobljenike nabili na kolce ili su ih 
osakatili žive, odrezavši im djelove tijela Zabilježeno je svjedočenje jed- 
nog grobara iz Odese koji je rekao da su mu Srbi jedne noći dovezli tijela 
18 Hrvata da ih ukopa. Kad je zaiskao osobne podatke mrtvih Hrvata, jer 

se to moralo po propisima, Srbi su mu doslovno odgovorili: “To su Hrva- 
ti, pa ne morate znati". Dr Aleksandar Horvat, predsjednik Čiste stranke 
prava, doznavši o odeskim grozotama, reagirao je 6. srpnja 1918. u Hr- 
vatskome državnom saboru interpelacijom naslova - Grozote u Odesi. 


Tom prilikom mu, u tadanjem Hrvatskom saboru, nitko nije povjero- 
vao u istinitost tih događanja, a kamoli da su iz svega toga izvukli neku 
pouku. Događanja u Odesi bila su prvi i vrlo uvjerljivi dokaz što se Hr- 
vatima piše ako uđu u zajedničku tvorevinu - Jugoslaviju. 


O tome je Miroslav Krleža pisao: 


“U Odesi je počelo. U krvavoj Odesi, u »Kanatnom zavodu«, gdje se masa- 
kriralo en mass i gdje su pokapajući mrtvace rekli onom grobaru, da ne 
treba da znade tko su ti ljudi, »jer to su Hrvati«. U Odesi se klalo, tamo 
su pucale kosti i tamo su se davili utopljenici.“ (Miroslav Krleža) 


Gotovo cjelokupna povijest dvadesetog stoljeća (od 1916. do 1995. g.) 
bila je u znaku masovnog stradanja Hrvata po uzoru na prva odeska 
masovna stradanja 1916. i 1917. g. 


Pouke svega toga ni do dan danas nisu sjele u glave i srca mnogih lju- 
di u Hrvatskoj, a poglavito ne u glave nekih političara. Ne smijemo za- 
tvoriti svoju knjigu povijesti da bismo znali voditi svoj narod u buduć- 
nosti. Vuk nije kriv što je zaklao ovce, već pastir koji ih nije čuvao. Per- 
manentna komponenta hrvatske politike je - politička naivnost sve do 
dana danas. A dobri politički pastiri u hrvatskom narodu vrlo rijetko 
se rađaju da bi ga mogli voditi u slobodi i dostojanstvu. 

Nikada ne zaboravljajmo povijest jer je najveća učiteljica života, a po- 
sebno malim narodima. Događaji u Odesi iz 1916. i 1917. g. moraju nam 
uvijek biti pred očima kao opomena da se čuvamo i u budućnosti. Povi- 
jest se često puta - ponavlja. Povijest i patnja nas uče cijeniti slobodu. 


Ništa nije sažalnije vidjeti do li političara kad izgubi političku moć, 
a toga nije svjestan. Političari za razliku od umjetnika, 
uglavnom spadaju u - zaboravnu kategoriju. 

Kultura života i kultura smrti - Kultura života i kultura smrti — 
to je vječna i bespoštedna borba između zla i dobra! Ta borba je trajala 
u cjelokupnoj prošlosti ljudskog roda, a bez i najmanje dvojbe, trajat će 
još toliko koliko bude trajao život ljudi na zemlji. To je rat koji kontinu- 
irano traje unutar ljudske vrste kao njeno prokletstvo, i tom ratu nema 
ni početka niti kraja, u njemu nema ni mira ni primirja. A njegov pro- 
dukt, kao vječna kategorija - uvijek su žrtve, i to gotovo u pravilu nevine. 


U nekoliko zadnjih godina predratnog Zagrebačkog Velesajma u svo- 
me paviljonu izlagala je i NR Kina. Uz svoje gospodraske proizvode na 
zidovima njenog paviljona bile su izložene i tapiserije s portretima 
“drugova" koji u visoko podignutoj ruci drže pištolj! - Što je to treba- 
lo značiti? To je značilo da vlast u tadanjoj komunističkoj Kini, umje- 
sto kulture života, javno njeguje ,kulturu smrti, i ubijanje ljudi, pa se 
i izražava simbolima oružja, simbolima nasilja i smrti. 


S druge strane u koju god kršćansku crkvu uđete vidjet ćete na olta- 
rima, na svetačkim slikama Bogorodicu s djetetom, sliku svete obite- 
lji, ili sv. Antuna s malim Isusom na rukama, a uokolo ljiljani, ili nekog 
drugog sveca i sl. što znači da Crkva njeguje kulturu života, kulturu 
ljubavi, kulturu čovječnosti, pa se i izražava simbolima života, pa čak 
i umiranje na križu predstavlja simbol ljubavi i žrtvovanja Krista radi 
novoga života. 


Nedavno se mogla pročitati jedna zanimljiva tvrdnja, da Europa koja 
je bila u cjelokupnoj svojoj povijesti manje više kontinuirano nekakvo 
ratište, stratište, patište i sl. nikada iz sebe nije iznjedrila niti jednu ve- 
liku religiju, poput kršćanstva, poput islama ili budizma. Ali zato je iz 
sebe iznjedrlia ideologiju kolonijalizma, fašizma i komunizma, a te ide- 
ologije bile su sve u funkciji kulture smrti, a nikako u funkciji kulture 
života. Imala je svoje Alksandre Velike, Julije Cezare, Napoleone, Le- 
njine, Hitlere, Staljine, Marxa, Engelsa, Darwina i da ih sve ne nabra- 
jam - koji su svi odreda nijekali bilo kakvu Božju prisutnost i njegovo 
postojanje i nisu priznavali kulturu života. Iza mnogih od njih je osta- 
la kultura smrti, i to one masovne ljudske, prave genocidne - bilo iza 
njihovih (ne)djela ili iza njihovih ideologija. 

Zato je Europom u njenoj dugoj povijesti kroz njene ratove, revolucije 
i ideologije počesto carevala upravo - kultura smrti, mnogo češće nego 
li na bilo kojim drugim prostorima svijeta. Europljani su čak tu kultu- 
ru smrti prenosili putem svog kolonijalizma i na druge kontinente i 
narode, a nekima od domorodačkih naroda ta kultura smrti u njihovoj 
povijesti prije dolaska kolonizatora bila je gotovo nepoznata pojava. 


Ovdje treba posebno spomenuti da opću vjeru - kršćanstvo, koju je 
Europa prihvatila Milanskim ediktom Cara Constantina, ne samo da 
tu vjeru nije odnjegovala kao cjelinu, već ju je šižzmom (raskolom) i 
odijelila kao; katoličanstvo, pravoslavlje, protestantizam, kalvinizam, 
anglikanstvo i sl. 


Niti jedan narod na svijetu, a poglavito naš hrvatski narod, ni u kakvim 
uvjetima, pa ni u ratovima koji se vode na život ili smrt ne smije podr- 
žavati kulturu smrti, već kulturu života. Kultura života je opća civili- 
zacijska kulturna vrijednost, koju svi moramo promicati, bilo u miru 
bilo u ratu. Kultura života je dio kulture dobra i ljudskosti! 


Vladari kad čine zločine prema vlastitom narodu 
ili prema neprijateljima, to ne doživljavaju kao zločin već kao - moć. 
A neposredni izvršitelji kao svoju dužnost. 


Kultura smrti u Poraću - Kad je hrvatski predsjednik dr. Ivo Jo- 
sipović u lipnju 2010. g. posjetio s nekoliko “antifašista" mjesto dvaju 
bleiburških stratišta kazao je da se tim činom - završava Drugi svjetski 
rat na našim prostorima. Tvrdnja vrlo nezrela, na granici same djeti- 
nje naivnosti. Drugi svjetski rat (na sreću vodi se još samo u ljudskim 
glavama), i u ljudskim glavama može prestati samo onda kad na ovim 
prostorima pobijedi - Istina! Što znači posvemašnje razgolićenje svih 
događaja i uloge svih aktera iz tog vremena, u otkrivanju istine nema- 
jući obzira prema nikome. 

Ali, kako se čini, posjeta je bila u funkciji daljnjeg prikrivanja stvari, pri- 
krivanja kulture smrti (masovnog genocida nad hrvatskim narodom) koji 

se više ne može sakriti polaganjem par vijenaca od strane ,antifašista“, 
jer bi to bilo skrivanje bezbrojnih kosturnica koje su same progovorile 
kao činjenice koje na nečiju žalost - još nisu istrunule. Upravo će te činje- 
nice koje još nisu istrunule na ovim prostorima pisati novu povijest toga 
vremena, upravo onakvu kako se stvarno dogodila i nikako drugačije. 


Nema prikrivanja povijesti, jer time činimo novi zločin prema žrtva- 
ma, a posebno zločin prema budućim naraštajima. U povijesti svijeta 
ljudi su se najlakše međusobno mirili kad su čuli i saznali - Istinu. Pri- 
krivanje istine je borba za nove klice kulture smrti, a otkrivanje istine 
je borba za nove nasade kulture života, kulture pravde, ljepote i ljuba- 
vi! Ukratko kulture dobra. 


Naša hrvatska službena politika s vrha države, iste godine povukla je 
svoj najkontroverzniji potez - nazočiti i sudjelovati u svečanosti obno- 
ve spomenika u Srbu! Jer istina o tome spomeniku je duboko doprla 
do naroda, i svi su shvatili da to nije bila nikakva antifašistička borba, 
već upravo obrnuto, da je to bio i ostao spomenik veličanju četničkog 
zločina, pokolja nekoliko stotina hrvatskih hodočasnika. Što se drugo 
može kazati na to osim onog biblijskog - Sotona je otac laži! Umjesto 
da se oda štovanje tolikim nevinim žrtvama, koje su umrle u dostojan- 
stvu mučeničkom smrću, poput Krista, u svetosti molitve - podiže se 
spomenik njihovim bezbožnim ubojicama i mučiteljima. To je najni- 
ža moralna razina na koju se spušta hrvatska politika, i tim činom tre- 
nutna politička vlast gubi svaki legimitet vladanja - u pravnom, u po- 
litičkom, u moralnom i civilizacijskom smislu. 


Genocid u Poraću usmjeren protiv hrvatskog naroda ima gotovo sve 
dimenzije i obilježja turskog genocida izvršenog nad Armencima za 
vrijeme Prvog svjetskog rata 1915. g. Oba su identična u izvršenju, 
načinu likvidacija, u izuzetnoj okrutnosti, marševima smrti i sl. Geno- 
cid nad Hrvatima gotovo da je njegova prava kopija. Ta dva genocida 
ista su i po prešućivanju i skrivanju žrtava. U oba nije se znalo koga se 
ubija poimenično, ubijane su kategorije ljudi s predznakom hrvatske 
ili armenske nacionalnosti. 


Mnogi ratovi i nesreće u povijesti čovječanstva nastali su iz činjeni- 
ce da vladajuće strukture nisu dobro razaznavale razdjelnicu između 
kulture života i kulture smrti. Njih je najviše zanimala kultura vlasti 
i moći, koja ih je zasljepljivala, a počesto samo nečija smrt im je mo- 
gla garantirati tu njihovu kulturu vlasti i moći. Ili, kao što nekadašnji 
komunistički funkcionar Milovan Đilas onodobno reče - oni, hrvatski 

vojnici i civili, (mahom seljaci) u Poraću morali su umrijeti da bi Jugo- 
slavija mogla živjeti! Očito one države koje su niknule i živjele na kul- 
turi smrti, pa su i same, kad im je isteklo dodijeljeno vrijeme njihova 
postojanja, na kulturi smrti morale i umrijeti. 


»Likvidirali smo 568.000 narodnih neprijatelja, a kroz logore od 1945. 
do 1951. prošlo je 3.777.776 zatvorenika“. (A. Ranković “Politika", Beo- 
grad, 1. veljače 1951.) 


Istina je najveća svetinja, ona je jedna jedina u jednini jednine! 
- Istina je najveći heroj u povijesti čovječanstva 
i treba biti podignuta na najviši pijedestal svetosti. 
Onaj tko se klanja istini - pobjeđuje. 


Hrvatska - Jasenovac i jasenovački mit. - Možda, kao niti o 
jednoj drugoj stvari na svijetu već decenijama, znanstvenici, laici, po- 
vjesničari i ideolozi iz raznih naroda glože se oko istine i neistine što 
se događalo u Jasenovcu: 


Prvo - u vremenu od 1941. - 1945. Drugo - u vremenu od 1945. - 
1948. I treće - u vremenu od 1948. do 1953. g. (Postojale su tri faze 
tog logora, možemo ih nazvati redosljedom uvjetno rečeno: fašistički, 
komunistički i informbirovsko ideološki logor. 


Istina je samo ono što se stvarno tamo dogodilo, a sve drugo je najo- 
bičniji mit koji služi antihrvatskim politikama, antihrvatskim ideolo- 
gijama u zemlji i izvan nje - u dnevne politikanske svrhe. Misterij Ja- 
senovca kao logora je u tome što službene politike iz susjednih država 
ne žele da se pravo stanje utvrdi na podlozi istine. A da bi se to učini- 
lo trebalo je cjelokupnu arhivu logora koja se nalazi u Beogradu stavi- 
ti na javni uvid prvenstveno povjesničarima. Postoje i Knjige ulaska i 
izlaska po imenima koje nikada nisu bile dostupne znanstvenoj i dru- 
goj javnosti. Kao treće pronađene su liste onih koji su u dane određe- 
ne svečanosti NDH u stotinama i tisućama puštani iz logora na slobo- 
du. Nitko te ljude još nikada nije saslušao kao svjedoke. Sve dotle dok 
se prava istina skriva - mjerodavno se ne može govoriti ništa jer je to 
samo “rekla-kazala." 

Samo se može mjerodavno reći da svi trebamo gajiti pijetet prema sva- 
koj žrtvi koja je tamo nevina dovedena i to iz sve tri faze Logora. Uz 
ovaj logor i “popis" njegovih žtrtava (samo za prvu fazu) vežu se nevje- 
rojatne konstrukcije tako da svatko onaj koji pokšava odati dužni pije- 
tet nailazi na nedoumice, posebno kad je riječ o Srbima kao žrtvama. 


Kako stoji stanje s popisom židovskih žrtava Jasenovca koje se samo 
brojem navode u Yad Vashemu, memorijalnom centru holokausta u 
Jerusalemu? Zacijelo ne prikazuju činjenično stanje na terenu jer na- 
vedeni broj nastradalih je mnogo veći nego što je to pokazao predrat- 
ni broj popisa ukupnog židovskog stanovništva na područjima koja 
je obuhvaćala NDH. Imamo puni pijetet za svaku žrtvu, ali ni za jednu 
više ili manje od onoga što se stvarno dogodilo. 


No, bilo kako bilo taj logor će, bez i najmane sumnje, još dugo biti ta- 
mna mrlja na hrvatskoj savjesti jer se nalazi pod stalnim reflektorima 
i u trajnom je fokusu promatranja, dok komunističke logore prekriva 
tajnovita magla šutnje pa ne znam koliko da su veliki ili mali, samo da 
čim prije padnu u zaborav. 


Postoji i Institut za istraživanje logora Jasenovac u New Yorku, /Jaseno- 
vac research Institute/JRI s listom žrtava od preko 700.000. Taj popis 
nema nikave veze sa stvarnošću jer se na njemu nalazi mnoštvo ime- 
na žrtava, koje nisu imale nikakve veze s Jasenovcem (na pr. 42 žrtve 
iz Siverića, od kojih nijedna nije nastradala u Jasenovcu, ali na Listi je 
i nekoliko osoba iz Siverća koje su i dan danas žive). Takvih primjera 
je bezbroj iz različitih mjesta cijele bivše Jugoslavije. 

Ovo je jedan od najtežih oblika agresije laži na Hrvatsku čime se gubi 
vjerodostojnost i istinskih žrtava. 


Istina je kamen temeljac života za istinoljubive, 
ali i kamen smutljivac za neistinoljubive ljude. 


Pardon, istina ima prednost! - Klanjamo se Izvoru života, a pije- 
tetiskazujemo onima čiji je život nasilno prekinut, od strane onih koji 

se ne klanjaju Izvoru života! Taj pijetet je još i dublji ukoliko se radi o 
nevinoj žrtvi, ili žrtvi koja je pala za ideale vjere, ideale slobode, ideale 
pravednosti, ideale poštenja, dobrote i ideale Istine! U povijesti ljudske 
civilizacije bilo je bezbroj humanista, svetaca, mislilaca, pravednika koji 
su dobro znali da svi ovi navedeni ideali su mogući samo ako njihovi 
temelji počivaju na Istini. Istina će nas osloboditi! Ili Ja sam Put, Istina 
i Život! Kazao je Krist kojeg do sada još nitko nije pobijedio. Njegova 
Istina pokazala se jačom i od svih mogućih političkih režima i od svih 
mogućih državnih vlasti i njihovih vlastodržaca zajedno. 


Tamo gdje nema Istine, Put je kratak, i vodi do stratišta, do Smrti! 


Nije istina ono što deklariraju pobjednici u nekom ratu. Nije istina ni 
ono što potiho šapću poraženi u tom istom ratu. Istina je samo ono što 
se stvarno dogodilo. Istina je ono što kaže - Vremenski sudac pravde 
koji pravedno sudi! Jer Istina uvijek ima zadnju riječ pa makar pone- 
kad kasnila i stotinama godina. 


Au povijesti svijeta još se nije rodio tko bi trajno zaustavio Istinu. Isti- 
na je uvijek zadnji i trijumfalni pobjednik! Kao što mi, današnji suvre- 
meni ljudi, nemamo ni najmanjeg razloga da ne bismo na pr. za cjelo- 
kupno razdoblje trajanja Rimskog Carstva utvrdili sve istinito o tome 
Carstvu. Doista nemamo niti najmanje razloga da čak i najmanju sit- 
nicu prikažemo drugačije od onoga kako se stvarno zbilo. Ako bi to 
netko napravio, od strane stručnjaka poznavatelja tog vremena, bio 
bi izložen kritici kao neznalica ili neistinoljubiv povijesni istraživač. 
A biti neistinoljubiv, znači ne uvažavati tekovine mukotrpnog truda 
kroz povijest - povijest religija, filozofija, pa i brojnih zakonodavstava 
da pouče ljude da više ne čine zločine! Taj trud je zaista kroz povijest 
ljudske civilizacije impresivan, a rezultat je još daleko ispod svake ra- 
zine zadovoljavajućeg. 


Kako je već prošlo više od sedamdeset godina od uspostave komuni- 
stičkih poredaka na tlu Europe odmah iza Drugog svjetskog rata, a evo 
prošlo je i dvadeset i pet godina od pada tih režima, htjeli mi to ili ne 
dolazi vrijeme da se objektivno opredjelimo prema tim događajima, da 
ih temeljito, sada u slobodi, izanaliziramo i da na svjetlost dana izne- 
semo sve njihove i lijepe i ružne strane, i to baš sve. 

Kako je dosada svaka istina izišla na vidjelo, tako će bez i najmanje 
sumnje izići na svjetlost dana i istina iz toga tragičnog vremena. Ne 
postoji čovjek na kugli zemaljskoj, pa makar bio ne znam koliko puta 
predsjednik neke pa i najjače države, koji to može spriječiti. Ocean- 
ska plima se ne može zaustaviti. Takva povika, kakvu smo čuli prije 
par dana od našeg Predsjednika RH za govornicom u Jasenovcu - Za- 
ustavite istinu! podsjeća nas na doba komunističke Jugoslavije, kad je 
jedna nezgodna vijest neoprezno predana Reutersu, pa se čuo uzvik 
- Zaustavite Reuters! 


Ali Istina se ne da zaustaviti. Zaustaviti istinu značilo bi začepiti usta 
milijunskim pripadnicima naroda, a danas to uz masovna sredstva pri- 
općavanja koja su i privatno narodu na raspolaganju, ni uvođenjem naj- 
strože diktature više nije moguće. 


I zato nije na djelu ,osma neprijateljska ofenziva“ već ofenziva Istine, 
one Kristove Istine koja je - Puti Život. Takvoj istini nije moguće zalu- 
piti vrata, kao što nije moguće uhapsiti buru ili zavezati valove mora. 


Gotovo pet decenija u Europi, a u bivšem SSSR-u skoro tridesetak godi- 
nai ranije - vladala je propisana, dirigirana istina. Dirigirana od strane 
ideologije, dirigirana od strane vlasti i to istina o njima samima, koja 
je zamotavana u višeslojni celofan - ponajčešće antifašizma, socijaliz- 
ma, komunizma, besklasnog društva i sl. 


Dakle, u celofan nečeg što ,nije zločinačko u ideologiji“ A od tog nečeg 
što ,nije zločinačko u ideologiji“ diljem komunističkog pohoda u cije- 
lom svijetu palo je oko sto milijuna ljudskih žrtava. A o onim stotina- 
ma milijuna zatvaranim i mučenim koji to nekako preživješe da i ne 
govorim. Dok je u isto, ali znatno kraće vrijeme, na strani onih ,što je 
zločinačko u samoj ideologiji“ misli se na fašizam - palo po prilici če- 
tiri puta manje žrtava. 

Fašist nije samo onaj tko se borio na strani Hitlerove fašističke ideolo- 
gije, već je fašist i onaj koji, duboko u doba mira, podržava i pravda ve- 
liko zlo bez obzira tko ga je ili s koje je strane napravio. Jednako tako i 
onaj koji ne dopušta da se to zlo razotkrije i njegovi sudionici dovedu 
pred moralni sud javnosti, ako ne i pred lice pravde. 


Ako ta, sto milijunska masa žrtava, počinjena od strane onih koji su 
se usputno borili i protiv fašizma, nije zločin, tada momentalno treba 

svuda u svijetu pustiti iz zatvora sve one ubojice koje su ubili samo 
jednogili par ljudi, jer u tom salučaju oni ne samo da nisu zločinci, već 
predstavljaju prave anđele dobrote. 


Ali istina je neumoljiva, ona pada s neba kao kiša, pada kao jesenje lisje 
sa stabla, niče iz zemlje poput proljetne trave, sama izlazi iz masovnih 
grobišta i razara savjesti, jer istina koja nije otkrivena nema spokoja, 
ona je kao utvara što u ime mrtvih progoni još žive ubojice, sjeda po- 
put more na njihove savjesti i ne da im umrijeti, ali ni živjeti. 


Čula se s jasenovačke govornice i vika da se neće dozvoliti nikakvo 
pisanje revizije povijesti. Za taku reviziju i ne treba nikakva dozvola, 
jer je neće pisati nikakvi ni stari ni novi povjesničari ili bilo kakvi re- 
vizionisti. 

Tu novu i drugačiju povijest pisat će činjenice koje nažalost za njih još 
nisu istrunule, (bezbrojne sačuvane kosti gdje se god počne kopati) a 
ne nova politička volja, a ne novi politički trendovi, a najmanje potre- 
bai želja za nekom revizijom naci-fašizma. To u Hrvatskoj nikome nor- 
malnom ne pada ni na kraj pameti. 


Da, pisat će je činjenice koje nažalost za njih još nisu istrunule. I nitko 
se još nije prošvercao, niti se može prošvercati kroz povijest. I danas, 
nakon toliko godina od tih strašnih događaja, hladne glave treba raz- 
motriti i izanalizirati sve činjenice upravo onako kako su se dogodile 
i nikako drugačije. I to naglašavam treba ih izanalizirati bez obzira na 
kojoj su se strani dogodile, jednako one trostruke jasenovačke, tako i 
one bleiburške, ali i svugdje drugdje po nekadašnjem svjetskom crve- 
nom ataru. Istina je svetinja, Istina je budućnost, i naše mlade svjetske 
naraštaje trebamo pripremiti za - Istinu, i odgajat ih u Istini! 


Istina mora biti ispred i iznad bilo kakvih pojedinačnih ili skupnih po- 
litičkih interesa. Istina je univerzalna - ili je ima ili je nema! Ulazimo 
u vrijeme kad ćemo trebati u svakoj prilici kazati - Pardon, Istina ima 
prednost! 


Jer laž je bila desetljećima - prestrašna! Navodim samo početni pri- 
mjer: 

Punih četrdeset i pet godina ,slavili“ smo Dan ustanka protiv fašizma 
naroda i narodnosti SR Hrvatske, koji se dogodio 27. srpnja 1941.g. u 

Srbu. A nikada nitko nije kazao da su tog dana u Srbu ti ,ustanici“, ti 
,antifašisti“ sa crvenom zvijezdom na kapi zaustavili vlak s katoličkim 
hodočasnicima koji su se vraćali sa Sv. mise u crki sv. Ane kod Knina, i 
mučenički ubili 350 hodočasnika, a svećenika živa ispekli, kao što su 
još po nekim selima ubili desetake mirnih hrvatskih obitelji. 


U tolikoj količini zla koje se dogodilo u tom tragičnom vremenu, a po- 
sebno u Poraću kad je gotovo svaki šesti pripadnik našeg naroda iz- 
gubio život mučeničkom smrću, a da se rijetko za kojeg znalo i kako se 
zove, a kamoli što je eventualno napravio, ne može ostati nevin ni pa- 
sivni promatrač, a kamoli onaj tko je to naredio, organizirao i provodio! 


A s jasenovačke govornice je grmjelo kako taj naredbodavac i organi- 
zator (JBT) nije zločinac! 


Od postanka svijeta do danas najteže je bilo utvrditi razdjelnicu izme- 
đu dobrih i zlih ljudi, iako je ta razdjelnica na svakom koraku prepo- 
znatljiva, u svakom njihovom činu i u svakoj njihovoj riječi. 


Na europskom tlu u to vrijeme sudarila su se dva zla, dvije protuljud- 
ske ideologije - fašizam i komunizam. Papa Ivan-Pavao II. (Wojtila) i 
sam neposredni svjedok tih zbivanja uvijek je govorio - Ništa se ne 
postiže ako jedno zlo pobijedi drugo zlo samo pod drugim imenom, 
tako sloboda ne može doći. Sloboda može doći samo onda ako Ljubav 
zavlada i pobijedi zlo! 


A mi živimo u vremenu kad se svi svim sredstvima trebamo truditi da 
Ljubav pobijedi svako zlo. A Ljubav može pobijediti samo onda ako 
pobijedi Istina. 


Zato svi oni koji danas pokušavaju zaustaviti Istinu, a poglavito ako ob- 
našaju visoke državne dužnosti, pokazuju samo da u sebi nemaju usa- 
đene duhovne vrijednosti istinoljubivosti i čovječnosti, nemaju razvijen 
osjećaj za univerzalnu pravdu, da nisu u svoj život ugradili duhovnu ba- 
štinu humanizma, jer jedno zlo osuđuju, pa i preuveličavaju, a drugo i 
znatno veće, umanjuju i zataškavaju. Ne priliči im da budu vođe naroda, 
jer nemaju unutarnju duhovnu dimenziju, pa ga dijele i čine nesložnim. 


“Ako je u sebi nesložno, svako će kraljevstvo propasti. Ni jedan grad ili 
dom, ako je u sebi nesložan, neće opstati!" (Matej 12,25) 

Mudrost svijeta je starija od čovjeka, ali glupost 
i jednog čovjeka 
može biti veća i od cijelog svijeta! 


Zaustavimo krađu hrvatskih povijesnih velikana - Vjero- 
jatno u cijelome svijetu nije poznat slučaj da susjedni narod krade ve- 
likane drugog naroda i uvrštava ih u svoju povijesnu, nacionalnu i du- 
hovnu baštinu, iako ti književnici, umjetnici, pjesnici, znanstvenici i sl. 
stim drugim narodom nikada u svome životu i svome djelovanju nisu 
imali niti najmanji dodir 

Tako se Hrvatskoj krade Ruđera Boškovića znanstvenika, svećenika, 
isusovaca. Krade se i svjetskog znanstvenika, velikana Nikolu Teslu, 
koji je u svome dnevniku kojeg Beograd skriva kao zmija noge, izriči- 
to napisao: 


“Drago mi je što me i Hrvati smatraju svojim jer su moji preci hrvatski 
koljenovići Draganići iz Zadra. Kao hrvatski plemići u 16. stoljeću došli 
su u Liku i tu ostali. U Liku su moji prapreci došli preko Novog Vinodo- 
Iskog. Preci moje majke, Kalinići također su hrvatski plemići iz Novog 
Vinodolskog. Moj pradjed, stjecajem okolnosti, morao je otići u Bosan- 
sku Krajinu (Turska Hrvatska). Tamo je oženio pravoslavku i prešao na 
pravoslavlje. On je imao isturene prednje zube pa ga je narod prozvao 
“Tesla“ prema alatki kojom se obrađuje drvo i otud dolazi i moje sadaš- 
nje prezime Tesla, što je zapravo nadimak. Moj djed je bio časnik u lič- 
koj regimenti, a moj otac pravoslavni prota!" 


Ove su rečenice iz neobjavljenog dnevnika Nikole Tesle, prvi put su u 
javnosti isplivale 1977. u središnjoj informativnoj emisiji (devniku) 
nekadašnje TV Zagreb. Te tvrdnje tada nisu izazvale nikakve reakcije, 
ni potvrdne ni oprečne. 


Citirani dio navodno je jedan od razloga zašto taj dnevnik slavnog znan- 
stvenika nikad nije objavljen, već se u strogoj tajnosti skriva od javno- 
sti u Beogradu, zajedno s mnogim tajnama koje su u njemu zapisane. 

Inače Tesla i Hrvati su se javno volili, a sam Tesla je izuzetno volio svo- 
ju domovinu Hrvatsku! I niti jednu drugu državu nije smatrao svojom 
domovinom osim Hrvatske. 


Potom na spisku te krađe nalazi se i Ivan Gundulić, Marin Držić i broj- 
ni drugi. Posebno se svojata i nobelovac Ivo Andrić. A na sve to šute i 
Matica hrvatska i HAZU, Ministarstvo kulture i druge kulturne insti- 
tucije. U novije vrijeme čujemo da su počeli svojatati i nogometni klub 
Hajduk i Sinjsku alku. A odavno na spisku krađe nalazi se cijela povi- 
jest, jezik, književnost i kultura hrvatske Atene - Dubrovačke Republi- 
ke. To je duhovni imperijalizam. Narod koji krade ne samo materijal- 
ne već i duhovne vrijednosti drugog naroda - pokazuje da je time još 
veći barbarin, jer to postaje i u duhovnom smislu.. 


Zbog stoljetne neslobode, duhovna praznina u nekom narodu poku- 
šava se popuniti na način da se oduzima od naroda gdje nema takve 
duhovne praznine. S druge strane duhovna neosviješćenost Hrvatske 
to im i dopušta. Iza toga ne skriva se nikakva ljubav prema kulturi, već 
se radi o svojatanju tuđeg teritorija. 


Mudrost čovjeka, ali i cijelog naroda ako nema izvor u istini, 
dobru i pravdi brzo prerasta u ljudsku glupost. 
Zalihe ljudske gluposti su neograničene. 


Proslave okruglih godišnjica hrvatskih velikana iz pod- 
ručja znanosti, umjetnosti, politike i slično - U svakom naro- 
du neki čovjek je velikan ako je bio velikan duha. A svaki velikan duha 
je poput najboljeg stabla koje rađa velikim plodovima. Tamo gdje nije 
bilo polodova nema ni velikana. Hrvatska je mala zemlja i Hrvati su 
u brojčanom smislu mali narod. Ali Hrvatska zemlja i hrvatski narod 
su - zemlja i narod brojnih velikih ljudi kroz cijelu svoju povijest, i to 
na različitim područjima znanosti, umjetnosti, društvenih djelatnosti, 
vojnih, političkih, sportskih i svih drugih područja i polja djelovanja. 

Generacijski zaborav je najopoasniji zaborav, zato svake godine u 
svim generacijama treba proslavljati, posebno kod okrugle obljetni- 
ce, hrvatske velikane, kao velike povijesne ličnosti. Oživimo svoju po- 
vijest, sjetimo se svojih velikana, sjetimo se svojih istaknutih pradje- 
dova umjetnika, zanstvenika, književnika, skladatelja, državnika, ba- 
nova, nacioalnih heroja i sl. Oni su stupovi naše opstojnosti, oni su i 
zalog naše budućnosti. 


Moć naroda ne leži u oružju već u dubini pouzdanja u Boga. 
Oružje je slabost jakih, a Bog je snaga slabih. 


Proslave okruglih godišnjica povijesnih bitaka - U svakom 
narodu, manje više, postoje slavni događaji iz njegove prošlosti. Tih 
slavnih događaja ima dosta i u povijesti hrvatskog naroda. Događaji 
koji ni pod kojim uvjetima ne bi smjeli pasti u zaborav. Ne samo da ne 
bi smjeli pasti u zaborav, već trebaju trajno ostati živi i aktualni u duši 
svakog hrvatskog čovjeka i u kolektivnoj narodnoj memoriji. 


Ove, veće povijesne događaje kao što su slavne bitke trebalo bi javno 
proslavljati makar za njihove okrugle obljetnice. Svaka kalendarska go- 
dina na hrvatskoj nacionalnoj razini trebala bi biti proglašena, po ne- 
kom velikom nacionalnom događaju iz prošlosti ili po velikom znan- 
stveniku, umjetniku i sl. Na pr. godina Ruđera Boškovića, godina bitke 
kod otoka Visa i sl. Tu odluku o proglašenju godine po nekom povije- 
snom događaju ili velikoj povijesnoj osobi trebalo bi suglasno i zajed- 
no donijeti Ministarstvo kulture RH i Hrvatska akademija znanosti i 
umjetnosti. ,Pravi muževi ne sagiblju koljena pred lažnim duhom vre- 
mena“. (Bl. Alojzije Stepinac) 


Vođa koji je ohol prema narodu i koji nije ponizan prema Bogu 
ruši postolje svoga vladanja, a svome narodu donosi 
propast i sramotu. 

Hrvatska i njena mladost - Najvažniji dio populacije svakog na- 
roda jest - njegova mladost. Njegova mladost je i njegova budućnost. 
Kao što u prirodi ptice savijaju gnijezdo za svoje male ptiće i hrane ih, 
da bi izrasli u lijepe i snažne sokolove, orlove, slavuje i sl. tako i ti, naša 
Hrvatska majko, usmjeri sve svoje snage za dobrobit svoje mladosti, 
sve od najmlađe djece do njihovog uzrasta do zrelosti i sposobnosti da 
i sami preuzmu ulogu roditeljstva. Danas je u našoj Hrvatskoj zbog si- 
romaštva, i zbog izrazito izmijenjene društvene uloge žene, došlo do 
pada nataliteta, generacijska obnova je sve razvučenija. Nekada su mla- 
di već s dvadeset godina, pa i ranije stvarali svoju djecu, a već je trend 
da se prva djeca rađaju iza tridesete godine. Kako pokrenuti natalitet 
u Hrvatskoj to je postalo pitanje svih pitanja nacionalne opstojnosti. 
Sve intelektualne i društvene snage trebaju poticati što veći natalitet, 
ali jednako tako i čuvati našu školovanu i radnu mladost da se zadrži 
u svojoj domovini, a ne da nepovratno odseli u daleke zemlje. To sebi 
mogu priuštiti veliki narodi, ali mali narod poput Hrvata, to nikako ne 
bi smio dalje činiti. 

- Kako naša hrvatska mladost progovara sama o sebi , najbolje vidi- 
mo iz Pisma mladih u dijelu, kojeg potpisuje Marcel Holjevac. (Mladi 
za Hrvatsku, 16. siječnja 2015. g) 


“Sve vas pozivamo da unutar naše Domovine uredimo svoj demokrat- 
ski okoliš i jednaka prava misli i govora te istinsku demokraciju za sve 
a ne samo za neke. 


Kao mlade osobe ne želimo se u svojoj domovini osjećati ugroženima niti 
da nas se proziva, vrijeđa i optužuje za nacionalizam ili klero/fašizam 
ukoliko gajimo zdravu ljubav prema istini ili svome narodu i Domovi- 
ni, a niti da nas se etiketira klerofašistoidnim primitivcima kada gaji- 
mo ljubav prema katoličkoj vjeri koju želimo živjeti razumski i dušom. 
Francuska Francuzima, Hrvatska Hrvatima - volimo i uredimo svoje, 
poštujmo tuđe. 


Živi demokraciju životom, a ne samo deklarativno. 

Činjenica je da posljedice koje Charlie (Paris - napad islamskih terori- 
sta) trpi, jesu izazvane provokacijama i apsolutno nepotrebnim izrugi- 
vanjima s vjerskim osjećajima pripadnika muslimanske vjeroispovjesti, 
a kako vidimo i s vjerskim osjećajima pripadnika drugih religija. 

No nama mladima, ponavljamo opet, to nije ni najmanje čudno budući 
je riječ o osobama odgajanim i stasalim u okvirima jednoumnog men- 
taliteta koje ne poznaju a vidimo niti se trude upoznati uopće demokra- 
ciju a kamo li njenu modernost. 


.. sve to svjedoči da robovi zatrovanih mentaliteta u 2014. ne odustaju 
od pokušaja zatiranja i gušenja ne samo Istine, koju usput rečeno mogu 
razapinjati ali ne i usmrtiti, već i kako ti visokopozicionirani pojednici 
ne žele niti su ikada željeli demokraciju, a ponajmanje hrvatsku demo- 
kraciju, i sve rade kako bi razbili demokratske uzuse. Zaista, zar je de- 
mokracija u RH samo za pojedine okvir življenja ?? 


No nama mladima, ponavljamo opet, to nije ni najmanje čudno budući 
je riječ o osobama odgajanim i stasalim u okvirima jednoumnog men- 
taliteta koje ne poznaju a vidimo niti se trude upoznati uopće demokra- 
ciju a kamo li njenu modernost. 


Zato skučenoj gospodi i ograničenoj te porobljenoj u sedamdesetima ili 
osamdesetima prošlog stoljeća, jasno poručujemo da kao mladi nara- 
štaji dvijetisućitih nećemo odustati od dostojanstvenih i mirnih, uvijek 
i svugdje svih zakonitih sredstava kojima ćemo braniti cjelovite okvire 
hrvatske demokratičnosti, misli i slobode." 


Bravo, naši mladi! Upravo želimo takvu mladost. Ako se mladost neće 
boriti za sudbinu svog naroda i za svoju budućnost, a tada tko će? 


Mudar narod čuva i umnožava svoj pomladak, 
a narod kojeg vodi nedostojna vlast rasipa svoj narod 
poput pijanog milijunaša koji razbacuje svoj novac. 


A naši mladi stručnjaci danas napuštaju Hrvatsku, ponovno, po ne 
znam koji put odlaze u pečalbu - trbuhom za kruhom. 0, hrvatska mla- 
dosti, vi ste hrvatska budućnost i zato svi, ama baš svi preuzmite Hr- 
vatsku u svoje ruke, preuzmite je svim pravnim sredstvima, s ili bez 
začkoljica, Hrvatska pripada vama i sami zaustavite svoj egzodus kojeg 

su vam nesposobni i korumpirani političari pripremili. Ne dopustite 
da itko u Hrvatskoj dođe na vlast a da svoju i vašu Hrvatsku ne voli. 


Posebna poruka budućim hrvatskim mladim naraštajima - nikada ne 
dopustite da vašom Hrvatskom zavladaju bilo kakve ideologije. Povi- 
jestje pokazala da se ideologijom ne čuva narod, ideologijom se narod 
uništava. To smo kao narod posebno dobro iskusili kroz našu noviju i 
izuzetno tragičnu povijest. Svaka ideologija nam je najveći neprijatelj. 
Čuvajte svoju Hrvatsku poput dobrog pastira koji uspješno čuva svoje 
stado, borite se za spas i život svakog čovjeka. 


Svi smo mi djeca, ali možemo biti djeca ljubavi i djeca mržnje 
ili djeca dobra i djeca zla! 


Kriza je došla k nama - Posve polako u maglenom plaštu/ jutros je 
ušla u selo, kroz baštu. / List je za listom, dršćući od straha, / počeo pa- 
dat od njezina daha. (D. Cesarić) 


Kad počnemo osjećati da dolazi kriza, ona je već dobrano u nama, doš- 
la nečujno, davno - stigla u maglenom plaštu, ali je nismo prepoznali. 
Ona je poput reume ušla u naše zglobove, u naše kukove, u naše kosti 
u naš cijeli organizam. 


I država je poput ljudskog organizma podliježe slabosti, reumatizmu, 
drhtavici, živi je organizam koji ima svoje cikluse i one dobre i one loše. 
Ima svoje vrijeme bijede i vrijeme prividna izobilja. Ima vrijeme vlasti, 
rada i reda - i vrijeme liberalizma, anarhije i bezvlašća. 


Kriza je došla k nama kad smo odbacili princip - rad, red, disciplina. 
A uveli princip - bogati se bogate, a siromašniji još više osiromašuju. 
Što će reći tko je bliže kasi više uzima iz kase. 

Kriza je došla k nama kad je mnogima samo njihov novčanik postao 
važan, a onaj državni, onaj društveni - iz njeg tko više jami, jami! A 
brojni su oni koji su iz njega jamili! Ne iz njega već iz tvoga, iz moga, iz 
našega novčanika. Iz džepa i radnika i seljaka, iz džepa intelektualca, 

220 


iz džepa svakog marljivog i poštenog čovjeka, kakvih je mnogo u na- 
šoj domovini, ali zbog njihova poštenja oni koji su preko noći postali 
moćni, drže ih naivnima, a time i nesposobnima. 


Kriza je došla k nama kad se uselila u grijeh struktura, u najjaču utvr- 
du s namjerom da tamo obitava u izobilju i da bude nedodirljiva. 


Kriza je došla k nama, kad su oni koji su došli na vlast, gotovo bez iče- 
ga, odjednom shvatili da njihovom statusu u vlasti trebaju pripasti i 
odgovarajuća materijalna dobra. A radom se preko noći nitko nije obo- 
gatio, ali oni sa svojom politikom jesu ... i nikad im tog bogatstva do- 
sta. Samo grabe još... još....! 


Kriza je došla k nama kad se u medijima uspješim proglašava poslov- 
ni čovjek koji vara i potkrada, a ne onaj koji pošteno i stručno radi. 


Kriza je došla k nama kad na ekranima stalno gledamo i slušamo lica 
koja i sama kažu da ne znaju što je to kategorija - domoljublje, a ništa 
ne činimo da ih maknemo i da dovedemo one koji će narod poduča- 
vati i dati mu potporu. 


Kriza je došla k nama kad novoizabrana politička garnitura misli da 
dobivanjem vlasti - dobiva i mudrost i postaje pametna. 


Kriza je došla k nama kad je netko naše banke predao u ruke stranci- 
ma, a nakon tog čina rekli smo za njega da je sposoban bankar, poslo- 
van čovjek i političar. 

Kriza je došla knama kad su političke strukture shvatile da je lakše ra- 
sprodavati djedovinu i od te prodaje puniti proračun, nego organizira- 
ti proizvodnju, iznalaziti tržišta, poticati rad i stvaralaštvo. 


Kriza je došla k nama kad smo počeli trošiti danas, a plaćati sutra. Kad 
smo počeli živjeti iznad svojih mogućnosti, kad smo sami sebi govori- 
li ako političari mogu imati, možemo i mi! U čemu su oni bolji od nas. 


Kriza je došla k nama kad se zemlja nije zaduživala s jednog odgovor- 
nog mjesta, već oni koji su državu zaduživali nisu znali koliko je zadu- 
žena ni tko ju sve još zadužuje. 

Kriza je došla k nama kad smo se počeli ugledavati u neke druge ze- 
mlje koje su krenule naprijed mnogo bržim koracima od nas, a usko- 
ro se pokazalo da je njihova sposobnost počivala na još većem dugu 
poput susjedne nam Mađarske. 

Kriza je došla k nama kad smo u Hrvatsku radije puštali špekulantski 
strani kapital sumnjiva podrijetla, a još sumnjivije namjere, a istovre- 
meno nismo dopuštali našim iseljenicima investiranje u domovini s 
njihovim čvrstim, zdravim i potpuno čistim kapitalom. Nismo im do- 
puštali jer oni nisu davali nikakav bakšiš, a kamoli veliki, onima koji 
bi im to omogućili. Nismo im dopuštali jer smo se bojali njihovog utje- 
caja na politiku. 

Kriza je došla k nama, kad su oni koji vode državu, plivajući u bogat- 
stvu izgubili sve orijentitire, pa i one nacionalne i počeli prezirati sve 
duhovne i domoljubne vrijednosti. 


Kriza je došla k nama kad smo počeli progoniti i prepuštati naše ča- 
sne branitelje njihovoj sudbini, kad smo pokrenuli sveopću krimina- 
lizaciju Domovinskog obrambenog rata, da bismo udovoljili strancu, 
koji nas nikad kroz povijest nije volio. 


Kriza je došla k nama, kad pravosuđe ne može razriješiti krupne mal- 
verzacije i kad za osuđenje nekoga glavna rasprava traje mjesecima i go- 
dinama. A sve se može, i uvijek se moglo - razriješiti i za nekoliko dana 


Kriza je došla k nama kad je vlast sve svoje snage usmjerila prema EU 
integracijama, a tamo nas nisu htjeli pa su nas neprekidno ucjenjiva- 
li, a mi smo te ucjene prihvaćali. Uvjeravali smo narod da nam je jedi- 
ni spas i jedina svjetlost u EU, a kad tamo gdje smo toliko htjeli ući - 
gore nego u vlastitom dvorištu. 


Kriza je došla k nama jer smo nekritički vjerovali savjetodavcima i po- 
litičarima zapada, a zapravo nikad im se nije smjelo vjerovati, rijetki 
su među njima prema nama imali dobre namjere. 


Kriza je došla k nama kad smo dopustili svekoliku rasprodaju Lijepe 
naše i svih njenih najvrednijih i najprofitabilnijih vrijednosti. 

Kriza je došla k nama jer su se u strukture najviše vlasti ugurali i oni 
koji su pod nekadašnjim režimom progonili svoj vlastiti narod, a ni da- 
nas ne vole ni narod ni Hrvatsku ali vole vlast i udoban život koji im je 
nehrvatska Hrvatska omogućila. 


Kriza je došla k nama kad se umnožilo bezakonje i kad je ohladnje- 
la ljubav mnogih - za čovjeka, za brata, za susjeda, za domovinu, pa i 
za Boga. 

Ova gospodarska kriza u čitavom svijetu u svojim temeljima ima - kri- 
zu morala. A kriza morala je poput dijabetesa, bolesti u organizmu - 
podloga za sve druge bolesti, pa i one smrtonosne. Na svjetskom pla- 
nu kriza je nikla davno, duboko u sebičnosti ljudske duše, kad je dopu- 
šteno privatno vlasništvo nad novčarskim institucijama (banke, osigu- 
ravajuća društva i sl.) gdje se zarađuje od prevrtanja novca za novac, 
što je trebao biti monopol države, a u stvari radi se o najobičnijem li- 
hvarstvu zaodjenutom u ruho visokog bankarstva. 


Tamo gdje nema morala caruje laž, neistina, podastiru se lažni podat- 
ci, krivi izvještaji - pa se slijedom toga donose i krive odluke, poduzi- 
maju se i krivi koraci. Ubija se vola zbog jednog šnicla, žrtvuju se sve 
vrijednosti. Ova kriza je kriza čovječnosti gotovo na svim razinama. 


Bog ima svoje izabranike, 
ali ih rijetko postavlja na vlast da ne podlegnu iskušenju. 
Vlast je najveće iskušenje koje se daje pojedincima, i u pravilu 
na tom iskušenju mnogi padaju. 


Inertnost hrvatskog naroda ili stoljetna indoktrinacija? - 
Hrvatski narod je dobio slobodnu i nezavisnu državu kojom je pobije- 
đena Jugoslavija, ali duh boljševizma unutar nje same je već dugo prisu- 
tan. U narodu se primjećuje visoki stupaj inertnosti, nepokretnosti, us- 
pavanosti, nacionalno i politički tek manji dio inteligencije je motiviran. 
A posebno zabrinjava vrlo mala motiviranost mladih ljudi za politiku. 


Zašto je to tako, radi li se o urođenoj inertnosti ili o nečem drugom? 


-,Dugotrajno robovanje i rđava uprava mogu toliko zbuniti i unakazi- 
ti shvaćanje jednog naroda da zdrav razum i prav sud njemu otančaju i 
oslabe, da se potpuno izvitopere. Takav poremećen narod ne može više 
da razlikuje ne samo dobro od zla, nego i svoju vlastitu korist od oči- 
gledne štete.“ Ivo Andrić. 


Hipoteza u koju je i sam njen autor (književnik i nobelovac Ivo Andrić) 
osobno upao, ali svakako hipoteza koja stoji, ikao narod mogli bismo 
se u dobrom dijelu u istoj i prepoznati. 

Što je to duhovna obnova jednog naroda, a posebno naroda koji skoro 
devet stotina godina (točnije 888 godina) nije imao svoje vlastite dr- 
žave? A za to vrijeme njime su upravljali strani vladari, strani narodi 
i njihovi interesi, ali i ideologije, koje su gušile sve one duhovne vred- 
note, zatomljivale ih, nisu dopuštale da uđu u narodnu svijest da bi bili 
putokaz i vodilja u njegovu budućem razvitku. Odgovor na to pitanje 
nije ni malo jednostavan, zapravo je vrlo kompleksan i složen i tražio 
bi doprinos svih intelektualnih snaga našeg naroda da duhovno pre- 
poznamo sami sebe i da uobličimo lice svoje nacije kao uljudno, hu- 
manističko, socijalno pravedno usmjereno prema duhovnim i nacio- 
nalnim vrijednostima, prema općeljudskim vrijednostima, prema slo- 
zi i gospodarskom prosperitetu. 


Ljubav je plima, a mržnja je oseka. 
Ma koliko god pokušavali proširiti ljubav nešto je zaustavlja. 
Lubav prema domovini ne smije imati granica. 


Još za vrijeme Domovinskog obrambenog rata, a posebno po njegovom 
završetku, često se govorilo o materijalnoj i duhovnoj obnovi Hrvat- 
ske. Sama materijalna obnova je još kako tako i išla, a što se tiče nje- 
ne duhovne obnove tu su problemi bili mnogostruko teži, ali postojao 
je ijoš uvijek postoji i nedostatak političke volje da se uopće o tome i 
razmišlja, a kamo li da se nešto pokuša učiniti. 


Kad je talijanski nacionalni revolucionar Giussepe Garibaldi u XIX sto- 
ljeću poradio na ujedinjenju Italije, tada je kazao - / kad stvorimo uje- 
dinjenu Italiju, trebat će nam još barem stotinu godina da od njenih sta- 
novnika napravimo Talijane! 


Ovim svakako aludiram na sintagmu - ,Imamo Hrvatsku“, koja se če- 
sto čula još od početka osamostaljenja! - Imamo Hrvatsku? Da, imamo 
je kao okvir u kojem živi njeno pučanstvo, nesviklo na postojanje vla- 
stite države kao najveće dragocijenosti koju jedan narod može imati, 
a to podrazumijeva - imati sigurnost, slobodu i perspektivu življenja. 

A za slobodu se daju i ulažu sva srebra, sva zlata, svi ljudski životi. Svi- 
jest o vlastitoj državi kao najvećoj vrijednosti, kao garantu sigurnosti 
naroda, kao garantu slobode i perspektive življenja, izgleda da nije du- 
boko sjela u dušu jednog dijela našeg naroda. I brojni današnji politič- 
ki, ali i gospodarski problemi proizlaze upravo iz te činjenice. Nemamo 
dovoljnu svijest o zajedničkim vrijednostima, poput nedostatka svije- 
sti i cijelog čovječanstva o zajedničkoj nam domovini - Planetu Zemlji. 


Povijest je učiteljica mudrima da ne ponove 
greške svojih predaka. 


Premda je za nečije pojmove sloboda relativna. U našem slučaju ona 
se često doživljava kao upotrebna kategorija za osobne ili skupne in- 
terese. Za jedne znači slobodno protupravno uzimanje nezarađenih 
materijalnih vrijednosti, za druge znači borbu za vlasti viši društveni 
status pod svaku cijenu, za treće kao domoljube - nacionalni ideal za 
koji se isplati boriti, za četvrte ta sloboda znači tek jadno preživljava- 
nje, za pete (i to one kojih je najviše) znači - Baš me briga za sve, važ- 
no mi je da je meni koliko toliko dobro! I da dalje ne nabrajam. Svi je 
na različit način doživljavaju, primjenjuju, tumače, prisvajaju, ovisno o 
svome unutarnjem duhovnom mentalitetu i svjetonazoru koji se obli- 
kovao u različitim uvjetima života, pod tuđim državama i režimima, 
a posebno i različitim povijesno nametnutim ideologijama. Danas se 
počesto čuje, kad je riječ o nečemu lošem, o nečemu negativnom - To 
nam je naša Hrvatska dala! To su vrlo opasni izričaji i razmišljanja, ali 
nažalost dosta su raširena u dijelu nezadovoljnog pučanstva. 


Međutim treba razumjeti i naš narod, ta inertnost nije s njim rođena, 
već mu je stoljećima usađivana u glavu ili što se danas kaže drugači- 
jim rječnikom - izvršeno je ispiranje mozga. 

Sve to pokazuje da je ovome narodu nužna, da je nasušno potrebna 
- njegova duhovna obnova. I to ona temeljita, svekolika, sveobuhvat- 
na, svenacionalna, svegeneracijska, svehrvatska i svenarodna, ada me 
neki ne bi krivo shvatili kazat ću i - svegrađanska. 

Obnova našeg morala, obnova naše samosvijesti, ali i principa samo- 
žrtvovanja pojedinca za opću narodnu stvar i opću dobrobit. Obnova 
pravne države, obnova pravednosti, zakonitosti, učvršćenje svih po- 
stulata ljudskosti u svim segmentima društva koji vode ka opstojno- 
sti našeg naroda u budućnosti. 


Poneko bi možda upitao što znači - duhovna obnova? Duhovna obno- 
va ponajprije znači uspostavljanje vlastite svijesti i spoznaje o nama 
samima, a svijest i spoznaja trebaju rezultirati boljitkom svih druš- 
tvenih i gospodarskih odnosa. Spoznaja naše cjelokupne povijesti na 
podlozi istine, izgrađivanje duhovne svijesti na postulatima humani- 
stičkih filozofija, a u našim uvjetima i na postulatima kršćanstva, kao 
čvrstom stupu naše povijesne opstojnosti. Svijesti o onome što smo 
kao kolektivitet bili ili što nismo bili kroz cjelokupnu svoju povijest, 
svijest o onome što smo i što nismo sada, a jednako tako i procjene što 
ćemo biti i u bližoj i daljoj budućnosti! 


Mudrost nije baš previše druželjubiva, 
ona se druži s rijetkima koji ju znaju prepoznati. 


Ta svijest nam nedostaje na razini cjelokupnog naroda, na razini cje- 
lokupnog nacionalnog korpusa bez obzira gdje se nalazi - spoznaja o 
sebi samima i spoznaja o vlastitim duhovnim, kulturnim, povijesnim 
i svekolikim drugim vrijednostima koje kao narod zanemarujemo, što 
znači da kod mlađih naraštaja brišemo svoje korijene, ili im ne dopu- 
štamo ulazak u njihovu svijest. A zna se kakva je sudbina stabla kad 
mu se počnu sasjecati njegovi korijeni. 

Ista je stvar i snarodom kao živim organizmom, živim kolektivitetom 
koji je uvijek bio u povijesti predmetom raznih, ponekad i najgrubljih 
posezanja i nasrtaja, a to će zacijelo ostati i u budućnosti. Mi moramo 
učiniti sve, moramo stvoriti čvrste moralne podloge da naši mlađi na- 
raštaji, naša buduća još nerođena pokoljenja shvate, prihvate i vječno 

grade jedinstvo naroda, kako bi u sudbonosnim momentima mogli pro- 
ći kroz Scile i Haribde što manje okrznuti, a koje ih zasigurno čekaju. 


Zapravo, vjekovi pod stranom dominacijom učinili su svoje. Višekrat- 
no puta u našoj povijesti došlo je do otuđenja dijela naroda od nacio- 
nalne svijesti o zajedničkoj etničkoj i vjerskoj pripadnosti. Nacional- 
ni korpus se razdvajao, ponekad i međusobno suprotstavljao, rasipao 
se kao iseljeništvo i gubio se i nestajao na mnogim meridijanima i pa- 
ralelama. Veliki dijelovi teritorija stjecajem povijesnih okolnosti osta- 
jali su izvan granica kao izvandomovinska Hrvatska koji su posebno 
izloženi velikoj opasnosti nestanka. A snažan udar na nacionalnu svi- 
jest u XX stoljeću izvršile su ideologije koje su nam s raznih strana i s 
teškim posljedicama nametnute. Posebno razarajuća bila je ideologi- 
jakomunizma još zaodjenuta u ruho jugoslavenstva, od čijih posljedi- 
ca se još nismo niti izbliza oporavili. 


Ako je čovjek star ne znači da je i mudar, ali uz starost češće 
ide mudrost nego uz mladost. 


Ništa nas kao narod u cjelokupnoj našoj povijesti nije tako duhovno 
opustošilo kao ideologija komunizma i njeno polustoljetno jednoumlje. 
Ta ideologija je pogazila sve moguće istine i pokušala u ljude ugraditi 
opći zaborav, amneziju na sve naše narodonosne korijene i društve- 
ne i kulturne povijesne vrijednosti, na mukotrpno građeno nasljeđe 
brojnih naraštaja, i na sve što se događalo u našoj povijesti, ne samo u 
hrvatskom narodu već i u drugim narodima koji su bili pod njihovom 
vlašću, ali svakako (na ovim prostorima) izričito i nesrazmjerno naj- 
više se škodovalo prema hrvatskom narodu. ,Komunizam se od laži ro- 
dio, od laži živi, i od laži će umrijeti.“ (bl. Alojzije Stepinac) 

Za taj period duhovnog, kulturološkog, povijesnog i svakog drugog ru- 
šilaštva možemo slobodno kazati da je to bila najveća i najtragičnija 
pošast koja nas je ikada u našoj povijesti zadesila, što je u konačnici re- 
zultiralo i sa silnim ljudskim gubitcima u razmjerima kakvi su do tada 

bili nepoznati i neshvatljivi u povijesti ovih prostora, kada je od sve- 
ga najmanje vrijedio ljudski život, a posebno onaj hrvatskog čovjeka. 


Kad bi svi ljudi svijeta bili radosni 
što bi tada radila tuga?! 


Ono što je stoljećima razgrađivano nije moguće u kratkom roku po- 
novno sastaviti, a nešto što je sastavljeno još uvijek ne znači da je je- 
dinstveno, nego tek skrpano. 


Preduvjet svake duhovne obnove Hrvatske jest da njen narod konač- 
no postane politički misleća kategorija! Što znači ne samo pojedini in- 
telektualci, već svi intelektualci, već i svi pripadnici našeg naroda (u 
granicama svojih mogućnosti) bez obzira gdje se nalazili, i bez obzi- 
ra na uzrast, na pojedinačnu naobrazbu ili svoj društveni status. Tre- 
bamo se početi ponašati kao - misleći kolektivitet. Kao narod koji mi- 
sli svojom glavom, koji vodi računa o svojoj sudbini. Kao kolektivitet 
koji neće dopuštati političkoj manjini koja ne vodi politiku matičnog 
toka rijeke (naroda), već ga odvlači u neke opasne rukavce, da preuz- 
mu vlast, koji neće dopuštati pojedincima da harače po svojoj volji na 
uštrb narodnih vrijednosti. 


Je li neki narod ,politički misleća kategorija“? Ni svi filozofi ovoga svi- 
jeta, na to pitanje sa sigurnošću ne bi mogli odgovoriti iz jednostavnog 
razloga jer se u tome ne bi mogli složiti. Ako mene pitate, ja bih vam 
uvijek odgovorio - Narod nije ,politički misleća kategorija“ ili barem 
to nije do kraja, i nikada to nije bio barem ne u potpunosti! 

Narod je uvijek bio kategorija koja se vrti u prosječnosti, u prosječno- 
sti svega. To je uvijek bila kategorija koja je prihvaćala ono što želi čuti, 
uzeti ono što misli da može dobiti. Najčešće je to bilo... Daj nam danas! 
Kruha i igara i sl. A misliti o sutra, ili sagledavati situaciju u nekoj bli- 
žoj ili daljnjoj budućnosti - to nikad nije ili je rijetko kad išlo. Za narod 
se znalo reći da je poput vode, kamo iskopaš kanal, tamo voda teče. 

Kad bismo znali kolika je bol majke za djetetom, 
nikada tuđem djetetu ne bismo učinili zlo. 


Govoreći o narodu, ponajprije se moramo upitati spoznaje li narod sa- 
moga sebe, svoju prošlost, svoju sadašnjost i svoju budućnost? U do- 
brom, pa i najvećem dijelu naroda takve samospoznaje u pravilu nema. 
Ali se kroz našu povijest nitko nije ni potrudio da takvu spoznaju u na- 
rodu izgradi, upravo obrnuto, nastojanja su išla u drugom smjeru - da 
se takva spoznaja onemogući. 


Mnoge stvari su namjerno puštene u zaborav, ili su nam potpuno laž- 
no prikazivane, kao što je slučaj s jugokomunističkom i velikosrpskom 
historiografijom. Njima se ne smije ništa vjerovati, ni generalno ni par- 
tikularno, jer na svakom koraku nailazimo na laži, pa čak i na kontinu- 
iranu agresiju laži, na prikrivanje ili prešućivanje istine, na idealizira- 
nje samih sebe i na zacrnjivanje svih suprotnih stajališa i povijesnih 
činjenica koje im nisu išle u prilog. Laž je bila smisao njihova življenja. 
Kao što je Dobrica Ćosić u jednom svome članku vrlo slikovito opisao 
pod naslovom: Zašto lažemo?! 


Zato, među brojnim molitvama koje upućujemo Bogu trebali bismo se 
moliti i za pobjedu Istine među ljudima, a posebno i za pobjedu Isti- 
ne i na ovim našim, da ne kažem balkanskim, prostorima gdje je isti- 
na na svakom koraku ugrožena. Bila ona povijesna, ali i ova svagda- 
nja, suvremena. 


Silama mraka smeta Istina, jer je Svjetlost, smeta Pravda jer je Puto- 
kaz, smeta Ljepota jer je Božje lice. 

Promotrimo, iz biblijske perspektive gledanja, slučaj Mojsija i njegovog 
židovskoga naroda kad je uz višekratnu, svesrdnu Božju pomoć, koje 
su svi bili svjedoci, izveo svoj židovski narod iz egipatskog ropstva, i 
doveo ga do samog cilja - do Sinaja. Ali na tom Sinaju ili podno Sina- 
ja, dok se Mojsije, na Božji poziv, sam penjao na brdo, njegov narod je 
zaboravio i Mojsija i Boga, i počeo se klanjati Zlatnom teletu. (Koje li 

nezahvalnosti od strane naroda). A dans ,klanjati se zlatnom teletu“ 
znači isto što je uvijek i značilo - klanjati se materijalnim dobrima, nov- 
cu, zlatu, bogatstvu i svemu onome što ta materijalna dobra donose. 


I mi kao narod imamao sličnu situaciju poput Židova iz doba Mojsija, 
makar je malo tko toga svjestan. Za same sebe tvrdimo da smo kato- 
lički narod i to u više od devedeset postotaka. A biti narod vjere zna- 
či živjeti principe čovječnosti, ane materijalne ideologije, a dali mi to 
činimo. Moj odgovor je ne, osim pojedinaca ili grupa. 


Kao što svatko od nas vodi brigu o svojoj vlastitoj obitelji i sreća svakog 
njenog člana mu je izuzetno važna, jednako tako narod je samo jedna pro- 
širena obitelj gdje nam treba biti važna sreća svakog njegovog pripadni- 
ka. Čuvajući stablo po stablo, zaštićujemo i samu šumu, kako onu malu 
jednako tako i onu poveliku. Sve drugo je promašaj i ne vodi u pravcu 
bilo kakve iti malo sretne zajednice - od obiteljske do one samog naroda. 


Vodeći se sebičnošću, bilo na vlasti, bilo u gospodarstvu razaramo i same 
temelje naše krhke opstojnosti koja je i bez toga ugrožena sa svih stra- 
na. Zašto mi moramo biti nacija nepouzdanih političara, prevaranata, 
utajivača, kriminalnog miljea i podzemlja i nadzemlja?! Zašto naša dr- 
žavna, a ponegdje i regionalna, ali i lokalna politika treba biti politika 
ponegdje i na samoj granici nacionalne izdaje? Zašto našim političkim 
strankama treba nekakva prikrivena ideologija? Umjesto da se natjeću 
tko će ovom narodu ponuditi bolje gospodarske i političke programe. 


Nama, za opstojnost našeg naroda ne treba nikakva ideologija, kako 
ona iz prošlih tragičnih vremena, jednako tako ni neka sadašnja, a po- 
sebno ne ni neka u budućnosti. Za našu narodnu opstojnost nama tre- 
ba jedinstvo, rad i ljubav. Najprije ljubav prema vlastitoj obitelji i pri- 
jateljima, potom ljubav prema svome radnom mjestu i dobrobiti rad- 
nog kolektiva, potom prema svome mjestu rođenja i mjestu obitava- 
nja. Treba nam ljubav prema cjelokupnoj Domovini, ali i prema cjelo- 
kupnom nacionalnom korpusu izvandomovinske i iseljene Hrvatske! 


Mi, kao kolektivitet moramo biti umreženi i prožeti brigom jedni za 
druge. I svaki svoj uspjeh staviti u funkciju zajedništva, a svaki zajed- 
nički prosperitet osjećati kao svoj vlastiti. Prioritetno u naše ponaša- 
nje trebamo uvesti principe kolektivne vrijednosti. 

Neka vam žrtva za slobodu nikada ne bude teška. 
Osveta dolazi od boga zla, a oprost od Boga ljubavi. 


Brojni su primjeri događaja iz naše povijesti, koje su prešućivale hi- 
storiografije tuđih režima i naroda pod kojima smo živjeli, ali nažalost 
taj trend se nastavlja i sa sadašnjom hrvatskom historiografijom. Na 
javnoj kulturnoj sceni i danas dominiraju umjetnici čije je stvaralaštvo 
bilo jugoslavenski, pa i prokomunistički orijentirano. Za domoljubno, 
kao i za kršćanski orijentirane stvaraoce jednostavno nema mjesta na 
javnim nastupima u bilo kojem vidu. Naši ,hrvatski“ mediji sudeći po 
kategorijama ljudi koji na njima javno nastupaju teško da bi i po naj- 
blažim kriterijima mogli biti nazvani hrvatskim. Malo pomalo pa se na 
medijima pojavljuju osobe koje su gotovo neprijateljski raspoložene 
prema svim pozitivnim tekovinama i ostvarenjima u hrvatskoj povi- 
jesti, a posebno ovoj bližoj. 


Tako mazohističko ponašanje neke nacije još nije zabilježeno u povi- 
jesti, a kod nas je to svakodnevnica. Novi umjetnici bilo na kojem po- 
dručju stvaralaštva, novi znanstvenici, gotovo u svim kategorijama 
(osim sportaša) u današnjoj neovisnoj Hrvatskoj imaju daleko manje 
šanse za svoj plasman nego u prijašnjim režimima. Naprosto ih se za- 
ustavlja na svakom koraku (u čemu sam i sam živi primjer). Svako do- 
moljublje, a poglavito iz posljednjeg rata smatra se anakronim, nazad- 
nim, protueuropskim, škodećim regionalnoj suradnji i povezanosti. 


Stvara se neka nova ideologija antihrvatstva koja se širi puzećim ko- 
rakom mic po mic, gotovo neprimjetno, ali je postala nazočna na svim 
područjima društvene i kulturne djelatnosti. Ona je poput plime koja 
neprimjetno, ali se neprekidno diže i prekriva svu Hrvatsku. Kidaju se 
konci, i ono malo što ih je preostalo, s hrvatskim iseljeništvom i Hrva- 
tima izvandomovinske Hrvatske koji, zahvaljujući nesretnim povije- 
snim okolnostima, nisu ušli u sastav RH. 

Ni najviše brdo nije visoko ako je to brdo ljubavi. 
U ljubavi prema domovini penji se i na najviše brdo svijeta. 


Mnoge kulturne institucije se ponašaju kao da još žive u starom režimu, 
uglavnom bave se šutnjom o društvenim događajima, kao da je ovo sta- 
nje samo privremeno. Kao da stvaraju reference za neku buduću poli- 
tiku na ovim prostorima ili život u nekoj drugačijoj budućoj državnoj 
zajednici. Na svakom koraku razaraju se gospodarstva na svim razina- 
ma, Hrvatska država prokazuje se kao generalno kriminalna - od goto- 
vo svakodnevne kriminalizacije Domovinskog obrambenog rata do kri- 
minalizacije cjelokupnog gospodarstva, društvenog i političkog života. 


Mi kao da se nalazimo u specijalnom ratu koji vode nevidljive unutarnje 
strukture, vrlo profinjenim neuočljivim metodama, ali zato rušilački vrlo 
efikasnim. Vrši se mariginalizacija svega što ima iti najmanju nacionalnu, 
vjersku ili ljudsku vrijednost, a posebno onu domovinsku. Konačan cilj 
mogao bi biti - stvaranje odbojnosti naroda prema svojoj vlastitoj državi, 
što znači psihološka priprava terena za neke druge državne asocijacije. 


Kao vrhunac svega stiže izjava da je legitimno obnavljati spomenike 
četničkim zlodjelima, a to znači da nije legetimno podizati više bilo ka- 
kav spomenik utemeljitelju Hrvatske države ili događajima i junacima 
iz Domovinskog obrambenog rata. Stvara se javno duhovno ozračje 
kao da se trebamo stidjeti sami sebe, svog naroda, svoje povijesti, svo- 
je borbe za opstanak, sebe kao žrtve, svoje države i svoje sadašnjosti. 
U zemlji postoje dvije struje javnih i polujavnih informacija koje teku u 
suprotnim pravcima i sa suprotnim ciljem, jedne javne na javnim me- 
dijima; HTV, radio postaje, novine, a druge polujavne ili poluslobodne 
- putem Interneta, e-mail poruka i sl. Dva različita, počesto i suprot- 
stavljena informativna svijeta zapljuskuju zbunjeni narod. Na djelu je 
široko i duboko moralno razaranje hrvatskog društva i države, pone- 
kad i izravno iz vladajućih struktura ili struktura bliskima vlasti. 


Samo društvo koje ima izgrađene čvrste moralne i nacionalne teme- 
lje, samo država koja počiva na radu, redu i odgovornosti, a posebno na 

pravednosti i jednakosti svojih građana može prosperirati u budućno- 
sti. Društvena dobra trebaju izgrađivati sve strukture društva i njihovi 
plodovi trebaju biti jednako dostupni najširim slojevima naroda. Spo- 
sobni i talentirani ljudi trebaju biti ponos svojih sredina, nacije i države 
i treba ih podržavati na svakom koraku i otvarati im sva moguća vrata 
radi boljitka zajednice kao cjeline i njenog ugleda u svijetu. 


Danas, nažalost ako se netko pokaže talentiran i sposoban u našem 
društvu ubrzo mu zalupe sva vrata na koja je moguće pokucati. Umje- 
sto toga njeguje se lažni ,elitizam“ i veličaju se i javno naguravaju kroz 
blještavilo medija lažne vrijednosti bivšeg propalog sustava i osobe 
koje te lažne vrijednosti predstavljaju. Temelj svake dobre politike 
je sloboda i čovjekoljublje, te domoljublje i to ono na djelu. Ali jedna- 
ko tako stvaralaštvo, rad, red i zakonitost, te odlučnost i pravednost. 


Duhovna obnova Hrvatske predstavlja prioritetni zadatak, kako bi se 
na novoizgrađenim moralnim temeljima mogla graditi i zdrava i čvr- 
sta zgrada države i njene budućnosti. 


Vlast kao vlast, sama po sebi treba biti čvrsta, ali i krajnje pravedna. 
Ona treba biti jamac svenacionalnog napretka i svaka njena odluka tre- 
ba biti vođena, ne politikanstvom, ne strančarenjem, ne osobnim inte- 
resima dužnosnika, već interesima naroda kao cjeline. Vlast ne smije 
donositi nikave odluke u tajnosti, a poglavito ne skrivajući ih od vla- 
stitog naroda. Za svaku odluku koja može biti sudbonosna za narod, 
sam narod o toj odluci treba imati zadnju riječ. 


Nikada nemojmo, ni kao narod ni kao pojedinci, odustajati od nakane 
da popravimo svijet nabolje, a time i svoju državu, pa makar se u tome 
hodu pomakli samo jedan koračić. 


Trebamo uspostaviti kult rada, kult pravednosti, kult poštenja, kult do- 
brote, kult čovječnosti, kulturu istine, a ne njihovih negacija koje niču 
kao gljive poslije kiše svuda oko nas. 


Povijest religija i humanističkih filozofija nas podučava da su prave vri- 
jednosti duhovne vrijednosti, one koje ostaju vječne i nikada ne trunu. 
Sv. Pavao je u Poslanici Galaćanima kazao - Onaj tko ulaže u svoje tijelo 
ulaže u raspadljivost, a onaj koji ulaže u svoj duh ulaže u život vječni. Druš- 
tvo u kojem se njeguju duhovne vrijednosti kao moralni temelj društva, 
stvara sve podloge za opće blagostanje svakog pojedinca i naroda kao 
cjeline. I tako se stvaraju uvjeti za trajnu postojanost naroda. 


233 


Treba razlikovati san pojedinca od sna naroda, ali u tako izgrađenom 
društvu treba biti mjesta i za pojedinačni san čovjeka i za san naroda 
kao kolektiviteta. 


Pojedinac ne može biti sretan dok je njegov narod nesretan. 
Tamo gdje je moj narod nesretan ni ja nemam pravo na sreću. 


Prosvjedi i demonstracije - Legitimno je iskazivanje bunta na- 
roda protiv svoje vlasti, ukoliko ta vlast zbog loših ili nikakvih rezul- 
tata svoga rada dovodi zemlju u gospodarsku krizu ili inače postupa 
na štetu Hrvatske. Ništa nije tako opasno kao ustoličenje Vlade koja u 
sebi nema ljubavi za Domovinu, za njen napredak i za prosperitet cje- 
lokupnog nacionalnog korpusa u domovini i iseljeništvu. Takva vlada 
u kriznim momentima je spremna izvršiti i izdaju na ovaj ili onaj način. 
Domoljubiva vlada, i vlada čestitih ljudi, na iole argumentirane kriti- 
ke na račun njenog rada, uvijek će biti spremna na otstup. Vlada koja 
se iz petnih žila bori protiv svog otstupa, a sve činjenice pokazuju da 
narod vodi u krivom smjeru, je nedvojben dokaz da takva vlada nije 
domoljubna i da drži samo do svojih vlastitih interesa i da joj je glavni 
cilj samo zadržavanje na vlasti i uživanje njene blagodati. 


U ekstremnim slučajevima takvog ponašanja legitimno je da narod, 
ako nikako drugačije ne ide, takvu vladu ruši i demonstracijama. Jer 
takva vlada nema ljubavi prema svom narodu. “Ako jezike ljudske i an- 
đeoske govorim, a ljubavi nemam, onda sam kao mjed, koja ječi, ili cim- 
bal, koji zveči.“ (1. Korinćanima 13,2," Sv. Pavao) 


Uzmimo svoje bubnje i udaraljke neka bubnje, 
cimbale neka zveče, zapjevajmo pjesme bojovne, nek se ori glas naro- 
da protiv tirana na vlasti koji ne žele čuti njegov glas. Krenimo prema 
njima nek se preplaše od buke i orljave kao vrapci i neka bježe tamo 
odakle su i došli. 

Droga i drugi opijati - Kako se boriti protiv velikog zla koje zahva- 
ća svakodnevno dio naših mladih naraštaja, kako ga obraniti od upada 
u pakao droge i raznih opijata koji mu razaraju i duh i tijelo. Volja dr- 
žavnih vlasti da se to sve riješi je - najveći princip borbe protiv narko- 
manije. Tamo gdje ne postoji snažna volja represivnih vlasti to nije mo- 
guće, a stvar postaje još i teža ako se dio represivnih vlasti, pa makar i 
najmanji dio, upusti u nečasnu rabotu dilanja ili uzimanja tih opijata. 


Običnom građaninu nikako nije jasno kako se to ne može riješiti u jed- 
noj maloj državi, gdje se dobro zna tko su dileri. Dileri kontaktiraju s 
velikim brojem konzumenata tih opijata i na toj razini lagano ih je ot- 
kriti i oštrim kaznama spriječiti u njihovom naumu i nakani da i na 
gubitku zdravlja hrvatskih mladih ljudi stiču bogatstvo. Treba snažno 
pokrenuti represivni aparat, prikupljati informacije i Hrvatsku dove- 
sti do stupnja siguronosnog stanja po pitanju droge, da oni mladi kon- 
zumenti jednostavno budu u situaciji da nemaju gdje drogu nabaviti. 
U borbu protiv droge treba se uključiti ne samo represivni aparat, već 
cijeli narod i sve njegove strukture vlasti. 


Naravno, mnogi dokazi na to upućuju da postoje i nevidljive sprege re- 
presivnog aparata s dilerima droge i opijata. Svi oni dijelovi represiv- 
nog aparata koji u tome nečasno sudjeluju čine dvostruki zločin i tre- 
bali bi biti drastično kažnjeni za primjer drugima. 


Najveći pokretač vlastite nesreće nalazi se u 
samom narodu, zbog njegove inertnosti, 
a poglavito u njegovoj korumpiranoj i bešćutnoj vlasti. 


Pravosuđe i pravda - Hrvatski Ustav garantira svim građanima jed- 
nakost pred zakonom!? Zakonitost postupanja pred sudovima i svim 
drugim državnim tijelima treba biti najviši izražaj demokratskih prin- 
cipa državnog ustroja. Ali teorija je jedno, a praksa je drugo. U borbi 
protiv korupcije zapaža se grubo kršenje ustavne jednakosti pred su- 
dovima. Kao što je to u zdravstvu da bogat i moćan čovjek može dobiti 

visoko kvalitetan medicinski tretman, a onaj koji nije takav dobiva 
samo osnovnu zdravstvenu zaštitu u skladu s pravilima koja regulira- 
ju prava u zdravstvenom osiguranju. 


Takav princip privilegije prenio se i u pravosuđe. Ako imaš milijune 
(za koje nitko ne pita kako si ih stekao) ostvaruješ pravo na obranu sa 
slobode, zahvaljujući tim milijunima. 


Dok netko tko je siromašan koji se našao onkraj brave takve mogućno- 
sti nema. Nejednakost građana pred sudovima, temeljem nečijeg do- 
brog imovinskog stanja, dovodi u pitanje pravednost kao najvišu mo- 
ralnu kategoriju sudstva. A također takvim kategorijama osuđenika 
omogućuje se i privilegirano izvršenje sankcija kroz tzv. korisni rad 
za društvo. To dovodi do negativnog principa što veća šteta kaznenim 
na nepravdu nego na neimaštinu. Naš narod kroz duga stoljeća je na- 
vikao na skroman život, ponekad je živio u pravoj bijedi i velikom siro- 
maštvu, ponekad i u gladi i sl. Ali neprvdu kakve je danas puna Hrvat- 
ska, narod nikada nije prihvaćao. Sjetimo se zato vođa seljačkih buna 
Matije Ivanića i Matije Gupca ili u najnovije vrijeme našeg mladog Vi- 
libora, pravog hrvatskoga Robina Hooda. 


Jeli nešto pravedno ili ne, treba najprije prosuditi 
po kriterijima moralnosti. Moralnost je rasol 
u koji se treba umočiti svaka pravda 
da se vidi ima li oslonac u ljudskim i Božjim zakonima. 


Hrvatska i njena ekologija - Da biste spoznali kako je vaš vla- 
stiti dom uređen, potrebno je vidjeti i kuću susjeda, i to ne samo jed- 
noga. Što više pogledate drugih domova stupanj uređenosti ili ljepote 
vašeg doma bit će vam mnogo jasniji. Planet Zemlja je naš zajednički 
Dom, naš zajednički brod kojim već stotinama milijuna godina plovi- 
mo svemirskim prostranstvima, a da o tome baš previše i ne razmi- 
šljamo. Plovimo zajedno, mi ljudska bića (bijeli, crni, žuti, crveni), ali 

s nama putuju flora i fauna, putuje sve živo što živi na kopnu, pod ze- 
mljom, u vodama, i sve šte lijeće zrakom. 


“Sve stvari su povezane. Što zadesi Majku Zemlju, uskoro će zadesiti nje- 
ne sinove. Morate naučiti svoju djecu da je tlo pod njihovim stopama pe- 
peo naših djedova. Da bi oni poštovali zemlju, recite vašoj djeci da je ze- 
mlja ispunjena dušama naših predaka. 


Učite vašu djecu kao što mi učimo svoju: Da je zemlja naša Majka. Što 
god snađe nju snaći će i sinove Zemlje. Kada čovjek pljuje na zemlju, 
pljuje na samoga sebe. Jer mi znamo: Zemlja ne pripada čovjeku, čovjek 
pripada zemlji." 


Evo, tako je govorio preteča ekologije mudri indijanski poglavica Se- 
attle. A mi ćemo dodati da sve ono što vrijedi za cjelinu vrijedi i za njen 
pojedini dio. Sve ono što se odnosi na planet Zemlju jednako se tako 
odnosi i na lijepu našu Hrvatsku. Naša domovina Hrvatska je sama po 
sebi najljepši dio zemaljske kugle (barem tako mi mislimo) i kao naj- 
ljepši i najdragocijeniji ekološki dar dobili smo je od Boga. Nisu je do- 
bili ni naši preci, ni mi trenutno živući ljudi u Hrvatskoj, nisu je dobi- 
li ni naši budući naraštaji, već ju je dobio cjelokupni hrvatski narod 
koji je do sada živio, koji sada živi i onaj koji će živjeti u budućnosti 
do kraja svijeta. 

To je naše vertikalno zajedničko bogatstvo koje pripada dušama svih 
naših pokojnika kroz cijelu našu povijest, koje pripada i nama trenut- 
no živućim ljudima, ali i još nerođenima našim budućim pokoljenjima. 
Zato je čuvajmo kao nešto najdragocijenije. 

Od svih ljepota naše Hrvatske koju himnički nazivamo i Lijepa naša, 
naš plavi Jadran, kao najdragocijeniji dio naše domovine je najosjetlji- 
viji na ekološka zagađenja. Njegovim zagađenjem gubimo vrlo mnogo, 
gubi i Europa a ne samo mi. A naše more, kao najljepše more na svi- 
jetu, Mare nostrum croaticum s 1244 otoka, otočića, grebena i hridi, 
poput ogrlice pravog čudesnog biserja, samo da ne postane Europsko 
more ili Mare nostrum europicum. Očuvali smo njegovu ljepotu, kri- 
stalno modru čistoću vode kao Mare nostrum croaticum, a hoćemo li 
tu čistoću uspjeti očuvati kao Mare nostrum europicum? 


Naše slapovite rijeke brzice, koje imaju zdravu pitku vodu također su 
pred opasnošću zagađenja. I one su nam izuzetno dragocijene. 


237 


Dragocijen nam je svaki kutak Lijepe naše, slavonske ravni, zagorski 
bregi, lička, gorskokotarska polja, međumurske njive i šume, otoci, ba- 
ranjska staništa ptica, turopoljske rode, istarske plaže i kućice miće i 
sve, baš sve da sad ne nabrajamo. 


Hrvatski narod treba njegovati ljubav prema hrvatskom ozemlju, ne 
samo u političkom smislu, već i u ekološkom, ljubav prema njenoj flo- 
ri ifauni, ljubav prema njenim rijekama i jezerim, brdima i proplanci- 
ma, prema planinama i ravnicama. 


Cijelu našu Hrvatsku trebamo paziti i uređivati kao svoje dvorište ili 
svoj cvjetnjak. Mnoge, pa i gospodarske interese trebamo podrediti 
ekologiji i očuvanju okoliša. Možda i u formalnopravnom smislu ci- 
jelu Hrvatsku ili pojedine njene regije proglasiti ekološki zaštićenim. 


Ridam od boli kad gledam trpnju prirode zbog ljudskih nedjela 
- moju bol nadvladat će tek vrisak ljudi kad shvate 
da im je sve prekasno. Neki će me upitati - Što im je to već prekasno? 
A ja ću odgovoriti, zamislite da je na oceanu val visok već više od 
jednog kilometra, pa si sad mislite što hoćete! 


Uređenje i zaštita uskog obalnog pojasa uz more kao jav- 
nog dobra - Morska obala je područje na kojem kopno dolazi u do- 
ticaj smorem. Morska obala može biti stjenovita, pješčana ili šljunča- 
na. Također može biti ravna ili razvedena. 


Hrvatska morska obala duga je 5.835,5 km, a obuhvaća kopnenu i otoč- 
nu obalu. Od 1233 otoka, otočića, hridi i grebena u Jadranskom moru, 
u hrvatskom dijelu Jadrana nalazi ih se ukupno 1185. 


Obalni pojas uz vodu u širini od šest metara je pojas k 


opna koji ima status - res extra commertium, što znači da ne može biti 
objekt bilo kakve kupoprodaje. To je javno dobro. Javno dobro nema 
titulara (vlasnika), pa ono ne može biti u vlasti ni lokalne upravne je- 

dinice, ni županije, pa ni države, a isto tako ni građana. Premda i taj dio 
ozemlja spada u državni teritorij, kao što i svako privatno vlasništvo 
bilo kojeg zemljišta čini državni teritorij u pravno-političkom smislu. 
Javno dobro treba biti nesmetano dostupno svima, ne samo građani- 
ma RH veći brojnim strancima koji tu dolaze kao turisti. 


Dosadašnje stanje pokazuje da se taj uski obalni pojas kopna oko mora 
zlorabi na svakom koraku. Hoteli i kampovi ograđuju pristup moru 
ispred svojih objekata. Marine ne dopuštaju pristup nikome, osim vla- 
snicima brodova i jahti koji koriste nihove usluge. Brojni vlasnici to 
čine ispred svojih kuća i smatraju da samo oni imaju pravo koristiti 
taj dio obale i slično. Zakonskim propisom treba uvestii obvezu ukla- 
njanja svih objekata koji su izgrađeni u obalnom pojasu, osim povje- 
snih koji se ne bi smjeli dirati, ali treba navesti u zemljišnim knjigama 
da se djelomično ili u cijelosti nalaze na obalnom pojasu koji pred- 
stavlja javno dobro. 


Ako je nešto javno dobro i nema svoga titulara, to znači da nitko nije 
ovlašten ubirati plodove javnog dobra na pr. naplatu ulaza na neku 
plažu i sl. Nitko nema pravo postavljati rampe prema javnom dobru, 
a posebno ne prema pomorskom. Na javnom dobru ne može se napla- 
ćivati ni parking, premda ga ne bi trebalo ni dopustiti u blizini mora. 
More i obala su najveća dragocjenost koju hrvatski narod ima i zato bi 
trebali postati predmetom posebne pravne i druge zaštite. 

Sve ovo je primjenjivo na jezera i ušća rijeka u more. 

Mislim da bi ipak trebalo javno dobro (uski obalni pojas oko mora i 
jezera i sl.) urediti zakonski, katastarski i izvršiti upis tog ozemlja u 
zemljišne knjige. To bi bio dugotrajan proces, ali u konačnici zasigur- 
no bi se isplatio, jer zaštita našeg predivnog Jadrana, pa i ona pravna, 
ne smije imati cijenu. 

U svijesti naših građana treba razvijati spoznaju da im nitko ne smi- 
je uskraćivati pravo pristupa moru, jer je riječ o javnom dobru koje 
nema i ne smije imati svog titulara, a prema tome ni svoga korisnika 
ili koncesionara. Javno dobro se doživljava kao slobodu, kao slobodu 
udisanja zraka, slobodu pogleda na morska prostranstva, ukratko kao 
na dar Božji koji je dodijeljen jednako svim ljudima svijeta. 

Naš Jadran, uz cjelovitu pravnu i ekološku zaštitu, ima velike turistič- 
ke i gospodarske mogućnosti. U dogledno vrijeme postoje uvjeti da 
sa na više desetaka mjesta gdje je voda plitka i zbog oštrog kamenja 
nepristupačna kupačima, nekoliko kilometara takve obale naspe sit- 
nim pijeskom, i tako dobiju velike prave pješčane plaže, koje bi dje- 
lovale kao prirodne. 


Čuvajmo naš prekrasni Jadran kao podršku životu i jamcu naše op- 
stojnosti u budućnosti. 


Svijest o javnom dobru 
vuče korijenje još iz kamenog doba, 
a danas je civilizacijski priznato kao 
dio ekološkog pristupa zaštiti prirodnih ljepota i okoliša. 


Imamo Hrvatsku! Ali kakvu? Hrvatsku bez same sebe ili raspro- 
danu Hrvatsku? Možda i Hrvatsku na koljenima, ali svakako invalidnu! 
Hrvatsku bez svog bankarstva, bez svojih telekomunikacija koje svo- 
jim tuđinskim vlasnicima donose basnoslovni profit. Zar to nije moglo 
biti i ostati naše, tim profitom su se mogli otplaćivati i veliki međuna- 
rodni krediti, koji su se mogli i u nešto uložiti, pa makar samo njima i 
krpati rupe u državnom proračunu. 


Hrvatska bez uspješne Plive, kao regionalnog gospodarskog i istraži- 
vačkog diva, danas se pretrvorila u običan farmaceutski pogon. Bili smo 
svjedoci plača onih kojima su uručene radne knjižice, pa makar i uz neku 
otpremninu. Hrvatska bez svoje INE, pravog malog naftnog giganta. 


Hrvatska bez brojnih drugih, i to onih, najprofitabilnijih proizvodnih 
kapaciteta. Hrvatsku bez svojih najkvalitetnijih i najpozicioniranijih ho- 
tela. Hrvatsku punu uvozne robe - svega i svačega. Hrvatsku premre- 
ženu mrežom stranih trgovačkih lanaca koji na svojim policama jed- 
va da imaju nešto od hrvatskih proizvoda. Hrvatsku zapuštanih sela i 
poljoprivrednih gospodarstava. 

Hrvatsku kineskog luka, španjolske mrkve, talijanskog krumpira, ru- 
munjske janjetine, nizozemskog sira. Hrvatska poljoprivreda nema gdje 
i nema kome prodavati svoje poljoprivredne proizvode, jer su joj nje- 
ni vlastiti import stručnjaci oduzeli i njeno vlastito domaće tržište. Hr- 
vatska importna, menadžerska, uvozna, gotovo bez kategorije exporta. 


Hrvatsku konkurentnu samoj sebi, Hrvatsku koja samu sebe blokira, 
izolira, otuđuje, razvlašćuje, rasprodaje, deklasira. Hrvatsku rasproda- 
nih dijelova obale, Hrvatsku raseljenu čak i s dubrovačkog Straduna. 
Hrvatsku praznih sela, Hrvatska bez natalitetne politike, Hrvatsku pra- 
znih seoskih škola. Hrvatsku potrošačkog društva, tuđe, strane, ponaj- 
češće bofl robe. Hrvatsku zaduženu i prezaduženu. Hrvatsku bez gos- 
podarskog i kormila i kormilara. 


Hrvatsku umreženu interesima strane politike, interesima moćnika. 
Hrvatsku na uzničkom zidu, zidu srama..! Ali zato imamo Hrvatska kru- 
ha i igara, Hrvatsku korupcije i kriminala, bezakonja, gramzljivog me- 
nadžerstva, tajkunije, povlašteih mirovina, mita i korupcije. 


Hrvatsku vila i viletina, skupih automobila, preskupih jahti. Hrvatsku 
novog nobl sloja i soja, novog soja novog morala bez morala. Ali i Hr- 
vatsku kontejnera, prekrcanih burzi rada, Hrvatsku javnih kuhinja i 
smještaja za beskućnike, 


Hrvatsku sirotinje, golotinje, gladnih. Hrvatsku bez vjere u sebe i u 
svoje. 


Zar je to naša budućnost, što mi ostavljamo našim budućim narašta- 
jima? S koliko je samo prezira prema smrti, s koliko krvi, suza i bola 
stvarana ova naša Hrvatska. S kolikim se ponosom cjelokupnog na- 
roda i domovinske i iseljene Hrvatske išlo u obranu naših najvećih 
svetinja, naše slobode, naše djedovine, naše budućnosti za slobodu i 
budućnost našeg potomstva. Ali nitko, osim vidovitog Brune Bušića, 
nije mogao predvidjeti da će Hrvatskom zavladati torbari, i to naši do- 
maći (uglavnom crveni torbari u SDP-u i HDZ-u ili izvan njih) koji će 
sva, beskrupulozno sva, imalo značajnija domovinska gospodarska i 
prirodna bogatstva rasprodavati svjetskim makro lopovima. Torbari- 
ma kojima je njihova Hrvatska samo vreća za uzimanje, vreća za stje- 
canje, vreća iz koje se uzima i rasipa. Oni koji razmišljaju samo o tome 

kako će od Hrvatske uzeti, ali ništa joj dati. Hrvatska golf-igrališta od 
,općeg nacionalnog interesa“, Hrvatska koja strepi za svoja zemljišta, 
za svoje šume, za svoje izvore voda, svoje rijeke i jezera, za svoje oto- 
ke, za svoju brodogradnju, a posebno i za svoje autoceste. 


Tuđinska i koncesijska Hrvatska. Hrvatska koja više ne pripada svome 
narodu, čija politika, nikad u povijesti nije bila tako gospodarski krat- 
kovidna - nije politika naroda ni za narod. Hrvatska koja strepi od same 
sebe, od svojih, na slobodnim izborima, izabranih. Politika koja poseže 
rukom i u mirovinske i braniteljske fondove. Hrvatska, simbolično kaza- 
no već rasprodanog i svog ,obiteljskog srebra“ Hrvatska radne i socijal- 
ne nesigurnosti, Hrvatsku poniženih branitelja, pogaženih domovinskih 
vrijednosti. Hrvatsku, onu nelustriranu, koja postupa sama protiv sebe, 
Hrvatsku svojih odbačenih generala, suicida branitelja, Hrvatsku min- 
skih polja. Hrvatsku iz čijeg su mozaika istrgnute kockice do neprepo- 
znatljivosti. Hrvatsku euroiluzija i povijesno bolesnu za integracijama. 
Onima koji će doći, ako ikad dođu, da svoju Hrvatsku poprave, trebat 
će godine truda, ljubavi i zalaganja da je koliko toliko vrate - samu sebi. 


Da! Ovo je prava slika naše Hrvatske, to nije samo pozornica, to nije 
samo njena kazališna predstava u režiji - kazališnog intendanta. To je 
Hrvatska stvarnost. 


Imat ćemo Hrvatsku do kraja: 

- kad Hrvatska više ne bude jednima majka, a drugima maćeha. 

- kad Hrvatska postane zemlja pravde i istine 

- kad mladi nezaposleni ljudi prestanu odlaziti u strane zemlje trbu- 
hom za kruhom 

- kad Hrvatska prestane biti zemlja javnih kuhinja i kopanja po kan- 
tama 

- kad Hrvatska prestane biti zemlja gladne djece, nezaposlenih, siro- 
mašnih 

- kad Hrvatska prestane biti zemlja dužničkog ropstva kako na razini 
nacije, jednako tako i na nivou stotina tisuća obitelji 

- kad Hrvatska prestane biti zemlja obijesnih političara i tajkuna 

- kad Hrvatska prestane biti zemlja pljačke, otimačine, nepravednih 
ovrha, izbacivanja obitelji iz stanova 

- kad Hrvatska prestane biti zemlja opće bezperspektivnosti za život 
i budućnost 

- kad u Hrvatskoj prestane rasprodaja nacionalnog blaga, gospodarskih 
vrijednosti i svega onog što su naši očevi stvarali znojem i suzama 


Vidim uznemireno stado bez pastira. 
Čujem grgulj vode u potoku, kao plač naroda pred sužanjstvom. 


Hrvatska - mala zemlja velikih podjela! - lako mala zemlja, 
tako lijepa zemlja, smještena u samom srcu Europe, na predivnom 
moru i s cijelim mnoštvom još drugih pozitvnih atributa, ona je poput 
ljepotice koju nitko ne prosi jer je svi ogovaraju zbog njene ljepote - i 
na svoj način je nesretna i sva razjedinjena, sva raslojena. 


I umjesto da nam bude Božja kuća puna međusobne ljubavi i razumi- 
jevanja, gotovo da je kuća prokletstva i nesloge. Po onoj narodnoj izre- 
ci - Nije kuća tijesna ako čeljad u njoj nije bijesna. Ona ima svoj narod, 
svoje ljude, ali nažalost permanentno i svoje loše političare. Rijeka koja 
je mutna u svome izvoru nikada se ne može razbistriti. 


O, naša prekrasna zemljo Hrvatska, umij svoje lice i počešljaj svoje duge 
kose i iz njih izbaci gnjide, uši koje su se zalegle na tvojoj glavi i nika- 
ko ti ne daju mira ni spokoja. 

Usudim se kazati da niti jedna država na svijetu nema tako duboke 
unutarnje raslojnice poput Hrvatske. Tko po tebi, na sve strane, raz- 
vlači bodljikavu žicu, pa se po najnovijem dijeliš ina vukovarsku i ne- 
vukovarsku Hrvatsku, na ćiriličnu i nećiriličnu. Podijeljena si zbog svo- 
je povijesti, zbog svoje sadašnjosti, ali i zbog svoje budućnosti. Podije- 
ljena si i zbog svoje savjesti, jer ti ne daju mira tvrdeći da ono što jesi 
da nisi, i ono što nisi da jesi. 

Tko bi izdržao u glavi toliki rašomon agresije laži na tebe i iznutra i izva- 
na?! Tko bi ostao razuman od brojnih silnica koje se u tebi i kroz tebe 
isprepleću, sudaraju i sukobljavaju. Tko bi izdržao tu erupciju mržnje 
prema tebi samo zbog toga što postojiš, a postojiš ne samo kao najve- 
ći planetarni, već i kao najveći svemirski grijeh i zločin. Zločin kojemu 

nema oprosta! Za one koji te ne vole, Ti si zločin sama po sebi, kao ne- 
željeno dijete koje se rodi i odmah njegovu dječju nevinost pretvore u 
zločin, u neoprostivi zločin - zločin djeteta koje se nije smjelo ni roditi. 


Podijeljena si na domovinsku i iseljenu Hrvatsku. Podijeljena si dubo- 
ko ideološki na komunističku i demokratsku (domoljubnu) Hrvatsku. 
Podijeljena si na partizane i “ustaše" bez obzira što od ovih potonjih 
više nema gotovo niti jednog živućeg. Podijeljena si na srbojugofile i 
kroatofile. Na euroskeptike i eurofile. 


Podijeljena si na izrazito bogate i izrazito siromašne. Podijeljena si na 
lupeže i na poštene. Podijeljena si na vjernike i nevjernike. Podijeljena 
si na radnike i zabušante, jednako zaposlene i nezaposlene. Podijeljena 
si na one koji te vole i one koji te ne vole. Podijeljena si na žrtve i uboji- 
ce. I da više ne nabrajam, jer i ovo nabrojeno već je svima preko glave. 


Tko li samo u tebi izmisli tolike razdjelnice, tko li ih ugradi u tvoje pre- 
krasno tijelo i tvoju plemenitu dušu, tko te tako zatrova i razori tvoj ne- 
vini duh, tvoju plemenitu čistoću, tko li uprlja tvoje prekrasno lice i tvo- 
je obraze, da se danas stidiš sama sebe, a i svijet te zbog toga prezire. 


Kao narod živimo u stanju intelektualne i duhovne hibernacije, svi 
smo uspavani, kao da se to sve nas ne tiče. Ovakvo stanje Hrvatske je 
slika kakva Hrvatska više nikada u svojoj budućnosti ne bi smjela biti. 


Neka brdima i dolinama ječi - Hrvatska više nikada u svojoj budućno- 
sti ne bi smjela biti podijeljena, razjedinjena, nesložna ...! Ne bi smjela 
biti... Ne bi smjela biti...! Sinovi i kćeri Hrvatske, okrenite se svi prema 
- jedinstvu hrvatskog nacionalnog korpusa! 


U životu naroda ništa nije slučajno, svako njegovo stanje je 
rezultat povlačenja tajnih ili javnih niti koji utječu na njegovu sudbinu. 
Bilo da se te niti povlače iznutra ili izvana od strane moćnih političkih 

tenzija. Hrvatska se nalazi na političkoj vjetrometini 
u kojoj se uvijek stvara - neki opasan politički vrtlog. 

Hrvatska obitelj - Obitelj u svakom narodu, pa tako i u hrvatskom, 
čini osnovnu ćeliju društva. Legaliziran naravni brak je zajednica muš- 
karca i žene, a rođenjem djece postaje obitelj. 


Obitelj je najveća svetost privatnog života, temelj svake društvene za- 
jednice. Osnovna funkcija obitelji je podizanje i odgoj djece. Ljubav u 
obitelji je onaj kohezioni faktor koji je održava na životu u sretnom za- 
jedništvu njenih članova. Gdje sreći u obitelji pridonosi svaki njen član, 
gdje vlada sklad i Božji mir - osigurava se opstanak i razvoj obitelji. 
Nesloge u pojedinim obiteljima, proizlaze ponajprije iz nepromišlje- 
no izgovorenih riječi koje obitelj iznutra razaraju. Nema jačeg faktora 
koji održava brak, ali i cijelu obitelj do toplih riječi, međusobnog po- 
maganja i razumijevanja svih njenih članova. 


Ako pogledamo u floru i faunu vidjet ćemo da i u njima postoje neke 
vrste obitelji i da im je najvažniji zadatak stvaranje potomstva - to vri- 
jedi i za ljudsku vrstu. Potomstvo u obitelji je važnije od bilo kakve pro- 
fesionalne karijere, stručnog, sportskog ili bilo kojeg drugog uspjeha. 
Najveći uspjeh u životu na privatnom planu je stvoriti i razviti zdravu 
obitelj. Zbir zdravih i uspješnih obitelji čini i zdravu i uspješnu naciju. 
Nekad su postojale obitelji u kojima su živjela zajedno čak po tri ili če- 
tiri naraštaja i u njima nisu trebali ni dječji vrtići ni starački domovi. 
Stariji su umirali, mladi se rađali. Hrvatska je pretežno katolička zemlja, 
pa za taj dio populacije dobro je održavati obiteljsku i kršćansku tra- 
diciju, pokazalo se da su takve obitelji najzdravije u društvenom smi- 
slu te riječi. Naravno to se ne odnosi samo na katolike. 


Uzroci razvoda braka uglavnom imaju svoje korijene u karakteru supruž- 
nika. Počesto u namjeri jednog supružnika da promjeni karakter drugo- 
ga, ali to nije moguće. Čovjek je takav kakav jest, treba ga prihvatiti kao 
takvog i ne pokušavati ga mijenjati u smislu izmjene njegova karaktera. 
Jedan od najvažnijih zadataka obitelji je odgoj djece. To je trajan i od- 
govoran proces koji prati njihovo izrastanje u odrasle ljude. Posebno 
je važno da djeca u obitelji ikad odrastu ostanu u dobrim odnosima. 


Stvaranje obitelji ne bi se smjelo odgađati. Obitelj se stvara u mlado- 
sti najkasnije do navršetka trideset godina, a društveno i zdravstveno 

poželjno je i ranije. Hrvatska obitelj, na načelima ljubavi i uzajamnosti 
treba pratiti sve moguće opasnosti koje prijete odgoju djece, a najviše 
loš utjecaj okoline (droga, alkoholizam i sl.) 

U hrvatskoj obitelji djecu treba odgajati na načelima humanizma, ali 
i zdravog domoljublja. U odgoj posebno ugrađivati i kršćansku ljubav 
za stare i nemoćne, i one potrebite. Ispravan obiteljski odgoj djeca sa 
sobom donose i u školu, gdje ih se po tome može odmah prepoznati. U 
svakoj obitelji treba vladati mir i ljubav, a posebno i altruizam. 


U mnogim obiteljima prisutna je psovka i to ne samo ona vulgarna, već 
i psovka duhovnih i vjerskih vrijednosti, te psovke u svojoj ružnoći i 
odbojnosti vrlo su maštovite - a uvijek znače izravno pljuvanje u Bož- 
je lice, pljuvanje po Izvoru života. Psovka je moralni otrov koji uništa- 
va dušu pojedinca, ali i njegove obitelji. 

U hrvatskoj obitelji se ne psuje, već se moli - neka nam to bude vječ- 
no geslo koje treba prenositi iz naraštaja u naraštaj. U obitelji gdje ima 
više djece, roditelji ih sve trebaju gledati istim očima. Sretan brak je 
najsvetiji krov nad glavom djece koja su u njemu rođena. Roditelji koji 
tuku svoju djecu u njima ubijaju budućnost. Nema sretnog djetinjstva 
bez sretnih roditelja. 


Ništa nije ljepše vidjelti do li sretnu obitelj, a time i sretnu djecu. Boj 
se bije, bije u srcu dječje ljubavi. 

Hrvatska obitelj treba biti pod najvećom zaštitom države u socijalnom, 
u zdravstvenom, u radnom, u obrazovnom i u svakom drugom pogle- 
du. Država kao velika obitelj treba skrbiti nad obiteljima svoga naro- 
da, a posebno onima s više djece. 


I na karaju da citiram Prof. dr. fra Andriju Nikića i njegovo promišlja- 
nje o obitelji. 

“Obitelj je osnovna društvena zajednica roditelja i djece, ili roditelja, dje- 
ce i rodbine. Ima biološko-reproduktivnu, ekonomsku i odgojnu funkciju. 
U obitelji dijete uči jezik, kulturu, stječe prva znanja, socijalizira se i per- 
sonalizira, postupno uključuje u svjetonazor i određenu konfesiju. Pre- 
ma novijoj kršćanskoj teologiji obitelj je domaća Crkva; “Crkva u malo- 
me; gdje dijete na najprimjereniji način uči odnos prema bližnjemu, od- 
govornost, brigu, solidarnost, poštovanje.“ (Završen citat). 

Na ovo mogu samo dodati - U hrvatskom narodu obitelj treba biti sve- 
tinja nad svetinjama. 


Evo i nekoliko misaonih krijesnica na temu obitelji i braka: 
Muškarcima u braku ništa nije važnije od lijepe riječi supruge. Time 
ona pokazuje da uz lijepo tijelo ima i lijep duh. Brak se spašava ljepo- 
tom duha, a ne ljepotom tijela. 

Mudre žene spašavaju svoj brak lijepim riječima, a druge ružnim rije- 
čima svoj uništavaju. 

Obostrano lijepa riječ u braku može nadomjestiti brojne negativno- 
sti, pa i one objektivne. 


,Jake i sretne Hrvatske nema bez jakih, fizički i moralno zdravih i zado- 
voljnih hrvatskih obitelji.“ (Bl. Alojzije Stepinac) 


U biljnom i životinjskom svijetu zamijećene su brojne vrste obitelji, 
od kojih bi ponekad i ljudi imali što naučiti. 


Sve za Hrvatsku - Hrvatsku ni za što! — U najtežim momenti- 
ma u hrvatskoj povijesti, u vrijeme okrutne agresije velikosrba i čet- 
ništva na našu domovinu Hrvatsku, u vrijeme kad je protiv Hrvatske 
i hrvatskog naroda bio gotovo cijeli svijet, ako ne cijeli svijet tada nji- 
hove politike ili barem politike najmoćnijih država svijeta. 


U tim uvjetima prvi predsjednik Republike Hrvatske je višekratno puta 
uskliknuo: Sve za Hrvatsku - Hrvatsku ni za što! Mnogi njegovi su- 
narodnjaci prihvatili su tu sintagmu, prihvatio ju je i domoljubni dio 
hrvatskog naroda, prihvatili su ga tad i oni dijelovi hrvatskog naroda 
koji nikada nisu mogli smisliti bilo kakvu Hrvatsku državu samo zbog 
toga što im Milošević nije ostavio niti milimetar kvadratni manevar- 
skog prostora, jer ih je sve proglasio ustašama: i srbofile i jugoslave- 
ne, i komuniste, i udbaše, apsolutno sve. 


A proglasiti nekoga ustašom značilo je da ga se slobodno može ubiti, 
a da za to nitko ne odgovara. Ali nažalost postojali su i oni koji su ver- 
balno podržavali tu sintagmu, ali po principu “hulje lijepo zbore, ali nit- 

kovski rade" pa su sa svojih političkih pozicija krenuli pljačkati Hrvat- 
sku, u bescijenje prodavajući hrvatsko gospodarsko blago samo zbog 
provizije koju bi osobno dobili. 


Ta rasprodaja u bescijenje vršena je po načelu - žrtvovati cijelog vola 
zbog jednog šnicla što će ga osobno dobiti. Nevjerojatno koliko su ti 
beskrupulozni ljudi nanijeli štete svojoj vlastitoj domovini. 


Sintagma Sve za Hrvatsku - a Hrvatsku ni za što! Sintagma koja sadr- 
žava sve što je dobro i plemenito za narod treba naći svoj položaj na 
samome početku Ustava RH, trebala bi biti upisana i na zgradi Sabo- 
ra RH, na svakoj vojarni i sl. Posebno bi ta sintagma trebala biti u srcu 
svakog Hrvata u Domovini i svijetu, i u srcu svakog državljanjina RH. 


Blago narodu kojim vlada kralj duha, 
čovjek postojan i ponosan na svako dobro, 
čovjek ponizan pred Bogom i 
čovjek koji prezire svako zlo. 


U svome ponašanju - slijedimo mentalitet pobjednika, a 
ne žrtve! - Dakle, hrvatski narode, glavu gore, ponos gore i ponašaj 
se, razmišljaj i djeluj kao - pobjednik, odbaci svoje ponašanje po ko- 
jem postupaš u ulozi žrtve. 


Odgajaj svoje mlade naraštaje u ponosu, dostojanstvu, slavi, a ne u pot- 
činjenosti. Tisućama godina svoje povijesti prebrodio si mnoge Scile i 
Haribde znane i neznane, i pripada ti moralno pravo da se vladaš kao 
junak, kao dostojanstvenik, kao pobjednik. 


Ne samo da si pobjednik u naravi, postao si i pobjednik u duhu i tako 
se vladaj, tako zbori, tako misli, tako snivaj, i - kad se probudiš vidjet 
ćeš i osjetiti slavu svoje Hrvatske i svog hrvatskog naroda, slavu njego- 
vih sinova i kćeri! Slavu žrtve koju si pretvorio u Slavu novog hrvatskog 
Siona. Jer “Nad Hrvatskom duga sjajna odagnala mrak i tmine! Probu- 
dila se Lijepa naša, iz duge more zle sudbine, Budila te zora zlatna, cje- 
lovima Višnji Bog..! “I zato - Slavi, slavi, kćeri Sionska! (Hrvatska!) 

HRVATSKA ZOVE 


Hrvatska nas majka zove - 
Ajte, sinci, Oluja se sprema! 
Zove svoje sokolove, 
hrabre, smjele - drugih nema. 


Oj, hrvatska braćo mila, 
obranimo Domovinu. 
Raširimo borben' krila 
Oluja će - munja sinu! 


Sad ne grme ljuti gromi, 
već topova kanonada. 
Obruč smrti svud se lomi, 
srca gore - dušman pada. 


Oj, Hrvatska majko mila, 
krvlju braniš st'jeg slobode. 
Tisuć' ljeta ti si snila — 
da te sinci oslobode! 
Bljesni munjo, udri grome, 
nek Olujom sve poleti! 
Blagoslovljen ti naš dome! 
Bože dragi, Bože sveti! 
(Mile Prpa) 


kO 

SNAGA I LJEPOTA PJESME - 
LIJEPA NAŠA DOMOVINO 


U čemu leži snaga i ljepota hrvatske himne - pjesme LIJEPA NAŠA DO- 
MOVINO?! Da bismo to lakše shvatili, pomoći će nam njeni stihovi i to 
svaki pojedinačno: 


*kOKOK 


Lijepa naša domovino! - Lijepa si zbog Mljeta i Kornatskog otoč- 
ja! Lijepa si i zbog Plitvičkih jezera, zbog Risnjaka i Papuka. Lijepa si 
zbog rijeka Krke i Cetine, zbog predivne Paklenice! Lijepa si zbog Ve- 
lebita i njegovog endemskog bilja. Lijepa si zbog otoka Brača, Hvara, 
Cresa i Paga. Zbog planina Učke i Ćićarije! I zagorski bregi ljepotu tvo- 
ju tkaju, i zeleno žito slavonskih ravnica. O, Baranjo, lijepa li si! Lijepa 
si i zbog starih gradova; Dubrovnika i Korčule, zbog Griča i Kaptola. 
Zbog Splita, Velog Lošinja, Huma i Pazina, zbog Varaždina i Motovuna. 


Lijepa si zbog kristalno plavog Jadrana, i njegovih tisuću otoka raza- 
sutih poput biserja. Zbog svoga stijenja i kamenja, hrastovih šuma, vi- 
nograda i maslinika! Zbog mirisa dunja i sladora svojih smokava. Zbog 
ružmarina, lavande i kadulje, miomirisa smilja i bosilja. 


Lijepa si, jer si lijepa kao Splićanka, Zagrepčanka, Varaždinka, Slavon- 
ka, Konavoka ili Puljanka. Lijepa si zbog đakovačkog veza i paške čip- 
ke. Doista si lijepa i zbog svojih srna u gori, prepelica u polju i orlova 
što visoko lete - jer naša si draga domovina! 


Oj junačka zemljo mila! - Zemlja si junačkih sinova, svojih sokolo- 
Va, poput; kneza Domagoja, kralja Petra Svačića, bana Petra Berislavića i 
Emerika Derenčina, branitelja utvrde Gvozdansko. Zbog hrabrog Niko- 
le Šubića Zrinskog, Mile Gojslavice, Petra Zrinskog i Krste Frankopana, 
Matije Gupca i Seljačke bune, bana Josipa Jelačića, Eugena Kvaternika...! 


Junačka si i zbog svojih uskoka i hajduka, domobrana i bojovnika, zbog 
svoga Franje i generala Ante, Bljeska i Oluje. Hrabra si, zemljo mila, i 
zbog znanih i neznanih junaka! Srčana si i zbog vukovarske majke Kate 
i njena četiri poginula sina, i otprije četiri pogubljena brata. Junačka 
si zbog snage njenog majčinskog srca i srdaca bezbroj drugih majki i 
udovica poginulih branitelja i ubijenih domoljuba! 

Stare slave djedovino! - Tisuću godina sanjali smo da bismo - do- 
sanjali tvoju staru slavu, slavu naših djedova; kneza Ljudevita Posav- 
skog, Višeslava i Trpimira, slavnog Branimira, kralja Tomislava i Petra 
Krešimira IV., dobre kraljice Jelene, kralja Zvonimira i Petra Svačića, 
našeg Marka Marulića, Ivana Gundulića, majstora Radovana, Jurja Dal- 
matinca i Ivana Meštrovića. Ruđera Boškovića i Nikole Tesle, i brojnih 
drugih slavnih pradjedova, tvojih sinova. 


Da bi vazda sretna bila! - Da bi vazda, što znači zauvijek - sretna 
bila. I davala nam mira, hljeba, bivala nam nova nada, vodile te zvijez- 
de neba, nek' te prati duga sreća, duga sreća - mir naroda svijeta, i da 
nam živiš tisuće ljeta! Tvoja sreća je samo sreća tvojih ljudi, tvojih si- 
nova i kćeri, tvoga sadašnjeg i budućeg puka. Bila vazda sretna tako da 
tvoj narod živi u slobodi, miru, pravdi i međusobnoj ljubavi. 


Mila kano si nam slavna! - Ponosni smo slavom tvoje Poljičke i 
Dubrovačke Republike, Krešimirovim gradom, starim Skradinom, Pe- 
trovom gorom, Krbavskim poljem i gradom Siskom. Slavom grada Sinja 
i njegovih alkara, herojstvom tvoga grada Vukovara. Pulskom arenom 
i njenom hrvatskom kravatom, korčulanskom moreškom, šibenskom, 
trogirskom i đakovačkom katedralom, Dioklecijanovom palačom, Ni- 
nom i zadarskim sv. Donatom, starim Zagrebom i Varaždinom, Trako- 
šćanom, utvrdama Klisa, Knina i Osijeka. Kamnim Stonom, starorim- 
skom Salonom i pretpovijesnim Vučedolom. 


Mila si nam ti jedina! - Imamo samo tebe i ti imaš samo nas! Zato 
te volimo kao jedinu majku, kao svako dijete, koje, od svih majki na 
svijetu - voli samo svoju majku! Ako te izgubimo, postali bismo siro- 
čad i više nikad ne bismo imali svoje jedine majke. Zato, za tebe, jer ti 
si naša - “lijepa, draga i slatka sloboda,“ dali bismo - “sva srebra, sva 
zlata, sve ljudske živote, jer ne mogu biti plata tvoje čiste ljepote." (1.G.) 
Mila kuda si nam ravna, - Volimo tvoje slavonske ravnice, baranj- 
ska i srijemska polja, tvoje Ravne kotare. Mile su nam istarske ravni, 
cvjetne doline Banovine, Like i Korduna. Svuda si nam draga gdje god 
si ravna poput Sinjskog i Petrova polja. 

Mila kuda si planina. - Mila si nam i na čukama, vrletima i klisu- 
rama čudesnog Velebita, draga si nam i na vrhovima Dinare i Svilaje! 

Na pašnjacima Mosora, Biokova, Ravne gore, Kapele i Plješivice, na ro- 
snim stazama Medvednice, na zelenim zagorskim i podravskim bre- 
gima. Mila si nam i u boricima i hrastovim šumarcima naše Promine! 


Teci Savo, Dravo teci, - Neka teku tvoje vode, neka teku tvoje ri- 
jeke; Sava, Drava, Mura, Kupa, Zrmanja, Krka, Cetina, Neretva...! Neka 
teku kristalno bistre i čiste od izvora do utoka, sve do svoga smiraja u 
volumenima voda Crnoga i Jadranskoga mora. 


Nit' ti Dunav silu gubi! - Dunave, rijeko, zadrži silu svojih voda i 
nikada je ne gubi. Preneseno kazano - kao narod ne rasipajmo svoje 
snage, čuvajmo svoja narodna dobra. Čuvajmo slobodu, ljepotu i bo- 
gatstva domovine, svoju spomeničku kulturu i povijesne tekovine. Ču- 
vajmo čistoću rijeka i jezera, i kristalnu bistrinu našeg Jadrana, svoju 
floru i faunu. Čuvajmo umjetnička i znanstvena dostignuća, i posebno 
ljepotu svog materinskog jezika! Čuvajmo i sami sebe, svakog čovje- 
ka, svakog pojedinca, svako svoje dijete - zadržimo i umnožimo snagu 
svoga življenja. Cijenimo rad, stvaralaštvo, poštujmo svakog marbeni- 
ka i njegov trud, spomenimo se svojih neimara i zaslužnika! Ne gubi- 
mo snagu na međusobna trvenja i sukobe. Izbacimo zlobu iz naših sr- 
daca. Skupljajmo snagu, poput rijeke Dunava kad odasvud prema nje- 
govom koritu hrle snažne bujice poslije dugotrajnog i obilnog pljuska. 
Doista, ni kao narod ni kao pojedinci, ne gubimo postojeću, već stječi- 
mo, poput naše Janice, novu i novu snagu! 


Sinje more svijetu reci - Naš divni plavi Jadrane, i sva mora, i svi 
oceani koji okružujete kontinente i narode, kažite cijelome svijetu: - 
Da svoj narod Hrvat ljubi! 


Da svoj narod Hrvat ljubi. - Kažite drugim narodima, recite svi- 
ma da smo narod dostojan njihove ljubavi. Mi smo mali i ponosan na- 
rod, ali smo i narod velikih sinova, velikih ljudi. Miroljubiv smo narod, 
i narod smo dobre volje, i još nikada u svojoj povijesti nismo napali 
državu drugog naroda, niti ikada išli pod svojim barjakom u osvajanje 
tuđeg prostora. Upravo onako kako smo obećali papi Ivanu VIII. čijim 
je pismom našem knezu Branimiru 879. g. prvi puta međunarodno 
priznata naša domovina, i država Hrvata. 


Alii... da svoj narod Hrvatljubi! Da svaki Hrvat kao pojedinac voli svoj 
narod kao cjelinu. Da je svaki pojedinac za svoj narod spreman žrtvo- 

vati se, ako treba dati i svoj vlastiti život. Zar to nismo nebrojeno puta 
dokazali, kroz dugih trinaest stoljeća ... - od stoljeća sedmog preko ..., 
Krbavskog polja, Sigeta, pa sve do Vukovara? 


Dok mu njive sunce grije, - Isto tako, dok sunce bude bacalo svo- 
je svjetlosne i toplotne zrake na naše njive, proplanke i pašnjake, dok 
bude obasjavalo planinske vrhove, i izlazilo na istoku i zalazilo na za- 
padu naše domovine. 


Dok mu hrašće bura vije. - Voljeti ćemo i ljubiti svoj narod i za 
njega se žrtvovati, dok god bura bude puhala kroz krošnje naših hra- 
stika, a to znači dok bude hrašća i dok bude bure. A hrašća i bure biti 
će dok bude života na zemlji. To znači da ćemo voljeti svoj narod i či- 
niti tako da ga i cijeli svijet zavoli - za vječnost! Doista! 


Dok mu mrtve grobak krije, - Voljeti ćemo svoj narod tako da 
poštujemo i svoje mrtve, čuvajući njihove grobove i uspomene na njih. 
Naša je povijest mučenička, patnička i zemlja nam je posuta bezbroj- 
nim kosturnicama naših stradalnika. Brzo se suši stablo čije se kori- 
jenje ne čuva, a mi poštujući mrtve čuvamo i svoje korijenje, korije- 
nje cijelog naroda, da bismo na njemu mogli graditi svoju budućnost. 
Dok mu živo srce bije. - Jer mi nismo okrenuti prošlosti, već bu- 
dućnosti, i zato u nama - živo srce bije! Mi želimo, i svuda podržava- 
mo život! Priznajemo život i drugima, pa i našim neprijateljima, poštu- 
jemo svakog čovjeka, svako biće i svaku biljku. Jer sav život ima jedan 
jedini i zajednički Izvor - i tom Izvoru se klanjamo i molimo puninom 
svoje duše - dok u nama živo srce bije! A biti će u nama dok bude sja- 
la - nad Hrvatskom duga sjajna! 


kO 


Je li vam sada jasno zašto je naša himna jedna od najljepših, ako ne i 
najljepša himna na svijetu, poput lijepe, ako ne i najljepše zemlje na 
svijetu - naše drage domovine Hrvatske?! Doista! 


Bo9 





Hrvati 
i 
Nebeska Kraljica mira 


- Sljedeća poruka koju je Nebeska Kraljica Mira dala Hrvatima preko 
don Stefana Gobbija 20. rujna 1996. govori sama po sebi sve, pa više 
nije potrebna 


niti jedna dodatna riječ 
Ne boj se malo stado! 


Na ovu se naciju moj Protivnik razbjesnio, donoseći u nju tešku 
kušnju nasilja i rata. Kolike su patnje morala podnijeti ova moja 
djeca! 


Ja sam se zauzela da dobiju veliki dar oslobođenja i mira. 
Ali sad vas očekuju još veće muke. 
- Ne boj se malo stado. Ocu Nebeskom se svidjelo dati vam 
kraljevstvo mog Bezgrješnog Srca. 


Ja sam vam se očitovala i vi ste prihvatili s velikodušnošću moje 
male djece. Sada vas mogu povesti, kao nebeska vrtlarica u svjetlom 
vrtu vaših duša, na put čistoće, ljubavi i svetosti, vježbom svih 
kreposti koje su mi drage. 

Tako vas svaki dan predajem kao žrtve zadovoljštine Božjoj Pravdi 


kako bi (Bog) mogao izliti na svijet pročišćujuću Milost svoga 
Božanskog milosrđa. 


- Ne boj se stado malo. Vaša nebeska Majka udijelila vam je dar da se 
okupite sa svih strana u Njezinu pobjedničku četu. 


Došao je čas odlučujuće bitke. 


Sotona je već došao do vrhunca svoje moći i sada, također i u Crkvi, 
dovršit će (svoje djelo), koliko mu je Gospodin dopustio za Njeno 
najbolnije čišćenje., časovi koje ćete proživjeti, spadaju među 
najvažnije, jer svi događaji koje sam vam prorekla, ispunit će se. 

- Ne boj se malo stado. Isus vas je okupio u nebeskom pašnjaku 
svoje božanske Ljubavi. 


On vas vodi savršenom ispunjenju Očeve Volje. Isus želi biti od vas 
proslavljen. 


Došao je čas u kojem ćete Isusa savršeno proslaviti. 


Vi ste utjeha njegovoj napuštenosti; vi ste duboka radost njegova 
Božanskog srca. 


- Ne boj se malo stado. Budite moja mala djeca, koju sam okupila sa 
svih strana svijeta, za veliku bitku između Boga i Sotone, između sila 
dobra i sila zla. 


Gospodin će pobijediti preko Mene, svoje male Sluškinje. Ja ću 
pobijediti pomoću vas, moja mala djeco. 
Ono što se dogodilo u ovoj Naciji postaje znak za sve. Zbog svoje 
vjernosti Isusu i vašoj nebeskoj Majci, Crkvi i papi, Sotona je navalio 
na nju, u pokušaju da je uništi. Imajući na umu ovaj cilj, udružile su 
se sve sotonske i masonske sile. Međutim, Ja sam sama označila čas 
njihova poraza. 
Tako će biti za čitavo čovječanstvo. 
Zato vas pozivam na pouzdanje i nadu. 
- Ne boj se malo stado. Vama je povjereno poslanje da ostvarite 
trijumf mog Bezgrješnog Srca u svijetu. 

Od svih monoteističkih religija - kršćanstvo je istinski najbliže Bogu 
jer jedino u svome izvoru ima dragovoljnu žrtvu i kao simbol, 
ali i kao stvarnost. 


KRALJICE MIRA 


Došla si nam, majko draga, 
Majko mira i ljubavi. 
Rajski sjaj ti lica blaga 
od grijeha da nas izbavi. 


Sjajem sunca odjevena, 

i nad glavom zvjezdan' kruna. 
Došla si nam kao žena, 
k'o majka milosti puna. 


Ostan' snama mnogo ljeta, 

vjernost tvoja dar nam bila. 

Da ukloniš grješnost sv'jeta, 
i njeg! plaštem zakrilila. 


Ostan' s nama, Kraljice mila, 
čuvaj vječno naš dragi dom. 
Srca nam žare, premila, 

u toplu krilu, kad smo tvom! 


(M.P) 


Zagreb, 8. rujna 2010 
(Spjevano na zamolbu 
prof. dr. fra Andrije Nikića) 

Samo srca puna ljubavi za našu Hrvatsku, 
mogu je izvesti na Božji put, na put blagostanja 
i njenog svekolikog prosperiteta u budućnosti. 
Neka ovaj Codex, kao najljepša duhovna ogrlica, 
visi oko vrata Lijepe naše i neka svjetluca 
svim njenim budućim naraštajima. 

